
                                 Fyreord

FYREORD.

Denne boka har eg skrive med den tanken å hjelpa foreldre og lærarar
til å skyna barnet. Ho er bygd på ymse foredrag som eg har halde på
lærar« skeid og elles. Mange har bede meg um å lata fore? draga verta
prenta, eller skriva ei bok der dei kunde finna det som hadde vore sagt
i foredraga. Det er det eg no har freista å gjera.

Eg har trutt at det vilde vera til lite gagn for mesteparten av
lesarane um eg tok med tilvisingar til større vitskaplege bøker på
framande mål. Difor har eg heller ikkje gjort det.

5. N.

Fyrste upplaget som kom ut i mars 1919, vart utselt på 2 månader.

Med undantak av eit par små brigde var andre upplaget i eitt og alt som
det fyrste. Det same er og tilfellet med denne tridje utgåva.

5. N.

                               1. Innleiing

1. Innleiing.

Fyrste gongen ei mor legg barnet sitt til brystet eller faren tek det
på armen, det er truleg ei av dei største stunder i eit menneskeliv.
Det er mange ting foreldra kann eiga. Men ingen eigedom kjem upp mot:
barnet mitty barnet vårt. — Det er og mange ting for* eldra kann kjenna
at dei har ansvar for. Men aldri kjenner anten far eller mor at eit
stort ansvar er ein skatt, ja ein personleg rikdom, soleis som her der
det gjeld deira eige barn.

Og det er ikkje berre fyrste gongen ein tek sitt eige barn inn til seg,
at ein kjenner seg so usegjeleg rik og har ei slik høgtidsstund. Det
hender so ofte seinare og når ein har barnet for seg, ser på det,
steller med det — eller kanskje og sit langt burte frå barnet og berre
tenkjer på det. I slike stunder er det ikkje råd anna: ein kjenner eit
varmt ynske, og det formar seg til ei ærleg bøn um at barnet må verta
eit gildt og godt menneske, og at det må gå det godt i livet. Jamvel
foreldre som ikkje er religiøse i vanleg meining av ordet, veit av eiga
røynsle at det stundom er mest like rådlaust å lata vera å beda for
barnet som å lata vera å anda. Og dei som har upplevt slike stunder,
dei vil då visseleg og kunna sanna dei kjende orda Bjørnson hev skrive:
»Ei sjelen lyser, ei hjertet dugger som når ditt barn under bøn du
vugger«.

Samvitsfulle foreldre må kjenna seg drivne til å taka
uppsedingsarbeidet ålvorleg. Noko anna er ikkje tenkjeleg. Knapt nokor
gjerning skulde dei reint naturgjeve kunna ofra meir på.6

Men ser me so på kva foreldra vanleg har gjort for å setja seg i stand
til å verta gode uppsedarar, so vil me finna det me fyreåt ikkje skulde
ha venta. Um mange — kanskje dei fleste — kann ein med sanning segja,
at få arbeid har dei butt seg mindre til og tenkt mindre på enn
uppsedararbeidet. So var det fyrr dei skipa sin eigen heim, og soleis
ser det ut til å vera jamvel etter at dei har fått foreldrenamnet og
har teke foreldreansvaret på seg. Det er som um det å læra barnet å
kjenna, å stella med born og å uppseda born skulde vera so lett og
like* til, at kvar og ein kunde greia det bra utan vidare. Og lel er
det ei sanning som er stadfest av mange til alle tider, at få arbeid er
vanskelegare. Det kann vel difor vera altfor stor grunn til å segja her
hjå oss som Herbert Spencer sa til sine landsmenn kring 1860, at knapt
noko arbeid vert gjort so uvisleg kring i heimane som upp*
sedingsarbeidet.

Det er ikkje hjartelag og vilje som vantar mange for* eldre, endå um
dei tek arbeidet med borna sine sers for* kjert. Men i mange tilfelle
vantar dei kunnskapane som må til. — Til dei kunnskapar reknar eg fyrst
og fremst kjennskap til barnet både til kropp og sjel. Det skulde vel
vera so umlag sjølvsagt, at dei som skal kunna stella vitugt med born,
dei må vita korleis born plar vera og korleis dei har det. Dei bør
kjenna det som er det van* lege for born. Men borna er og ulike. Difor
bør kvar far og mor og ha lært å kunna skyna det barnet dei har
foreldreansvar for. Men då må dei ha lært å tyda »halv* kveda vise«.
For det vert det ofte spursmål um for den som skal kunna skyna eit
barn. Men då vil dei og kunna gjera seg ei påliteleg meining um korleis
nett det barnet er som dei har fått å ha tilsyn med, og kva serkrav
uppsedinga av det barnet kjem til å setja til upp* sedaren.

No er det visseleg so sant som noko kann vera, at berre kunnskapar gjer
ingen til ein god barneleiar. Det må og vilje og hjartelag til. Og ein
må vel og segja at7

den gode barneleiaren, den store pedagogen, har ei sers evne som det
ikkje er alle gjeve å eiga. Men det er og sant at kunnskapar er ei god
hjelp for den som vil nytta dei rett. Og gjer ein då so godt ein kann,
som kjem ein langt, endå um naturgivnaden ikkje skulde vera so stor for
det fyrste. Det er i alle fall visst, at eit menneske har mykje betre
vilkår for å stella vitugt med born når det er kunn* skapsrikt enn um
det var fåkunnigt.

Ein skal elles ikkje undra seg over at folk flest har lite sans for
psykologiske og pedagogiske kunnskapar, når ein ser kor lite skulane
har gjort for å rettleia folk i det stykket. Alle finn det rimeleg at
skulane våre skal vera »for livet«. Det vil segja: dei skal setja
elevane i stand til å løysa sine uppgåver i livet. — No vert dei fleste
elevane foreldre, eller dei får foreldrearbeid å gjera på so mange
måtar. Men det ser ikkje ut til at det skulde høyra med til
livsuppgåvene det å stella med born. Dei vanlege skular for vaksne har
for det meste ikkje gjort noko for å få folk til å bry seg um
psykologiske og pedagogiske spursmål. Ja jamvel dei skular som skulde
ha til seruppgåve å utdana gode uppsedarar — lærarsku* lane våre — har
gjort ovleg lite. Mange emne har desse skulane gjeve upplæring i. Og
dei som har gått ut frå lærarskulane, har visst mykje um mange ting.
Men eg trur ikkje eg tek formykje til um eg segjer, at barnet er noko
av det dei har havt minst kjennskap til når dei skulde taka til å vera
lærarar. Dessverre er lærarskulane våre og arbeidet der endå skipa
soleis, at denne domen vert altfor sann den dag idag.

Det er ikkje ofte å treffa nokon som har gjort seg noko serleg kjend
med korleis det er med både den kroppslege og den åndelege vokster hjå
barnet og ung* domen. At dette har vore, og er, til uboteleg stor skade
for upplærings* og uppsedingsarbeidet både i heim og skule, det er
tvillaust.

Det er med tanke på å gjeva litegrand rettleiing um korleis det er med
mennesket i dei år det veks upp frå8

barn til vaksen, at denne boka er skrivi. Formålet har vore fyrst og
fremst å gjeva kunnskapar. Men til desse upplysningane har eg so av og
til knytt nokre ord um kva lærdom ein uppsedar kann finna for seg og
sitt arbeid i det som er umtala. Av umsyn til at boka ikkje skulde
verta for stor og for dyr, har eg gjort lite av det å gjeva pedagogiske
rettleiingar. — Eg veit og det, at vanskane i det praktiske lærar* og
uppdragararbeid er so ovleg mange slag, og tilhøva er nær sagt so
uteljelege, at det er råd* laust å gjeva reglar for dei ymse tilfelle.
Me foreldre og lærarar kann få stor hjelp av andre til å læra å sjå og
å skyna. Men me kann aldri verta fritekne for sjølv å velja vegen og
måten som må verta bruka i kvart tilfelle me får å gjera med i livet.

                  2. Korleis lærer me barnet å kjenna?

2. Korleis lærer me barnet å kjenna?

Me vaksne me har alle vore born ein gong. Me kunde soleis vera ferdige
å segja at eitt barn det kjenner i alle fall kvar og ein av eiga
uppleving. — No kunde det og vera grunn til å tru at born er i mange
måtar noko like. Og me kunde difor meina at mykje av det som sermerkjer
barnet, det kjenner kvart menneske frå sitt eige barndoms* liv. — Det
er noko sant i dette. Men det er og sant at mangt og mykje vilde stå
ovleg ugreitt for oss, ja mange ting vilde me vera heilt framande for,
um me ikkje skulde ha anna å byggja på enn det me veit frå den tid me
sjølv var born.

Frå den fyrste tid minnest me ikkje det minste. Mange menneske hugsar
ingen ting frå dei fyrste 2—3 åra. Og ingen hugsar noko mykje som er
nemnande då. Men og frå den seinare barnealder har me ofte lite
pålitelege fyre* stellingar um korleis det gjekk til og korleis det var
med oss i dei ymse tilfelle. For hugset vårt er — det skal me seinare
tala meir um — ofte lite truverdigt.

Men likevel: me foreldre og lærarar bør gjera ålvor av å »mana framatt«
barndomsdagane og barneminna våre so godt som me kann. Det vilde ofte
vera til ovstor hjelp og rettleiing for oss i arbeidet vårt, um me
kunde minnast korleis det var med oss den gongen og den gongen. Um me
kunde minnast klårt og greitt korleis me sjølv kjende det når dei
vaksne synte oss samhug eller like* sæle, kjærleik eller kulde og
uvilje, me skulde ofte bera oss annarleis åt enn me no gjer. Det er eg
viss um. — Når eg sit og ser på korleis eit barn strevar med arbeidet10

sitt, um ikkje det er noko anna det held på med enn å krabba over
golvet i den tid det skal læra seg å gå, eller det teiknar »mannar« på
papiret med ein blyant det har fått, når eg høyrer på korleis det etter
kvart kann snakka med seg sjølv, og eg ser korleis andletsdraga kann
skifta etter kvart det balar på si vis, ja so har eg ofte ynskt at eg
kunde ha levt uppatt i minnet mine eigne barnedagar, då eg baska på
same måten som den vesle guten eller gjenta eg no har for augo. Kor
mykje betre skulde eg ikkje ha vore skikka til å gjeva den vesle ei
hjelpande hand i rette tid og på rette måten um eg hadde kunna gå
tilbake til mi eiga barndomstid og vorte verkeleg barn att i tankane. —
Men um det aldri let seg gjera for oss å verta »barn« att fullt og
heilt, so bør me vita at me foreldre og lærarar aldri må verta for
gamle og for kloke til å freista setja oss på barnet sin plass: sjå det
barnet ser, tenkja det barnet tenkjer, kjenna det barnet kjenner. Her
er det barneminna våre, både dei ljose og dei myrke, kann vera oss til
ovstor hjelp. Dei er ein skatt me vil gjera bruk av uppatt og uppatt i
arbeidet vårt med og millom born.

Den beinaste veg fram til kjennskap til barnet, det er å leggja vel
merke til korleis dei ymse born tek det, og korleis dei ber seg åt, i
dei ymse tilfelle i livet. Det er eit vanleg klagemål over oss vaksne
det, at me går gjenom livet med attlatne augo. Det er som var me
blinde. Det kann ein og med fullaste rett segja um mange foreldre og
lærarar i den meining at dei ikkje studerar barnet. Passa me vel på, og
la me vel merke til barnet korleis det verkeleg er, so vilde me læra
mykje som kunde vera til ovleg stor rettleiing for oss. Difor er det og
eit krav ein må setja til alle uppsedarar: å fylgja barnet med åtgåige
augo. Gjer ikkje det fyrst og fremst med den tanke at du skal halda
politiuppsyn. (Det kann du og måtta gjera stundom). Her talar me um at
du bør fylgja barnet med vaksame augo av umsyn til at du best råd er må
gjera deg dugande til barneleiar*arbeidet ditt. Den som verkeleg11

for ålvor vil verta ein god barneleiar, han må leggja merke til barnet
i leik og i arbeid, i sorg og i giede, når det er i godlag og lydugt,
og når det er i ulag og trossugt, når det er byrgt og kjenner seg
sjølvhjelpe, og når det står armt og hjelpelaust. Ikkje noko i barnet
sitt liv er for stort, og ikkje noko er for smått i so måte. Og nettupp
på den vegen er det ein vinn noko av den kunnskap som ingen god
uppsedar kann vera forutan.

Men um me la oss aldri so mykje etter å læra av dei røynsler som livet
gjev oss høve til å gjera når me lever saman med born, so vilde det lel
verta store hol i kunn* skapen vår. Mangt og mykje av det som me hadde
bruk for å vita um barnet, vilde me kanskje ikkje få auga på, i alle
fall ikkje fyrr det kunde vera for seint. Det er her vitskapen i vår
tid kjem oss til hjelp. Den vitskaplege granskar ventar ikkje til livet
so å segja kjem og byd fram det hende eller tilfelle som han kann draga
lærdom av. Han leitar det upp sjølv. Soleis arbeider ein i den vit*
skaplege pedagogikken og.

Det var kring 1850*åra at det vart teke til med vit* skaplege
etterrøknader som hadde til formål å læra oss å kjenna det menneskelege
sjeleliv. Men endå var det berre dei vaksne det vart gjort eksperiment
med. Soleis var det til 1890=åra. Men frå den tid har det vorte gjort
ei mengd vitskaplege granskingar som har til formål å læra oss barnet å
kjenna både til kropp og sjel. I dei fleste større kulturland, men
serleg i Sambandsstatane i Amerika og i Tyskland og Frankrike, har det
vorte til ein stor litteratur um denne nye vitskapen — pedologien, som
han vert kalla.

Mange har venta seg ovleg stor hjelp for pedagogikken av den
eksperimentelle barnegransking. Sume har venta seg, ser det ut til, at
størsteparten av alle pedagogiske vanskar og gåter skulde verta løyste
av denne vitskapen. — At dei har vona og venta formykje, torer vera
visst. I den seinare tid har det kome til orde ein sterk kritikk over
mykje av det den eksperimentelle barnepsykologi og12

pedagogikk heldt på og vilde slå fast. Serleg har mange lagt sterkt
imot den synsmåten at den eksperimentelle gransking skulde kunna lysa
upp i kvar krok og leggja upp i dagen kvar løyndom som til denne tid
har gjort upp* dragar* og upplæringsarbeidet so vanskeleg. I fleire
til* felle er det truleg so at dei vanlege eksperiment ikkje kann gjeva
upplysningar som er å byggja på. Denne striden skal eg ikkje tala meir
um her. Eg vil berre segja det, at ingen pedagog som fylgjer med i si
tid, kann i våre dagar vera ukunnig um det som den eksperimentelle
psykologi og pedagogikk har drege fram i ljoset. Um ein aldri so mykje
kjenner seg tvinga til å taka til ålvorleg motmæle mot den ungdomelege
verdsetjing av denne nye vitskapen som ofte har kome til orde i det
pedagogiske ordskiftet, so vil lel alle segja, at den eksperimentelle
gransking har lært oss sanninga å kjenna på fleire stader der ein fyrr
hadde berre uvisse gissingar å halda seg til.

3. Barnet veks. Kva meiner me med det?

Barnet veks, segjer me, både kroppsleg og sjeleleg. Kva meiner me med
det? Me meiner vel for det fyrste med kroppsleg vokster at barnet vert
større. Det vert lengre, tjukkare og tyngre. Og so vert det og
sterkare. Det får meir fysisk makt, og meir herredøme over seg. Me
kunde segja at den kroppslege vokster syner seg tyde* legast i det, at
barnet vert meir og meir arbeidsført. Vok* steren peikar på det formål,
at barnet skal verta skikka til å arbeida.

Med den åndelege voksteren har det seg noko på same måten som med den
kroppslege. Barnet legg fyre* stelling til fyrestelling. Barnet sitt
fyrestellingsrike vert større og større. Medvitande tek so barnet til å
likna desse fyrestellingane saman. Det finn likskap og ulikskap,

årsak og verknad. I tankane byrjar det velja millom dei formål og dei
utvegar som det har nokon fyrestelling um i dei ymse tilfelle. — Til
denne verksemd vert det og meir og meir skikka. Vokster vil her og
segja ei aukande arbeidsevne, ein aukande arbeidsdugleik.

Dei fleste arbeid er ovleg mangslungne. Dei krev kanskje at fleire
kroppsorgan, fleire kroppsreidskapar vert tekne i bruk. Og dei krev ei
mangesidug sjeleleg verksemd. Skal arbeidet lukkast godt, so må ymse
kroppslege organ, og kropp og sjel kunna samverka lett og snart. — At
menne* sket veks vil då segja ikkje berre det at dei einskilde organ og
evner kvar for seg vert meir og meir utvikla, men og at samarbeidet
vert større og samverknaden rikare. Den kroppslege og åndelege kraft
som mennesket eig og råder over, vert ikkje berre større, men og betre
utnytta i tenesta for visse formål.

Granskar me no den menneskelege vokster, so vil me finna, at det er
ikkje all slag vokster hjå eit barn som tek like tidleg til eller varer
like lenge. Og voksteren går heller ikkje like snart til alle tider.
Han er og noko ulik hjå dei ymse menneske. Det er ei mengd å leggja
merke til for den som vil gjera seg vel kjend med korleis den
menneskelege vokster går for seg. Og um det emnet er det skrive eg
hadde nær sagt ei uteljeleg mengd både små og store skrifter. — Den
lækjarvitskapelege litteratur gjev sjølvsagt mange upplysningar, som og
ein pedagog kann ha mykje bruk for. Men me har og skrifter som tek
emnet i det heile, eller berre ymse sider, fyrst og fremst frå peda*
gogisk synsstad.

Me skal no gå over til å tala noko um voksteren frå barn til vaksen. Og
då skal me fyrst sjå litegrand på den kroppslege vokster. Det vert
sjølvsagt berre i store drag me kann tala um det emnet. her.

     4. Den kroppslege vokster og det kroppslege tilstand hjå barnet

4. Den kroppslege vokster og det kroppslege tilstand hjå barnet.

Kroppsbygnaden hjå barnet er i visse ting ulik byg* nåden hjå den
vaksne. Dersom ein vaksen hadde dei samhøva millom dei ymse kroppsdelar
som me finn hjå det nyfødde barnet, so vilde me få sjå eit menneske med
eit ovstort hovud, men likevel med berre lite andlet. Bulen vilde vera
noko lang, men armane og føtene so svært stutte og granne. —

Hjå det nyfødde gutebarnet er hovudhøgda V4 av heile lengda eller høgda
på barnet. Hjå den tvoårige guten er hovudet V5» hjå seksåringen Ve,
hjå tolvåringen */', hjå femtenåringen og hjå den vaksne V8 av heile
høgda, når voksteren er normal. — Hjå det nyfødde barnet er føtene
berre litegrand over Vs av kroppslengda; hjå den vaksne er samhøvet som
1 :2.

Som det er med gutane, so er det og med gjentene. Skilnaden er berre
den, at gjentene vert eldre enn gutane fyrr dei kjem burt frå
barnetypen. Kroppsleg er kvinna i so måte i lenger tid barn enn mannen.

Barnet veks ikkje like snart til alle tider. Det gjeld anten ein går ut
frå vekt eller lengd.

Mest veks barnet fyrste året. (Eit undantak kann det vera med
vektvoksteren i det 16. året). Professor Axel Johan* nessen segjer, at
nyfødde born hjå oss er vanleg 47—52 cm. lange. I dei tvo fyrste
månadene aukar lengda med 8 cm., i dei tre næste med 6 cm., frå 6.—10.
månad 5 cm., og 11. —12. månaden 3 cm. Fyrste året veks soleis eit
friskt barn gjerne kring 22 cm.

Eit nyfødt barn veg kring 3500 gr.; sjeldan er tyngda over 5000 gr.
Gutane er oftast noko tyngre enn gjentene. Dei fyrste 2—3 dagane letnar
barnet med frå 1/i6 til 1/u av den kroppstyngda det hadde då det var
født, altso med 170—220—250 gr. Men so tek det til å verta tyngre att,
og når det er åttedag=gamalt, har det vanleg fått att den tyngd15

det hadde fyrste dagen. — Fyrste månaden aukar vekta med 25 gr. um
dagen, 2. månaden 25 gr., 4. månaden 20 gr., 7. månaden 15 gr. og 12.
månaden 6 gr. for dagen. Frå denne regelen er det elles ofte store
undantak. Men fyrste året aukar tyngda gjerne med 5—6 kg.

Korleis det er med den kroppslege vokster seinare, er det endå verre å
setja upp visse reglar for. Tida frå 2 til 6 år er etter måten lite
granska endå i dette stykket. Me har betre kjennskap til voksteren i
den tid barnet går på skule. I alle fall er det spursmålet granska
svært mykje i mange land. I vårt land er diverre heller ikkje det til=
feilet. Det eg veit, er det berre dr. Carl Schiøtz som vit* skapleg har
røkt etter korleis det er med den kroppslege vokster hjå norsk
skuleungdom.

Barnet veks etter måten lite i høgd frå 2* til 5*års* alderen. Men so
kjem eit par år med sterkare vokster. Men denne vokstertida i
menneskelivet byrjar ikkje like tidleg hjå oss som hjå dei som bur i
Mideuropa t. d. I Holland, Tyskland og Sveits veks borna gjerne snart
frå 5* til 7*årsalderen. I Danmark tek denne vokster* tida til umlag 1
år seinare. Og her hjå oss kjem ei slik vokstertid endå seinare, ser
det ut til. I vårt land veks gjentene mykje i 8*årsalderen. Gutane kjem
noko seinare. Det 9. og serleg det 10. året er sterke voksterår for
dei. — Frå det 9. til det 10. året veks gjentene mindre, men so tek dei
sin mun att i det 12. og 13. og noko i det 14. året og. Gutane har ei
kviletid i det 11. og 12. året, men veks 'sterkt i det 13. og 14. året.
Dei tre næste år, 15 — 17, er og sermerkte med sterk kroppsvokster hjå
gutane, medan gjentene veks mindre desse åra, i alle fall i høgd.
Tyngda derimot aukar ikkje so lite. — Frå det 12. til det 14. året veks
gjentene mykje sterkare enn gutane, so dei i 13—14*årsalderen gjerne er
høgre enn gutane. Men so tek gutane dei att, og får eit overtak som dei
aldri misser meir.

Til å syna høgdevoksteren hjå norske born frå 7* til 14*årsalderen tek
eg inn ei teikning som er laga av16

Carl Schiøtz. På denne teikninga er synt fram kor stor voksteren er for
kvart år rekna i % av høgda året fyrr. (Sjå fig. 1). Um lengdevoksteren
er og å segja det, at i dei år då han er størst, då er og
voksterskilnaden millom dei ymse born størst, variasjonen som ein
segjer, er størst. Dei år då lengdeaukinga jamt over er minst, då
nærmar alle seg meir ein medelvokster. Når eit menneske vert so mykje
større enn eit anna, so er det nett i dei store vokster* tidene denne
skilnaden serleg vert til.

Det er ikkje berre dei ymse år at barnet veks rykke* vis. Voksteren
heng og noko saman med, eller rettar seg etter årstida. Ymse
granskingar, serleg i Danmark og

Tyskland, har vist, at frå januar til april veks barnet både i lengd og
tyngd umlag medels; i mai—august veks det sterkt i lengd, men vekta
aukar lite; siste tridje* part av året syner den største vektauking,
men den minste lengdevokster. Lengdevoksteren er soleis størst i vår*
og sumarmånadene, februar—august; vektaukinga er serleg stor i haust*
og vintermånadene, september-januar.

Den største lengdevokster og den største vektauking feil ikkje saman i
tid. Det er heller soleis at nett i dei tider då barnet veks mest i
lengd, då veks det minst i tyngd. Det gjeld både dei serlege
vokstermånader og voksterår. Difor vil ein og gjerne sjå at i desse
lengde* vokster*tidene då magrast borna; dei vert lange og tunne å sjå
til. Vektaukinga kjem i tid litegrand etter den største lengdevokster.
Det høver med at i dei tider barnet17

veks etter måten minst i høgd, då vert det tjukkast og lubnast å sjå
til. Det er ikkje vanskeleg å leggja merke til det.

Tvo amerikanske vitskapsmenn, Stephenson og Dukes, har granska nøgje
samhøvet millom lengdevokster og vekt* auking. Resultatet dei kom til,
har dei synleggjort i tvo teikningar, som eg tek inn her. (Sjå fig. 2).
Som ein ser, har ikkje dei amerikanske borna havt sine beste voksterår
plent på same tid som tilfellet er med dei norske born, etter det Carl
Schiøtz har funne. Men det kann me sjå burt frå her. Teikningane syner
tydeleg det me nettupp har nemnt, at den største vektauking kjem etter
den største

Fi

lengdevokster. (Um sjølve teikningane er elles å segja det, at dei er
laga soleis, at dei syner beint fram den ulike vokster til dei ymse
tider, utan at det er teke umsyn til um det er ein stor eller liten
kropp som har vakse so mykje for året. Voksteren er ikkje rekna ut i %
av lengd og vekt året fyrr, so som Schiøtz har gjort på si teikning.
Det må ein og ha for auga, um ein vil likna desse teik* ningane nøgje
saman).

Ikkje i noko land har det vorte gjort so mange vit* skaplege
etterrøknader um den kroppslege vokster hjå born og ungdom som i
Sambandsstatane i Nord*Amerika. Fyrst og fremst er her Stanley Hall å
nemna. I denne boka er det ikkje råd å få plass til å tala um dei
resul* tat han har kome til i det einskilde. Eg lyt lata det vera med
berre å nemna, at han har funne at frå det 13. til det 18. året (6 år)
veks mennesket mest like mykje i

lengd som frå det 5. til det 12. året (8 år). Gutane fann han voks mest
i lengd i det 14. året; gjentene i det 13. (sume og i det 12. året).
Stanley Hall fann og at kroppstyngda hjå gutane voks med 15 kg. frå dei
var 5Va —121/2 år. Men fra 12Vs til 16*årsalderen vart dei 22 kg.
tyngre. I det 15. og 16. året var voksteren størst; oftast mest siste
året. Gjentene fann han voks mest i det 12. og 13. året (472 kg. i det
12., 5 kg. i det 13., 472 i det 14., 4 kg. i det 15., 272 kg. i det 16.
året og seinare ikkje over 172 kg. årleg til dei var 18. år.)1

Um eit menneske har stor høgd, so er det ikkje visst at det og veg
etter måten like mykje. Eit sers tungt menneske har ofte ikkje nett den
største høgd. Det er i det heile ikkje råd å slutta påliteleg frå vekt
til høgd og umvendt.

Vanleg sluttar den kroppslege vokster kring 20*års* alderen. Men sume
veks til dei er 22 år, og ein og annan like til 24*årsalderen.

1 Ein annan amerikansk vitskapsmann, Smedley i Chicago, har gjort ei
mengd etterrøknader um både lengde* og vektvokster dei ymse år frå 6
til 18«årsalderen. Han prøvde og korleis krafta i høgre armen voks frå
år til år i same tid. Sume kunde kanskje tykkja det var forvitneleg å
sjå kva tal han fann. Og difor tek eg med ei liste som syner det.

Alder Lengd (mm.) Vekt (kg.) Kraft (høgre hand) Gutar Gjenter Gutar
Gjenter Gutar Gjenter 6 1106 1096 19,73 18,87 9,21 8,36 7 1158 1153
21,61 20,27 10,74 9,88 8 1209 1204 23,81 23,01 12,41 11,16 9 1261 1252
26,33 25,25 14,34 12,77 10 1309 1300 28,70 27,79 16,52 14,65 11 1351
1353 31,22 30,66 18,85 16,54 12 1395 1413 34,15 34,37 21,24 18,92 13
1455 1476 38,08 38,97 24,44 21,84 14 1519 1536 42,69 44,21 28,42 24,79
15 1580 1568 47,99 48,16 33,39 27,00 16 1640 1583 53,23 50,65 39,39
28,70 17 1678 1592 57,38 52,38 44,74 29,56 18 1712 1594 61,28 52,92
49,28 29,7519

Kor snart mennesket veks og kor tidleg det vert fullt utvakse, det heng
mykje saman med folkerase og natur* vilkår. Folk som bur i dei varmare
land, veks mykje snarare enn dei som bur i dei kaldare, veit me. Men
det ligg utanfor det me kann tala um her.

Det syner seg og at det økonomiske tilstandet i hei* mane har mykje å
segja for den kroppslege vokster hjå borna som veks upp. Fattigfolks
born står gjerne kropps* leg mykje tilbake for born frå
velstandsheimar. Serleg er dei oftast magrare, og so er dei lettare i
vekt etter alderen. Ein tyskar meiner jamvel å ha funne ut, at
kroppstyngda hjå borna står i samhøve med kor dyre skular foreldra ser
seg råd til å senda borna på. I Leipzig er det so, segjer han, at dei
er tyngre etter alderen dei born som går på skular der skulepengane er
18 mark, enn dei born som går på skular der dei betalar 9 mark. Ja, ja,
tyskarane er no svære til å vilja laga reglar, teoriar. Kanskje er det
so med denne mannen og. Men tvillaust er det sant at levevilkåra har
stor innverknad på kropps* voksteren hjå borna.

Me har no tala um korleis det er med vekt* og lengde* voksteren i det
store og heile til dei ymse tider. No skal me nemna litegrand um
korleis det er med ymse viktuge indre kroppsorgan og den verksemd som
er knytt til dei. Og dessutan eit og anna um det fysiske liv hjå
barnet.

Hjarta arbeider noko annarleis hjå barnet enn hjå den vaksne. Pulsen
slær i medeltal i minutten hjå fri* ske born:

i 5— 8 årsalderen 85 slag hjå gutane, 93 slag hjå gjentene 8-12 - 79 —
- 92 -

14-21 - 76 — 82 -

Arbeidet er etter måten større for hjarta hjå eit barn enn hjå ein
vaksen. Men blodtrykket i årane er mindre, for barnehjarta er sjølv
lite, medan blodårane er etter måten store. Det er i overgangsalderen,
i pubertetsåra, at hjarta veks so sterkt. I dei åra vert hjarta umlag20

dobbelt so stort som det var nett fyrr overgangsalderen tok til.

Borna andar og snarare enn den vaksne. Det nyfødde barnet andar kring
40 gonger i minutten, seksåringen kring 22 og eit vakse menneske 13
gonger.

For den kroppslege utvikling og for helsa, har det so mykje å segja at
lungene er store og rømer mykje luft. Det har vorte laga ambod
(apparat) til å mæla kor mykje luft lungene rømer, eller mæla
lungekapasiteten som ein segjer. Amerikanaren Smedley har funne desse
tala:

i 6 årsalderen rømer lungene hjå gutane 1020 cm3, hjå gjentene 950 cm3

i 9 - - - 1470 * - - 1290 =

i 12 - - 1880 * - - 1660 =

i 15 - - - - 2700 * - - 2170 *

i 18 - - - 3650 * - - 2340 *

Hjå det nyfødde barnet er kring 74 % av kropps* tyngda vatn. Hjå den
vaksne er det tilsvarende talet kring 58 Jamvel i musklane hjå barnet
er det etter måten mykje vatn og lite faste emne (muskelto).

Etter storleiken i alle fall treng eit barn mykje meir mat enn ein
vaksen. Barnet må ha næring ikkje berre i staden for slitet i kroppen.
Det skal og veksa. Og til det trengst det og mykje byggingsvyrke.

Barnekroppen er ein betre varmeleiar enn den lekamen ein vaksen har.
Difor har barnet mykje lettare for å verta forkjølt enn me vaksne.
Dette er noko som det ofte vert teke for lite umsyn til både av
foreldre og lærarar. Og det fører ofte til sjukdomar som ikkje sjeldan
vert årsak til ein tidleg død.

Det skal so lite til fyrr nerveverket hjå barnet vert påverka sterkt,
ser det ut til. Endå ikkje nerveverket er fullferdigt som det er hjå
den vaksne, (det skal me tala um på ein annan stad) so er det lel so
varnemt. Det meiner dei er årsak til at hjarta t. d. kann verta jaga
til å arbeida so over all måte når barnet er sjukt, jamvel um sjukdomen
slett ikkje er so fårleg.21

Dei giftemne som vert til i kroppen når ein arbeider, lagar seg mykje
snarare hjå barnet enn hjå den vaksne. Men so går det og so mykje
snarare for blodet å strøyma gjenom heile kroppen hjå barnet, at desse
giftemna kann koma so snart burt. Her er vel ein av grunnane til at
barnet både trøytnar snøggare enn den vaksne, men og frisknar snøggare
til og kjem seg snart til den vanlege arbeidskraft att.

Barnet treng mykje meir svevn enn me vaksne. Det nyfødde barnet søv
mesteparten av døgret. Men eldre born treng og mykje svevn. I 7—9*
årsalderen må eit barn få sova 11 timar for døgret, i 10—13* årsalderen
10 timar. Eldre born treng kring 9 timar.

Det er ikkje det same kva tid eit barn går til sengs um kvelden. Mange
foreldre ber seg reint uvisleg åt. Dei held ikkje tilsyn med når borna
roar seg. Og difor kann ein ofte treffa småborn ute i 10— 12*tida um
kvelden. Men det er meir enn ille. Professor Holst segjer at i 8*
årsalderen bør borna gå til sengs kl. 8; seinare kann dei få vera time
lenger uppe utover kvelden for kvart år dei vert eldre til dei vert
vaksne. Tolvårs born skulde då roa seg kl. 9, og 16*års gutar og
gjenter skulde ikkje vera uppe lenger enn til kl. 10. — Det vilde
truleg vera godt for borna både til kropp og sjel um ein slik regel
vart fylgd i det store og heile.

For åndslivet hjå oss har ikkje noko organ so mykje å segja som
hjernen. Hjernen er tvillaust den viktugaste reidskapen sjela har. Um
det skal me elles tala seinare. Her skal me berre leggja merke til den
hjernevokster som ein kann nemna i tal.

Med same barnet er født, er hjernen kring 14 % av heile kroppstyngda.
Hjå den vaksne er hjernen kring 21/3 %. — Hjå den nyfødde har hjernen
alt millom V3 og V* av den tyngd han får når han er heilt utvaksen. Til
barnet er 4 år har hjernen vorte umlag dobbelt so stor (millom og 2/s
av den tyngd han kann koma til22

å fåj. So kjem det nokre år då hjernen veks etter må* ten mykje seinare
(frå 5—12 år). Men so tek det ein sterk vokster til att.1 Hjernen veks
ikkje lite i tyngd, det er det eine. Men meir å leggja merke til er det
at hjernen no vert so mykje meir ferdiglaga i smått og stort. Trådane i
hjerneborken skil seg tydelegare ut frå kvar* andre. Og kvar får liksom
sitt visse arbeid å gjera, si uppgåve å løysa.

Saman med denne utskiljing, differensiering, vert det og til ei
avmåting og tilpassing soleis at det kann verta eit større samarbeid
millom dei ymse hjerneluter enn det har vore fyrr. Det vert til
sambindingstrådar i uteljeleg mengd so heile hjernen kann samverka.

Korleis denne utskiljing og samverking går for seg i det einskilde, det
er ein løyndom for oss. Men at her er ein vedunderleg verkstad, det er
visst. Og at denne verk* staden fyrst vert innreidd til gagns i
overgangsalderen, pubertetsalderen, det veit me og. (At hjernen og
avmåter seg i ymse ting etter arbeidet seinare, det er vel og so. Men
det kann me ikkje tala um her).

På same måte som hjernen veks i tyngd til kring 20*årsalderen, veks og
hjerneoverflata. Um det ikkje er påvist noko samhøve i det einskilde,
so er det i alle fall samhøve i det store og heile. Hjernen får etter
vekta ei ovleg stor overflate, for ho er so rukkut. Overflata er i
medeltal kring 2000 cm2.

Det ytre laget i hjernen er grått på lit, veit me. Det er berre kring 3
mm. tjukt. Men då overflata er so stor,

1 Ein vitskapsmann har funne at hjernen i medeltal veg 338 gr. hjå
gutane og 283 gr. hjå gjentene med same dei er fødde. I 14*års* alderen
veg hjernen hjå gutane 1302 gr. og i 2<Mrsalderen 1374 gr. (Millom
20-30 år 1357 gr., 30-40 år 1360 gr., 40- 50 år 1352 gr. og seinare,
serleg etter 70*årsalderen, minkar hjernen endå meir. Dei motsvarande
tal for kvinna sitt vedkomande sette han til: 20 år 1244 gr., 20-30 år
1238 gr., 30 -40 år 1218 gr., 40-50 år 1213 gr.)23

so vert det grå laget ikkje so lite stor part av hjernen lel. Dette
laget er bygt upp av berre smårom, hjerne* celler. Og det er til desse
sellene at sjelelivet ser ut til å vera knytt. '

Med det same barnet er født, er skilnaden på den grå og den kvite luten
av hjernen langtfrå so stor som seinare. Endå er det berre dei luter
som har med sjølve den fysiske livsrørsla å gjera, som er arbeidsføre.
Og dei finn ein i det heile i nedste luten av hjernen. Dei luter som
det høgre medvitslivet og tankeverksemda er knytt til, er endå
uferdige. Etter måten er og berre få sambindings* trådar brukføre. —
Den øvsten parten av hjernen er det som det høgre åndsliv i serleg mun
er knytt til. Men denne delen vert ferdiglaga seinare enn den nedste
parten.

Dei ymse sj ele verksemd er er knytte til visse plassar i det grå
hjernelaget soleis at den eine plassen kann ikkje byta for den andre.
Er den delen av hjernen som eit visst arbeid eller ei viss verksemd er
knytt til, ikkje fer* diglaga, eller han er skadd so han ikkje kann
gjera teneste, so er det og gjeve at den verksemda kann ikkje koma i
stand på nokon måte. — Det er soleis på ein viss plass i hjernen at
synsmeldingane vert mottekne, på ein annan plass høyrslemeldingane. Frå
ein tridje plass vert det sendt påbod til høgre handa, frå ein fjerde
til vinstre foten o. s. b. Med den kjennskapen ein no har til hjernen,
er det råd å laga eit kort over hjernen, og på det kor* tet kann ein
merkja ut dei ymse plassar for dei ymse verksemder.

Men det sjelelege arbeid er oftast so mangslunge at store luter av
hjernen vert tekne i bruk på ein eller annan måte samstundes. Me kann
tenkja oss at eit års* gamalt barn og eit vakse menneske — båe tvo —
dei ser eit eple på eit tre i hagen. Den vaksne han kann vel ikkje
berre sjå eplet; han vil og kunna koma til å tenkja på um eplet er moge
eller ikkje. Han hugsar at mogning og fargeskifte i visse måtar fylst
åt, so fargen kann varsla um mogning. Men skal han kunna tenkja so
mykje,24

so er det ikkje nok at «synscentret» i hjernen er arbeids* ført. For
der vert det berre motteke vitring um påverknad av synsnerven. Det som
går for seg i den del av hjernen, fører berre til at han veit um ei
synskjenning. Skal mannen kunna tenkja den tanken at no er eplet moge,
so må synskjenninga føra til at det han fyrr har høyrt og røynt um
mogning av eple, og kjem upp i tankane. Men til det må det nyttast
andre luter av hjernen enn syns* centret. Det må då på ein eller annan
måte verta so, at arbeidet i synscentret fører til hjernearbeid andre
stader og. Og her er det ikkje det same kva veg hjernerørsla går. Gjekk
rørsla frå synscentret til smakscentret t. d., so kunde ei
smakskjenning verta fylgja, og ikkje tanken um kor langt eplet var kome
i si utvikling.

Tanken um det mogne eplet kann draga etter seg tanken um å taka det.
Men då vert det spursmål um kven som eig det, um det er rådleg å taka
det o. s. b. snart sagt i det endelause. Og då kann større og større
luter av hjernen verta med i tankearbeidet.

Hjå barnet vil det ikkje gå so. Barnet sitt syns* centrum kann vera
like godt som den vaksne sitt. Barnet får ei like sterk og tydeleg
kjenning som han. Men med det stoggar hjernearbeidet. Barnet har aldri
endå havt kunnskap um mogning av eple. Slik kunnskap er difor heller
ikkje gøymd nokon stad i barnet sin hjerne. Eller det er ikkje kome
farvegar i stand, so rørsla kann gå over frå synscentret til den plass
der ho måtte verta til den verksemd som skulde ha til fylgje tanken um
det mogne eplet. — Det samarbeid som er so lett å få til millom dei
ymse hjerneplassar hjå den vaksne, ser me mindre til hjå barnet.
Hjernen er i mindre mun central* stasjon, der den naudsynlege
overføring, det formålsten* lege vegskifte vert gjort. — Her har me for
oss noko av det som kastar ljos over so mangt i barnet si åtferd og
gjer at det vert so mykje annarleis enn me vaksne. Det er dette som
gjer at barnet, som Herbert Spencer sa, ei tid ikkje kann tenkja ein
moralsk tanke. Og endå er ikkje25

det noko merke på at barnet er vondt i den vanlege mei* ning av ordet.

Ein ting til høver det å peika på her i samanheng med det som me no har
sagt um barnehjernen. Me kann peika på so mange centra: for
synskjenning, smakskjen* ning, ljodkjenning, rørslekjenning o. s. b.
Men me kann ikkje peika på centret for vitet, intelligensen. Vitet
syner seg nett ofte i samspelet millom dei ymse sjelsovringar.
Tilfanget vert teke frå alle kantar. Dei ymse hjelpekjel* der vert
utnytta. Vitet syner seg då i den beste utnytting av dei skattar ein
alt har. Men då vert kanskje snart heile hjerneyta (overflata) sett i
verksemd, ikkje berre ein einskild, eller nokre få einskilde plassar.
Og kvar plass er med og gjev sitt tilskot til det resultat, den
endelykt, som ein tilslutt stoggar med. Intelligensen har soleis på ein
måte snart sagt heile hjernen til sin reidskap, når hjernen har vorte
ferdiglaga. Men soleis er ikkje barne* hjernen. Ei og onnor verksemd
som ikkje heng saman med so mange andre verksemder, og der det ikkje
vert bruk for nokor serleg tenkjing, kann gå lett og snart. Soleis er
det med all sansing t. d. Men til meir mang* slungne verksemder som
krev ein samanliknande og vel* janae tanke, til dei slag arbeid er
ikkje det unge barnet utrusta med dei naudsynlege organ.

Det er rimeleg at det er ikkje råd å gjera seg nokor viss meining um
vitet hjå ein levande skapning berre med å gå ut frå hjernetyngda. For
det er ikkje visst at den tyngste hjernen og er den som er best
organisert. Det stadfester og dei vitskaplege etterrøknader. Sume dyr
har tyngre hjerne enn mennesket. Elefanten sin hjerne veg kring 4500
gr., og dei ymse slag kvalar skal ha hjernar som veg frå 2000 til 6000
gr. Men klokare enn menne* sket er dei nok ikkje lel. Likevel er det
visst so, at det er noko samanheng millom stor hjerne og stor in*
telligens. Dei dyr som står høgst når det gjeld ånds* givnader, som t.
d. hesten og hunden og elefanten, har og etter måten stor hjerne. Og
dei dyr som står sers lågt,26

og som syner liten intelligens, har sers liten hjerne. Men aller lægst
står dei dyr som ikkje har nokon hjerne, noko centralorgan. Der det
ikkje finst hjerne, finn ein heller ikkje merke på at det einskilde
dyret kann avmåta seg på nokor vis etter dei ytre tilhøve. Individuell
tilpassing vert ein ikkje var.

Det er dette um evna til å avmåta si verksemd etter nye tilhøve som ein
då tek til merke på intellektuelt sjeleliv. Men at eit dyr ikkje greier
å avmåta si verk* semd etter dei ytre tilhøve, vil ikkje segja at det
ikkje i nokon måte kann gjera formålstenleg arbeid. Ei padde som ein
tek og skjer hjernen utor hovudet på, lever og krabbar likevel. Um ein
legg ei slik hjernelaus padde på ei fjøl og vender fjøla so padda kann
detta ned, so vil ho krabba over fjølkanten, so ho kann få vera på
oversida av fjøla. Men alle slike verksemder som ei slik hjernelaus
padde kann taka til med, det er sovorne som forfederne har gjort uppatt
endelaust mange gonger. Ei ny og heilt ukjend hindring eller ein ny
vanske greier ikkje ei hjerne* laus padde, og ho vil aldri koma til å
greia det. Ho kann aldri læra av ill røynsle, trur dei. Det kann berre
den padda som har sin paddehjerne. Og berre hjå ei slik padde kann ein
viss utløysingsmåte eller ei viss åtferd festa seg og verta innarbeidd.

Skal ein gjera nokor slutning frå hjernevekt til in* telligens, so må
ein taka noko umsyn til kroppsvekta og, meiner mange. Samhøvet millom
kroppsvekt og hjernevekt skulde gjeva oss ei meining um kor høgt dyret
står ånde* leg. Men det slær nok ikkje til, syner røynsla. Samhøvet er
for mennesket (etter A. Lehmann) 1 : 35, hesten 1:450, sauen 1 : 350,
hunden 1 : 250, rotter 1 : 28, mus 1 : 50, song* fuglar 1 : 12. Etter
dette skulde songfuglane vera mykje klokare enn mennesket.

Alfred Lehmann meiner at sjelelivet si utvikling er beint fram
samsvarig (proportionalt) både med hjerne* vekta og med samhøvetalet
millom hjernevekt og kropps* vekt. Kallar ein hjernevekta h og
kroppsvekta k, so skulde27

h.j- = k~ gjeva oss ei meining um kor åndeleg høgt

h2

dyret stod. Lehmann set upp denne talrekkja f°r~jjr hjå:

mennesket 38.9, orangutangen 7.8, elefanten 6.o, hesten 1.5, oksen
0.56, kvalen 0.43, løva O.42, småfuglane O.n, kaninar O.03.

Nyttar ein denne formelen og for barnet, so finn ein at det står nær
dei »menneskelignande« apane for det fyrste, men veks seg lenger og
lenger frå dei og kjem som vakse menneske langt fram um alle andre
skapningar me kjenner, ser me. — Denne formelen ser og ut til å høva på
ein måte bra med dei røynsler som me gjer um kor mykje eller lite vit
dyra legg for dagen.

Det har vore mykje på tale um det er soleis, at det mennesket som har
tung hjerne, og har stor åndsgivnader, og at ein lett hjerne difor
kunde tyda på små evner. Tyskaren Bischof? meinte det. Han hadde funne
at mannen i medeltal hadde ein 1350 gr. tung hjerne, men kvinna laut
lata seg nøgja med berre 1250 gr. Av det drog Bischof? den slutning at
kvinna lønte det seg ikkje å kosta høgre daning på. Ho var uskikka til
det. Men — som det står i »Hundemordet«, »så skulde dette uheld treffe«
at då Bischof? døydde og hjernen hans vart vegen, då viste det seg at
den vog berre 1245 gr. Og då no B. hadde vore ein sers evnerik mann, so
kom han sjølv til å motprova si eiga lære.

No er det visst at sume ovleg evnerike menneske har og havt ein sers
tung hjerne. Ein ser ofte nemnt at Schillers hjerne vog 1785 gr. og
Byrons 1800 gr., Cuviers 1830 gr., Turgenjevs 2000 gr. Men so veit ein
og på den andre sida at slike som Rafael og Gambetta hadde hjernar som
ikkje eingong var medels tunge. Den tyngste hjerne nokon veit um trur
eg, skulde vega 2222 gr. Det var ein tyskar som hadde havt ein so tung
hjerne; men han hadde ikkje på nokon måte synt seg å vera over det
vanlege.

Kjem hjernetyngda hjå eit vakse menneske under28

1000 gr., so har det ikkje vanleg folkevit Alle røynsler peikar på at
det er eit lågmål som ein ikkje kann koma under utan at det syner
tydeleg på åndsgivnadene. Sume fåmingar og sinnssjuke menneske har ein
slik hjerne som er so for lett. På den andre sida kjenner ein og døme
på at ein tumsing kann ha ein ovleg tung hjerne. Men då syner det
alltid på hjernen at han er ikkje bygd i alle måtar som hjernen hjå
vanlege menneske. Ofte er det då so mykje vatn i hjernen, eller det er
andre synlege misdaningar.

Det er sjølvsagt ikkje råd beintfram å få greie på kor tung hjernen er
hjå eit levande menneske. Men ein kann mæla kor stor hovudskåla er.
Lengd og breidd kann ein mæla med ein passar som er laga til det bruk.
Eller ein kann mæla umkrinsen med eit band. Bandet legg ein kring
hovudet vassbeint nett ovanfor augnebru* nene. No kann ein som vanleg
regel i alle fall gå ut frå, at den som har det største hovud, (største
lengd og breidd tilsaman, eller største umkrinsen) han har og den
største hjernen. Og då kann ein um veges på ein måte samanlikna
hjernane hjå dei ymse menneske endå um ein ikkje kann vega dei.

Sume har meint at storleiken på hovudskåla skulde kunna gjeva oss ei
meining um kor høgt mennesket stod i intelligens. Det har vore gjort ei
mengd mælingar på born; og so har det vorte set etter korleis dei tal
som mælingane gav, høvde til dei evne*vitnemål skulane hadde gjeve
desse borna. Desse granskingane har tydeleg vist, at det er eit
minstemål hovudstorleiken ikkje må koma under, dersom barnet skal ha
vanleg vit. Sjølvsagt må ein då taka umsyn til alderen både når det
gjeld hovud* mål og intelligens. Ein granskar har soleis funne at
7*årsgamle gutar med eit hovudmål (umkrins) under 48 cm., hadde aldri
gode åndsevner. Likeins 10*åringar med hovudmål under 49,5 cm, og
12—14*åringar med hovudmål under 50,5 cm. For gjentene i same alder
nemner han 47 cm., 48,5 cm., 49,5 cm. — Dei som har medels29

stort hovudmål, kann ein gå ut frå har medels evner. Men dei som har
sers stort hovudmål, er det verre å verta klok på. Dei kann ha uvanleg
gode evner; men dei kann og vera under det vanlege. Det gjeld då i alle
fall dei som har »vasshovud«. Men det ser lel ut til å vera so, at
mesteparten av dei som har sers gode evner, dei har og eit stort
hovudmål.

Noko heilt påliteleg varsel um åndsevnene er ikkje hovudmålet, som me
ser. Men det er i alle fall visst, at vert hovudmålet so reint lite, so
tyder det alltid på fåming* skap. Ein kann nok elles og tala um kva som
er regelen. Men i dei einskilde tilfelle er det rådlaust å tenkja seg
til å byggja på regelen. Då kunde ein misrekna seg stygt, og gjera stor
urett og.1

Å ha ein sterk og velvaksen kropp er i det store og heile eit godt
grunnlag for gode åndsevner og. Det stad* fester røynsla. I det
tilfelle er ikkje berre kroppen vel* vaksen og sterk, men hjernen er og
stor og velbygd. Og det er verkeleg ofte at dei ting fylst åt. Men det
er ikkje so få undantak. — Det er sume som har sterke bein og musklar,
og alle kroppsorgan er godt utvikla — med undan* tak av hjernen, endå
um og hovudet er stort. Hjernen er lite skikka til arbeid. — Desse
menneske har alltid fælande små åndsgivnader. Dei er »muskelmenneske«
og ikkje noko meir.

1 Dr. Lay fortel at han stundom har teke hovudmåla på dei som vilde inn
på lærarskulen der han var lærar. Av 42 aspirantar eit år vart 23
upptekne; 19 måtte gå tilbake. Desse 42 hadde i lengde;breiddesum frå
31,1 cm. til 38 cm. Av dei 19 som ikkje kom inn, hadde 8 ein sum under
33 cm., 6 frå 33 til 34 cm., 5 frå 34 til 35 cm. Ingen av dei upptekne
hadde under 33 cm., og ingen med over 35 cm. vart send heim att. Dei 5
som hadde frå 34—35 cm. men lel ikkje kom inn, var dårleg fyrebudde.
Den som hadde minste sum, 31,1 cm., hadde skreve ein uvanleg dårleg
stil. Han freista seinare å koma inn på 2 lærarskular og tok i alt 4
upptakingsprøver, men greidde det aldri. Ein som hadde 32,4 cm. i
hovudmål, men ikkje kom inn fyrste gongen, han kom att året etter, og
gleid då nett inn med stor møde.30

So er det nokre som har ein veik kropp. Dei er granne, stundom og
småvaksne i det heile. Men serleg er dei bleike og ser ofte ufriske ut.
I alle fall er dei so i pubertetsåra. — Men hovudmålet held dei.
Hovudet er ofte stort etter kroppen. Og dei har gode åndsevner, ofte
sers gode og. — Slike bør det verta fare varsamt med på skulen. Ikkje
minst er det um å gjera i overgangs* alderen. Vert dei då sette til
tungt åndsarbeid, og må dei so attåt sitja mykje inne, so vert dei
kanskje helse* lause for livet. Dette arbeidet, og skulelivet i det
heile, kann verta årsak til, at den kroppslege vokster vert hindra i
den tid då kroppen kanskje kunde taka noko att av det han har fått for
lite fyrr.

Men ikkje alle dei som er kroppsleg veike, har vel utvikla hjernar.
Tvertum. Det er mange som det er smått med både til kropp og sjel, som
ein segjer. Og slike born vert ofte til den største byrde for dei som
skal ha med upplæringsarbeidet å gjera. Dei lærer ikkje noko. Og so
vert dei sett att frå klasse til klasse kanskje.

Um det samhøvet det er millom kroppsvokster og åndeleg arbeidsevne,
skriv dr. Carl Schiøtz nokre ord som eg vil nytta her: »Det er en ikke
helt sjelden opfatning at de som står tilbake i skolefagene, ofte er
velfødde slyngler, for late til å følge undervisningen opmerksomt. Og
at de fremragende kloke barn serlig finnes blandt bleke og nervøse.
Dette er imidlertid ikke tilfellet unntaken for et fåtals vedkommende,
unntakelser som bekrefter regelen. Regelen er tvertimot den, at de med
hensyn til høide og vekt vel utviklede og sundeste barn også er mest
skikket til å klare skolepensumet fra år til år.« — Fleire vit*
skaplege etterrøknader ser ut til å prova dette. Schiøtz nemner soleis,
at i Bonn vart det eit år røkt etter korleis det var med dei ll*åringar
som gjekk på skule. Det synte seg då at nokre var komne alt i 7.
klassen; men sume var endå i 6., 5. eller 4. klassen. Dei 1 kåringane
som var komne i31

7. klassen var i medeltal 138 cm. lange og vog 33 kg.

6. - - 137,1 * - - 31,3 *

5. - - 135,2 * - - 30,3 *

4. - - 131,2 * - - 28,6 *

I Breslau vart det eit år røkt etter korleis det var med høgd og vekt
på dei 14*åringar som gjekk i millom* skulen, folkeskulen og
hjelpeskulen. Dei fann då at dei 14*åringar som gjekk

i millomskulen var i medeltal 152 cm. høge og vog 41 kg. i folkeskulen
- 147 * — 39 -

i hjelpeskulen — 144 * — 34 *

Det er tvillaust sanning det ein tysk skulelækjar har sagt, at når den
åndelege arbeidskraft hjå ein elev slær feil, so er det sers ofte at
det er den kroppslege kraft som ikkje rekk til. Ein kann og sjå det, at
fåmingar er det umlag alltid noko i vegen med kroppsleg og. Og dei som
kjem til uppfostringsheimar for vanrøkta born, er og sjeldan velvaksne
og sterke. — No er det visseleg undantak og. Ikkje alle attsitjarar på
skulane, eller alle som vert sende til uppfostringsheimar, har grunn
til å klaga på kropps* voksteren og på helsa. Det er latskap og unatur
og hjå sume som er både friske og sterke diverre. Det er dei som det
ikkje vantar anten på ånds* eller kroppskraft. Det er berre viljen til
å bruka kreftene det skortar på. Men slike menneske er vist ikkje so
mange som ein gjerne trur. I alle fall må ein uppsedar vara seg vel når
han får å gjera med slike som ikkje lærer noko. Det er visse* leg lett
å gjera urett mot dei og gjera dei ansvarlege for det dei ikkje kann
hjelpa for.

Den store mengd av born høyrer ikkje anten til dei overlag store og
sterke eller til dei serleg små og veike. Dei er medels både i lengd og
vekt. Og her finn ein og størsteparten av dei som har medels
åndsgivnader. Det er sjeldnare å finna undantak mill om dei, anten til
den eine eller andre kanten, ser det ut til.32

Eit viktugt spursmål er det um skulen og skule* arbeidet verkar
skadeleg på kroppsvoksteren og på helsa hjå borna eller ikkje. Her er
det vel heller ikkje råd å gjeva eit svar utan undantak. Men i det
store og heile kann ein visst trygt segja, at det er ikkje bra å byrja
på skulen eller med skulearbeid for tidleg. Fyre seksårs* alderen må
ikkje eit barn verta sett til slikt arbeid, jamvel um det er kroppsleg
friskt og har gode evner. Og for dei som er veike, er kanskje 7 år og
for tidleg. »For slike« skriv E. Meumann »er visseleg spursmålet um å
byrja på skulen mykje ålvorlegare enn mesteparten av peda* gogar trur.
Slike born vert ofte skadde for heile livet ved det at skulelivet tek
til for tidleg.«

Sume foreldre tykkjer det er so ovgildl dersom det kann vera råd å få
eit barn til å springa over ein skule* klasse og på den måten få det
til å vera »fyre si tid.« Det er oftast uvitug åtferd. Det er umlag
alltid berre jåleskap og ei fåfengd æresykje som slike foreldre er
drivne av. Det er i røynda so lite vunne med ei slik framdriving,
jamvel um barnet ikkje hadde skade av det. Men det verste er at barnet
beint fram i dei fleste tilfelle har stor skade av slikt sprengarbeid i
denne tid. I denne samanheng vil eg og nemna, at sume born er gjerne
noko fyre jamaldringane sine i 6—7—8*årsalderen. Dei ser ut til å verta
reine »skuleljos«. Men ein skal ikkje lata seg dåra av det. Det er
ikkje sjeldan at slike «snarvokst* ringar« stoggar snart. Og når dei
går ut av skulen, er dei kanskje millom dei ringaste. Slike born kann
verta reint øydelagde av uvituge foreldre og lærarar. Dei bør ikkje
drivast fram. — Elles er det no so, at har eit barn uvanlege evner, so
misser det ikkje dei um det fylgjer den vegen som dei vanlege
landevegstråvarane går desse fyrste skuleåra framover. Evnene kann nok
verta tekne fullt ut i bruk og koma til sin rett seinare likevel.

Kva verknad skulelivet har på den kroppslege vokster hjå eit barn, det
er slett ikkje so lett å koma etter i dei einskilde tilfelle. Ein kann
nok mæla og vega barnet33

både med det same skuleåret tek til og når det sluttar. Og har då både
høgd og tyngd auka munaleg, so må ein vel kunna slutta at skulen ikkje
har gjort so stor skade. Men endå veit ein ikkje kva voksteren vilde ha
vore, um ikkje barnet hadde gått på skule. Likevel er ein verre stelt
når ein ser at barnet eit år har vakse lite. Det ligg då so nær å tru
at det er skulelivet som er årsaka. Men det kann lel vera gale tenkt.
For barnet veks rykkevis, veit me. Og det er rådlaust fyreåt å setja
upp faste reglar for voksteren hjå det einskilde barnet. Er no barnet i
ei vokster*kviletid, so vil aukinga vera lita reint naturgjeve. Og då
kann ein ikkje vita kor stor skade skulen har gjort.

Likevel må me segja at dei etterrøknader som har vore gjort, har lært
oss at skulearbeidet kann vera ei hindring for den kroppslege vokster
hjå mange born i alle fall. På skular i Bøhmen har dei funne at fyrste
skuleåret (7—8 år) har 21 % av elevane letna, sume jamvel upp til 3
kg.; og hjå 25 % har det vore plent stillstand. Og då må ein trygt
kunna segja at den naturlege vokster er hindra i stor mun.

Mange meiner at skulen i vårt land er ordna soleis at det er teke alle
rimelege umsyn til barnet si helse. Um det og verkeleg er tilfellet,
skal me ikkje dryfta so mykje i denne boka. Berre det vil eg knyta til
her: folk meiner ofte at friminuttar og skuleferie er helst for å gjera
arbei* det lett og makeleg for læraren. Og han kann so visst trenga det
han og. Men borna treng det like mykje. Av umsyn til barnet — både
kroppsleg og sjeleleg — er det visseleg ikkje rådleg å gjera dei
stuttare enn dei er.

Den vitskaplege gransking av barnet både når det er helsugt og når det
er sjukt, ser ut til å visa, at nett i dei tider, då den kroppslege
voksteren er sterkast, då har og barnet minst motstandskraft mot
(serleg visse slag) sjukdomar. Det er og noko som ein jamvel vert
tvinga til å sjå hadde eg nær sagt, at born som veks ovleg

snart i lengd, dei er ofte lite helsesterke, fyrr voksteren tek til å
stogga litegrand.

Det spursmål melder seg då for oss med stor styrke: Er skulen vår ordna
soleis at han høver til det me no veit um den naturlege vokster for
barnet? Gutar og gjen* ter veks ikkje like sterkt til same tid, har me
set. Serleg gjeld det tida frå 12*årsalderen og utover. Høver då sam*
skule: skule for gutar og gjenter i saman? Eller um dei praktiske
vanskar med skule for gutar og gjenter kvar for seg er for store, er
det då i folkeskulen og i millomskulen teke umsyn so mykje som råd er,
til at gutar og gjenter er so ulike i vokstervegen i den tid me har
sett dei jam* sides på skulebenken i barneskulane? Og høver det å
leggja eksamenslesinga serleg til våren og forsumaren — i den tid då
borna nett veks mest og reint naturgjeve magrast mest berrre av di dei
veks? Og ungdomsskulane våre, korleis høver dei til det kroppslege og
sjelelege tilstand som ung* domen er i, i 15—17*årsalderen? Eg berre
nemner desse spursmåla no. Eg kjem att til dette siste spursmålet lite*
grand, serleg i stykket um overgangsalderen. Og elles vil mangt av det
eg kjem til å tala um på ymse plassar i denne boka, vera slikt som ein
ikkje kann sjå burt frå, når ein skal gjera seg upp ei meining um anten
skuleskipnaden vår er natursvarande eller ikkje.

Spursmålet um skuleskipnaden må visseleg verta set på frå mange sider.
Og det vilde ikkje vera meining i å gjeva svaret berre ut frå den
synsstaden me no har halde oss til: den biologiske. Men det vil vel
alle sanna, at umsynet til kva som verkeleg svarar til den naturgjevne
vokster hjå mennesket, det må vega tungt.

Når ein spør um det små og det store samfundet, heimen og staten,
steller seg vitugt eller uvitugt med ætta som veks upp, so kann ein
ikkje sjå burt frå det som dødslistene fortel oss.

I alle land er det so, at fyrste året døyr det etter måten svært mange
born. Aldri er mennesket so utsett35

for ymse sjukdomar, og aldri fører sjukdom so ofte til døden som fyrste
leveåret.

Her i vårt land har det i den seinare tid døydt 14—15 for året av kvart
1000 menneske i det heile. Men av bom døyr det fyrste året for kvart
1000 levande fødde:

i ekteskap i bygdene kring 80, i byane kring 110,

utanfor ekteskap i bygdene — 150, i — — 270.

I alt døyr det 9—10% av dei levande fødde borna fyrste året. I Norig er
dødsprocenten for born under P/2 år minst av alle land i Europa. Nærast
Norig kjem Svérike og Irland med godt og vel 10 % fyrste året. I
Frankrike er det tilsvarande tal 16—17, i Italia kring 18, i Prøyssen
20, i Austerrike 24, i Sachsen 28. Ja sume stader i Bayern (i
Oberbayern og Schwaben) har døds* procenten fyrste leveåret vore kring
50.

Um årsakene til den store skilnaden desse tala syner, skriv professor
Axel Johannessen: Dødsprocenten »er liten i de nordiske land, hvor
børnene får moderens melk, — den er stor i de land hvor sedvaner og
skikker, kampen for tilværelsen, nød og fattigdom eller eiendommelige
og utbredte mangler ved de melketilberedende organer berøver det spede
vesen den ernæring det kan gjøre fordring på som en menneskerettighet.
— Og intet kan erstatte denne av naturen selv foreskrevne ernæring. Det
vil derfor være nødvendig ved de midler som står til vår rådighet, å
ar* beide for det mål, at en mor med forståelse og glede op* fyller sin
store plikt: selv å give sitt barn die.«

Men ser me på dødslistene for dei eldre årsklassar, so finn me, at
Norig kjem på dårlegaste plassen ei lang tid, endå levealderen i det
heile står so høgt hjå oss som i få land på jorda. Um dette står det i
»Dødelighetstabeller for det norske folk« 1901 — 1911: »Som man ser,
kan intet land opvise en så lav spedbarnsdødelighet som Norge. Men
allerede i det andre leveår går Danmark og Australia forbi Norge, som
ved femårsalderen inntar plassen som nr. 3. Ved tiårsalderen er det
meget få land som kan36

opvise vesentlig ugunstigere dødelighetsforhold enn Norge. Norges
ugunstige stilling er dog mere utpreget for menn enn for kvinner. Ved
15*årsalderen er det av de land man kan trekke sammenligning med, bare
Finnland som har ugunstigere dødelighetsforhold enn Norge, og ved 20*
og 30*årsalderen står Norge aller ugunstigst hvad dødelig* het blandt
menn angår. Litt bedre stiller forholdet sig for kvinner; men også for
disse er forholdet for Norge over* ordentlig ugunstig. Litt efter litt
forbedres så dødelighets* forholdene i Norge, set i forhold til andre
land, og fra 50*årsalderen og opover har Norge den laveste dødelig* het
å opvise blandt menn og ved 60*årsalderen blandt kvinner.«

Kva som er årsakene til at dødsprocenten her i landet er so stor for
årsklassane frå 5 til 30, det er ikkje so godt å segja. Og meiningane
er og ymse (som alltid når ingen kann segja noko visst). Men at det
nasjonalt set er ei viktug sak dette at born og ungdom døyr so mykje,
det skynar me alle. No kann det vera at her spelar inn år* saker som
det ikkje står i menneskeleg makt å gjera noko med. Men det er vel og
tvillaust at heimane og staten må taka mykje av skulda på seg. Og då
får me nok hel* ler ikkje taka fri skulane våre.

5. Borna sine sansereidskapar.

I siste delen av stykket ovanfor kom me noko burt frå hovudemnet vårt i
denne boka; å skildra barnet. Me vender no tilbake att til det. Og då
skal me fyrst tala um borna sine sansereidskapar.

Den del av hjernen (eller rettare: dei delar) som tek mot dei ymse
sansemeldingar, er etter måten tidleg ferdig* laga. Det same er og
tilfellet med dei ymse sanseorgan ute i kroppen. Difor kann barnet få
mange slag tyde*

15*årsalderen er det av de land man kan trekke sammenligning med, bare
Finnland som har ugunstigere dødelighetsforhold enn Norge, og ved 20*
og 30*årsalderen står Norge aller ugunstigst hvad dødelig* het blandt
menn angår. Litt bedre stiller forholdet sig for kvinner; men også for
disse er forholdet for Norge over* ordentlig ugunstig. Litt efter litt
forbedres så dødelighets* forholdene i Norge, set i forhold til andre
land, og fra 50*årsalderen og opover har Norge den laveste dødelig* het
å opvise blandt menn og ved 60*årsalderen blandt kvinner.«

Kva som er årsakene til at dødsprocenten her i landet er so stor for
årsklassane frå 5 til 30, det er ikkje so godt å segja. Og meiningane
er og ymse (som alltid når ingen kann segja noko visst). Men at det
nasjonalt set er ei viktug sak dette at born og ungdom døyr so mykje,
det skynar me alle. No kann det vera at her spelar inn år* saker som
det ikkje står i menneskeleg makt å gjera noko med. Men det er vel og
tvillaust at heimane og staten må taka mykje av skulda på seg. Og då
får me nok hel* ler ikkje taka fri skulane våre.

5. Borna sine sansereidskapar.

I siste delen av stykket ovanfor kom me noko burt frå hovudemnet vårt i
denne boka; å skildra barnet. Me vender no tilbake att til det. Og då
skal me fyrst tala um borna sine sansereidskapar.

Den del av hjernen (eller rettare: dei delar) som tek mot dei ymse
sansemeldingar, er etter måten tidleg ferdig* laga. Det same er og
tilfellet med dei ymse sanseorgan ute i kroppen. Difor kann barnet få
mange slag tyde*37

lege sansekjenningar um det elles står langt tilbake for eit vakse
menneske i utvikling. Me skal no sjå meir på korleis det er med barnet
når det gjeld å få sanse* meldingar.

Smaks-sansen. Smaksorganet er heilt brukført med same barnet er født,
ser det ut til. Ja sumt kunde kanskje tyda på at det i dette stykket er
endå betre utrusta enn den vaksne.

Hjå oss vaksne er det berre ymse plassar på tunga som har brukføre
smaksorgan. Hest er det tungetippen og ei rand kring tunga innover
tungeflata litegrand, og so eit stykke på baktunga. Tungeryggen derimot
har ikkje brukføre smaksvorter hjå oss vaksne. Men barnet har brukføre
smaksreidskapar so å segja på heile tungeflata, og attåt i slimhuda i
munnen på fleire stader. Smaks* organet breier seg soleis vidare hjå
barnet enn hjå oss.

Korleis smakskjenningane er hjå det nyfødde barnet, kann me sjølvsagt
ikkje vita noko um. Men andletsdrag og uro på annan måte viser at
barnet tidleg kjenner skil* nad på morsmjølk og onnor mjølk. Barnet
skal og gjera munnen annarleis til når det får noko som smakar beiskt
eller surt inn på tunga, enn um det får noko som smakar søtt.1 — At
smaksreidskapane hjå barnet er serleg vel til* skipa tidleg, det er
tvillaust. Men kræsne på maten for smaken si skuld vert borna sjeldan
fyrr i det andre leve* året. Dette kræsenskap er elles ein uvane som
dei vaksne lærer barnet upp til — som dei lærer barnet so mange unotar
diverre.

Sume vitskapsmenn peikar elles på at ein bør ikkje vera for snar til å
taka ymse slike drag i munnvikane og andletet til prov på medvitande
skiljing. Dei segjer at slikt kjem i stand som ei refleks* rørsle. Til
prov for det peikar dei på, at det skal vera råd å leggja merke til
slike muskeldrag jamvel hjå dei born som er fødde utan storhjerne. Men
hjå slike kann det aldri vera tale um med* viting. — Eg nemner dette av
di me har so lett for å tyda alle andletsrørsler hjå barnet som
»uttrykks'rørsler«. Men det er dei visseleg ikkje.38

Luktesansen er og tidleg ferdig hjå barnet. Dei meiner å ha lagt merke
til, at alt andre dagen kann barnet få luktkjenningar. Men fyrst
seinare ser det ut til at barnet gjer tydeleg skilnad på ymse
sansekjenningar av dette slaget. Det er vel elles med barnet som med
oss vaksne: lukt* og smakskjenningar blandar me ofte saman, so me trur
at me smakar det som me i røynda luktar.

Dei ville folk nyttar luktesansen sin meir enn me. Me legg oftast so
lite merke til luktkjenningane. Og so ser det ut til at luktesansen har
vorte meir og meir avdovna, so han uroar oss ikkje so mykje no. Og
varnar oss då heller ikkje so mykje, sjølvsagt.

Hudsansane. I huda har me vaksne serskilde organ for trykk, kulde og
varme. Det er tre slag »punktar« å finna på huda: trykkpunktar,
kuldepunktar, varmepunk* tar. Og frå kvar går det nervetrådar som fører
melding innover til hjernen. — Sume meiner det er endå fleire slag
sansar i huda. Soleis talar dei um ein stikksans, t. d. og um
»stikkpunktar«. Hudsansane hjå barnet er lite granska endå. Men noko
veit me då.

Det nyfødde barnet kann sjølvsagt taka skade av både kulde og varme når
påverknadene vert for sterke. Men det er likevel grunn til å tru at
kulde* og varmesansen er lite brukfør i den fyrste tid. Barnet kjenner
ikkje stort kulde eller varme um det so har det kaldare eller varmare
enn det toler. — Lauging hjelper til å utvikla dei organ som finst i
huda og som skal vera bodberarar um slike sporingar. Snart kann ein sjå
at barnet likar seg godt i »stampen«, når vatnet er passeleg varmt. Men
det skrik gjerne når det vert teke uppatt.

Trykk eller tyngd kjenner og det nyfødde barnet lite. Truleg kjenner
det heller ikkje stort stikk eller liding. Det er ikkje berre dei
naudsynlege ytre sanseorgan, og nervetrådane, som liksom søv endå og
soleis ikkje gjer arbeid som hjå den vaksne. Men og hjernen er lite
arbeidsfør når det gjeld å taka mot melding um slike sporingar. Den del
av hjernen som seinare får med det39

arbeidet å gjera, kann ikkje vera ferdiglaga endå. Men me kann sjå at
det går ikkje so lang tid fyrr desse trykk* sansereidskapane er fullt
brukføre. — Barnet tek til å suga på fingrane straks det er født. Kjem
eit klædeplagg attåt munnen, so vender det hovudet mot klædeplagget so
godt det kann, so det kann få nå i det med munnen. Det er ikkje mange
timar fyrr ein kann sjå noko slikt. — Når barnet vert ein 3 månader
gamalt, so kann ein leggja merke til at det likar å få taka i og kjenna
på eit og anna som det får i hendene. Dette vert upptaket til at det
seinare beint fram held på å leika seg med trykk*kjenningane det kann
få.

Når barnet er nokre år gamalt, har det ein finare trykksans enn me
vaksne. Skilnaden syner seg m. a. i det, at ein på ymse stader på
kroppen treng um å flytta tvo passaroddar eit kortare stykke frå
kvarandre fyrr barnet kjenner tvo stikk, enn tilfellet er hjå oss
vaksne.1

Rørslesansen (den kinestetiske sansen). Denne sansen har so ovleg mykje
å segja for oss — visseleg mykje meir enn me tenkjer. Han fortel oss
kva stilling lemene har til kroppen, um me aldri ser det. Det er serleg
frå bruskflatene i ledene at me får desse meldingane gjenom visse
nervetrådar. — Desse organ ser og ut til å vera brukføre hjå barnet
tidleg. Når barnet vert so stort at ein kann få litegrand greie på kva
det kjenner av dette, so finn ein at det er like godt utrusta med organ
for rørslesansen som me vaksne. Ja i sume ting er rørsle* sansen endå
finare og grannvarare hjå barnet enn hjå dei vaksne.

1 Når eg talar um den fine kjennesansen som barnet får, vil eg og nemna
at det er vitskapleg prova at born har fått livsvarig skade av at dei
har vorte slegne med t. d. spanskrøyr på fingergomane. Difor skriv og
dr. Lay i boka si um den eksperimentelle didaktikk desse orda: »Like
lite som ein må bruka stokkar på øyro og augo, like lite er det lovleg
å gjera det når det gjeld kjenneorgana på fingertuppane.«40

Jamvektsansen har beste organet sitt i det indre øyra truleg. I
forgarden i det indre øyra ligg nokre små, kvasskanta kalkkrystallar,
otolitane vert dei kalla. Etter som kroppen vender på den eine eller
den andre måten, vil otolitane trykkja eller tyngja til ymse kantar på
ut* greiningane av nerva i forgardsveggene, forgardsnerva. Og soleis
vert det til ymse (trykk)kjenningar som melder um dei ulike stillingar
kroppen kann ha.

Som me veit, er det indre øyra fyllt med væske. Når kroppen er komen i
ei stø rørsle, vil væska og veggene flytta seg i same lei like snart.
Og då vil ikkje rørsla føra til noko trykk på nokon kant. Men stoggar
no krop* pen, vil væska endå gå i same lei og med same fart som fyrr
ein augneblink. Men då vert det til eit tyngre trykk inne i bogegangane
på den veggen væska støyter mot. Og so vert nervegreinene i denne
veggen spora, og det vert til ei kjenning som fortel um det
rørsleskiftet kroppen har gjort.

Hjå mange dauve har desse sanseorgan, forgarden og bogegangane, vorte
øydelagde av den sjukdom som har øydelagt høyrslesansen. Og difor vil
slike dauve heller ikkje kunna få sovorne kjenningar som melder um dei
rørslebrigde som me har tala um no.

Korleis det er med jamvektsansen hjå det nyfødde barnet, veit me ikkje
so visst. Me ser at barnet har lite herredøme over kroppen sin i den
fyrste tid. Ein av grunnane til det er beint fram maktløyse. Musklane
og senene er ikkje sterke nok. Men truleg er og sjølve jam* vektsansen
lite utvikla. Eller tydelegare sagt: dei organ som har til formål å
hjelpa oss til å halda hovudet og kroppen i rett stilling, dei er endå
ikkje brukføre. Men dei vert det ut gjenom fyrste året, soleis at dei
fleste born tek til å gå so kring eitt*årsalderen, veit me. Og det går
då ikkje so lang tid fyrr barnet har godt herredøme over kroppen sin.
Dei naudsynlege organ må då vera ar= beidsføre.

Det syner seg elles mest alltid, at dei born som står41

mykje tilbake for vanlege born i åndsutvikling — fåmin* gane — dei står
og tilbake i herredøme over kroppen sin. Dei går og sleng og er ustøe
og sjanglande. Og mange vert aldri som vanlege menneske i det stykket.
Kjem ein 10 — 12 fåmingar gåande på gata, so kann ein høyra det på
gonga kva slag folk som kjem. Fåming* skap og ein lite fremda
jamvektsans ser ut til å fylgjast på ein merkeleg måte. Hjå mange
fåmingar er vel og rørslesansen mykje dårlegare enn hjå vanlege
menneske.

Organsansen. Frå dei ymse organ inne i kroppen får hjernen melding um
anten organet er i vanleg tilstand eller det er noko i vegen med det,
so det ikkje kann gjera arbeidet som det skulde. Frå hjarta, lungene,
nyro o. s. b. kjem det slike meldingar gjenom nervetrådar til visse
plassar i hjernen. Alle desse meldingsreidskapane kallar me med eitt
ord organsansen. — Hjå barnet er desse reidskapane brukføre som hjå oss
vaksne. Difor kjenner barnet seg friskt eller sjukt som me. Det kjenner
seg i godt lag eller i ulag. Det ser me t. d. når det svelt eller er
mett.

Høyrslesansen. Nett med det same barnet er født, høvrer det truleg
ikkje. Millomøyra er fyllt med vatn; og fyrr lufta får trengja dette
ut, kann ikkje barnet høyra noko. Men det går for seg på 8—10 timar hjå
sume. Hjå andre kann det visst taka berre 1 time. Eg har sjølv set eit
timegamalt barn syna tydeleg merke på at det høyrde litegrand. — Når
barnet er tre dagar gamalt, skal det ikkje so tung støyt til fyrr det
fer saman, dersom noko dett ned på golvet. Eit fire dagar gamalt barn
høyrer at ein slær hendene ihop- Eit sju dagar gamalt barn høyrde at
eit papir vart rulla saman, fortel dr. Lay. Då det var ti dagar, gjorde
det skil på kva kant ljoden kom frå når nokon ropa. Um åtte viker tok
det til å smila, og seks månader gamalt kunde det storlæ når det vart
spela piano i barneromet.

Når barnet vert 2—3 månader gamalt, kann ein sjå42

at det likar sterke ljodar. Det ser ein seinare og. Barnet likar å
ståka og bråka so det vert sjau. Det skrik og skrålar ofte berre for
moro skuld, ser det ut til. — Dette at barnet likar so godt sterke
ljodar, det syner at det er berre naturleg for barnet å ha slike leiker
som gjer mykje skraml og ståk. Slike leiker har og vore nytta i
tusental av år — i det heile so langt attende som me veit um kor* leis
folk har levd og bore seg åt.

Barnet tek til å babla når det er seks—åtte veker gamalt. Men um ei
stund kann ein sjå at det tek til å herma etter dei ljodar det høyrer
for seg. Dr. Lay fortel at han har set slik etteraping alt hjå ein åtte
veker gamal gut.

At barnet tidleg gjer skilnad på sterke og veike ljodar, det ser ein
tydeleg. Det kvepp ikkje for kvar ljod det høyrer. Men um det og i den
fyrste tid gjer skil på ljo* dane etter innhaldet elles, det veit me
ikkje so visst. Tru* leg er det ikkje mykje med det. Mange granskarar
har funne, at fyrst i femte månaden tek barnet til å gjera tydeleg
skilnad på dei ymse høyrslekjenningar etter inn* haldet (kvaliteten).
Sume meiner lel at det er fyrst i den niande månaden ein kann tala um
nokor større skiljing av det slaget.

I femte månaden byrjar sume born å syna at dei kjen* ner »målet« åt
ymse vaksne dei er saman med. Eit barn kann verka tilbake (reagera) på
ulike måtar etter kven det høyrer tala.

At sume born (men det er vel få) syner serleg sans for tonar når dei er
årsgamle, det er tvillaust. Det er som um tonane skulde ha lag til å
vekkja sers interesse framum andre ljodar. Det ser elles ut til at det
er meir rytmen enn sjølve tonen, barnet bryr seg um. Sansen for takt
eller rytme kjem tidlegare enn den musikalske sansen.

Ut gjenom det andre året, og kanskje helst i siste halvpart, vert det
vanlegare å sjå tydelegare merke på at borna gjer skilnad på tonar og
andre ljodar. Det syner43

seg helst i rytmiske uttrykks*rørsler med hendene, føtene og lippene.

I den 18.—20. månaden byrjar sume born å få til tone* liknande ljodar.
I det stykket er det elles ovleg stor skil* nad jamvel på dei som
seinare syner seg å ha stor musi* kalsk givnad. Sume born greier å
syngja på ei vis ein tone, ja gjerne tvo tonar etter kvarandre i den
8.-9. måna* den. Andre greier det fyrst ut i det 4. året. Jamvel dei
beste greier ikkje å syngja ein tone greitt og rett fyrr i den 15.
månaden. Fyrr maktar dei heller ikkje ein inter* vali. — Men det er
ikkje sjeldan å høyra, at born kann syngja ein lett melodi rett, um dei
ikkje endå kann tala tydeleg. — Sume born, og dei er ikkje so få, er
kring fire år gamle fyrr dei får til tonar og intervallar.

Når det gjeld å kjenna ein tone att, å hugsa ein tone, då er det mindre
skilnad på dei ymse born enn når det spørst um å syngja ein tone. Sume
born tek til å hugsa tonar når dei er kring 20 månader gamle; andre
fyrst i den 28. månaden.

Eg nemnde ovanfor at borna tek til med ymse takt* rørsler når dei
høyrer musikk. Men slike rørsler tek hel* ler ikkje alle born til med
like tidleg. Sume byrjar i den 12. månaden, andre fyrst i det 4. året
ein gong. Ulik* skapen i so måte er ovleg stor.

I sume land har det vorte gjort etterrøknader um korleis det er med den
musikalske givnaden hjå borna med det same dei kjem på skulen. Ein
tyskar fann at av dei borna som vart upptekne på skulen, var det berre
20% som kunde syngja ein liten song sjølv, og 36 % kunde syngja ein
song eller ei strofe når læraren song tonen fyrst. — I Frankrike skal
90 % av borna ha musikalsk givnad. Dei andre 10 % har lite eller mest
ikkje sans for tonar. Hjå oss veit eg ikkje um nokon som har granska
slike spursmål soleis at svaret kann vera noko å lita på.

Ein amerikanar har granska korleis det er med evna både hjå born og
vaksne til å skilja millom ljodar som44

ligg kvarandre nær i høgd (har svingetal som ligg kvar* andre nær). Han
fann at denne evna voks til tolvårs* alderen. Han la og merke til at
høgre og vinstre øyra på same mennesket kann vera sers ulike til
ljodskiljing. Det eine øyra kann vera sers skiljeført, medan det andre
duger lite. Men denne skilnad veit vedkomande menneske oftast ikkje det
minste um. — Denne amerikanske vitskaps* mannen prøvde og serskilt
korleis det er med evna til å skilja frå kvarandre tonar som har mest
same svingetal. Han kom til det, at etter det 10. året vert det ingen
fram* gang i evna til toneskiljing. So er det med dei fleste men*
neske. Sume har og nått høgda i 8*årsalderen. Det kann vera åtteåringar
som kann skilja millom tvo tonar um skilnaden i svingetal er berre 2.
Og so pass er få vaksne. — Evna til toneskiljing skulde soleis vera
tidleg utvikla umlag so godt som ho i det heile vert. Dei som har god
musikalsk givnad, skulde vera ferdige i åtteårsalderen. Dei andre kann
koma seg til 10*årsalderen. I alle fall når dei høgdemålet medan dei
kann gå i folkeskulen. Ja so segjer denne amerikanaren (C. E.
Seashore). — Men ein annan amerikanar, J. A. Gilbert, har gjort andre
røynsler. Han har funne at mange kjem seg i toneskiljing til 19*
årsalderen. Han meiner og at barnet i det heile ikkje er so skiljeført
som dei vaksne, når det gjeld tonar. Han har og funne at øving har so
mykje å segja. Musikalske vaksne menneske som attåt var øvde, kunde i
medeltal skilja tvo tonar um den eine tonen berre var 0,2 svinging
høgre enn den andre. Men 6*årsgamle born, um dei endå var musikalske,
dei trong 18 svingingar i skilnad dersom dei skulde greia å halda tvo
tonar ut frå kvarandre, segjer Gilbert.

Alle granskarar ser ut til å vera samde um, at det er ingen samanheng
millom den musikalske givnaden og vitet, intelligensen. Den musikalske
evna (og evna til ljodskil* jing i det heile) har sin grunn i korleis
høyreorganet er bygt eller laga. Det er fysiologiske og ikkje psykiske
fak*45

torar som spelar inn her. Ja ikkje berre spelar inn, men er heilt
avgjerande, ser det ut til.

Dei som høyrer so godt som vanlege menneske, kann skilja det som vert
tydeleg kviskra, um dei er 12—14 m. burte. Ein tyskar som har røkt
etter korleis det er med høyrsla hjå ei mengd born, fortel at 25 % av
dei borna han prøvde, høyrde ikkje kviskring lenger enn 8 m.

Av fåmingar er det kring 75 % som har ei høyrsle* evne som ligg under
det normale. Ein vitskapsmann har funne at hjå 10 % av fåmingane
fylgdest tunghøyrsle og tilvokstrar i nasen og munnen åt.

Korkje foreldre eller lærarar veit um kor tunghøyrde sume born er. Og
det er ille på mange måtar. Tung* høyrde trøytnar so snart, for det tek
so på å høyra so vel etter som dei ofte lyt gjera. Dei brukar mykje
kraft berre til det. So kann det vera dei tunghøyrde høyrer so lite av
det som vert sagt, at dei kjem ikkje til å bry seg med å høyra etter.
Dei gjev seg over. Og so trur læraren kanskje at dei er uviljuge,
likesæle eller toskute. Og so vert dei medfarne etter det.

Læraren må alltid sjå koma etter korleis det er med høyrsleevna hjå
borna med det same dei kjem på skulen. Der det er skulelækjar, må han
sjølvsagt røkja etter dette. Men læraren kann gjera det umlag like
godt. Eleven vender ryggen til læraren so han ikkje skal »sjå« kva
læra* ren kviskrar. Og so nærmar læraren seg eleven og kviskrar etter
kvart tvosifra tal. So ser han kor nær han må koma, fyrr eleven kann
fortelja kva læraren sa.

Synssansen. På utsida av netthinna står det i million* tal med »tappar«
og »stavar«. I desse tappane og stavane ender synsnervetrådane. Og
desse organa er det som kann verta spora av æterbårene.

At det nyfødde barnet kann skilja millom ljos og myrker, er tvillaust.
Auga er ferdiglaga so det kjenner æterdirringane. Um det kann skilja
millom fargane, er det rådlaust å vita. Men truleg greier barnet det og
straks.46

Det nyfødde barnet kann ikkje styra augo so at dei fylgjest åt, so som
me vaksne kann. Det går ei tid fyrr denne muskelmekanismen er komen i
heilt arbeidsført stand — frå nokre få dagar til ein månad. Det kann
vera so ymse med det.

Reint reflektorisk vert pupillen større eller mindre i barneaugo som
hjå oss vaksne når augo vert trefte av ljos som skifter i styrke. Denne
refleksverksemd går for seg hjå barnet like frå det fyrste.

Det har vore lagt merke til, at barnet tek snart til å venda augo etter
ei ljoskjelde — endå um ikkje augo kann fylgjast åt heilt. Alt den
tridje eller fjerde dagen kann ein sjå det. Men det gjeld berre ting
som ligg svært nær augo. Augleitet — synsfeltet — er so lite. Set ein
eit talgljos 2—3 meter framanfor eit 20=dagar gamalt barn, so vender
det augo mot ljoset. Det augnefester ljoset. Men flytter ein so ljoset
so det kjem 4—5 m. frå barnet, so let det augo glida reint i det
uvisse. Ljoset er no kome utum augleitet for det 20 dagar gamle barnet.

Det vilde vera ovleg forvitneleg for oss um me kunde koma etter kva
barnet verkeleg ser, korleis synsbiletet tek seg ut fyrste gong barnet
slær upp augo. Då vilde me koma langt på veg med å løysa eit av dei
vanskelegaste psykologiske spursmål: korleis fyrestellinga um romet
vert til. Men diverre er det rådlaust for oss å verta visse her. — Sume
meiner at barnet i den allerfyrste tid ikkje ser noko utanum seg. Ljos
og fargar står i so måte for bar* net på same måten som svoltkjenning
eller hovudverk. Barnet upplever noko i seg, men set ikkje dette i
samband med noko utanum seg. — Andre trur at barnet nok legg dei ymse
ting det ser, utum seg, men i liten fråstand, um tingen enn er langt
burte.

Blindfødde som har vorte opererte og so fått synet, har fortalt so ymse
um korleis dei tykte det tok seg ut for dei med det same dei fekk
synskjenningar. Det ser ut til dei har ikkje havt det på same måten.
Dei har ikkje upplevt det same. No er det ovleg få av dei blinde som47

har vore stokk* og steinblinde like frå fødselen. Og har dei set
litegrand, um det har vore berre lite og kanskje og berre ei stutt tid,
so kann det ha late merke etter seg i sjelelivet. Og det gjer at
utsegnene som slike kann koma med etter ein augeoperasjon, ikkje gjev
pålitelege upp* lysningar um korleis synskjenningane tek seg ut for det
nyfødde barnet. I alle fall står ikkje utsegnene i godt samhøve i alle
måtar. Sume har sagt at dei ikkje tykkjer dei ser noko utanum seg; dei
legg ikkje synsobjektet ut i romet. — Andre har sagt dei tykkjer det er
som låg det noko på sjølve auga. (Det er elles få det. Netthinna som
svnsbiletet er fest til eller »står på«, veit ingen um). Men dei fleste
ser ut til å ha tykt at dei såg noko eit lite stykke frå seg. Men det
var ugreitt og uklårt, og dei tykte alle ting låg so å segja like nær.
Dei såg ikkje dei ymse ting attanfor eller framanfor kvarandre. Dei
stod berre side um side som på ei teikning. Og alt var som sagt
litegrand framanfor han som såg.

Korleis det er med barnet i den fyrste tid, um det »ser« fråstand eller
ikkje, det vil vel aldri dei vaksne kunna verta heilt visse um. Og
difor står og meiningane so mot kvarandre. — Men at det ikkje går so
sers lang tid fyrr barnet tek til å tenkja seg dei ymse ting det ser,
eit stykke burte, det er visst. Og likeins er det visst at barnet ei
lang tid ikkje har evne til å døma rett um frå* stand, men vinn dugleik
til det gjenom røynsle noko etter kvart. Men korleis det går til, det
skal eg tala um i ein annan samanheng.

Dei fleste menneske kann skilja millom ei mengd med fargar. Ikkje so at
me veit um so mange reine fargar. Men me har so mange fargeblandingar.
Og då kann me skilja millom so mange fargeskifte. — Men so er det ikkje
med alle menneske. Det er sume som gjer skil på etter måten berre få
fargar. Dei er meir eller mindre farge* blinde, som me segjer. Sume,
men det er svært få, er heilt fargeblinde. Dei ser berre kvitt og
svartgrått. Jamvel dei reine spektralfargane tykkjer dei er millom
kvitt og48

svartgrått ein stad. — Men mange fleire er dei som er berre noko
fargeblinde. Berre visse fargar er det dei ikkje kann skilja åt. Flest
er dei raud*grønblinde. Raude og grøne fargar tykkjer dei er kvitgrå.

Det er dersom synsbiletet feil på den gule flekken på netthinna, at me
har evne til å skilja millom so mange fargar. Ute på netthinna er me
fargeblinde allesaman. Men dei fargeblinde er ikkje stort likare på den
gule flek* ken heller. Det er skilnaden.

Evna til å skilja millom fargane ser ut til å vera til* stades tidleg
hjå barnet. Kanskje er det likepass som me vaksne like frå det fyrste.
Det kann me ikkje vita. Men det ser me, at born skil millom fargane
tidleg. At dei ikkje kann gjeva dei namn, eller at dei kann gjeva dei
feil namn etter at dei tek til å tala, det er lett nok å skyna. Men det
skriv seg ikkje frå at dei vantar evna til å skilja, men at dei ikkje
veit namn eller blandar namna saman.

Dei vaksne som er fargeblinde, dei har og vore farge* blinde som born.
Denne veikskapen er umlag alltid med* fødd. Og det er noko som det
ingenting er å gjera med. Her hjelper ikkje anten øving eller noko
anna. Der det inkje er, har keisaren mist all rett, veit me. Det kann i
fullaste meining segjast her.

I Europa er det 2 fargeblinde av kvart 1000 kvinner, og 30 av kvart
1000 menn.

Mange fargeblinde veit ikkje sjølv um at dei er annar* leis enn andre
menneske. Og sjølvsagt veit ikkje dei farge* blinde born det. Vil ein
få greie på korleis det er med borna i dette stykket, so må ein ha ymse
fargeprøver, som dei må få freista namngjeva. Men skal ein verta
sikker, må ein ha mange, med små fargebrigde. For barnet har kanskje
lært å kalla noko raudt som i røynda slett ikkje er raudt for det, men
grått. Det fargeblinde barnet kann soleis godt svara rett stundom.

Mange vert svært nærsynte i 8—20*årsalderen. Det er oftast misbruk,
eller i alle fall sterkt bruk, av augo som49

er årsak til nærsynsla. Serleg er det ille dersom barnet ven seg til å
halda boka for nær augo medan det les. — I 5—6*årsalderen er få born
nærsynte. Men so stig pro* centtalet for kvart år uppover solenge
skulegonga varer. I folkeskulen er få nærsynte. På dei høgre skulane er
det verst. Hjå oss kann halvparten i sume klassar verta nærsynte. Noko
tilsvarande finn ein i andre land og. Ein granskar fann at i dei lægre
klassane var alle bra ; men i millomklassane var 17% og i dei høgre
klassane 35% nærsynte. Ein annan fann upp til 61%. I Tyskland jfekal
over 70% av studentane gå med briller.

Mange nærsynte born veit ikkje um kor dårleg dei ser, samanlikna med
andre. Og det er ofte ikkje mun i å spyrja eit barn um det er nærsynt.
Det må verta prøvt. — Folk med vanleg synsevne kann lesa 7 mm. høge
bokstavar i 5 meters fråstand. Bokstavane må då stå kvar for seg og
ikkje i ord. Det er vanleg at det vert gjort nokre mistak. Men
halvparten av bokstavane må

verta rett lesne um synet er å rekna for normalt.

*

it it Me har no tala noko um sansereidskapane hjå borna og nemnt
litegrand um kva likskap eller ulikskap det er millom born og vaksne
når det gjeld sansing. — I det store og heile må me segja det er liten
skilnad. Med det same barnet er født, er det nokon ulikskap i ymse
ting, har me set. Men barnet er ikkje gamalt fyrr sjølve sanse*
reidskapane ser ut til å vera like gode som hjå den vaksne (ja i sume
ting vel so gode). Dette tyder på at her er ikkje sers mykje å gjera
for uppsedaren når det gjeld å hjelpa barnet til å få gode
sansereidskapar. Øving eller arbeid kann ikkje gjera stort til eller
frå. Sanse* reidskapane kann ein ikkje få betre enn dei vert av seg
sjølv. Men det vil sjølvsagt ikkje segja det, at det ikkje er råd å
tyna sansereidskapane. Den som tek til å stira på sola med berre augo,
øydelegg augo sine. Og ein kann stella seg so at ein vert nærsynt t. d.
— Høyrsla kann ein nok og tyna dersom øyra kjem til å verta utsett

for ovsterke luftbylgjer. Ja det er vel so med alle sanse* organ at dei
kann tynast, dersom ein misbrukar dei so altfor stygt.

Det har stundom vore spurt um korleis det vilde gå um eit sanseorgan
ikkje vart brukt det minste. Um eit barn, født med vanlege augo, levde
i eit myrkt rom alltid, vilde då eit slikt menneske sjå like godt um
det kom ut i dagsljoset ein dag i 40*årsalderen som um det hadde fått
levt som me vanleg gjer? Ja det kann vel ingen svara noko visst på, for
eit slikt eksperiment har aldri vore gjort. Men me veit at det alltid
syner seg i dyreriket, at det organ som ikkje vert nytta i lang tid,
det får heller ikkje den tilførsla av næring som det vilde få um det
var i arbeid. Og då veiknar den reidskapen noko etter kvart burt. Han
visnar vekk og døyr. So er livsens lov i det heile i naturriket, ser
det ut til. Men um denne verknaden syner seg so snart når det gjeld
sansereid* skapane våre, at det vilde visa seg i den stutte tid som eit
menneskeliv er, det er eit anna spursmål. Dersom ein sansereidskap vart
lite eller inkje nytta ætt etter ætt, so vilde nok verknaden syna seg.
Professor Alfred Lehmann meiner me har eit slikt døme i jødane som bur
i dei austeuropeiske byane. I sume byar her har jødar havt sine visse
kvartal i hundretal av år. Og her har gatene vore so tronge og husa so
skitne og fæle, at dei har ikkje set stort av dagsljoset dei folk som
har butt her. Og når dei aldri kom ut or den luten av byen der dei var
fødde, so såg dei aldri stort av dei ymse fargar som ein kann sjå ute i
Guds frie natur. Men nett hjå desse stakkars jødane finn ein fleire
fargeblinde enn nokon annan stad på jord, det me veit um då. Her er tre
gonger so mange fargeblinde som andre stader — etter folketalet. Men
dei jødar som bur andre stader, dei er ikkje meir fargeblinde enn andre
folk. Her har me, meiner Lehmann, eit døme på korleis det kann koma til
å gå menneskeætta, um son etter far i lange tider kom til å leva under
so altfor vonde vok* stervilkår. Jamvel noko av det som truleg har
størst hevdingskraft, sanseevna, kann då verta tynt.

                   6. Det vaknande åndsliv hjå barnet

6. Det vaknande åndsliv hjå barnet.

Knapt nokon skapning me kjenner, ser hjelpelausare ut enn eit nyfødt
barn. Det må lita på andre i smått og i stort. Oftast søv det. Og er
ikkje det tilfellet, so ligg det og kavar med hendene og føtene utan
mål og meining. Augo fester seg ikkje ved noko. Um barnet held dei
opne, so er det som det ikkje såg nokon ting. Augo vender seg so
viljelaust. Dei leitar ikkje etter noko, og finn heller ikkje noko, ser
det ut til. Dei fyrste 20 dagane er augo glanslause og ser difor og so
sjellause ut. — So ligg barnet der med halvopen munn, eller det skrik
so det gapar alt det kann, og dirrar og skjelv so ein kunde tykkja det
gjorde vondt berre å sjå på. Hadde ein ikkje so ofte set at ein slik
liten hjelpelaus skapning kann veksa fram til å verta eit vakse
menneske, so vilde ein vel ikkje tru det. For skilnaden millom barnet
og den vaksne er so stor. Det er noko tilfellet reint kroppsleg veit
me. Men framum alt er den åndelege ulikskapen so ovleg stor.

Den kroppslege vokster er det råd å fylgja so å segja frå dag til dag.
Både storleik, tyngde og styrke kann mælast. Soleis er det ikkje heilt
når det gjeld ånds* livet eller åndssida hjå barnet. Sjelelivet kann me
aldri få tak på so som me kann med det kroppslege. Og når då ikkje
barnet sjølv kann fortelja oss korleis det har det eller korleis
tilstandet er, og heller ikkje noko menneske kann minnast si fyrste
barndomstid, so står me faste. Noko heilt påliteleg veit me ikkje. Dei
meiningar som me kann gjera oss um denne tida, må verta bygde på dei
slutningar som me kann draga av dei ytre rørsler me ser hjå barnet.

Men ikkje alle verksemder kann me taka som bod* berarar frå noko
sjeleliv hjå barnet. Spontan* eller automatrørsler t. d. vert ikkje
styrde frå hjernen. Hjarte* slag og andedrag og alle desse verksemder
som må gå for seg um mennesket i det heile skal kunna leva, dei vert
utløyste eller styrde av ymse nervecentra som er å52

finna helst i rygg* og halsmergen. — Soleis er det og med
refleksrørslene. Desse rørslene vert til veit me, på den måten, at ein
eller annan plass på kroppen vert spora utanfrå. So går det melding
gjenom ein censorisk nerve* tråd til ein censorisk nerveknute i
ryggmergen t. d. Og frå denne censoriske nerveknuten går det bod gjenom
ein leiingstråd til ein motorisk nerveknute. Frå denne nerveknuten vert
det so gjenom ein motorisk nervetråd utløyst ei muskelverksemd.
Muskelen dreg seg saman. Kjem eg burt i ein varm omn, so dreg eg armen
til meg fyrr eg har tenkt meg um det minste. Eg veit ikkje um arbeidet
fyrr eg alt har teke til med det. Ja slike verk* semder kjem i stand
anten me søv eller me vaker, og har ingen ting med medvitslivet å
gjera.

Slike verksemder som me no har tala um, går og for seg hjå barnet. Når
barnet tek til å suga berre det får noko inn i munnen, so er det nett
ei refleksrørsle. Likeins at det vender munnen mot det som rører burt i
huda kring munnen. Refleksrørsle er det sikkert og når barnet freistar
venda seg mot den kanten ljoden kjem frå-

Ymse refleksrørsler har stundom med urette vore tekne til døme på
ovringar frå åndslivet. Alle har vel høyrt at når barnet ser ut til å
smila i svevnen, so har det vore teke til merke på at barnet drøymer.
Likeins kann barnet sjå ut til å smila når det er vake og, um det endå
er berre nokre dagar gamalt. Slike rørsler har visseleg i den fyrste
tid og kanskje ei god stund framover ikkje noko med eit vaknande
åndsliv å gjera. Det er berre refleksrørsler. — Det beste prov for at
den meining er rett, er det som me har nemt fyrr (s. 37) at slike
rørsler kann ein sjå og hjå dei abnorme born som er fødde utan
storhjerne. Men hjå slike born kann det då ikkje vera tale um noko
åndsliv. Dei kann ikkje kjenna sorg eller glede, ikkje vera velnøgde
eller misnøgde. Rørslene er difor ikkje «uttrykksrørsler».

I dei fyrste månadene er barnet ein stor matstrevar. Ikkje so at det
seinare sluttar med å bry seg um mat.53

Det går ikkje, veit me. Men det vert ikkje berre maten det syter for
då, som i den fyrste tid. — Barnet si matsut legg ein snart merke til.
Det syg på det det får i, anten det er fingrane eller noko anna.
Sjølvsagt har det ikkje nokon tanke med dette arbeidet. — I den fyrste
tid sovnar barnet helst når det har vorte mett, og sluttar soleis å
suga. Men alt eit tre veker gamalt barn kann beint fram støyta
morsbrystet frå seg når det er mett. Når trongen etter næring er stilt,
so kjem det fram i barnet si åtferd. Sume har meint at dette er eit av
dei fyrste vitnemål um eit vaknande åndsliv, endå um dette heller ikkje
er noko prov for at barnet knyter nokon tanke til arbeidet.

Me har fyrr tala um at ymse sansereidskapar "er heilt brukføre jamvel
hjå det nyfødde barnet. Og elles vert alle sansereidskapane snart
fullgode, so barnet er ikkje gamalt fyrr det kann sansa som me vaksne.
Me har og tala um at ein kann sjå korleis barnet kjem seg når det gjeld
sansing. Det kjem ikkje berre av det at sjølve sanseorgana vert betre,
sume av dei. Det heng meir saman med at åndslivet tek til å vakna hjå
barnet.

Det å sansa noko er ikkje berre ei kroppsleg verk* semd. Og det er
ikkje so at me er heilt åndeleg passive, åndeleg uverksame, når me
sansar. Me kann vera meir eller mindre med, det er so. Men aldri er me
heilt vekke, dersom me skal ha medvitande sansing. Det åndelege
arbeidet kjem fram i det, at me ansar på sansemeldinga, me legg merke
til henne. Me tek medvitande mot ei sanse* kjenning. Dette åndelege
arbeidet fører og gjerne til det, at me gjer ymse rørsler med kroppen,
so me skal få so sterk og tydeleg sansekjenning som råd er. Difor
vender me t. d. augo mot det me vil sjå på, og steller oss so, at
synsbiletet av tingen feil på den gule flekken på nett* hinna. Me
stirer på tingen, augfester han.

Det er det åndelege arbeidet som vantar hjå barnet i den fyrste tid.
Arbeidet er i alle fall so ovleg lite. Barnet har kroppslege organ so
det kunde sansa ; men det fylgjer so lite med i dei sansekjenningar det
får. Og det gjer so54

lite eller kanskje inkje for å få so tydelege sansekjen* ningar som råd
er. Ser me derimot at barnet tek til å fylgja ein ting med augo når han
vert flytt tilsides, eller vert flytt til eller frå barnet, so har me
straks eit døme på sjeleleg verksemd, åndeleg aktivitet.

Fyrste dagane er det uråd å få barnet til å halda upp å suga, um ein
held noko som har sterke fargar, soleis at det ser det. Det vert heller
ikkje uroa um ein spelar på orgel eller ståkar sterkt inne i romet der
barnet er. Men eit halvtårsgamalt barn kann leggja so mykje merke til
det som går for seg kring det, at det held upp med suginga kanskje. Det
er den sjelelege ansing som avgjer kva barnet i dette tilfellet er
sysselsett med. Barnet er kome ut um den tid då næringstrongen styrer
det fullt og heilt.

No tek og barnet til å taka eller gripa etter ein ting som det ser. Det
nyfødde barnet tek berre fat i det som kjem burt i handa på det. Det
fylgjer ikkje med noko ute i romet, og tek difor heller ikkje etter
noko. Og det grip heller ikkje på same måten som det årsgamle barnet,
og som me vaksne. Det nyfødde barnet krøkjer berre fingrane. Det set
ikkje tommelfingeren mot dei andre fingrane. Og det kann heller ikkje
setja han mot og soleis røra ved alle dei andre fingrane på handa. Det
greier det fyrst seinare. — I dette skil menneskebarnet seg frå ape*
ungane. Dei kann gripa på «rette måten» like frå dei er fødde, dei.

Det er fyrst i den femte eller sjette månad at barnet byrjar taka etter
dei ymse ting det ser. Den utvikling som no går for seg, er truleg noko
av det merkelegaste i heile den åndelege vokster hjå mennesket. Difor
må eg segja nokre få ord um korleis det går til at barnet lærer so
mykje gjenom dette gripararbeidet sitt.

Eg har fyrr nemnt at barnet i alle tilfelle ikkje ser dei ymse ting
kring seg i nokon stor fråstand. Truleg ser barnet dei ymse ting i same
eller umlag same frå* stand, so det vert som på ei teikning for det
fyrste. Barnet ser soleis at ein ting har ei større eller mindre

vidd; men det kann i alle fall ikkje døma rett um fråstand.

Noko av det som barnet ser mest på i den fyrste tid, er fingrane sine.
Det får synsbilete av handa og fingrane. Det kann taka i den eine handa
med den andre. Då vil det få skiftande synsbilete, samstundes med at
det får trykk*kjenningar frå båe hendene. Tek ein annan burt i den eine
handa åt barnet, får det trykk*kjenning berre frå ei hand. — Når det
knip seg sjølv, so har det og stramingskjenningar frå dei musklane det
då brukar. Og barnet vil vel noko etter kvart leggja merke til, at det
er eit visst samhøve millom dei stramingskjenningar det har, og det
trykk det kjenner på den hudflata som fing* rane rører ved. Knip det
sterkt til, so kjenner det eit sterkt trykk. Gjenom alle slike røynsler
lærer barnet noko etter kvart å skilja sin eigen lekam frå um været.

No vil kanskje nokon meina, at barnet må kjenna sin eigen kropp like
frå det fyrste. For det kjenner då det gjer vondt kvar det so vert
stukke med ei nål t. d. Ei slik slutning er likevel eit stygt mistak.

Barnet kjenner nok nålestikket. Og det kann føra til at barnet gjer
mange refleksrørsler. Men barnet legg ikkje lidingskjenninga til den
spora plassen for det fyrste. Det har ingen tanke um at det er nokon
samanheng med den kjenning det får, og denne visse plassen på kroppen
der det vert stukke. Klip du eit 3 månader gamalt barn i foten, so
skrik det, og det sparkar kanskje. Men barnet veit ikkje um at det har
nokon fot endå, eller at det har noko å gjera med denne foten. Og det
legg ikkje inn* trykket til foten. — Barnet tenkjer elles på ein måte
rett: det er ikkje i foten det gjer vondt. Sansekjenninga høyrer ikkje
kroppen, men sjela til. At det lel er ein årsakssamanheng millom det
som hender ein stad på kroppen, og den visse sjelelege uppleving, det
har barnet ingen kunnskap um lenge. Alfred Lehmann fortel, at jamvel
eit 14 månader gamalt barn kann bita seg i armen og skrika av di det
gjer vondt. Men det bit lel, for det har56

inga meining um at det er bitinga som har noko å gjera med at det lider
vondt. Lehmann nemner og at ein kann sjå at halvtanna*årsgamle born
'vil taka foten av seg som ein sko, og tvo*årsgamle born vil gjeva
foten sin ein kavring. Slikt tyder på at barnet har endå ikkje nokor
klår fyrestelling um kroppen sin.

No veit me barnet upplever gong på gong at det kjenner eit trykk
samstundes med at det ser at noko rører ved ein viss finger t. d. Når
ikkje noko rører ved fin* geren lenger — fingeren og det som rørde ved
fingeren, ligg ikkje plent attåt kvarandre — so upplever det heller
ikkje den trykk*kjenning det hadde solenge tepinga varde. Og so vert
det til fyrestellingssambinding (assosiasjon). Det vert eit samband
millom fyrestellinga um trykk*kjenninga og fyrestellinga um
synskjenninga. Men fyrr me no fylgjer denne tanken lenger, må me tala
litegrand meir um denne trykk*kjenninga.

Når me vaksne får eit stikk eller eit trykk på ein plass på huda, so
veit me um ikkje berre at me har fått eit trykk, men og kvar det var,
kva plass på huda som var spora, jamvel um me ikkje se r denne staden.
— No kann den ytre påverknad vera den same ofte. For det er den same
ting me vert spora av. Og dersom ikkje noko kom attåt, so skulde me
venta den same kjenning alltid når den ytre sporing var den same. Men
no veit me det er so, at um den ytre sporing er plent den same i fleire
tilfelle, so vil me lel kjenna skilnad dersom det er ymse hudpunktar
som vert spora. Sanseinntrykket får merke etter den plass meldinga kjem
frå. Kvar plass gjev inn* trykket eller kjenninga sitt visse plassteikn
som ein gjerne kallar det. Og etter dette plassteiknet er det truleg me
vaksne plassfester eit sanseinntrykk. Ei trykk*kjenning frå ein plass
på huda må me difor teoretisk skilja i tvo kjenningar: sjølve
tyngdekjenninga og so plasskjen* ninga, plassteiknet. Ein viss plass A
på kroppen vert spora av ein lekam M med tyngde ti. Lat oss so kalla
plassteiknet a (plassteiknet for A). Heile trykk*kjenninga57

vert då ti + a. Dersom ein lekam N rører ved A med ei tyngd t2, so vert
kjenninga t2. -j- a (same plassteiknet). Rører lekamen M ved plassen B
med samme tyngd som fyrr, ti, so vil heile kjenninga då verta ti + b
(når b er plass* teiknet for B). Tenkjer me oss at kvar plass på
kroppen har sitt visse plassteikn (lokalteikn), so har me ein teoretisk
grunn for at dei ymse trykk*kjenningar kann verta skilde åt etter den
plass dei kjem frå. Og det veit me og vert gjort.

No vender me tilbake til den tanken me gjekk frå for litegrand sidan :
barnet får ei trykk*kjenning og se r samstundes den plass på kroppen
som er påverka, og som trykk*meldinga kjem frå. Denne trykk*kjenninga
skifter med den ytre årsak sjølvsagt. Ei tyngde på 20 kg. på ei viss
hudflate kjennest annarleis enn ei tyngde på 2 kg. på same plassen. Men
le! er det noko i båe desse kjenningane som er likt: plassteiknet.
Barnet kjenne r det er same plassen som er spora. Og ser det no og
denne plassen, har det synskjenning av han, so vert det til ein
assosiasjon millom synsfyrestellinga um denne plassen og so sjølve
plassteiknet (ikkje heile trykk^fyrestellinga, for trykket er
skiftande, men plassteiknet er ubrigdeleg det same). Har barnet ofte
havt plasskjenninga a frå hudflata A saman med synskjenninga s som det
får når det ser A, so vil a eller fyrestellinga um a utan vidare draga
fram i tankane fyrestellinga um s um det so slett ikkje ser på A. Og
soleis lyt me tenkja oss det går for kvar plass som auga kann sjå på
kroppen. Det vert assosiasjon millom synsbiletet og plassteiknet.

No kann ikkje eit menneske sjå heile kroppen sin. Den synsfyrestelling
som eit barn har av seg sjølv, vil vel og lenge vanta mykje på å vera
fullkomi. Fyrst når barnet vert so stort at det skynar at det har ein
kropp som i det store og heile liknar andre menneske det har havt høve
til å sjå, vil det kunna laga seg eit heilt bilete av seg sjølv. Men
dette biletet må i sume ting vera eit fantasibilete.58

Denne assosiasjon me nett har tala um millom plass* teikn og
synsbilete, kann då heller ikkje koma i stand — i alle fall ikkje
beinveges — når det gjeld den del av lekamen barnet ikkje kann sjå. Og
me vaksne kann °g leggja merke til kor mykje vanskelegare det er for
oss å tykkja me ser ein plass på ryggen der me kjenner eitt stikk, enn
når det er ein plass på handa som det kjem trykk*melding frå.

Det er endå ei ihop*festing av fyrestellingar me må peika på. Me har
fyrr høyrt um at barnet får kine* stetiske kjenningar,
rørslekjenningar, frå ledene når det rører t. d. armen eller fingrane.
Når eit barn flytter ein finger frå den eine til den andre stad på
kroppen som det ser, so upplever det samstundes tre slags kjenningar;
synskjenningar, rørslekjenningar og plassteikn*kjenningar. Og millom
alle desse lagar det seg assosiasjonar. Denne assosiasjon som det vert
millom rørslekjenningar og tepingskjenningar, har sers mykje å segja
for alle, men mest for dei blindfødde. Dei kann aldri læra å kjenna
gjenom synssansen korleis dei ymse plassar på kroppen ligg til
kvarandre. Det lærer dei å kjenna gjenom rørsle* kjenningar. At slike
rørslekjenningar og kann vera til rettleiing for dei som har ein uskadd
synssans, det er tvillaust, endå um ikkje dei nyttar desse slag
kjenningar so mykje som dei blinde. Dei kann i alle fall verta til
ovleg stor hjelp når det gjeld dei plassar som ein kann røra ved med
fingrane, men ikkje sjå med augo.

Gjenom eit langvarig arbeid -uppdagar barnet noko etter kvart sin eigen
kropp. Kor lang tid dette arbeidet tek, det er ikkje godt å segja med
visse. Truleg er det og noko ymse for dei ymse born. Alfred Lehmann
meiner at fyrst i tvo*årsalderen har vanlege born fått ei fyre*
stelling um sin eigen kropp, at han er noko for seg, og at han høyrer
barnet til på ein annen måte enn andre ting det kann sansa. Barnet har
brukt tvo år fyrr det har fått fyrestelling um sitt «materielle eg» som
Lehmann kallar det.59

Etter kvart som barnet uppdagar lekamen sin, ven det seg og til å
leggja ymse sanseinntrykk som det kann få, til visse plassar på
kroppen. Vert ein viss plass på den eine handa eller foten spora, so
upplever barnet ei sanse* kjenning. Denne kjenninga er til i sjela og
ikkje andre stader. Men no vert det til assosiasjon millom fyrestel*
linga um den spora plassen og so sanseinntrykket. Og barnet kjem i
tankane til å festa sansekjenninga til den plassen som det meiner har
vore spora, og som det har kome melding frå, til den stad i hjernen der
sjela tek mot slike meldingar.

Ei slik overføring og plassfesting gjer sjølvsagt me vaksne alltid når
me tykkjer me kjenner det gjer vondt nokon stad i kroppen. Og me er
komne so i vane med det, at me stundom kann gjera underlege mistak. Me
har alle høyrt tale um at sume kjenner tannverk i tennene endå um
tennene er uttrekte for mange år sidan. Vert nervetråden som gjekk ut
til ei tonn, spora, so veet sanse* kjenninga lagd til den plassen som
slike meldingar brukte å koma frå i gamle dagar. Ein mann som har mist
armen eller foten sin, kjenner jamvel kor vondt det gjer i fingergomane
og i tærne når nervetrådane som har gått ut til desse organa, vert
spora t. d. med elektrisk straum. Han plassfester etter gamal vane til
den handa eller foten som dokteren skar vekk for lang tid sidan.

Ei av dei viktugaste fylgjer av at barnet uppdagar sitt «materielle
eg», er den, at det kjem til å få fyrestelling um eit rom. Um barnet
aldri lærde å tenkja seg nokon ting eit stykke frå kroppen sin, so
vilde det lel ha fått ei fyrestelling eller rettare eit umgrep, ein
tanke, ikkje berre um flater, um lengd og breidd, um upp og ned, men og
um djupn eller tjukn eller fråstand.

Denne fyrestellinga um eit slikt rom vert elles til på ein annan måte
og. Eg har fyrr sagt at ein må helst tru at barnet like frå det fyrste
ser ei vidd, ei flate når det får ei synskjenning. Det er visseleg
rimelegast at barnet ikkje kann sjå farge eller få fargekjenning utan60

og å få kjenning av vidd. Farge utan vidd veit barnet like lite um som
me vaksne. På same måten er det vel og når det gjeld temperatur, trykk,
smak og truleg mest alle sansekvalitetar. Dei kann ikkje verta til for
vår med* viting utan at me og upplever vidd.

Når no barnet ser ein ting framanfor seg, so byrjar det å taka etter
han når det vert ein 4 — 5 månader gamalt. Og då kann det måtta
strekkja armen ut mykje eller lite. — No veit me synsbiletet av ein
ting skifter noko etter kvart som tingen kjem nærare til eller flytter
seg lenger frå augo. Desse synsbileta skifter etter som barnet må
strekkja armen ut mykje eller lite fyrr det kann få ei trykk*kjenning
av han gjenom handa. No knyter det seg då assosiasjon millom eit visst
synsbilete av ein ting og ei viss rørslekjenriing; eit anna synsbilete
og ei onnor rørslekjenning. Soleis går det til at eit syns* bilete kann
kalla fram i tankane fyrestelling um ei viss rørsle som må til fyrr det
vert råd å taka burt i tingen. Ei slik fyrestelling kann verta kalla
fram um so rørsla slett ikkje vert sett i verk etterpå. Synsbiletet har
vorte eit slag teikn for kor stor rørsle som må til, fyrr ein kann nå
til å taka burt i det ein ser. Og desse rørsler i alle leier fører til,
at det hjå barnet vert til ei fyrestelling eller eit umgrep um fri
rørsle ikkje berre upp*ned, til høgre og til vinstre, men og um fri
rørsle att og fram. Barnet får ei fyrestelling um rom.

Um fråstand får me berre umveges melding. Ein kniv, ei fyrstikke, ein
stol o. s. b. ser annarleis ut 4 meter frå meg enn um vegen er berre
ein halv meter. Eit tre, eit hus, ein hest tek seg ikkje likeins ut 10
meter og 100 meter og 1000 meter burte. — Barnet er ikkje født med
kunnskap um korleis synsbiletet av ein ting er, i fall han er so eller
so langt burte. Det må læra å tyda syns* bileta i so måte. Og denne
teikntyding tek barnet til å øva seg på alt medan det ligg i vogga og
tøygjer seg etter dei ymse ting det ser ute i romet. — Når barnet
byrjar gå, so får det eit større rom å gjera røynsler i. Og61

fleire og fleire fråstandsteikn lærer det seg. Denne teikn* tyding vert
innøvd og prøvd uteljeleg mange gonger. Noko etter kvart lærer so
barnet gjenom røynsle den sanning at synsbileta har sitt største verd
for oss nettupp på den måten at dei er varselsteikn for fråstand. Me
vaksne me er komne so i vane med å tenkja ikkje på sjølve teiknet, men
det teiknet varslar um, at me beint fram trur me se r fråstand like frå
nokre cm. til mange km., endå det slett ikkje er tilfellet.

Barnet har lenge liten dugleik til å døma um frå* stand. Held ein eit
halmstrå upp for det 6—7 månader gamle barnet, so grip det nok etter
halmstrået. Men oftast grip det gale. Det tek ikkje langt nok fram.
Barnet grip og etter ting som ligg so langt burte at det er råd* laust
å nå dei. Jamvel månen skal sume born ha vilja taka. Eller dei vil
blåsa månen ut, sløkkja månen, som dei har vorte vane med å blåsa ut
eit talgljos. — Legg me merke til barnet ut gjenom fyrste leveåret, so
vil me sjå ei mengd med døme på, at barnet ikkje endå kann døma um
fråstand. Det mistek seg mest alltid. Men me vil og sjå korleis det
kjem seg, korleis det lærer å døma rettare og rettare um kor langt det
er burt til den tingen det vil ha tak i. Det er verkeleg forvitneleg å
fylgja barnet i det stykket frå det er 4—5 månader til det er eit par
år gamalt. — Diverre ser det ut til at det er mange både foreldre og
lærarar som ikkje tenkjer stort på at dei kann læra noko av eit slikt
lite barn som ligg i vogga og trivlar med fingrane eller kryp kring på
golvet. Men tak til å sjå på barnet som ligg og trivlar på ei leike
eller ser på fingrane sine og knip i dei, du vil tykkja det er reint
moro å leggja merke til korleis det held på med upplæringsarbeidet
sitt. Barnet har ein skuletime det, når det ligg soleis og steller med
seg sjølv. Og no har det i fullaste meining av ordet ei natursvarande
upplæring.

Me vender no attende til barnet sitt arbeid med å tyda fråstandsteikn.
Eit slikt arbeid har me alle saman62

vore upptekne av ei tid. Og det er ikkje berre fråstand me har lært oss
å lesa av det me sansa. Me har bruk for å læra mange andre ting og. Og
mangt og mykje anna kann me og læra. Ja dette å sjå i noko me sansar,
eit teikn for eller eit merke på noko som ikkje nett kann verta sansa,
men som er av ovstort verd for oss å ha ei rett meining um, det er noko
av det viktugaste me lærer oss til. Men det tenkjer me ofte so lite på.
Me ser eit menneske læ eller gråta, og tykkjer då me ser kor glad eller
sorgfullt det mennesket er. Ein annan raudnar eller bleiknar når me
talar til han. Fargeskiftet er det me ser; men me tykkjer og me ser kor
skamfull eller ottefull han er. Ja det er helst dette siste me tenkjer
på og kanskje og talar um. «Eg såg kor redd han vart», segjer me ofte,
endå me aldri kann sjå sjølve redsla, men berre merke på dette
sjelelege tilstandet hjå eit men* neske. — Me ser det ryk av supeskåla
og tykkjer då me ser kor varm supa er. Me høyrer ein segja ordet: «kom
1» eller «gå!» og tykkjer med ein gong me høyrer at han er sinna eller
blid. Alt dette er døme på fyre* stellingsassosiasjon. Men det er
samstundes døme på teikntyding. Noko me sansar, tek me til merke på
eller varsel um noko anna, kanskje noko heilt usanseleg. Og det er
ikkje berre so eit hende no og då, at me gjer noko slikt. Tvertum, det
er det vanlege. Denne teikntyding har ein ovleg stor plass i det
åndelege hushaldet vårt. — Men ingen er fødd med kunnskap um kva ein
kann slutta seg til av det eine eller det andre som me sansar. Alle må
læra å lesa i so måte og. Og denne lesing, denne teikntyding byrjar
barnet å læra seg tidleg. Men noko av den fyrste uppøving i slik tyding
tenkjer eg er frå* standstyding.

7. Fyrestellingar og fyrestellingstyper.

Ser eg på blekkhuset som no står på bordet, so har eg eit synsinntrykk
av blekkhuset. Let eg att augo,

                 7. Fyrestellingar og fyrestellingstyper

62

vore upptekne av ei tid. Og det er ikkje berre fråstand me har lært oss

samstundes døme på teikntyding. Noko me sansar, tek me til merke på

7. Fyrestellingar og fyrestellingstyper.

Ser eg på blekkhuset som no står på bordet, so har eg eit synsinntrykk

so har eg ikkje synsinntrykk av noko; men likevel er det som eg har eit
bilete av blekkhuset for meg. Og dette biletet kann eg gøyma på og taka
framatt for meg både titt og ofte. Dette biletet som eg soleis ber på,
kallar me ei fyrestelling. Eg kann soleis få ymse fyrestellingar etter
som sansingane er ymse. — Eg får og fyrestellingar um å frysa, å vera
mett eller svolten, å vera sorgfull eller glad, å vera trøytt eller
utkvild, å arbeida eller dovna meg. I alle tilfelle er det upplevingane
mine som ligg til grunn for dei fyrestellingar eg har. Den som aldri
har set ein farge eller høyrt ein tone, eller kjent seg trøytt, kann
aldri få nokon tanke um fargar og tonar og trøyttleik. Eiga uppleving
er den einaste veg til å vinna seg fyre* stellingar.

Men fyrestellingane kann vera so mange slag, og dei får so ymse namn
etter det som sermerkjer dei. Ofte vil namnet segja so greitt kva som
ligg i ordet, at kvar og ein skynar det utan vidare. Soleis veit alle
kva me meiner med synsfyrestelling, høyrslefyrestelling,
luktfyrestelling o. 1. Her har fyrestellinga namn etter dei slag
sansekjenningar ho har sitt upphav frå. — Men me talar og um serfyre*
stelling, ålmennfyrestelling og abstrakt fyrestelling. Og dei namna må
det verta sagt litegrand um fyrst, so det vert klårt kva ein meiner med
dei.

Eg kann tenkja på ein viss hest t. d. og freista få fyrestellinga um
han so klår og tydeleg som eg kann. Denne fyrestellinga vil då gjelda
denne hesten og ikkje noko meir. Ei slik fyrestelling vert kalla ei
serfyrestelling.

So kann eg og tenkja på nett det alle hestar er like kvarandre i, og
sjå burt frå all ulikskap (t. d. farge, storleik, alder o. s. b.). Ei
slik fyrestelling som gjeld berre det som er sams for fleire ting, vert
kalla ei ålmenn* fyrestelling.

^ Eg kann og taka til å tenkja berre på ein viss eigen* skap, (grøn,
blå t. d.) og slett ikkje tenkja på dei ting som har ein slik farge. Er
det råd for meg å tenkja på ein eller fleire eigenskapar soleis utan
samstundes og64

å tenkja på dei ting som eg veit har denne eigenskapen, so har eg fått
ei abstrakt fyrestelling. Fyrestellinga er lausrivi heilt frå
sansingsgrunnlaget, og er ikkje fest til noko anten i tid eller rom.

Eit visst fyrestellingsinnhald som eg avgrensar med ord frå alle andre
fyrestellingar, vert kalla eit umgrep. Etter som då innhaldet gjeld alt
det som høyrer til ein viss ting, eller gjeld berre visse eigenskapar
som er sams for færre eller fleire ting, talar ein um serumgrep (indi*
viduelt umgrep) eller ålmenn* eller abstraktumgrep.

Korleis får no barnet fyrestellingar, og kva slag fyre* stellingar får
det? Er det nokon skilnad på born og vaksne når det gjeld
fyrestellingane ? Det er spursmål som det er av det aller største verd
for alle uppsedarar å få pålitelege svar på. Kjennskap til både korleis
barnet får fyrestellingar, og kva slag fyrestellingar det ber på, set
oss i stand til å skyna mykje i barnet sitt sjeleliv.

I den seinare tid har det vore gjort mykje med å granska nettupp barnet
sine fyrestellingar. Og um det endå er mangt som er lite granska, og
sumt som dei ymse gran* skarar er usamde um av di det ser ut til at
granskingane har gjeve motstridande svar, so må me lel segja, at i det
store og heile er vokstervegen berrlagd for oss i dette stykket.

Korleis barnet får fyrestellingar ? Ja det har me i røynda peika på
fyrr. Barnet får fyrestellingane gjenom si eiga uppleving. — Det svaret
er lett å segja. Men det er og so lett å gløyma i det praktiske livet,
når me steller med born i heim og skule. Diverre gjer me det ofte. Men
det er um å gjera at denne sanninga står levande for oss: skal barnet
verkeleg få fyrestelling um ein ting, so må det få læra han å kjenna
gjenom uppleving. Det gjeld ikkje berre slikt som kann sansast, som
fargar, tonar, former o. s. b. Det gjeld og i dei tilfelle der det
åndelege, det sjelelege er so å segja alt. Berre det barn som sjølv får
læra å kjenna ei god mor, ein god far,65

ein god heim, vil få ei retteleg fyrestelling um kva slike gode er.
Barnet må få møta kjærleik, rettferd, truskap, ærlegdom, sømd,
finkjensle i dei menneske det får leva saman med. Her gjeld i sanning
dei kjende ord i »Brand«: »En gjernings spor sig preger mer enn tusen
ord«.

At det er gjenom uppleving barnet får fyrestellingane sine, det er
tvillaust. Men det er fleire ting me må peika på i denne samanheng. Ei
fyrestelling får ein ikkje på same måten som ein får eit sukkerstykke
og puttar i munnen. I alle fall er det so med mange fyrestellingar at
dei vert til gjenom eit stort arbeid.

Det vesle barnet som ser ein stol fyrste gongen, får vel nokre
synsinntrykk. Men korleis det biletet er som sit att i barnesjela når
det so let att augo eller ikkje ser stolen lenger, ja det veit me
ikkje. Men at det biletet ikkje kann vera so som det tilsvarande
biletet hjå eit vakse menneske som ser stolen, det torer vera visst.

For det fyrste er det å hugsa på, at barnet ser so lausleg på alt i den
fyrste tid. Det er truleg berre lite av dei ymse ting som det er å sjå,
som barnet verkeleg ser, um det treffer til å få auga på ein stol. Og
ser me so lausleg på noko som me ikkje har set fyrr, so vert den
fyrestelling som sit att, lite innhaldsrik. So er det med oss vaksne.
Og so må det tvillaust vera med barnet og.

Ein annan ting er og å leggja merke til. Når eg ser ein ting eg kjenner
frå fyrr, so treng eg ikkje um å sjå so vel på han. Eg hugsar korleis
han er. Dei syns* kjenningar eg får, dreg fram i tankane dei
fyrestellingar som eg ber på um denne tingen. Og so fyller eg ut syns*
biletet med eldre fyrestellingar. — Ingen av oss tenkjer på kor lite me
i røynda ser eller sansar på annan måte når me talar um at me ser ei
bjørk, ei rose eller eit hus. Kanskje 90% av det me då tenkjer på, er
reproduserte gamle fyrestellingar. — Soleis kann det ikkje vera med
barnet i den fyrste tid. Det møter ikkje dei nye sanse* inntrykk med ei
mengd med uppsamla fyrestellingar som

Nordeide: Frå barn til vaksen. 566

ligg ferdige til å utfylla sansebiletet med. Kunde me — um det var råd
å segja det soleis — leggja side um side den fyrestelling eit lite barn
og den fyrestelling eit vakse menneske sit att med når dei båe har set
same tingen på vanleg måte, so måtte me få sjå at barnet si fyre*
stelling var so mykje, mykje innhaldsfattigare enn den vaksne si.

Det er og truleg at barnet har lettare enn dei vaksne for å blanda dei
ymse fyrestellingar saman. Det rotar ihop fyrestellingar som har lite
eller inkje med kvarandre å gjera. Dette finn me og stadfest gjenom dei
granskingar som er gjorde. Helga Eng fortel at ein næming i Kristi*
ania folkeskule hadde den meining, at ikornet hadde vengjer; ein annan
at det sat i bur; ein tredje at det song. Ein gut sa at dei slo på hjul
17. mai (han meinte trumme). Ein annan gut skulde teikna ein hoggorm,
og teikna då soleis at det var tydeleg å sjå at han blanda saman hogg*
orm og fugl, og tok noko frå båe desse til den nye skap* ningen sin. —
Eit barn som såg ei and på vatnet, kalla henne »kvakk«. Sidan kalla det
ei tid alle fuglar og insekt» serleg fluger, »kvakk«. Og same namnet
brukte det og um alle slag væsker. Ein 16 månader gamal gut kalla både
hund og katt »vov«. Kjent er det og at mange born kallar alle eldre
menn bestefar,

Alle som har havt med born å gjera, har ofte havt høve til å høyra born
gjera slike mistak. Dei vitnar alle um at barnet sine fyrestellingar er
uklåre og lite av* grensa. — No kann det vera at barnet har so lite ord
at det i farten grip eit ord som det ikkje sjølv er tilfreds med; men
det kann ikkje koma på noko anna. Det kann vel vera tilfellet stundom.
Um so er, so er barnet sine fyrestellingar klårare enn orda det nyttar,
skulde tyda på. Men i dei fleste tilfelle kjenner visseleg ikkje barnet
sjølv kor misvisande det ordleier seg.

Sers ofte vil ein finna at barnet sine fyrestellingar er knytte til ein
viss plass eller eit visst tilfelle eller ei viss åtferd, endå um ordet
det brukar, skulde tyda på ein meir67

abstrakt tenkjemåte. Helga Eng fortel at born som nett tek til på
skulen i Kristiania, kann bruka ordet »vatn« og meina »vatnet under
brua« eller »vatnet ved brygga«. Berre det vatnet som er der, er vatn.
Guyau fortel um ein gut som ein gong vart beden um å gå øvst upp i
kjøken* trappa og ropa på tenestgjenta. Ein annan dag då guten var inne
i same romet som denne gjenta, bad dei han og ropa på henne. Han såg på
henne fyrst, gjekk so ut i kjøkentrappa og ropa namnet hennar høgt.

Eit barn kann godt bruka orda tvo, tre og fire rett når det gjeld t. d.
eple eller steg i ei trapp, men ikkje når det gjeld augo eller hender.
Um det kann greia »tvo« eple det ser, so segjer det gjerne at det har
fem augo eller seks hender. Eit barn kann greia å bruka nokre tal rett
berre i visse tilfelle eller når det gjeld visse ting. Soleis er det ei
tid med svært mange born i alle fall. Og det er ikkje berre når det
spørst um tal me kann sjå noko slikt. Eit barn kann vita at trøya er
blå; men det kann ikkje taka den blå trådhespa ut millom hesper av alle
fargar.

Det er grunn til å tru at med barnet er det so ei stund utover, at dei
fleste fyrestellingar eller umgrep som me skulde tru var abstrakte, t.
d. »tvo«, »tre«, »fire« eller »blå«, »stor« er bundne til ein viss ting
eller visse tilfelle for det fyrste. »Blått« er for veslegjenta ei tid
den blå vogga; »tvo« er tvo leikar ho har, »fin« er den nye kjolen.
Andre ting brukar ho kanskje ikkje desse orda um. Men etter kvart vert
fyrestellinga fest til fleire og fleire ting og tilfelle. Og samstundes
vert fyrestellinga liksom lausrivi frå det sansingsgrunnlag ho alltid
var knytt til i den fyrste tid.

Ein vel kjend ting er og det, at barnet sin kunnskap og åndelege
arbeidsdugleik er so utrygg lenge. Ein dag greier ein gut både tre,
fire og fem kva ein prøver han med. Dagen etter greier han berre fire,
ja kanskje tek han i miss når det kjem over tre. — Ord som eit barn ein
dag brukar heilt rett, hugsar det ikkje eit par dagar sei* nare; eller
det brukar dei gale. Ordet med den visse68

fyrestellingsassosiasjon har ikkje fått fast plass i barne* sjela endå.

Det er rimeleg at barnet tek til med serfyrestellingar, og at
ålmennfyrestellingane kjem seinare. Og so er det og. Men dei
serfyrestellingane skil seg frå dei vaksne sine i det at dei har so
lite innhald, so få kjennemerke. Etter det me alt har sagt um barnet,
er det og noko ein måtte venta. Barnet legg i det heile ikkje so vel
merke til alt, smått og stort, so som me vaksne kann gjera det. — Me
har og tala um at barnet sine fyrestellin* gar er utydelege og at det
har lett for å blanda saman, so det får fyrestellingar som ikkje svarar
til noko det har upplevt med ein gong eller i samanheng. Det gjeld og i
stor mun serfyrestellingane.

Serfyrestellingane er grunnlaget for ålmennfyrestel* lingane. I ei
fyrestelling um eit dyr t. d. er det mange einskilde leder. Ei slik
fyrestelling eller ein slik fyrestel* lingskrins kann me dela i ei
mengd med småfyrestellingar. Lat oss tenkja oss at barnet har fått
nokre slike fyrestel* lingskrinsar. Det vil då uppdaga at i desse
krinsane er det ymse leder som er innbyrdes like, medan andre er heilt
ulike. Ser barnet fleire hundar, so vil det finna at i desse synsbileta
er det noko som er likt. Likeeins i syns* bileta av dei menneske det
ser. No er det so at for kvar gong barnet ser ein hund, so vert det
mint um det som alle hundar er like i. Det som skil den eine hunden frå
den andre, ser det snart eitt og snart hitt av. Aldri vert det mint um
alt dette på ein gong. Det er då ikkje so utenkjeleg at barnet noko
etter kvart kjem til å samla i tankane det som er likt, det som er sams
i fleire sanse* bilete, og skilja det ut frå det som er skiftande og
som det ser sjeldnare. På den måten får barnet ikkje berre
serfyrestellingar, men og fyrestelling um det ålmenne, det som fleire
serfyrestellingar er like kvarandre i. Barnet får ålmennfyrestellingar.

Dette arbeidet å halda fast i tankane fyrestellingane um det som er
ålment, og slett ikkje tenkja på dei ting69

som har desse eigenskapane, det vert kalla abstraksjon. Og slike
fyrestellingar som vert til på den måten, kallar me som fyrr nemnt
abstrakte fyrestellingar.

Slike fyrestellingar har me vel ikkje i tankane på same måten som
konkrete serf/restellingar. Eg kann taka fram for meg biletet av ein
viss hest eller eit visst tre eg har set. Eg har klårt for meg farge,
skap og storleik og alt som eg har sansa og veit soleis um høyrer denne
hesten eller dette treet til. Men kann eg segja at eg ser soleis for
meg fyrestelling um ein hest som skal ha berre det som er sams for alle
hestar? Han må ikkje ha nokon viss farge, ikkje nokon viss storleik og
ikkje vera anten dølehest eller fjording eller høyra noko anna visst
heste* slag til. Er det råd sjå eple reint ålment? Eller frukt?, dyr?,
plante? Eg berre spør. Sume nektar at dei i det heile har slike
fyrestellingar. Andre segjer at dei i sume tilfelle tykkjer dei veit um
ei fyrestelling um berre det ålmenne, på same måten som dei veit um
fyrestelling um det individuelle. Dette vanskelege spursmålet skal me
ikkje dryfta her. ~ Det me ikkje kann vera i tvil um, det er det, at me
er ikkje gamle fyrr me får bruk for å kunna tala under eitt um ein heil
klasse av ting som har visse sams kjennemerke. Me har bruk for å kunna
tala um hundane, hestane, blomane, steinane, borna, og det er rådlaust
i kvart tilfelle anten å tenkja på eller å tala um kvar for seg av
desse skapningane.

Tankane um det ålmenne, knyter me til ord. Fyre* stellingane eller
tankane um det som er sams um fleire ting, fyrestellingane um det
ålmenne, kann vel umlag aldri stå for oss i eit bilete på same måten
som ei serfyre* stelling. Det er berre ein liten part av
fyrestellingane me gøymer på i biletleg form av eit eller anna slag.
Men nett dei fyrestellingar me ikkje kann bera på i slik form, er det
me må festa til ord, um me skal kunna bruka dei. Difor er so stor part
av orda symbol eller teikn for det som er ålment. Det skal me elles
tala um på ein annan stad.70

Arbeidet med å vinna ålmenne eller abstrakte fyre* stellingar går ikkje
snart for barnet. Ofte brukar barnet ord for eit ålmennumgrep, men
knyter slett ikkje ei ålmennfyrestelling til ordet. Det har dei nyare
etterrøk* nader vist so greitt. Skal eit barn gjera greie for kva det
meiner med eit slikt ord, so vil ein ofte høyra at det tenkjer berre på
kva tingen vert brukt til, eller det tenkjer seg eit einskilt tilfelle.
Binet nemner desse døme på kva born kann svara: Kniv? »det er å skjera
med«; hest? »det er å draga vogner«; bord? »det er til å eta på«; mama?
»det er til å laga mat«; brød? »det er for å eta«. — Helga Eng nemner
m. a.: Daning? »at me nigjar pent til alle me kjenner« (svara ei 11 år
gl. gjente); åtvaring? »åtvaring er når nokre gutar går 'på isen, og
isen er tunn, og so går det ein mann framum, og so segjer han dei skal
ikkje gå der, for isen er ikkje trygg« (svara ein 12 år gl. gut).
Litegrand etter la han til: »heldt på å segja han skulde jaga dei vekk,
men det vart formykje det«. Lengsel? »å venta på toget eller båten,
venta lenge«. Andre døme etter ymse granskarar: Ein 37a år gl. gut la
hendene saman og sa: »Eg tenkjer; soleis tenkjer ein, ikkje sant?« Ei
fem år gl. gjente trudde at å tenkja var å tala. Ho trudde og at
godleik var å smila til ein. Ein 6 år gl. gut skulde fortelja kva han
meinte med å segja at ein mann var død: »Han gjer ingen ting, han rører
seg ikkje, han har augo attlatne og noko under hovudet, eg veit ikkje
kva det er«. Ei 11 år gl. gjente sa: »Eg har trutt at når nokon døydde,
so kleiv han upp ein stige og kom inn i himmelen«. Desse døme
stadfester det me nemnde ovanfor: ord som ein kanskje skulde tru galdt
eit ålmennumgrep, brukar barnet med tanke på ei viss åtferd, eit visst
bruk eller eit visst tilfelle. Barnet tenkjer ikkje ålment, det tenkjer
konkret.

I den fyrste tid barnet tek til å tala litegrand, er størsteparten av
dei ord barnet kann, namnord, og umlag alle er konkret. Tracy fann at
60% av dei ord barnet kunde i alderen 19—30 månader, var namnord, og
20%71

var gjerningsord; mindre enn 1 % var abstrakt. Andre granskarar segjer
og noko liknande. I 2*årsalderen har barnet eigna til seg 200—300 ord;
men det er umlag inkje eller i alle fall ovleg lite av abstrakte ord.
Når barnet er 3 år, er fyrestellingsmengda gjerne kring 500.

Binet let 20 folkeskulebarn i 12*årsalderen skriva upp 60 ord kvar
etter eige val. Ikkje eit einaste abstrakt oid hadde dei teke med.
Seinare såg Binet gjenom dei skrift* lege arbeid som desse borna hadde
gjort, og der fann han mange abstrakte ord nytta. Men desse orda må vel
i røynda ha stått so langt burte frå borna sine tankar, at når dei fekk
velja sjølv, so kom slike ord ikkje med; dei konkrete ord låg dei
nærare.

Her hjå oss har dr. Helga Eng granska mykje korleis det er med
»abstrakte begreper i barnets tanke og tale« i dei fem øvste klassane i
folkeskulen (born i 10— 15*års* alderen). Um årsaka til at ho tok til
med dette arbeidet, skriv ho: »Det som gav det første støt til denne
under* søkelse av abstrakte begreper hos barn i skolealderen, var en
iakttagelse jeg tilfeldigvis gjorde. En fjortenårs pike, hvis ordforråd
jeg prøvde å undersøke, forstod ikke et ord som »vekst«, heller ikke
»dyktighet«. Hun siger: »Jeg vet ikke hvad det er; jeg har ikke hørt
det ordet før«. Hun skjelner ikke mellem »adsprede« og »adspredelse«.
»Jeg har ikke tenkt noget over det ordet før. Jeg trodde ikke det var
nogen forskjell mellem de to ordene jeg«. Om »ettertenksomhet« siger
hun: »Jeg kan ikke skjønne hvor* for det »het« skal være etter. Jeg
forstår ikke de på »het«, jeg«. Hun forstår ikke »forstandsmessig« og
heller ikke andre sammensetninger med »messig«. Et uttrykk som
»blomstens duften« opfatter hun som at »blomsten er duften«; likedan en
»kjoles falmen« som »kjolen er falmen«. Hun forstår ikke verber som
»belære«, »bekoste«, »bespise« og siger: »Jeg skjønner ikke hvorfor det
»be« skal være foran«. Hun forveksler »beundre« og »forundre«,
»anrette« og »henrette«, »bifall« og »innfall«. Hun taler om å »bereise
en støtte«, å »forsørge et brev«, om å ha »etterlevet 1905«.72

Denne piken var ellers flink og vel begavet,« skriv Helga Eng.

Frk. Eng prøvde so born i dei fem øvste klassane i folkeskulen med 60
vanlege abstrakte ord, og bad dei segja kva dei meinte med kvart ord.
Ho fann då at av

born i lO.årsalderen gav 24,7% rett svar

- i 11. - * 36,2%

- i 12* - * 55,7%

- i 13, - * 67,7%

- i 14* - . 81,4%

Ord som »godhet«, »giede«, »sjel« skyna alle. Men »tvil« berre 67 %,
»medlidenhet« 60 %, »mislykkes« 56 %, »årsak« 40 %, »sammenligne« 39 %,
»aktelse« 37 %, »erindring« 29 %, »erfaring« 23 %, »ubesindig« 15 %,
»hen. siktsmessig« 12%, »hengivenhet« 11%. Jamvel i 7. klassen var det
berre 40 % som skyna rett »hensiktsmessig« og »hengivenhet«.

Um prøva i det heile segjer Helga Eng: »I lO.års. alderen opfatter barn
kun en brøkkdel av språkets almin. delige abstrakte begreper, og selv i
den alder da de går ut av folkeskolen, mangler det meget på at de
behersker dem. Kun 2 elever av øverste klasse opfatter alle de 60 ord
riktig. Og enda gir dette resultat et altfor godt inntrykk. Man kan
nemlig ikke vente at barn når de arbeider i sin klasse, rår over alle
de begreper som de såvidt kan greie når de anspent og ivrig taler med
mig alene og uforstyrret«.

No kunde ein tru, at kom eit ord i samanhangande tale, so vilde barnet
skyna ordet um det ikkje greidde det når det høyrde det lausrive frå
andre ord. Helga Eng prøvde det og. — Litegrand betre greier barnet dei
abstrakte ord då, fann ho, men skilnaden er lel ikkje so stor. Av dei
abstrakte ord lO.åringen ikkje greidde når orda berre vart nemnde,
skyna dei 4,2 %, når dei kom i saman, hangande tale. På same måten
skyna ll.åringen 5,2%, 12.åringen 7,5%, 13.åringen 7,7% og 14.åringen
11,7%.73

Det er vel som Helga Eng segjer, at »dette resultat er noget
overraskende. Man tenker sig jo gjerne at det ikke er så farlig om barn
ikke forstår hvert enkelt ord; de vil nok skjønne det av sammenhengen.
Undersøkelsen viser at barn bare skjønner en liten brøkkdel av ukjente
eller usik* kert opfattede begreper på grunn av sammenhengen«. — Det
same har og Ribot i Frankrike funne, so ein kann visseleg gå ut frå at
dette er det verkelege tilfellet.

Helga Eng samlar dei lærdomar ho har kome til gjenom sine
etterrøknader, i desse setningane:

1. »Barn under 14 år er ikke istand til å opfatte abstrakte
substantiver. De forbinder med de abstrakte navnord den samme betydning
som det tilsvarende verbum eller adjektiv«.

2. »Kun enkelte av de mest begavede og utviklede barn forstår alle
almindelige abstrakte ord i den alder da de går ut av skolen.«

3. »Barn i alderen 10—12 år opfatter bare en brøkkdel av språkets
almindelige abstrakte ord«.

At dette er ålvorsord for alle lærarar, og serleg for lærarane i
barneskulen, treng eg ikkje segja noko um. Det skynar me alle. Kunde me
sjå kor lite borna verke* leg skynar av det dei les eller høyrer på
skulen, so vilde me truleg verta skremde. Upplæringa vert aldri for
konkret eller for klår for barnet, det kann me vera visse på. Jam* vel
når me tykkjer det er gjort so lett at alle må skyna det, er det vel
endå for myrkt for sume.

Di eldre borna vert, di fleire og fleire abstrakte fyre* stellingar får
dei. Det finn ein um ein ser på mengda av slike fyrestellingar frå år
til år. Ein finn og at dei abstrakte fyrestellingane vert ein større og
større part av heile det fyrestellingsriket barnet eig. — Det vanlege
er vel og, at det er dei evnerikaste born som tidlegast får etter måten
ein stor part abstrakte fyrestellingar.

Mange har meint at gutane har fleire abstrakte fyre* stellingar enn dei
jamgamle gjentene. Ymse røynsler ser ut til å stadfesta det påstandet.
Men Helga Eng meiner74

skilnaden er i alle fall so liten, at det er ikkje råd av den grunn å
slutta seg til nokon ulikskap i åndsevner hjå gutar og gjenter. Det er
og so mange ting som spe* lar inn og gjer spursmålet innfløkt, at det
er vanskeleg å gjeva eit avgjerande svar.

Granskinga av det menneskelege sjeleliv har vist at det er stor skilnad
på dei ymse menneske på den måten at dei har ikkje alle like mykje lag
til å gøyma på same slag fyrestellingar. Sume gøymer soleis helst på
synsfyre* stellingar, andre helst på høyrslefyrestellingar, og endå
nokre andre helst på rørslefyrestellingar. Tre menneske kann skriva det
same stykket etter diktat. Når dei so seinare tek framatt i tankane
fyrestellinga um dette styk* ket, so kann den eine tykkja han serleg
ser fyre seg bok* stavane og orda, kva form og farge dei hadde.
Synsbiletet av orda og det skrivne stykket i det heile, står so klårt
for han, so han kunde gjerne på den måten kjenna styk* ket att millom
mange berre han fekk sjå det. Han gøy* mer serleg på
synsfyrestellingar; han er optikar.

Den andre tykkjer han høyrer fyre seg korleis orda lydde for øyro då
dei vart upplesne for han eller han las dei stilt for seg sjølv. Han
høyrer no ljod etter ljod, ord etter ord, tykkjer han (medan optikaren
såg bokstavane og orda). Det er dei fyrestellingar som sit att etter
høyrsle* kjenningane, han serleg minnest; det er dei som står serleg
klåre og tydelege for han. Han er akustikar.

Den tredje minnest helst dei rørslekjenningar han hadde då han skreiv
orda og samstundes og kanskje sa dei stilt for seg sjølv Det er i dette
tilfelle rørslekjen* ningar frå armen, fingrane og taleorgana som han
har klåre fyrestellingar um. Han er motorikar.

Um ein engelsk biletmålar vert det fortalt, at han bruka å stira ei
tid, gjerne ein halv time, på den han skulde måla bilete av. So
skisserte han lausleg nokre drag, og let so mannen gå sin veg. Etterpå
tok han gjerne til på same måten med ein annan. Når det so leid ei tid,
tok han att det fyrste lauslege utkastet og75

gjorde biletet heilt ferdig berre etter minnet. Han tykte han såg
mannen sitjande framfyre seg på stolen, såg han like tydeleg som um han
verkeleg hadde site der. Og av den grunn kunde han likna biletet og
modellen saman under arbeidet. — Og bileta skulde vera »veltrefte«, det
vanta nok ikkje det. — Soleis skal og sume landskaps* målarar kunna
arbeida. Dei går heim i atelieet sitt og målar eit landskap dei har set
ei tid fyrr. Og lel målar dei heilt natursant.

Um den merkelege reknemeisteren Diamandi skriv Binet: Eit kvadrat vart
utskrive med tal soleis at det kom til å stå 16 horisontale og 16
vertikale rekkjer. Diamandi lærde ein dag dei horisontale rekkjene. Og
det tok ikkje lang tid. Dagen etter bad Binet han segja fram dei verti*
kale rekkjene (utan å ha set talkvadratet att). Og det greidde Diamandi
like lett som han greidde dei horison* tale. Han »såg« talrekkjene for
seg. — Meumann fortel at ei lærarinne i Hamburg nemnde bokstavane i
lange ord, t. d. »unterschiedungsempfindlichkeit«, like lett attover
som framover. — Sjakkspelarevna ligg for ein stor part i det å sjå fyre
seg brettet med alle tenkjelege umstellingar av brikkene. Sume
sjakkspelarar skal spela med attlatne augo, eller dei vender andletet
burt frå brettet. Høyrer dei berre kva motparten gjer, so segjer dei
frå kva flytting eller »mottrekk« som skal gjerast. På den måten spelar
dei gjerne fleire spel samstundes. — Mange menneske har lite nytte av å
høyra eit namn; dei hugsar det ikkje med det. Dei må sjå det skrive.

Um typiske akustikarar vert det fortalt like merkelege soger. Kjent er
det at Mozart i 14*årsalderen høyrde eit musikkstykke spelt to gonger i
det Sikstinske Kapell, og gjekk so heimatt og skreiv upp heile stykket.
Det finst kunstnarar som berre treng um å ha høyrt eit orkester spela
eit stykke, so kann dei spela det på piano. — Ymse musikarar umset med
ein gong notane i tonar når dei ser eit musikkstykke skrive. Dei
høyrer, segjer dei, ikkje berre akkordane, men og klangfargen som dei
ymse instru*76

ment gjev tonane. — Beethoven komponerte alltid gåande, og han skulde
ikkje skriva upp ein einaste note fyrr han hadde heile stykket ferdigt
i hovudet. Dei siste åra han levde, var han heilt dauv, so han kunde
ikkje høyra på vanleg vis ein einaste tone. Men han komponerte lel,
soleis operastykket Fidelio og den »niande symfoni«.

Den franske diktaren Legouvé fortalde at når han sat og skreiv
spelstykke, so høyrde han dei ymse men* neske tala. Det var som um han
var i eit teater og var åhøyrar. — Dei som er einsidig akustiske, ser
ikkje orda fyre seg i eit stykke som dei kann. Dei høyrer orda. Dei
»ser« heller ikkje eit menneske som dei kjenner, men-dei høyrer klangen
i mælet. — Um reknekunstnaren Inaudi er det fortalt at han skulde prøva
det same kunststykket som Diamandi: å greia lesa dei loddbeine linene i
tal* kvadratet når han fyrst hadde lært dei vassbeine. Han greidde det,
men det gjekk seinare for han enn for Dia* mandi. For kvart tal måtte
Inaudi byrja fremst i ei line, og so lynsnart liksom høyrde han
ljodbileta for seg til han kom til den plassen i lina der det talet var
som han hadde bruk for.

Ein typisk motorikar måtte Johann Ganibasius vera. Han utdana seg til
bilethoggar. Men so vart han blind i 20*årsalderen. Han slutta no i 10
år med bilethoggar* arbeid; men so fekk han hug til å freista att. Han
fekk ei marmorstatue av storhertugen av Toskana, Cosmos I, handfor
statuen vel og lenge og tok so til å laga maken i leir. Alle vart reint
forbina over likskapen. Seinare kom Ganibasius til Rom og stelte på
same måten til ei statue av pave Urban VIII.

Sume har det so at når dei tenkjer på eit ord eller ei tekst dei kann,
so tykkjer dei at dei kjenner at tale* reidskapane rører seg, um dei so
knip munnen saman og held tunga so still som dei kann. Orda vert
umsette i talerørsler med ein gong. Velkjent er det og at mange talar
høgt når dei tenkjer. Eller dei umedvitande skriv t. d. på bordplata
det dei nett tenkjer.77

Ein ovleg einsidig fyrestellingsgivnad er ikkje nett so sers ofte å
finna døme på. Oftast er det so, at eit menneske er noko både optikar,
akustikar og motorikar. Men i like stor mun er det vel ikkje hjå nokon,
Det er i røynda mange blandingstyper. Men det kann eg ikkje koma inn på
her. Eg skal berre nemna at det er sers ofte at aku* stikaren og er
motorikar.

Kva fyrestellingstype dei fleste eller dei fåaste høyrer til, er ikkje
plent so godt å segja. Ein tysk granskar fann at av 350 menneske var 18
tydelege optikarar, 6 akustikarar, 17 motorikarar, og 309 høyrde til
ein eller annan blandingstype. — Det har vore gjort so få liknande vit*
skaplege etterrøknader endå. Og difor er det ikkje råd å vita um desse
tala peikar på ein ålmenn regel eller ikkje. At dei fleste mennneske
høyrer til blandingstypene, det er likevel tvillaust.

Det er på endå fleire måtar dei ymse menneske kann vera ulike når det
gjeld fyrestellingslivet.

Det er sume som helst har lag til å få sakfyrestellin* gar og gøyma på
dei. Dei har fyrestellingar um tingen soleis som han tek seg ut for dei
gjenom dei sansekjen* ningar dei har fått av han. — Andre har helst lag
til å få ordfyrestellingar og gøymer serleg på dei. Ein mann som har
mest sakfyrestellingar, han knyter det han veit um hesten, til dei
sansefyrestellingar han ber på av hestar han verkeleg har havt
sanseinntrykk av. Ein annan knyter det han veit um hesten, til sjølve
ordet »hest«. Det er heller ikkje nett det han sjølv har sansa, som
gjev fyre* stellinga um hesten den rikdom ho har. Det er meir det han
har høyrt av andre. Fyrestellingane um orda han kann, er og etter måten
ein ovleg stor part av heile fyre* stellingsriket hans.

Sjølvsagt har ein mann både sakfyrestellingar og ord* fyrestellingar.
Det har me alle, men ikkje i like stor mun.

No kann det godt henda — og det hender ofte og — at eit menneske er
optikar når det gjeld sakfyrestellingar, men akustikar når det gjeld
ordfyrestellingar. Ein som78

har vore i Nidarosdomen ein sundag der var gudsteneste, ser gjerne
seinare tydeleg for seg kyrkja og presten og alt det som var å sjå der
den gongen. Men messinga, orgelspelet og songen og mælet åt presten har
han berre ei uklår fyrestelling um, um han lever denne sundagen uppatt
i minnet sitt. Han er optikar i dette stykket. Men det han har lese i
eit blad um domkyrkja, høyrer han kanskje helst for seg. Han ser ikkje
biletet av bladsida for seg når han minnest dette. Då er han akustikar.
— Har han og lag til å segja åt seg eller beint fram liksom lesa åt seg
dei orda han minnest frå dette stykket, so er han og motorikar. Og er
det ikkje so med mange av oss at me tek til å segja orda i slike
tilfelle, fyrr me veit um noko?

Det som no er sagt um dei vaksne, kann me og nytta um borna. Dei og
høyrer ymse fyrestellingstyper til. Her ser det ut til å vera spursmål
fyrst og fremst um ein medfødd givnad. I alle fall er det sume som har
so sterk medfødd evne i ei viss lei, at seinare øving ikkje kann
umskapa dei.

Men so er det sume som ikkje er so avgjort det eine eller det andre frå
det fyrste. Dei har naturleg lag til noko av kvart. Eller naturgivnaden
er veik i alle leier. Det finst slike og. Dei høyrer ikkje tydeleg til
nokon viss fyrestellingstype. Og då kann uppseding og uppøving gjera
mykje. Ja ein har døme på, at jamvel um natur* givnaden er so pass
sterk at han ter seg tydeleg, so kann øving gjera ikkje so lite.

Meumann fortel um seg at han av naturgivnad var akustikar. I
hovudrekning t. d. fall det so sjølvsagt for han å segja stilt åt seg
dei uppgjevne tala og svara han fann medan han rekna. Ja han måtte
gjera det so. Han tykte aldri han såg tala skrivne for seg på tavla
eller papir so som optikaren alltid gjer. — Men gjenom øving greidde
han å verta optikar når det galdt hovudrekning. Han kom verkeleg til å
sjå tala for seg. Men rett som det var, fall han tilbake til det gamle
når han ikkje tenkte79

seg vel um. Natura gjekk over upptuktinga. — Når det galdt ord, var det
verre å koma seg over i ein annan fyre* stellingstype enn når det galdt
tal. Skulde han arbeida med ord, so var han og vart han akustikar.
Skulde han t. d. læra ord, so måtte han få segja dei, serleg um det var
ord (eller stavingar) utan meining. Fekk han ikkje liksom kviskra orda,
og soleis både røra ymse talereid* skapar og høyra ordklangen
litegrand, so kunde han ikkje få noko til å festa seg i minnet. Vanleg
kunde han greia å hugsa 12 bokstavar som han fekk segja ein gong høgt
etter kvarandre. Men skulde han berre sjå ei bokstav* rekkje og ikkje
få bruka taleorgana det minste, so greidde han ikkje meir enn fire.

Dei etterrøknader som har vore gjort, ser ut til å visa at borna lenge
har mest sakfyrestellingar og lite eller i alle fall mindre av
ordfyrestellingar. »Born arbeider til utover 14*årsalderen og lenger og
meir med sakfyrestel* lingar enn med ordfyrestellingar,« segjer
Meumann. Men med skuleupplæringa og den påverknad og uppøving som dei
får elles, og gjenom det dei les og høyrer, so tek det til å verta
etter måten meir og meir ordfyrestellingar. — Dette at barnet både eig
lite orc/fyrestellingar, og at sab fyrestellingar og er det
naturlegaste for det, det er noko som alle uppsedarar har bruk for å
minnast. Barnet ten* kjer ikkje so mykje i ord som dei vaksne. Det
tenkjer helst i konkrete sansebilete.

Det ser og ut til å vera ovleg sjeldan å treffa eit barn som er so
einsidig anten optikar, akustikar eller motorikar som ein kann treffa
det hjå ein og annan vak* sen. Desse vaksne har truleg gjenom øving
vorte endå meir einsidige enn dei var av naturgivnad då dei var born.
Men på den andre sida er det og so — som og er nemnt fyrr — at øving
kann ikkje gjera alt. I alle fall er det sume som ikkje kjem langt i
det å vera akustikarar t. d., kormykje dei enn øver seg. Det er sume
som har so liten naturgivnad at øving ikkje er stor mun i.%

Det er helst millom lite evnerike born, ja serleg millom80

fåmingar at sers einsidige fyrestellingstyper er å finna. Hjå slike er
det nok ikkje sjeldan å finna den eine eller den andre typen mykje
»rein«. Storparten av dei normale born er meir eller mindre
blandingstyper, men lel so at dei fleste høyrer meir til den eine enn
til den andre av dei tre hovudtyper me har nemnt.

Meumann meiner at størsteparten av både born og vaksne er optikarar når
det gjeld sakfyrestellingar, og akustisk?motoriske når det gjeld
ordfyrestellingar. Mange born, serleg av dei yngre, er optikarar i
ordfyrestellingane og. Men gjenom skulen og upplæringa elles og vert
dei meir og meir akustisk*motoriske i ordfyrestellingane. Dei eldre
born skulde soleis, etter Meumann si meining, høyra meir til dei blanda
typer enn dei yngste.

Sume granskarar meiner å ha funne, at gjentene er meir optikarar enn
gutane. Men det ser ut til at dei ymse vitskapsmenn har kome til ymse
svar um procenttallet av dei ymse typer. So ålmenne reglar um dette er
det ikkje råd setja upp berre etter det me veit endå.

For skulearbeidet er det elles ikkje so um å gjera med procenttalet.
For det er so mange av alle typer at ein kann vera viss um det finst
nokon av kvar i alle større skuleklassar. Læraren skal ikkje slå seg
til ro med at han kanskje ikkje har lagt merke til nokon slik skilnad
hjå elevane. Den vanlege skuleupplæring gjev ikkje my* kje høve til å
sjå ulikskapen. Og jamvel der han er lett å leggja merke til, vil mange
lærarar slett ikkje koma til å tenkja på det.

Det gjeld um for ein lærar at han veit um denne skilnaden på
fyrestellingstyper. Best er det sjølvsagt at læraren kjenner borna
sopass at han veit korleis det er med kvart eitt i dette stykket. Og er
det born ein har alle år på skulen, so bør ein lærar ha lært barnet so
pass å kjenna. Då vil han ofte kunna rettleia betre enn han elles kann
gjera det. Men framum alt må han vita at ikkje alle er som han, og
ikkje krevja at alle skal greia det som han tykkjer ikkje er so
vanskeleg. Ein optikar81

som er i tvil um korleis eit ord skal skrivast, han skriv det gjerne på
fleire måtar, og ser so på det. Då ser han kanskje kva ordbilete som er
rett. Er no læraren optikar, so trur han gjerne eit barn skal ha det på
same måten. Men er barnet ein tydeleg akustikar og lite op* tikar, so
uroar ikkje synsbiletet um det endå er mykje gale. Ein akustikar han må
få stava ordet han; og er han so attåt motorikar, som akustikarane ofte
er, so må han få skriva ordet. Dei som er tydelege motorikarar, kjenner
det heller i armen dersom dei skriv eit ord gale, enn dei ser det av
ordbiletet. Me skynar då at det er um å gjera at elevane i ein klasse
får både sjå eit ord, stava og lesa det og skriva det sjølv, um dei
skal få prenta rettskrivinga inn. Ikkje alle vil ha like stor nytte av
alt dette. Det vil vera ymse etter som naturgivnadene er. Men ingen
vert det gjort urett mot. Dei får alle i sumt i alle fall læra ordet på
den måten som er lettast for dei. Og når det no er so at størsteparten
høyrer til dei blanda typer, so får og størsteparten noko hjelp ifrå
fleire kantar.

Det er ikkje berre i rettskrivingsupplæringa at det gjeld å hugsa på
fyrestellingstypene. I teikning t. d. er det og um å gjera. Teikning
etter minnet som mange driv so mykje på med i den seinare tid, er slett
ikkje natursvarande for alle. Ein stakkars akustikar er ille faren der
ein optikar får eit sers lett arbeid. Men so får op* tikaren det att
når han skal fortelja att eit upplese eller fortalt stykke.
Attforteljing burde aldri verta nytta til eksamensprøve. Det er mange
grunnar for det. Men ein er den at ein optikar då vert prøvd der han
har si vei* kaste side, medan ein akustikar vert prøvd nett i sitt
glansnummer. Og når so svaret skal verta nytta til eit mål for den
åndelege arbeidsdugleik, då må domen verta sers misvisande.

Nordeide: Frå barn til vaksen.

6

      8. Samanknyting og framattkalling av fyrestellingar hjå born

82

8. Samanknyting og framattkalling av fyrestellingar hjå born.

Me veit at fyrestellingane har lag til å knyta seg saman soleis, at
kjem ei fyrestelling fram i tankane, so har denne fyrestellinga makt
til å draga andre fyrestel* lingar etter seg. Det er dette me kallar
samanknyting eller assosiasjon av fyrestellingar. Døme: Eggårframum eit
fruktutsal og kjenner eplelukt. Straks kjem eg til å tenkja på kva
farge og skap epla vanleg har, og korleis dei smakar, kanskje og på
epletre og frukthagar og bygder der dei dyrkar mykje slik frukt o. s.
b.

Det har vore lagt mykje arbeid på å finna lover og reglar for
fyrestellingsassosiasjonen. Det er langt frå at alle granskarar er
heilt samde um desse lovene. Men dei ymse synsmåtar um det ligg utanfor
det eg skal tala um her. Eg skal berre nemna, at hovudregelen tvillaust
er den, at dei fyrestellingar som har vore samstundes i med* vitet
eller fylgt like etter kvarandre, dei fyrestellingar har lag til å
fylgjast åt seinare og. Kjem ei av desse fyre*, stellingane upp i
medvitet, so går det gjerne so, at dei andre og skyt fram, den eine
etter den andre. Det er som um dei var knytte saman med eit band so den
eine drog den andre etter seg.

Barnet er ikkje gamalt fyrr det syner merke på at fyrestellingar har
knytt seg saman. Når det vesle barnet vert lagt til morsbrystet og det
tek til å suga, so får det samstundes hudkjenningar, rørslekjenningar
og smakskjen* ningar. Ein 8 dagar gamal gut som fekk kjenna eit klæde*
plagg røra ved kinna, tok til å smatta med munnen som vilde han suga.
Same guten hadde frå 10. levedagen vorte van til å drikka av ei
mjølkeflaske. Og kvar gong han skulde drikka, vart ein klut lagd under
haka og inn til kinna. Den 20. levedagen, då ein klut vart lagd inn til
kinna på same måten, synte guten tydelege teikn på83

at han venta å få drikka. Sju veker gamal tok han til å vilja suga og
svelgja berre han høyrde klirringa av flaska. — Legg ein merke til
barnet, vil ein soleis tidleg sjå tydelege vitnemål um at det har fått
assosiasjonar. Desse assosiasjonane som barnet får inn reint
umedvitande, har mykje å segja i barnet sitt liv. Men dei gjeld lenge
serleg slike ting som det har lært å kjenna gjenom san* sane. Abstrakte
fyrestellingar har ikkje det vesle barnet, og det kann difor heller
ikkje verta assosiasjon millom andre fyrestellingar enn dei konkrete i
den fyrste tid. Seinare kjem sjølvsagt og andre til.

Dersom fyrestellinga A dreg etter seg fyrestellinga B, so segjer ein at
A kallar fram eller reproduserar B. A vert og kalla verkefyrestelling
og B den framkalla eller reproduserte fyrestelling. — Den tid som går
frå A er uppkomen til B vert framkalla, kallar ein framkallingstida
eller reproduksjonstida.

No veit me at det har so ovleg mykje å segja for det åndelege arbeidet
ein kann få til, kva slag fyrestellingar som kann verta framkalla i dei
ymse tilfelle, og kor snart dette framkallingsarbeidet går. Når me so
skal freista få kjennskap til den åndelege verksemd hjå barnet, so
vilde det vera til ovstor hjelp for oss um me kunde få greie på korleis
det er med reproduksjonen eller framkallinga av dei ymse fyrestellingar
i barnet sitt medvit. Veit me so korleis det er med dei vaksne i
tilsvarande tilfelle, so har me høve til å gjera samanlikning millom
barnet og den vaksne. Og då vilde me og verta sette i stand til å vera
meir skynsame i krava våre til barnet. Truleg vilde me då og kunna
skyna betre korleis me skulde hjelpa barnet i ymse tilfelle. — Det er
soleis ikkje underleg at psykologar i den seinare tid har granska so
mykje nettupp fyrestellings*framkallinga hjå born. Med små born er det
sers vanskeleg for ikkje å segja rådlaust å driva slike etterrøknader
vitskapleg. Difor er det helst med born i 7*14*årsalderen det har vorte
gjort eksperiment. Ein kann då gå fram soleis, at ein nemner eit ord
for barnet,84

og so bed det nemna det ord det fyrst får i tankane. Dette ordet må det
segja so snart det berre kjem på det. Med eit apparat som er laga til
det bruk, kann ein sam* stundes mæla kor lang tid det tek frå
verkeordet vert sagt, til det framkalla, det reproduserte ordet kjem.
På den måten kann ein då få høyra kva slag fyrestellingar dei ymse
verkeord fyrst kallar fram hjå dei ymse born, og kor lang tid det går i
dei visse tilfelle fyrr svarordet kjem. Nokre av dei svar desse
etterrøknader har gjeve, skal me taka med her.

Abstrakte verkeord kallar ofte ikkje fram nokor fyre* stelling hjå
barnet. Tanken står plent still. Det kjem vel ofte av at barnet ikkje
skynar ordet. Mange born or* sakar seg og i tilfelle med at dei ikkje
skynar ordet. — Men jamvel um eit barn kann gjera greie for kva som
ligg i ordet, so vert det ikkje reprodusert nokor fyrestelling. Helga
Eng fann at umlag femteparten av dei abstrakte verkeord ho prøvde med,
kalla ikkje fram nokor fyre* stelling hjå born i 10—14*årsalderen. —
Det var helst med dei yngste born det gjekk soleis, at dei ikkje kom på
nokon ting. Og so i det heile med dei minst evne* rike. Framkalling av
fyrestelling av abstrakte verkeord tek tydeleg til i same mun som
åndsvoksteren stig i det heile.

Konkrete verkeord dreg umlag alltid etter seg ei ny fyrestelling. Det
kann henda at sers lite evnerike born ikkje kjem på noko då og, jamvel
um dei skynar ordet. Men det er so sjeldan at det ikkje er nemnande.

Framkalling av ny fyrestelling tek umlag alltid lenger tid dersom
verkeordet er eit abstrakt ord enn um det er eit konkret.
Framkallingstida er lenger. Ho vert og stut* tare (i det store og
heile) etter kvart borna vert eldre. Helga Eng fann soleis:

4. klassen, alder kring 11 år, framkallingstid for kon* krete ord 2,159
sek., abstrakte ord 4,281 sek.

7. klassen, alder kring 14 år, framkallingstid for kon* krete ord 1,489
sek., abstrakte ord 2,515 sek.85

Framkallingstidene etter konkrete og abstrakte verke* ord høvde til
kvarandre for 11 års gamle born som 1 : 2, for 14 års gamle born som 3:
5 og for born i alderen 11 — 14 år i det heile som 1,7: 3.

Liknande etterrøknader som har vore gjort både i Tyskland og andre
stader, peikar i same lei endå um tala kann vera andre stundom. Det er
tvillaust at det valdar barnet mykje større vanskar å arbeida med
abstrakte enn med konkrete fyrestellingar. Ja desse vanskane er ofte so
store at arbeidet heilt stoggar.

Hjå vaksne menneske er det og so, at framkallings* tida er lenger når
det er eit abstrakt enn når det er eit konkret verkeord det vert prøvt
med. Men skilnaden er so mykje mindre enn hjå born. Serleg er det so,
dersom det vert prøvd med folk som har lese og tenkt mykje.

Ser ein på korleis det framkalla ordet høver til verke* ordet, so finn
ein at hjå barnet er det svært ofte liten eller ingen tankesamanheng. I
alle fall er det sjeldnare nokon logisk tankesamanheng enn hjå dei
vaksne. Det er stun* dom berre klangen i ordet eller eit slag likskap i
ljodbileta som må ha ført tanken frå verkeordet til det ord som vart
framkalla, t. d.: vakt — lagt, forstå — forgå. Ein finn her eit slag
rimreproduksjon. Det er det reint ytre, og ofte det reine slumpehøve
barnetanken fylgjer. Ein segjer av den grunn at framattkallinga er ofte
so «sprin* gande» hjå born.

Ein slik springande reproduksjon, som ofte vert til ved eit slag
klanglikskap i orda, kann ein rett som det er, leggja merke til i den
jabbing som og sume vaksne folk kann finna hugnad i. Små vitsar,
lenter, har ofte ikkje nokon annan grunn. Ein som set litegrand krav
til tankesamsvar, kann kjenna seg mest som sjøsjuk når han høyrer på
kva mange barnlege sjeler kann halda for reine fulltreffarar av
ordhitt.

Sume born kann vanskeleg koma burt frå den fyre* stelling eller det
fyrestellingsslag som ein gong er kome upp i tankane. Verkeordet «blå»
t. d. kallar berre fram86

ordet blå (uppatt*taking) eller sers blå, blåvore eller noko med blå i
alle fall. Eit nytt fyrestellingsinnhald kann ikkje koma upp i tankane.
Slike tilburdar vert kalla perseverasjon. — Det er helst yngre born som
har det på denne måten. Og so eldre men lite åndsmogne. Ei slik
fasthalding av same fyrestellingsinnhaldet er sers ofte eit merke på
små evner. — Men ingen regel utan undan* tak, soleis her og, meiner
sume. Det ser ut til at perse* verasjon og kann vera eit merke på
åndeleg kraft (og i det tilfellet ikkje skriva seg frå åndeleg armod).
Held denne synsmåten stikk, so skulde perseverasjon vera sjeldnast hjå
medels evnerike born.

At barnet har lag til å halda fast på det fyrestel* lingsbiletet det
ein gong har fått, har me eit døme på i den velkjende røynsla at det
gjerne vil ha ei forteljing, eit eventyr t. d., fortalt i same ordelag
gong på gong. Skifting av den ytre bunad bryr ikkje barnet seg um. Det
likar best det ordbiletet det kjenner frå fyrr. — Dette serlag hjå
barnet er vel og ein grunn til at «barneregler» feil so i barnet sin
smak.

Det er fyrr peika på at barnet tenkjer mykje mindre i ordfyrestellingar
men meir i sakfyrestellingar enn me vaksne. Barnet si tenkjing går
ikkje for seg som ein stilltegjande samtale so som det er med mange
vaksne i alle fall. Barnet tenkjer i fyrestellingar som er bygde upp
gjenom sansing av sjølve tingen. — Det er då og skynleg at barnet
arbeider mest med serfyrestellingar og mindre med ålmennfyrestellingar.
Det er serfyrestellingar barnet har mest av, og dei er lettast å kalla
fram, når barnet får eit høveleg verkeord. Er verkeordet t. d. husdyr,
og det kallar fram hjå eit barn ordet hund, so vil det vera «hunden
vår» som står for barnet sin tanke. Ja ofte vil det vera «hunden vår»
den eller den gongen, so som han då låg eller stod, i den eller den
stilling. Fyre* stellinga vert fest til ei viss tid eller ein viss
plass. — Hjå vaksne er slike reproduksjonar sjeldne. Professor Meumann
fortel at av mange tusen reproduksjonar hjå87

vaksne er det oftast lite serfyrestellingar som vert fram* kalla (hjå
sume berre 5—6%). I det stykket er borna sers ulike dei vaksne.i

I nær samanheng med at barnet har mest konkrete sakfyrestellingar
truleg like til det går ut av folkeskulen står den røyndom at barnet i
stor mun er optikar eller visualist i sitt fyrestellingsliv. Ein ovleg
stor part av fyre* stellingane er bygd på synskjenningar. Fyrst etter
at so mange fyrestellingar vert knytte til ord, kjem den akustiske
hovudform retteleg fram. Og då kann det henda, som me og har nemnt
fyrr, at sume menneske vert helst visua* listar i sakfyrestellingane
sine, men akustikarar når det gjeld ordfyrestellingar. Det er soleis
ikkje berre ein med* fødd givnad som er årsak til kva slag
fyrestellingar ein kjem til å gøyma på. Den måte eller det middel som
vart nytta då fyrestellinga vart til og vart fest i minnet, har og noko
å segja.

I det fyrestellingsforråd som barnet samlar seg, har dei ein stor plass
dei fyrestellingane som på ein eller annan måte heng saman med verksemd
og fyrst og fremst med rørsle. Verkeordet «hest» kallar gjerne fram hjå
barnet fyrestellinga: rida på hesten (vår hest, kanskje); elv: renn ;
kjøt: vert ete ; snø : brånar. Dette syner kva slag fyrestellingar som
er so levande for barnet at dei lett kjem fram i tankane når det
upplever noko som kann kalla dei fram.

For uppsedaren er det forvitneleg og lærerikt å leggja merke til kvar
barnet har fått dei frå dei fyrestellingar

1 Professorane Meumann og Ziehen fann båe tvo at nett dei 6—13; åringar
som etter alderen stod høgst i intelligens, dei hadde etter måten sers
mange serfyrestellingar. Jamvel hjå 13 — 14*åringane fann Meumann at
serfyrestellingane hadde eit stort overtak. Dei mindre intelligente
born hadde etter måten fleire abstrakte fyres stellingar. Meumann
meiner difor det er eit dårleg merke, dersom eit barn for tidleg får
dei vaksne si fyrestellingsgrunnform.

Helga Eng kom til det at born i 11 —15«årsalderen tenkjer helst i
ålmennfyrestellingar. Eg kjenner ikkje til at andre som har granska
dette eksperimentelt, har kome til eit slikt resultat.88

som vert reproduserte. Det har og granskarar freista å få greie på so
godt som det har vore råd til det. Dei har då kome til det, at det er
mykje dei fyrestellingar barnet har lært å kjenna på skulen, som vert
framkalla. Serleg er det tilfellet dersom verkeordet er teke fra skule*
målet og ikkje er eit reint kvardagsord. Det er då skule* visdomen som
kjem fram i tankane. Og sers ofte nett i den form eller dei ordelag som
barnet har lært på skulen. — Sjølvsagt vert det og reprodusert
fyrestellingar frå livet i heimen og i det heile frå det barnet har
upplevt fyrr det kom på skulen. Men og frå det barnet har lese, vert
det ikkje sjeldan framkalla fyrestellingar. Ymse gran* skarar har funne
at hjå mange born har indianarfortel* jingar og griselitteratur av ymse
slag skapt fyrestellingar som har ein mykje større plass i barnet sitt
fyrestellings* liv enn ein skulde tru kanskje. — Når barnet kjem på
skulen, og når det lærer å lesa, so opnar det seg ei ny og rik verd for
barnetanken. Og det får ei nær sagt uteljeleg mengd med nye
fyrestellingar. Kva verknad dette har på barnet vert det ofte tenkt
lite på. Men det er mangt i barnet sin måte å vera på som truleg har
sin grunn i alt dette nye som det no lærer å kjenna for fyrste gong.
Meumann fortel at ei ålvorleg mor sa ein gong til han: «Fyrr guten min
byrja på skulen, tykte eg at eg kjende han ut og inn. Eg visste so vel
korleis han var. Men sidan han kom på skulen, er han komen burt frå
meg. Eg kjenner han slett ikkje att lenger.» Kanskje mang ei mor har
røynt noko liknande — og tenkt det og kanskje sagt det og med seg sjølv
i tunge stunder. For det er vel ikkje sjeldan å merka at barnet liksom
losnar frå heimen og dei heime når det har gått på skulen ei stund. Men
ei skynsam og god mor vil ikkje ha hjarta til åndeleg å sleppa barnet
sitt frå seg endå um ho veit ho sender det til ein god skule ; og ho
bør heller ikkje gjera det.

Ei hjelp til å kunna fylgja barnet i denne tid, 'og ei hjelp til å
knyta eit band millom heimen og skulen89

er det å lata barnet få lov til å fortelja heime um kva dei har for seg
på skulen. Eg segjer «få lov», for barnet vil gjerne gjera det dersom
det ikkje har vorte «burtstøytt» for ofte av den eller dei det kjem og
vil fortelja til. Skulen og arbeidet der må ikkje verta noko som dei
heime ikkje har nokon kjennskap til log som dei ikkje bryr seg um.
Barnet må skyna og kjenna det, at foreldra fylgjer det med tankane når
det er på skulen og. Og gjenom dei samtalar som serleg ei god mor so
lett vil kunna få til med barnet um det barnet lærer og upplever på
skulen — og kanskje utanum skulen og — vil ho få ei god hjelp til å
fylgja med i barnet sin åndelege vokster i denne kritiske tid. Ei
vanskeleg tid er det, det er visst. Og det bør kvar uppsedar vita. Men
denne vansken er det ikkje råd å koma utanum. Han må vinnast over, som
so mange vanskar i livet. Men her gjeld det so mykje, at ålvorlege
uppsedarar vil knapt finna noko offer for dyrt kann det berre føra mot
målet.

Me vender no attende til dei vitskaplege reproduksjons* prøver som det
har vore gjort med born, og det desse eksperiment har lært oss. — Tek
ein reproduksjonsprøvene soleis at det berre vert spurt etter det
fyrste ordet som kjem i tankane etter at verkeordet er høyrt, so kallar
ein det fri reproduksjon. Men ein kann og stilla det krav til
svarordet, at det skal stå i eit visst høve til verkeordet. Då kallar
ein det bunden reproduksjon. Ein kann t. d. krevja at svarordet skal
høyra til same sansingsumkvervet som verkeordet: raudt — gult; beiskt —
surt. Eller ein kann krevja at svarordet skal vera namn på ein lut av
det heile som verkeordet nemner, eller umvendt: svarordet skal høva til
verkeordet som det heile til delen. Døme : hus — dør; blad — tre. Ein
kann og krevja at verkeord og svarord skal høva til kvarandre som årsak
— verknad eller verknad — årsak. — Som me lett vil skyna, kann desse
prøvene verta skipa soleis, at svara vert å finna innanfor visse mindre
eller større fyrestellingskrinsar. Og90

ein kann då sjå kor mykje lettare eller vanskelegare
fyrestellings*framkallinga feil for barnet i dei ymse tilfelle.

Det syner seg at den bundne reproduksjon alltid tek lengre tid enn den
frie. Stuttast tid tek framkalling ved likskap i ordklang : hund —
stund. So kjem i rekkjefylgje :

1. fyrestellingar frå same sansingsumkvervet (kvit—grøn),

2. fyrestelling um ein del av eit heile (stol — fot), 3. frå ein lut
til det heile (rot — plante), 4 frå årsak til verk* nad og umvendt
(kulde — frysing; varme, snøbråning). Dei reproduksjonar som har minst
med tankearbeidet å gjera, går lettast, soleis ordklangreproduksjonane.
Men dei har og oftast lite eller inkje verd for tankearbeidet. Gjeld
det å finna logisk samhøve som verknad — årsak, so feil det etter måten
sers tungt for barnet, og fram* kallingstida vert lang. Professor
Ziehen segjer, at årsaks* reproduksjonar har han ikkje funne hjå noko
barn fyre ll*årsalderen. Dei er og sers sjeldne hjå 12*åringar og tek i
tilfelle alltid lang tid. Meumann gjorde og den røynsla, at det er
fyrst hjå 14*åringar ein finn noko større av slike framkallingar. Det
er og fyrst på den tid borna går ut av folkeskulen, at dei tek til å få
nokon serleg givnad til logisk tenkjing.

Framkallingstida er i alle tilfelle lengre hjå born enn hjå vaksne. Til
frie reproduksjonar brukar vaksne so kring 2A sekund, men borna brukar
1 sek. Gjeld det van* skelege reproduksjonar som verknad — årsak, går
det umlag nAo sekund for dei vaksne ; men born brukar ofte 5—10
sekundar. Barnetanken går so seint når han skal finna fram på slike
vegar, at ein beint fram kunde tru han hadde stogga. Men det tarv ikkje
vera tilfellet, um ventetida endå vert lang. Svaret kjem kanskje, har
ein berre tolmod til å bia på det. Og det bør ein ha. Vituge foreldre
og lærarar vil gjeva barnet god tid til å tenkja seg um når det vert
spurt um noko. For her er ein ovstor skilnad på born og vaksne. Barnet
har lenge ikkje fått reidskapar eller evne som set det i stand til å
arbeida som dei vaksne. Langtfrå det. Det er ikkje91

anten latskap eller vondskap frå barnet si side som er årsaka i slike
tilfelle. — A jaga på barnet er og ikkje berre nyttelaust, men
skadeleg. For vert barnet ottefullt, so hender det ofte at tanken slett
ikkje finn fram, um han elles vilde ha gjort det. Barnet vert uppteke
av ein heilt ny tanke — otten for noko — og då vert det kanskje heilt
uført til arbeid. —

Jamvel um ikkje barnet vert skræmt eller ottefullt på nokon måte, løner
det seg ikkje å jaga på det til å svara for snart. Meumann bad stundom
borna han eksperimenterte med, um å svara so snart dei berre kom på
noko. Og til andre tider bad han dei um å lata vera å svara til dei
hadde tenkt seg vel um. Han fekk då full vissa um, at dei snøggaste
svara var dei som var mest pedagogisk verdlause. Og difor gjev han det
råd, at ein alltid må vera varsam med å skunda mykje på barnet til å
svara straks. Røynde lærarar vil visseleg halda med han i dette.

Men er det ikkje eit godt merke dersom ho er etter måten stutt den
framkallingstida eit barn brukar, kunde ein so spyrja. Og til det er å
svara: jau, det er det. Det tyder på at barnet er kome langt for sin
alder. Men det er sume born som veks so snart åndeleg og, på same måten
som det er sume som veks so snart kroppsleg. Det er ikkje med det og
visst at slike born veks upp til kjemper. For det spørst og um kor
lenge dei veks. Og det er ikkje visst at den som veks snart, og veks
lenge. — Det er og det å hugsa på, at sume born som .er seine, tek det
ofte grundigt. Når ein har med slike born å gjera, skal ein minnast at
tunge vogner køyrer seint, segjer dr. Lay. Det er god grunn for ei slik
påminning.

9. Ansing eller åtgaum hjå born.

Det er ikkje mange ting me kann ha klårt i tankane våre på same tid.
Skal me få noko rett tydeleg og

                    9. Ansing eller åtgaum hjå born

greitt for oss — anten det gjeld sansekjenningar eller fyre* stellingar
— so må det verta gjort eit utval. Me må samla oss um få ting, ja
kanskje berre ein ting. Og di meir me samlar tankane um denne eine
tingen, di meir vert dei andre sansekjenningar og fyrestellingar burte
for oss. Dei liksom glid ut av tankane. Og so lenge dette
samlingstilstand varer, so er me etter måten dauve og blinde for alt
anna enn det tankane krinsar um. Dette at me samlar tankane våre um eit
visst avgrensa medvitings* innhald, kallar me ansing eller åtgaum.

Det nyfødde barnet har ikkje stor ansing. Noko av det sermerkte ved eit
slikt barn er, at det fylgjer ikkje med i nokon ting. Men um nokre få
dagar vil ein oftast sjå ymse merke som tyder på ein vaknande åtgaum.
Sume har lagt merke til, at jamvel eit 3—4 dagar gamalt barn kann venda
augo etter ljoset på ein slik måte, at ein må tru det er ikkje
refleksrørsler, men at det er eit slag medvitingsarbeid ein er vitne
til. Det same må ein og tru når ein ser korleis eit 8 dagar gamalt barn
lagar til munnen når det vert lagt til morsbrystet. Ein 11 dagar gamal
gut fylgde med augo ei klokke som faren let dingla etter klokkesnora
att og fram eit stykke framanfor augo åt barnet. Då denne guten var 6
veker gamal, slutta han ein gong å drikka mjølk då han fekk sjå ein
blank ting kring 1 meter burte.

Vanleg er det so, at fyrst etter at barnet er 3—4 veker gamalt, tek det
til å venda augo etter eit ljos som vert flytt litegrand, dersom ljoset
ikkje er over 2—3 meter burte. Er det lenger vekke, so ansar ikkje
barnet på det endå. Endå lenger tid tek det fyrr barnet tek til å gripa
etter ein ting det ser. Fyrst i 4. eller 5. månaden kann ein få sjå
døme på det.

Det er helst synskjenningar som barnet ser ut til å leggja merke til
soleis at det liksom stoggar ved dei. Og so høyrslekjenningar. Tvo
vitskapsmenn som granska nettupp barnet sin åtgaum m. a. dei 6 fyrste
månadene, dei kom til det, at av 163 tilfelle som dei tykte vitna um93

ansing, galdt dei 139 synskjenningar og berre 24 høyrsle* inntrykk.
Fyrst med den 5. månaden var det tydeleg at barnet tok til å leggja
merke til høyrslekjenningar, fann desse tvo vitskapsmennene. — Eg trur
ein kann sjå merke på det tidlegare og. Eg er ikkje i tvil um at eg har
set det fleire gonger hjå born i 4. månaden.

Ut gjenom fyrste halve året kann me soleis sjå eit og anna døme på
ansing hjå barnet. Men det er endå berre eit tilfelle kva det kjem til
å verta uppteke med. Truleg er det so at barnet endå grip lite eller
oftast ikkje inn på den måten at det styrer sin åtgaum. Men med dette
vert det no noko etter kvart annarleis. Det vert oftare å sjå både at
barnet tydeleg augnefester og fylgjer ein ting med vilje, og at det
stundom liksom leitar etter noko visst det vil ha fat i. Barnet tek til
å velja millom dei sansepåverknader det har høve til å få, og det
nyttar den sjelelege kraft det rår over, til å halda fast på eit visst
fyrestellingsinnhald.

Kva er det som sermerker barnet sin åtgaum ? Det skal me no tala
litegrand um. Og då skal me fyrst nemna dei kroppslege kjennemerke.

Det er ein velkjend ting at det sjelelege tilstand me er i, vert fylgd
av visse kroppsverknader. Det er i stor mun tilfellet med ansing eller
gaumsemd. Med ambod ener apparat som er laga til det bruk, kann ein
visa at både andedraget og hjarteslaget og pulsen vert annarleis når me
tenkjer på noko enn når me sit plent gjerandslause. Tydelegast syner
verknaden seg på andletsdraga. Her vert det nokon skilnad um åtgaumen
gjeld noko utanfor oss — ansinga er vend utetter — eller um det er eit
tanke* arbeid me er upptekne av — ansinga er vend innetter. Den
innetter*vende ansing har til fylgje at augo stirer ut i romet, men
ikkje noko visst punkt er augnefest. Musklane i augnebrunene og i panna
dreg seg saman soleis at det lagar seg loddbeine rukker i skallen og
serleg millom augnebrunene; augnebrunene vert og dregne langt ned, og
munnen vert knipen saman. Den utetter*vende ansing94

plar ha det med seg, at augo stirer mot eit visst punkt ute i romet
(det ein samlar åtgaumen um). Samstundes letter ein augnebrunene upp,
og musklane i skallen dreg seg saman soleis, at det lagar seg vassbeine
rukker i skallen. So er det med dei vaksne. Og borna har det i det
store og heile på same måten. Skilnaden er den, at hjå borna er dei
kroppslege verknader som ein kann sjå med augo, so mykje sterkare enn
hjå dei vaksne. Kor kann ikkje barnet få rukker i skallen og «gjera
store augo» når det skal sjå på noko. Eller når det skal skriva ein
bok* stav, so rører det lippene og nikkar med hovudet i takt med
fingerrørslene. Ofte bøygjer barnet overkroppen sterkt framover når det
er retteleg med. Den namnspurde tyske skulemannen Diesterweg har ein
gong skildra ein gaumsam barneklasse soleis : «Barnet sit der ; augo og
øyro er vende mot læraren. Det er so stilt, so stilt; det er jamvel som
borna ikkje skulde anda. Etter som forteljinga er, lyser det i
barneaugo eller tårer renn ned over kinnene».

Det finst ikkje stunder som er so gilde for læraren som ein slik time
kann vera. Um ein no ikkje er ein Diesterweg i skulestova, so er det då
so lel, at ingen lærar kann gløyma barneaugo når han ser dei vende mot
seg medan han fortel noko som borna vert tekne av. Ja det er ikkje
berre augo som segjer ein at tankane no er samla som ljosstrålene i eit
strålemot. Kvar muskel, kvar sen og sege i barnekroppen ser ut til å
vitna um, at all den kraft barnet eig og har, no krinsar um ein einaste
ting.

Det er ikkje berre i skulestova barnet soleis med heile sin kropp kann
fortelja um sterk åtgaum. Sjå på vesle gjenta når ho steller med
dokkene sine t. d. Eller når ein gut står på gata og stirer på ymse
ting som kann vera utstellte i eit vindauga. Han står gjerne med upp*
spilte augo og med litegrand gapande munn ; kanskje og eine
sleikjepotten er komen upp i munnen. Er det noko han hugar sterkt, so
er det gjerne tilfellet at det samlar seg so mykje vatn i munnen at det
renn litegrand ut munnvikane. Men sjå vel på ein slik gut som han
står95

der på gata utanfor vindauga. I ei slik stund er ikkje verda vid i
tankane hans. — Småborn har alltid lag til å gapa litegrand når dei
fylgjer godt med i noko som går for seg eit lite stykke burte. Det kjem
so tydeleg fram på fotografi av småborn. Dei er so upptekne av
fotografisten og det han steller med og syner dei, og då er det umlag
naturgjeve at dei kjem til å sitja med gap* ande munn.

Minespel og kroppsrørsler i det heile kann vera ikkje berre eit
vitnemål um at barnet er gaumsamt. Dei kann og vera eit merke på at
barnet er barn endå. Ein vaksen kann fylgja like so skarpt med som eit
barn, men han vil ikkje stå med gapande munn um han ser på noko han vil
kjøpa. Heller ikkje vil han røra hovudet i takt med fingrane og mulla
bokstavnamnet halvhøgt etter kvart han skriv ljodteiknet. Dersom ein
vaksen ber seg åt soleis, so vil me straks tenkja at han er eit
menneske som ikkje er kome langt i åndeleg vokster. Han er i so måte
eit barn.

Born som er fåmingar, syner oftast sers lite åtgaums* rørsler. Hjå
reine idiotar (tullingar) vantar dei ytre merke på åndsarbeid heilt.

Etter kvart som barnet vert eldre, vil det vera ymse rørsler me no har
tala um, som ein ser mindre og mindre til, jamvel um det er aldri so
åtgåigt. Alt dette kropps* arbeidet øyder kraft. Og det er ei hindring
for ånds* arbeidet. Det er soleis vitugt å øva seg til å arbeida med
tankane utan at det får draga etter seg so stor kroppsspaning. «Alt
overmål av motorisk spaning står i vegen for at det åndelege arbeidet
kann lukkast. Det er gagnlaust burtklatta energibruk», skriv Meumann.

Det er sume som meiner at visse rørsler eller spa* ningsmerke kann
verta nytta til å øva upp åtgaum hjå eit barn som er vimsut og uroleg
og ikkje har lag til å samla tankane. Det har vore prøvt å øva fåmingar
til å sjå ut som var dei ansige ei tid for det fyrste: knipa munnen
saman, halda hovudet roleg og stira fast ut i96

romet t. d. Slike øvingar skal ha ført til at det seinare har vorte råd
å få vedkomande til å verkeleg halda tanken fast på eit emne, og ikkje
berre sjå tankefull ut.

Dei ytre merke på ansing fortel oss oftast berre at barnetanken er i
arbeid med noko. Men kva emne barnet syslar med, det er ikkje godt å
vita. Ofte er det «fra* mande tankar» det er mest uppteke med, når
læraren gjerne vilde det skulde leggja vel merke til det han tala um.
Men det er ofte heilt andre ting som set barnet i arbeid.

Det er helst dei sansekjenningane som barnet har nett i augneblinken,
som avgjer kva barnetanken er sysselsett med. Me veit alle kor lite det
skal til fyrr barnet sluttar med arbeidet det held på med, og ser ut
glaset, kanskje og spring burt til vindauga um det har høve til det,
der* som det høyrer ståk ute på vegen eller på gata. — Det er og ei
kjend røynsle at det er lettare å få barnet til å fylgja med um ein
kann visa fram eit dyr t. d. eller syna ei teikning av dyret, enn um
ein berre fortel um dyret. Sansekjenningane er sterkare enn
fyrestellingane, og dei har meir makt over barnet.

Barnet har og so lite fyrestellingsforråd. Me vaksne er mykje rikare i
so måte. Og det gjer at barnet og den vaksne kjem til å vera so ulike
ofte. Um me vaksne får eit arbeid som er mykje skiftelaust, so kann me
sysla med slikt arbeid lenge og ikkje leggja merke til kor kei* samt
det kann vera. For medan me held på med dette arbeidet, so kann me taka
fram i tankane det eine minnet etter det andre. Det er med minneskatten
vår me er upptekne. Arbeidet elles greier me utan å tenkja på det. Ja
me kann setja oss i skumringa um kvelden og berre taka fram for oss
minneblad etter minneblad. Me veit ikkje kor snart tida går i ei slik
stund. Og me tykkjer det er det gildaste me kann gjera å sitja so og
drøyma. Men soleis er det ikkje for barnet. Eit skifte* laust arbeid
vert dobbelt keisamt for barnet. Det har ikkje so mange minne å taka
til hjelp og friska seg upp med.97

Det er berre arbeidet det er sett til, det har å leva med i. Og når
arbeidet då er uppatt og uppatt det same, ja so vert barnet snart leitt
av det. — Men endå verre må det verta for barnet um ein krev at det
skal sitja roleg ei lang stund og ikkje taka til med noko slag
kroppsleg arbeid. Det er beint fram å krevja det urimelege av eit lite
barn. Det har ikkje fyrestellingar å arbeida med; dei eig inga stor
minnebok det kann taka fram og blada i; det har inga fortid å leva i.
Og det legg heller ikkje planar for framtida. Men det kann lel ikkje
sitja plent gjerandslaust. Dersom barnet er friskt både på kropp og
sjel, so vil det kjenna ein ustyrleg trong til verksemd på ein eller
annan måte. Barnet må vera aktivt. Og når det ikkje er noko anna for
hand, so må det ned på golvet og leika med noko. So er det slutt på den
høgtidsame stilla, og sjauen og uroa tek til. Kanskje er det ofte at
det gjer oss eldre beint fram vondt, at me skal verta uroa av barnet
soleis I Me hadde det so godt der me sat og dagdrøymde. Men no skal du
ha takk, no tok denne »urokråka« til att. Uff, for ei plage; aldri er
det då råd å få ei roleg stund! Likevel — det er natur* leg at barnet
stelte seg som det gjorde. Det lever ikkje anten i fortida eller i
framtida. Det lever i notida. Og er det ikkje nokon annan som gjev det
noko å arbeida med nett no, so lyt det finna på noko sjølv. Det er
ikkje råd anna.

I denne samanheng må me og hugsa på at barnet ikkje har lag til å venda
tanken innetter, men utetter. Barnet analyserar ikkje seg sjølv, det
granskar ikkje sitt eige sjeleliv og arbeider ikkje med det mål for
auga å læra seg sjølv å kjenna. Det som barnetanken skal vera
sysselsett med, må vera å finna utanum barnet sjølv.

Men det er diverre ikkje so at barnet fylgjer med i det som dei vaksne
set barnet til å arbeida med, — veit me. Det har me og nemnt fyrr. Det
barnet tenkjer mest på, det er ofte slikt som me vaksne tykkjer ikkje
er ein tanke verd. Barnet og me vaksne brukar sers ulike verd*

mælarar. Læraren står i skulestova og greier ut eit rekne* stykke. Det
er so um å gjera for han å få borna til å forstå dette stykket. Og han
gjer det so klårt at jamvel ein tulling måtte skyna det, tykkjer han.
Men denne utifrå gode logiske tankeføringa hans høyrer ikkje ein gut
nede på ein av benkene stort av. Han er meir uppteken av sjølve læraren
i denne stunda: korleis læra* ren går og står, um han kvin eller han
brukar basmæle når han står der og legg ut, um han fiktar med armane og
grin og rister på hovudet, um han ser ut til å vera blid eller sinna,
um han ser ofte på klokka, um det er noko rart med klæda hans idag o.
s. b. Ein gut kom heimatt frå skulen ein dag og hugste ikkje kva dei
hadde havt for seg i bibelsoga den dagen, for læraren hadde gått med
ein stor kolflekk i bibelsogetimen. Han hadde stelt med omnen litegrand
og hadde so i tankeløyse vore uppe i andletet med dei kolute fingrane.
Og denne kolgrima hadde guten vorte mykje meir uppteken av enn av alt
det læraren hadde sagt i bibelsoga.

Kjensla har so ovmykje å segja når det spørst um kva barnet har
åtgaumen sin vend mot. Det som grip barnet, anten det er sorg eller
glede, det krinsar barne* tanken um so lenge kjensla er levande. Den
sjølvminte åtgaumen er difor den naturlegaste for barnet. Men å tvinga
seg til å fylgja med i noko det ikkje liksom sjølv-gjeve må tenkja på,
det feil ovleg tungt. Og um det skal freista, so vert det berre
småstunder det lukkast. I eitt vekk er tankane burte og arbeider med
noko anna att. Kunde me få mæla kor lang tid eit barn verkeleg fylgjer
med i undervisninga ein slik time då det skal tvinga seg til å høyra
etter, ja då vilde me visst sjå det me fyrr heldt for utruleg. Det er
no so at i mange til* felle sky nar barnet slett ikkje kor um å gjera
det er at det fylgjer godt med. Det har forlite vit og skyn på sitt
eige beste. — Det har og ein veik vilje, eller i alle fall ein vilje
som er lite uthaldande. Men no er det nettupp ein sterk og uthaldande
vilje det spørst um når det gjeld99

å styra åtgaumen. Og det arbeidet har barnet ikkje lett for å greia.

At barnet har mindre sjeleleg kraft enn dei vaksne, det gjer og at det
vert snarare trøytt. Og serleg dersom det er eit arbeid som det ikkje
har hug til. Barnet øyder beint fram so mykje kraft på å samla tankane
sine, og å venda dei mot målet, at det masar seg noko ut berre med det.
Og so vert det mindre kraft att til å verkeleg arbeida med emnet.

Dette å samla tankane sine og halda dei fast ei lengre tid um same
emnet, det er noko av det barnet har minst givnad til. Det er meir i
samhøve med barnet si natur å lata tanken sviva frå det eine til det
andre. Det vil flytta tankecentrum so ofte. — Etterrøknader har og
synt, at dei fleste born har ei mindre åtgaumsvidd enn dei vaksne. Eit
barn må ikkje verta sett til å ha tilsyn med mange ting samstundes. Det
kann sume vaksne greia. Og til ymse arbeid krevst nett ei slik evne.
Ein lærar, arbeidsformann, forretningsmann o. s. b. må i stor mun kunna
makta den vansken. Men mange vaksne menneske veit me har og lite lag
til slikt. Og barnet liknar desse vaksne. Um ein set det til eit arbeid
der det krevst eit auga på kvar finger som ein segjer, so går det gale.
Mange jarn i elden på same tid greier det ikkje.

Men barnet liknar heller ikkje dei vaksne menneske som har lag til
sterk konsentrasjon. Å leggja nøgje merke til kvar småting, um det so
ikkje vert spursmål um sam* stundes å fylgja med i mange ting, det kann
dei fleste born greia svært lite. Det kjem ein so ofte til å få røyna
når barnet skal gjera greie for kva det nett har set eller høyrt. For
oss vaksne kann uppgåva sjå ut til å vera ovleg lett. Og me har no so
lett for å døma berre ut frå oss sjølv. Når då barnet gjer so dårleg
greie for kva det har set, so som tilfellet er ofte, so er me vaksne so
snare til å meina at barnet er uviljugt, eller at det skrøner med
vilje. Det treng lel ikkje um å vera so. Barnet har ei av sine veike
sider i det, at det ser so100

lausleg på alt, og at det er so sjeldan det tek arbeidet retteleg
grundig. — No er det stor skilnad på born som på vaksne i dette
stykket. Det kann godt vera at eit 10—12 år gamalt barn kann ha lag til
grannvar ansing innanfor eit knapt umkverve. Men det er mykje sjeldnare
å treffa born enn vaksne menneske som ein kann segja har til vane:
lite, men heilt rett.

Barnet har og so lett for å retta seg meir etter kva meining det har
fått inn fyreåt, kva det venta eller vona t. d., enn etter det som det
verkeleg kunde få sansa eller røyna um det brukte retteleg åtgaum. Og
det fører atter til at barnet kjem so ofte i skade for å lyga, endå det
kanskje ikkje vil det.

Ei vanleg røynsle er det, at barnet greier ikkje å til* passa seg so
snart til eit arbeid som eit vakse menneske. Skal eit barn taka til med
eit arbeid, so tek det etter måten so lang tid fyrr det kjem retteleg i
gang. Å kasta seg inn i arbeidet med ein gong — jamvel um arbeidet
ikkje er vanskeleg — og å nytta ut arbeidskrafta si godt straks, det
greier barnet mykje dårlegare enn dei vaksne. Læraren vil ofte leggja
merke til at det går ei tid — stundom ei lang tid og — fyrr sume born
tek til å fylgja godt med etter at skuletimen er byrja. Serleg er det
til* feilet um borna har leika sterkt i friminuttane. Då er dei so
uppspilte og urolege, og det går i slike tilfelle ei lang tid fyrr dei
kann avmåta seg etter dei krav som arbeidet stiller. — No er det elles
ikkje liten skilnad på born i dette stykket. Sume kjem seg etter måten
snart i arbeid og fylgjer godt med so å segja frå det fyrste. Men det
kann godt vera at slike ikkje held so lenge ut. Dei trøytnar fyrr timen
er umme, so dei er ikkje retteleg med i siste parten av skuletimen. —
Andre har det på ein annan måte. Dei kjem seint med; det er som dei
ikkje kunde koma i arbeidslag eller få tak på nokon ting. Men det vert
betre og betre med ansinga di lenger det lid, so dei er mest åtgåige i
siste luten av timen.

I den seinare tid har det vore gjort mange vitskaplege101

etterrøknader med det formål å koma etter um det er råd finna litegrand
visse reglar for kva barnet fram gjenom åra helst har lag til å leggja
merke til.

Det ser ut til å vera tvillaust det, at til barnet er 5—6 år legg det
lite merke til stort meir enn berre det, at det er ein stol, eit bord,
ei fluge, ein marin, ein stein o. s. b. det har sansemelding um i eit
visst tilfelle. Barnet legg berre merke til kva slag tingen høyrer til.
Det vert ofte kalla substanssteget hjå barnet.

I 6—7*årsalderen tek og barnet til å ansa på arbeid eller verksemd. No
kann barnet segja når det ser eit bilete: hesten dreg plogen, fuglen
fyk, mannen skriv brev, guten leikar med hunden, kua et gras. Dette
vert gjerne kalla verksemdssteget eller aktionssteget hjå barnet.

Frå 10*årsalderen byrjar og barnet å ansa noko på kva eigenskapar eller
sermerke dei har dei ting det har for seg. Og umlag på same tid kann me
og sjå prov for at barnet tek til å leggja merke til tid og rom og
årsak og verknad. Barnet kann segja: kua kjem ut or fjøset; ho har horn
og er svart på let. Katten ligg på dørhella; han held i klørne ei mus
som han har drepe. — Dette har sume vitskapsmenn kalla
kvalitets*relations= steget hjå barnet.

Etter kvart barnet vert eldre, so vil det koma til å sjå ei sak eller
ein ting frå fleire og fleire sider. Når det møter noko i livet, so
vaknar det i barnesjela so å segja med ein gong fleire tankar di eldre
barnet er. Upp* levingane vert rikare på innhald, og barnet får ei
tyde* legare og tydelegare forståing av kor mangslunge livet er.

Men åtgaumen vert alltid utveljande, jamvel hjå dei vaksne. Ingen legg
merke til alt- det livet gjev høve til å læra å kjenna. Det vert alltid
for alle menneske berre ein og annan ting ein kjem til å taka for seg.
Her kjem dei personlege hugmål og interesser til å ha so mykje å segja.
Um det har professor Ragnar Vogt skrive nokre ord som eg vil få nytta
her: »Det går ein mann med ei korg ute i skogen og sankar sopp; alle
tankane hans er innstillte102

på dette å finna etande sopp. Difor ser han sopp, og kjem i hug alt som
har med sopp å gjera. Dette motiv er avgjerande for hans verksemd. —
Ein annan stad i skogen går ein ung mann. Han fangar inn solskin og
fuglesong, drøymer um ei strålande ung jente, medan soppane vert
usedde. — Det ruslar og kring ein mammons* træl ein kallar; han ser på
dei ymse spekulasjonsobjekt. Dei andre kanalar inn til hans sjel er
korka godt att. Endå det er dei same æterdirringar som treffer auga, og
dei same luftbylgjer som slær mot øyra, so ser og høyrer, tenkjer og
ber dei seg åt kvar på si vis«. R. Vogt peikar nett på det som er det
viktugaste å ha for augo her. Dei vaksne menneske vil i stor mun ha
faste hugmål, tanken vil vera vend mot det same eller i alle fall mot
same kanten alltid. Ein er sportsmann, ein annan jord* dyrkar, ein
tredje kunstmålar, ein fjerde fossejobbar. Og kvar vil ha stor ansing
på det som har noko å segja for hans serlege hugmål; men det som ligg
utanfor interesse* ringen, vert det lite eller ikkje lagt merke til.

Borna er ikkje som dei vaksne i dette stykket. Dei har endå ikkje fått
slike faste hugmål; dei har ikkje slike avgrensa interesse*umkverve.
Kva stand foreldra høyrer til, og kva slag arbeid dei har, og ein kann
visseleg og segja kva land dei bur i, so er borna deira meir innbyrdes
åndeleg like enn dei vaksne. Det er difor og helst alde* ren og den
åndsmognad barnet har nått, som er avgje* rande for kva det vil leggja
merke til.

10. Barnet sitt mål.

Fyrestellingane høyrer sjela til. Dei kann ingen sjå eller høyra eller
sansa på nokon måte. Ein kann ikkje gjenom sansane beinveges få greie
på kva eit anna men* neske tenkjer og meiner. — Men no har me menneske
bruk for å få greie på tankane og meiningane åt kvar*

andre. Me har bruk for å gjera dei usanselege tankane våre skynlege for
kvarandre. Og då må me gå ein um* veg. Me må bruka eit middel. Dette
middelet må vera soleis at me kann uppdaga det ved sansane si hjelp. Og
det må vera soleis at det som me sansar, vert eit merke på eller eit
symbol for den usanselege fyrestelling.

Eit slikt middel nyttar barnet når det skrik eller lær eller grin.
Sjølve ulyst* eller lystkjensla hjå barnet kann me ikkje verta vis med.
Men me ser eller høyrer noko som me tek til merke på eit visst
sjeletilstand hjå barnet. Barnet har for det fyrste i alle fall ikkje
nokor viss meining med denne talen. Det nyttar reint naturgjevne
rørsler. Ingen har lært det at det skal skrika når det kjenner seg
uvel, og læ når det kjenner seg uvanleg godt i lag, og når livet rører
seg serleg sterkt og lett. Det sjeletilstand barnet er i, fører reint
naturgjeve til slike kroppsrørsler. Soleis er det med »minespråket« som
me gjerne kallar det. Av den grunn kann me og segja, at dette målet,
denne måten å skynleggjera det usanselege sjeletilstandet, han er i
fullaste mun millomfolkeleg, internasjonal. Han er den same hjå alle
folk og til alle tider. Difor skynar me og dette målet utan nokor
målupplæring.

Endå barnet upphavleg ikkje har nokon tanke um å segja noko til nokon
med minespråket sitt, so går det ikkje so lang tid fyrr det kjem til å
bruka ymse åtferder med ei viss meining, med eit visst formål for augo.
Når barnet skrik dersom det kjenner seg uvel, so vil dei vaksne koma
til å leggja merke til barnet og truleg stella med det so det snart får
det likare og kann kjenna seg til freds att. Tek no slikt seg uppatt
fleire gonger, so vil det verta til ei samanknyting av fyrestellingar,
ein assosiasjon hjå barnet. Ulystkjensla dreg etter seg tanken um
middelet som fyrr har ført til at barnet kom burt frå dette tilstandet,
som det ikkje kann lika. Og so skrik eller grin barnet, eller det
skuvar med hendene og rister på hovudet eller spenner med føtene med ei
viss104

meining um å få eller sleppa det som det no i augneblin* ken tenkjer
på.

Det er ikkje noko rikt mål dette minespråket. Det er ikkje mange måtar
å velja millom. Og ikkje mange ting som kann verta sagde med det
heller. Målet er fattigt på avbrigde. Difor står me og ofte rådville so
lenge barnet ikkje kann nytta nokon annan segjemåte enn minespråket. Me
veit ikkje kva det vil, kva det ynskjer, kva det meiner. Og so prøver
me snart det eine og snart det andre, og på den måten kjem me so etter
mykje strev til å skyna kva det i røynda er det vil med maset sitt.

Minespråket brukar me vaksne og ofte, so langt det rekk. Med
andletsdrag, ymse rørsler med musklane i kinnene, nasen, munnen, i
skallen syner me velvilje eller illvilje, åthug eller vanvyrdnad,
likesæle eller vedtaks* vilje. Når me rister på hovudet eller nikkar,
knyter nevane eller slær ut med armane, dreg på akslene o. s. b.,. so
er det ofte slike uttrykksrørsler som kann gjeva andre upplysning um
kva me i den stunda kjenner, tenkjer og meiner. Men oftast brukar me
morsmålet til teikn for tankane våre. Det er det fullkomnaste
hjelpemiddel me har til å gjera oss skynlege for kvarandre med. Men å
læra å bruka morsmålet, det tek lang tid for barnet. Me skal no tala
litegrand um det arbeidet.

Når barnet er 6 — 8 viker gamalt, so tek det so smått til å »babla« som
ein segjer. Og med denne bab* linga driv det meir og meir på heile
fyrste året. Det ligg og liksom leikar med å laga ljodar. Men det har
inga fyrestelling endå um kva ljodar det skal laga. Det er ikkje tale
um å etterlikna ein ljod det har høyrt, eller retta på nokon ljod det
uttalar, for å koma nærare eit mønster som står for tanken. — Dette
bablemålet er ikkje noko »mål« på den måten at barnet knyter nokon
tanke eller nokor meining til desse ljodane det får til. Bablinga er
ikkje noko teikn eller symbol for noko. Fyrr barnet tek til med denne
bablinga, skrik det berre, dersom105

det i det heile let høyra frå seg. Og skriking tek det til med i denne
babletida og, dersom det kjem i ulag. Ein kann ofte høyra i denne tid
at barnet byrjar med å babla, men går over til å skrika um ei stund.
Både skrik* inga og bablinga er fysiologiske fyreøvingar for den verke*
lege talen. Men bablinga har fleire toneskifte enn skrikinga og er i so
måte eit vitnemål um eit slag vokster og framgang.

I bablemålet skal vera umlag alle dei ljodar som er brukte i talemålet,
og dessutan ei mengd andre ljodar som barnet sluttar med å bruka når
det har lært å tala.

Me har fyrr tala um, at i slutten av fyrste året byrjar barnet å taka
etter dei vaksne i mykje som det ser og høyrer for seg. Det gjeld og
talen. Når barnet er års* gamalt, kann ein høyra det tek til å vilja
etterapa talen hjå dei vaksne. Ord som papa og mama er helst bable* mål
for det fyrste. Men no segjer dei vaksne og desse orda so ofte åt
barnet, og noko etter kvart byrjar det so å segja dei på ein annan måte
enn det har gjort fyrr. Det kann ein høyra tydeleg. Det bablar ikkje
orda. Det tek etter dei vaksne sin måte å segja dei på. Det syner seg
med ord etter ord dette, jamvel slike ord som ikkje har nokor rot eller
noko upphav i bablemålet.

Det er helst frå barnet er halvtanna år gamalt at ein kann rekna denne
»hermingstida« i målvegen. Det barn som ikkje i minste mun har teke til
med å etter* likna talen åt dei vaksne når det er 18 månader gamalt,
det barnet er i denne tid seint utvikla. — Ikkje alle ord er like lette
for barnet å få til. For det fyrste er det berre stutte ord barnet
freistar med. Og so har det mykje å segja kva slags ljodar ordet har.
Sume born kann ikkje greia »s« og »r« fyrr um lang tid. Andre greier
»r« kanskje sers tidleg, medan det kann vera andre ljodar det går
seinare med å få til.

Det gjer so mykje i denne tid um dei vaksne steller seg vitugt med
barnet eller ikkje. Sume vaksne tek til106

å babla som barnet, ja endå verre, når dei skal tala med det. Dei
tenkjer ikkje på at barnet sit med vakne sansar og eit naturgjeve lag
til å taka etter det det høyrer. Og at dei vaksne soleis villreier
barnet og berre gjer ar* beidet tungt og mødesamt. Når so mange born
segjer orda på ein ugrei og slurvut måte, so er det svært ofte dei
vaksne si skuld. Her og speglar barnet av dei vaksne. Og det får lida
for det at dei vaksne ber seg narrevore og toskut åt. Tal klårt og
greitt åt barnet! Tak ordet uppatt langsamt og tydeleg, dersom det feil
vanskeleg for barnet, og artikuler det godt; det er det du skal og bør
gjera. På skulen vil ein då sleppa mvkje mas og møde som ein elles må
ha.

Denne tida då barnet soleis beintfram naturgjeve tek etter dei vaksne
sin tale, varer til fireårsalderen um* lag. Seinare og tek det noko
etter; men då vert det ikkje berre etterlikning som er drivfjøra.
Samstundes med at barnet lærer artikulera orda, so lærer det og å knyta
fyrestellingar til dei. Orda får innhald. Vanleg er det so at barnet
lærer »innhaldet« av eit ord fyrr det lærer sjølve ordet. Det har
fyrestelling um bordet i stova fyrr det kann segja ordet »bord«.
Sakfyrestellinga får barnet fyrr det får den tilsvarande
ordfyrestellinga. Det er det vanlege når det gjeld morsmålet. Og
sjølvsagt er det då ofte so, at barnet skynar mange ord som det ikkje
kann segja. Det knyter dei rette fyrestellingar til ordet; det kallar
fram i tankane det rette biletet når det høyrer nokon segja ordet. Men
sjølv greier det ikkje artikula* sjonen endå. — Noko annarleis vert det
nok ofte når barnet kjem på skulen eller tek til å læra lesa i bok. Då
lærer vel barnet ofte fyrst ordet. Og so kjem ho seinare fyrestellinga
som ordet skal gjelda for. Og stun* dom vert det vel i lang tid smått
med å ha fyrestelling å knyta til ordet. Det får ikkje innhald, det er
tomt. Det gjeld då serleg abstrakte ord.

Dei ord barnet lærer fyrst, er namnord, og so nokre utropsord. Namnorda
er namn på ting som barnet har107

kring seg og kjenner til og høyrer um dagleg so å segja. Samstundes
lærer barnet og eit og anna gjerningsord. Nokre få adverb, serleg
stadsadverb, kjem og tidleg, t. d. »der«. Seinare kjem adjektiv, og
endå seinare høveord og bindeord. Ein gut, 16 månader gamal, kunde 8
namn* ord, 1 adverb (der) og 2 utropsord. Ei gjente, 16 mndr. gl.,
kunde 10 namnord, 3 verb, 1 adverb, og 6 utropsord. — Ein amerikanar
granska ordforrådet hjå 12 born i alderen 19—30 månader. Han fann at
60% av orda var namnord, 20% verb, 9% adjektiv og 5% adverb. Ein far
fylgde vel med korleis sonen sitt ordforråd auka fram* over til
3*årsalderen. I 2*årsalderen var 84 % av orda namnord, i 272*årsalderen
69 %, i 3*årsalderen 46 %• Til dei same tider var gjerningsorda 6%,
18%, 29%, og adjektiva 1 %, 5 %, 14 %. Andre etterrøknader stadfester i
det store og heile det biletet som desse tala gjev. Det er verdt å
leggja merke til at utropsord har etter måten stor plass i barnet sin
tale i den fyrste tid; men etter kvart vert det slag ord mindre og
mindre nytta. Plent det same finn ein i folkemål som er lite utvikla.
Der er og gjerne mange utropsord som vert mykje brukte, men få ord for
abstrakte fyrestellingar.

Pronomen brukar barnet lite i den fyrste tid det tek til å tala. Det
nemner soleis som me veit sitt eige namn (ikkje eg eller meg); likeins
namnet på den det talar til (ikkje du eller deg). Adjektiv vert og
etter måten seint nytta i barnetalen. Det er berre nokre få adjektiv
barnet lærer andre året, soleis ord for temperaturkjenningar: varm,
kald. Ord for synskjenningar kjem gjerne litegrand sei* nare: ljos,
myrk. Barnet gjer i talen tidleg skil på svart og kvitt. Jamvel
åndsveike born har gjerne lært desse orda, og brukar dei rett. Etter
svart og kvitt kjem raudt, blått, grønt, gult, brunt. Raudt og blått
lærer og borna tidleg å nemna. Dei andre fargenamna går det seinare
med. Helga Eng prøvde ein klasse folkeskuleborn i Kri* stiania (7 — 772
år gl.). Kvitt og svart greidde alle, blått108

94%, raudt 92%, grønt 83%, gult 81%, brunt 58%, grått 53 %, fiolett 6
%, orange ingen.

I 2*årsalderen tek barnet til å bruka eit og anna stadsadverbher, der,
ut, upp, ned. Tidsadverb kjem seinare og vert i alle tilfelle sjeldnare
brukt enn stads* adverb.

Barnet er sjeldan mykje over året fyrr det brukar »nei«. »Ja« kjem noko
seinare. I den fyrste tid er nei og ja i barnet sin munn berre
viljeord. Dei vert ikkje nytta til svar på um noko er so eller ikkje.

Talord brukar barnet tidleg. Men det veit ikkje å knyta dei rette
fyrestellingane til ordet. Barnet er gjerne 3—4 år gamalt fyrr det
greier 4. I tre*årsalderen greier mange berre 1 og 2 sikkert. — Høveord
og bindeord er dei siste ordslag barnet tek til å bruka. Serleg kjem
underordna bindeord seint (i 21/2—3*årsalderen).

Ordbøygning er det ikkje tale um i dei fyrste ord barnet brukar. Det
går kring eitt år frå det byrjar få til eit og anna ord, til det tek
til å bøygja desse orda. Den fyrste bøygning av namnord er
fleirtalsforma, som barnet tek til å bruka litegrand kring tvoårs*
alderen.

Gjerningsordet vert anten fyrst nemnt i infinitiv, eller snaue
ordstomnen vert bruka. Det siste er det vanlegaste. Gjerningsordet
brukar barnet alltid i aktiv form. Det går over eitt år frå eit barn
tek til å tala, fyrr ein kann høyra av og til ei passiv*form. Presens
og per* fektum er dei fyrste tidsformer ein høyrer. — Dei former som
krev mest abstraksjonsevne um dei skal verta nytta med meining, går det
sjølvsagt lengst tid fyrr barnet kann bruka.

Bøygningsformene lærer eit barn helst på den måten at det tek etter dei
vaksne. Det vert t. d. assosiasjon millom ljodbiletet stolar (som
barnet får når dei vaksne talar) og synsbiletet tvo (eller fleire)
stolar, på same måte som millom ljodbiletet stol og synsbiletet av ein
stol. Me kann og leggja merke til at det fester seg snart liksom109

reglar eller bøygningsmønster i tankane hjå barnet. Difor bøygjer det
alle ord av same slag på same måten. Un* dantak frå bøygningsregelen
lærer det sist. Det ser ein so tydeleg med t. d. gradbøygninga av
adjektivet: grøn — grønare — grønast, varm — varmare — varmast og difor
stor — storare — storast, lang — langare — langast.

Som me ser og veit, sermerkjer barnet sitt mål seg ikkje berre med at
det er ordfattigt, men og formfattigt. Difor kann ein heller ikkje
alltid skyna kva barnet meiner utan at ein høyrer ordet av barnet sin
eigen munn og under dei ytre tilhøve som gjer at barnet då brukar nett
det ordet. Ordet må ikkje verta rive ut av sitt grannelag, sitt milieu;
ellers vert det uskynleg. Det må gå frå munn til hjerne med ein gong.
Det kann endå vera so at ein stundom berre kann gissa seg til kva
barnet meiner.

At det stundom kann vera so vanskeleg å skyna kva barnet meiner, heng
mykje saman med at det ofte brukar berre eit einskilt ord, men meiner
ei heil setning. Det er alltid tilfellet i den fyrste tid, og det held
fram med det rett som det er, i lang tid. Barnet segjer t. d. »skål«
(so godt som det kann makta det då). Med det ordet kann det meina: der
er skåla; eg vil ha skåla; gjev meg skåla; skåla datt ned; storebror
tok skåla; kvar er skåla o. s. b. Orda i den tidlegaste barnetalen er
ikkje umgreps* ord soleis som me vaksne kjenner same orda frå vår tale.
I barnetalen er dei setningsord. Barnet gjer endå ikkje skil på tingen
og det som det ynskjer skal verta gjort med tingen, eller det tingen
skal tena til eller kanskje gjera sjølv. I røynda er det so at dei
fyrste orda barnet brukar, dei høyrer ikkje til nokon ordklasse. Eit
ord i barnet sin tanke og tale er både namnord og gjernings* ord og
snart sagt alle slag ord. Talen vert ikkje til på den måten at barnet
har fyrst ymse einskilde umgrep eller fyrestellingar som det brukar ord
for, og so knyter det medvitande desse fyrestellingane — og med det og
orda — saman som subjekt, predikat, objekt t. d. Nei barnet110

har fyrst eit ynske, ein vilje som det brukar eitt einaste ord for.
Seinare løyser det dette ynsket upp i subjekt, predikat og objekt og
kva meir som høyrer til i ei fullgod setning. Og då fyrst vil det bruka
ymse ord for dei ymse leder som ein analyserande tanke held ut frå
kvarandre. Av di orda i barnetalen er so lite tydelege teikn for
tanken, har tonelaget, minespelet, fakter og åtferd og ytre tilhøve so
mykje å segja når det spørst um å skyna kva barnet meiner. Med berre
det vanlege skriftlege teikn for det munnlege ordet vilde ein stå reint
hjelpelaus.

Det varer umlag eit halvt år dette, at barnet brukar mest berre
setningsovd: det segjer eit ord og meiner ei set= ning. Hjå sume born
kann det og vara burt mot året. Men i denne tid, medan barnet sjølv
brukar mest berre setningsord, då skynar det godt innhaldet i setningar
som dei vaksne segjer. Det kann ein ofte leggja merke til. Men skal
barnet fortelja att innhaldet i ei slik setning, so vert det gjerne
berre eitt eller tvo ord det freistar få til. Det grip i farten eit ord
det nett har høyrt, og nyttar so dette ordet til symbol eller teikn for
heile setninga.

Når barnet er 20—22 månader, tek det til å laga små setningar. For det
fyrste er det berre 2 ord i kvar. Ofte vil ein høyra at når barnet skal
segja ei slik tvo* ords*setning, so gjer det eit lite stogg millom
orda, og kvart ord vert uttala liksom i eit lite rykk. Ein kann høyra
arbeidet valdar stort bry.

Har barnet fyrst slutta med setningsord og teke til å setja orda saman
i setningar, so vert det ikkje lenge med berre tvoords*setningar. Det
freistar snart å knyta fleire ord saman. Men orda vert sette saman utan
nokon viss regel, og i alle fall utan tanke på grammatikalske reglar.
Viktuge ord vert og ofte utelatne, so setningane vert i lang tid lite
tydelege. Sers ofte vert subjektet utelate, serleg dersom det er eit
personleg pronomen. Born som er so gamle at dei har byrja på
folkeskulen, brukar ikkje sjeldan subjektlause setningar der ein vaksen
aldri vilde gjera det.111

Barnet har ei tid ingen tanke um korleis ordstillinga skal vera. Kva
ordstilling det då brukar er reint eit slumpehøve. Men eit slag grunn
har vel barnet for det val det gjer, um det ofte ikkje er råd å finna
han. Men stundom er det ikkje vanskeleg å få augo på noko som truleg
har mykje å segja. Det ord som barnet serleg bryr seg um eller tenkjer
på når det segjer noko, kjem gjerne fyrst i setninga. No lever barnet
mest med i det som hende r eller som det tenkjer seg skal henda. Og
difor vil ein ofte finna, at gjerningsordet vert teke fyrst: få mama,
(s)k(v)iv papa, sit{ja) mama, (s)p(r)ing katta er vel* kjende
setningsformer i barnetalen.

Dei fyrste setningane barnet lagar, tolkar helst kva barnet vil eller
ynskjer. Dei er viljesetningar. Mykje sjeid* nare er dei forteljande.
Men det og hender av og til. Og i det tilfelle er dei positive. Barnet
fortel um kva som hender eller som det veit har hendt. Forteljande
setningar av nektande innhald kjem fyrst noko seinare. — No er det
ikkje so at barnet ikkje brukar »nei« i den fyrste tid det tek til å
tala. Me har alt nemnt at »nei« er svært vanleg i barnet sin munn
(diverre, kunde ein ofte vera freista å segja). Men desse »nei« er
viljesetningar og ikkje noko meir. Barnet vil ikkje ha eller gjera noko
som det nett då tenkjer på. »Nei« i skildrande eller forteljande set*
ningar kjem seint.

Spyrjande setningar kjem heller ikkje tidleg (fyrst i tredje året).
Spursmåla gjeld helst »kvar«. Kvar er mama, kvar er dokka? Spursmål um
årsak kjem seinare enn spursmål um noko i romet. Sume har funne at
jamvel hjå fire*årsgamle born er spursmål um årsak sjeldne. Men endå
seinare tek barnet til å spyrja um tid. Det kann einast vera um noko
som det ventar skal koma eller henda nett i augneblinken. Kjem ikkje
mama no? Men det er ikkje då heller sjølve tida som barnet bryr seg um.
Det er sjølve hendinga. Fyrr barnet er 4—5 år, vil ein ikkje ofte høyra
det spør um »når« (i framtida) noko vil henda, eller »kor lenge« noko
vil vara.112

Tid har barnet berre uklår fyrestelling um. Ein time, ein dag, ei veke
og eit år er for det umlag det same. Vert det sagt at mor skal koma um
ei veke, so spør barnet straks etter um ho ikkje snart kjem.

I den fyrste tid barnet tek til å laga setningar, brukar det aldri anna
enn hovudsetningar. Dei er stutte og sjølv* sagt lite utførlege og vert
ikkje knytte saman med noko bindeord. Slike hovudsetningar tek barnet
til med i 2* årsalderen eller litt fyrr. Nokre månader seinare byrjar
det av og til å setja »og« eller »so« imillom.

Det kann gå frå 5 til 15 månader frå barnet tek til med stutte
hovudsetningar til det byrjar bruka under* setningar. Når det lid noko
langt ut i tredje året, vil dei fleste born av og til knyta ei setning
som undersetning til ei onnor setning; men det er lel ikkje alltid det
segjer bindeordet.

Det er ikkje råd å gjeva nokon regel for kva rekke* fylgje
undersetningane kjem i. Det ser ut til å vera so ymse. Og ofte er det
vel umlag samstundes barnet tek til med ymse slag undersetningar. Dei
som har freista granska dette, ser ut til å vera samde um at vilkårs*
setningane er kanskje dei som mange born fyrst tek til med.

Det gjeld i alle ting at barnet lærer av dei vaksne. Men i serleg mun
gjeld det målføring. Barnet lærer dei ljod, og det lærer noko etter
kvart dei ord dei vaksne brukar i talen sin. Men me veit dei vaksne er
ikkje like gode fyredøme. Og dei har ikkje alle den same ans for å
rettleia borna. Det har mykje å segja for den ord* artikulasjon som
borna kjem til å venja seg. Og det set og merke på den måten barnet
kjem til å ordleia seg på- Frå barnet sitt mål kann ein i nokon mun
draga slutning um korleis dei vaksne talar og kva krav dei set til si
eiga målføring. — Det er elles ei vanleg røynsle at barnet og lærer
målføring av andre borri som det har høve til å vera saman med. Ja det
lærer i sume ting endå meir av dei enn av dei vaksne. Difor er det
ikkje113

mora sitt mål (og heller ikkje faren sitt) barnet får til »morsmål«,
det er leikarborna sitt mål. Serleg gjeld det ljodverket og ordformene
i målet. Og so faste talemåtar. — Um vestlendingar flytter til
Trøndelag, og dei talar vestlandsmålet sitt aldri so ubrigda sidan som
fyrr, so vil borna deira um ei tid tala det trøndermålføret som er
bruka på den nye bustaden. I alle tilfelle vert det so med dei yngre
borna. Og so mykje snarare vil ein få høyra det dersom borna får mange
leikesyskin som dei held seg mykje saman med. Di yngre barnet er, di
lettare går målførebytet for seg. Er eit barn ein 4—5 år gamalt, so
lærer det kanskje ikkje ein vanskeleg ljod som er bruka i målføret på
den nye bustaden. Eit 4—5 år gamalt barn får ikkje gjerne tjukk »1« i
målet sitt, har det ikkje havt han fyrr.

Fyrr barnet kjem på skule, må det få ordforrådet sitt frå dei vaksne
sitt mål, eller i det heile frå det ord* forråd dei har dei som barnet
er saman med. Og orda får innhald frå det barnet upplever, frå det det
høyrer og ser kring seg. Me skynar det vert eit ulikt ordforråd dei
ymse born då kjem til å møta på skulen med. Og same ordet kann hjå dei
ymse born ha ulikt innhald. Det kann kalla fram ulike fyrestellingar.
Dei er visst mykje ulike dei bilete som stig fram for tanken hjå dei
ymse born når dei høyrer ordet heim nemnt. Eller når det vert sagt at
Gud er ein far åt oss.

Når det spørst um å velja dei beste ord for tanken, og å bruka dei
rette ordformer, og å knyta orda saman til setningar, so har det og
ovleg mykje å segja kva barnet har høyrt og kva det har vorte vant til.
Dersom barnet vert halde til å tenkja seg um fyrr det talar, og det
vert vant til å leggja merke til kva det segjer, og retta på mistak som
det sjølvsagt ofte gjer, so hjelper det visseleg mykje til at barnet
etter måten tidleg kjem til å ordleia seg godt. Men her gjeld det å
bruka pedagogisk skyn* semd. Ein må ikkje krevja meir enn barnet kann
makta. Og so må ein ikkje masa med barnet so det vert skjelv*

Nordeide : Frå barn til vaksen. 8114

ande og ottefullt og ikkje torer segja nokon ting. Det er det verste av
alt som kann henda. Det er ei pedagogisk sanning ein aldri må gløyma :
so mykje som råd er, må barnet få vera i fred. Og aldri må ein gripa
inn i barnet sitt liv på ein slik måte at det vert forknytt og at det
misser sin naturlege aktivitet strong og tiltakshug. Det må ikkje henda
i målførings*upplæringa heller. Mykje betre er det at barnet talar gale
enn at det ikkje vågar seg til å tala. Oftast er det best at ein roleg
segjer orda soleis som dei burde ha vore sagde, dersom ein vil retta på
barnet sin tale. Kanskje bed ein det so taka orda uppatt. Men det bør
ikkje verta gjort alt i eitt. — Å taka til å visa barnet kva
grammatikalsk eller logisk feil det har gjort, det er nyttelaust i dei
fleste tilfelle i denne tid. Målføring lærer det umlag berre gjenom
øyra endå.

Ei »målretting« må eg få åtvara mot so sterkt eg kann. Det er rett nok
det at mor eller far let barnet høyra korleis det skulde ha ordleitt
seg — når det har synt at det ikkje veit det sjølv. Det er god
pedagogikk å lata det få høyra ei »mønstersetning« i staden for det
tull det sjølv nett har sagt. Men her gjeld det at barnet ikkje vert
lært ei målføring som ikkje er eit naturleg bilete av barnet sitt
tankeliv. Eit barn bør ikkje verta halde til å tala som ein professor.
Den veslevaksne talen som ein av og til kann høyra sume born brukar, er
oftast eit vitnemål um uvitug upplæring. Og unatur er ei ulukke alle
stader, og ikkje minst i målvegen. Barnet må få vera barn i talen sin,
og so lenge det er naturleg for det. Det kann lel læra seg til grei og
god mål* føring.

Når barnet kjem på skulen (i 7*årsalderen) so kann det vanleg alle
ordformer i det talemålet det har lært. Det vil no ikkje segja at det
ikkje ofte kann bruka ei gal form. Det gjer det ofte. Men formene
kjenner det um det so gjer mistak. — Det veit og namn på dei ting det
kjenner frå heimen. Det kann difor segja si meining so pass at det er
råd å skyna kva det vil ha sagt. Men115

kjem ein utum det som barnet soleis kjenner til frå heimen sin, og
serleg dersom det spørst um ord for abstrakte fyrestellingar, so står
barnet fast endå. — Barnet talar endå helst i hovudsetningar. Mange
born brukar lite bindeord millom setningane, og ymse ord tek det uppatt
so talen vert tatlen og liksom stammande. Helga Eng gjev denne prøva
etter ei 71/2 år gamal gjente som skulde ha bra evner, men var noko
uroleg og anslaus. På spursmålet: »Kann du gjera noko sjølv ?« svara ho
: »Nei. — Bare dokkehode, kan setta på, jeg syre fast. Ogsaa sy — jeg
dokkeklær — også luer også, lært av mama, luer. Også kan jeg gjøra
istand dukkeskrott. Syr isammens. Også kan jeg gjøra ben — hender —
bara syr døm isammens. Kan jeg gjøra hode. Også kan jeg sy jakke. Jeg
bare klepper til — mama klepper til — også syr jeg — knapper i og det.
Også skjørt. Jeg bare klepper, og sette — jeg hekter i, små hekter i.«
Ein 71/2 år gamal gut, sers evnerik, svara på same spurs* målet: »Har
sydd no noen ganger. Sydd så teppe der — te Solveig — lite teppe — da
jeg var mindre — for lenge siden. Blev så stygt så. Jeg sydde med
maskin. Så ga jeg a det — hun har det til dokka si på vogna. Så stor
den vogna så. Kan ligg — i a sjøl.«

Ein 8 år gamal, åndsveik gut svara: »Nei. — Planker. Spiker. Banker dem
fast.«

Ei 71/2 år gamal gjente, lite evnerik, svara : »Nei, — aldri gjort no,
jeg. Lagde filledokke. Tok filler også lagde hode og ben og armer.
Skrott. Vedstol. Tar sånne pinner. Lager rygstøtte. Kanter og — ben.
Spiker fast.«

I nokre slike målprøver etter 12 born i 71/2- 8*års* alderen fann Helga
Eng 69 % hovudsetningar, 23 % ufull* komne setningar og setningsord og
kring 8 % underset* ningar. Av setningane var 53 % sideordna utan
bindeord, og 30 % var knytte saman med »også« eller »så«. Andre
bindeord er ovleg sjeldan bruka. Subjektet var i 38 % av setningane
sett etter predikatet, og i 32 % utelate.

Den talen det 7 — 8 år gamle barnet brukar, vitnar116

tydeleg um at det endå tenkjer på den måten at det går frå den eine
konkrete tingen til den andre (sjeldan eller umlag aldri abstrakte
fyrestellingar), og at det lite maktar å setja desse ting i nokon
tankesamanheng. Barnet kann ikkje endå fylgja ein tanke so lenge at det
kann knyta ei setning til ei onnor som årsak, formål, vedgåing, saman*
likning o. s. b.

Me skynar då at her endå er eit stort arbeid å gjera i målvegen. Barnet
må få fleire fyrestellingar (serleg vantar det abstrakte
fyrestellingar), og det må læra ord for fyrestellingane. Sjølvsagt må
barnet bruka dei ord og ordleiingsmåtar det alt har lært i heimen. Det
er arbeid nok for barnet um det ikkje skai læra nye ord og der det alt
har ord som det so å segja lever i. Det er i dei tilfelle det ikkje har
ord, at ordforrådet må verta rikare. — Men barnet må ikkje berre få nye
fyrestellingar og nye ord. Det må og læra å knyta dei ihop so dei kjem
i den rette samanheng. Barnet må læra logisk tanke* føring og målrett
ordleiing.

Når barnet skal læra å lesa og skriva, so må det knyta assosiasjon
millom ljodbiletet og synsbiletet av eit ord. Og skal det festa nokon
tanke til det skrivne ordet, so må det og ha vorte assosiasjon millom
sakfyrestellinga og synsbiletet. Når so barnet ser ordet »katt« t. d.,
so må synsbiletet kalla fram ljodbiletet — elles kann ikkje barnet lesa
ordet — og ordet må kalla fram fyrestellinga um det visse dyreslaget —
elles vil ikkje barnet skyna ordet. — Kor tidleg eit barn lærer å lesa,
heng sjølvsagt saman med kva det vert lært til av dei vaksne. Noko veit
me det og har å segja kva givnader barnet har, og kor tidleg det er
utvikla. Nokor serleg hjelp for ånds* voksteren hjå barnet er det
visseleg ikkje i å venja det til bok so sers tidleg. Det er ikkje frå
bøkene det er naturleg for barnet å få fyrestellingar. Fyrr det er 6
år, bør det aldri verta plaga med lesing og bøker. Og mange born bør
helst få drygja eit år til. — Men det er ikkje so få born som har hug å
læra lesa når dei er117

5—6 år. Det er helst tilfelllet um det i huset er eldre syskin som dei
kann sjå og høyra lesa. Og nokon skade eller hefting for åndsvoksteren
hjå barnet er det visseleg ikkje i at det får læra det som det gjerne
vil læra. Og vert arbeidet teke vetugt, og barnet er friskt, so fører
det ikkje med seg nokon fåre for barnet si helse heller.

Barnetalen gjev oss ein glytt inn i barnet sitt sjeleliv, og gjev oss
høve til å læra barnet sin tenkjemåte å kjenna i mange tilfelle. Ein av
dei ting ein serleg legg merke til når ein høyrer barnet tala, er det
at det mest alltid går so bust på, og nemner tanken utan umskriving. Me
vaksne brukar ofte å tala frammed. Det er som me skulde leva etter dei
kjende orda : talen er til for å løyna tankane. Den diplomatiske
kunsten kann ikkje barnet. Men nett av di det i dette stykket er so
stor skilnad på barnet og oss vaksne, so vert me ofte brydde av barnet.
Det har det naturlege frimod, og for det er det ein sjølv* gjeven ting
å berrleggja tankane sine for kven som helst. Difor ynskjer vel me
vaksne og ofte at me kunde ha den umsynslause ærlegdom som barnet legg
for dagen, og den barnlege skuldløysa som aldri nokon kunde tvila på.

Både gjenom det barnet høyrer fortalt um på skulen, og noko etter kvart
og gjenom lesing, aukar barnet sine fyrestellingar, og det eignar til
seg fleire og fleire ord. Dette set sjølvgjeve og noko merke på talen
hjå barnet. Det er berre naturleg, og må so vera. Men stundom kjem det
so tydeleg fram at det er lånte fjører barnet pyntar seg med.
Barnetalen vert ei stakkarsleg herming etter boka eller læraren. Iser
er det tilfellet når barnet skal tala um slikt som høyrer læreemna til.

At læraren er mykje skuld i dette, er tvillaust. Vert barnet vant til å
ramsa uppatt orda etter boka, so må barnet si målføring verta som
gramofontale. Ikkje minst kjem dette fram når barnet kjem so langt at
det skal til å skriva for seg. Det er ofte reint ei sorg å sjå kor stor
armodsdomen kann vera jamvel hjå bra evnerike born, når dei skal
målføra seg skriftleg. Dei har ikkje118

lært å skriva so som dei vilde ordleia seg i naturleg munnleg tale. Det
er remser frå bøkene dei strevar med å hugsa og stella til litegrand.
Og so vert det både fattigt og løgje det dei får til. — Denne mekaniske
her* minga er ofte so stor jamvel hjå mange av dei som kjem på
ungdomsskulane, at det er etter måten sjeldan å treffa ei setning som
ein kjenner ber bod frå stilskriva* ren sitt eige sjeleliv. Mest alt er
skrive med »påhalden penn«.

Sjølvsagt er denne upersonlege stilen frå ei side set ei naturleg
fylgje av, at barnet ikkje anten er eller kann vera åndeleg vakse endå.
Men røynsla lærer oss og at læraren kann gjera mykje både til å halda
barnet nede millom »hermarane« og til å få det til å målføra seg
sjølvstendig. Vert barnet halde til å fortelja med eigne ord um det det
har fått kjennskap til, so kann jamvel berre medels evnerike born læra
seg i alle fall ei grei og naturleg målføring. Det har mange foreldre
og lærarar røynt. Men då må ikkje uppsedaren taka dette arbeidet lett
og likesælt. Det er ofte at evnerike born i stor mun lærer av dei
vaksne ei målføring som er sers lite natur* leg for eit barn. Her bør
uppsedaren ikkje lata barnet få arbeida plent som det sjølv finn på.
Han må med takt og varsemd halda barnet til å tala soleis at orda
tolkar det barnet sjølv tenkjer og kjenner. Då kann jamvel sume 10—
12*årsgamle born målføra seg soleis at ein verkeleg med full rett kann
tala um ein personleg stil. På ein annan stad skal eg syna eit par
prøver på slik personleg barnestil (sjå s. 201—202). No er det
sjølvsagt so at storparten av borna kjem ikkje so langt som til ein
slik sermerkt stil. Men ein naturleg stil kann barnet få sans for. Og
då er det kome inn på den vegen som fører mot rette målet.

                            11. Minne og hugs

11. Minne og hugs.

Fyrestellingar kann halda seg i medvitet i stuttare eller lengre tid.
Eg kann tykkja eg ser for meg heim* bygda, um eg so ikkje har vore der
på lenge. Noko eg høyrde ein gong for 20—40 år sidan, kjem fram i
tankane rett som det er. — Evna til å gøyma på fyrestellingar og taka
dei framatt no og då, kallar me minne. — No veit me at det hender
stundom at me ikkje kann få tak i ei fyrestelling jamvel um ho ikkje er
komi heilt burt frå oss. Me kann ikkje koma på kva ein mann heiter, um
me so veit namnet aldri so vel. Dette ikkje berre å kunna gøyma på ei
fyrestelling, men og å kunna få fat i henne når ein vil, kallar ein
hugs.1 Givnaden til å min* nast, og til å hugsa, er visseleg noko av
det merkelegaste i sjelelivet.

Minnet kann vera meir eller mindre påliteleg. Det har ikkje hjå alle
like stor truskap. Og det er i so måte heller ikkje liten skilnad hjå
same mennesket til dei ymse tider. Heilt påliteleg, soleis at
fyrestellingane ikkje vert brigda det minste um ein går og ber på dei i
årevis, det er vel minnet aldri. Utan at ein veit det, vert fyrestel«
lingane umlaga noko etter kvart. Det vert lagt til og teke frå meir enn
ein skulde tru. — Fantasien grip inn her. Og då syner det seg ofte at
ynske og otte får mykje innverknad på det som vert laga i tankane. Ein
ting me gjerne vilde skulde vera ovleg gild, vert fullkomnare og
fullkomnare i fyrestellingane våre, di lenger det er sidan me hadde
sansebiletet eller upplevde hendinga. Og er det noko me tykte ille um,
og kanskje me og var mykje ottefulle for fylgjene, so vert det gjerne
gjort fælare og fælare etter kvart me går og tenkjer på det. Ei fjør
vert til fem høns. For mange eldre veit me det ofte kjem til å taka seg
soleis ut, at i »gamle dagar«, i deira ungdom,

1 Orda »minne« og »hugs« vert og ofte bruka um einannan utan
meiningsskilnad.120

var mest alt so mykje betre enn det er no. »Den gang da jeg var pike,
da var det piker til«. Det som var gildt, vert so ovgildt; og det som
kunde vera mindre bra, har dei mest gløymt.

Det har vore gjort mange vitskaplege etterrøknader med det formål å
koma etter kor trutt minnet er. Det kann verta gjort på ymse måtar.
Tvo—tre menn 1. d. har avtala og innøvt kva dei skulde segja og gjera i
eit møte der mange var tilstades. Dei skulde bera seg soleis åt at folk
måtte leggja merke til det. Ja ikkje berre det. Det måtte forhøyr til
med vitneførsle o. s. b. Dei som vart kalla inn til vitne, visste ikkje
det minste um at det berre var eit slag spelstykke dei hadde vore vitne
til. — Slike eksperiment har vist at umlag ingen fortel heilt sant. Og
dei ymse vitneutsegner er so ulike, at knapt nokon skulde fyreåt ha
tenkt ein kunde få høyra noko slikt. Og endå var vitna kanskje vaksne,
vituge og ål* vorlege menneske. Den namnspurde franske vitskapsman* nen
Alfred Binet meinte, at ein kann med visse gå ut frå at 25 % av det som
vert stadfest med eid for retten, er objektiv usanning. Kjem noko
serleg til: vitna har vore skræmde eller mykje uppskaka då hendinga bar
til, eller seinare har det vorte ei viss folkemeining um korleis til*
burden må ha vore, men denne meininga treffer til å vera gal, ja då
vert vitneutsegnene ovleg upålitelege. Desse røynslene syner, at både
evna til å leggja vel merke til kva som verkeleg hender, og korleis det
går til i eit visst tilfelle, og evna til å bera på fyrestellingane
ubrigda, dei er slett ikkje å lita heilt på, jamvel hjå vaksne
menneske.

Minnet hjå dei ymse menneske kann vera ulikt på fleire måtar. Me har
tala um truskapen; me kann og nemna snøggleiken. Sume kann minnast godt
det dei har høyrt eller set berre ein einaste gong kanskje. Eller dei
treng i alle fall ikkje taka det uppatt ofte fyrr det sit fast. Andre
kann måtta arbeida lenge. Det ein lærer med å121

lesa det uppatt 20 gonger, må ein annan lesa 40 og ein tredje kanskje
60 gonger fyrr det sit fast i minnet.

Til denne ulikskapen når det gjeld å læra, kjem so den, at sume kann
lett få fat i dei fyrestellingar dei gøymer på. Andre går det arbeidet
so tungt for. Og dei vert difor so seinføre mot so som sume kann vera.
Men det er ikkje visst at den som lærer seint, og er sein til å få fat
i det han veit. Det kann vera ymse med det.

Den som lærer snart, (treng få uppatMakingar) han gløymer ofte snart
og. Den som lyt lesa både vel og lenge, han hugsar gjerne lenge det han
tilsist får inn. Ein fast regel kann ein ikkje segja dette er, langtfrå
det, men det er ofte tilfellet.

Minnet kann og ha ymse vidd hjå dei ymse menneske. Sume kann få ei
mengd med ulike fyrestellingar til å sitja fast i tankane til ei og
same tid; andre har det so at hjå dei vil den eine fyrestellinga jaga
den andre ut. Minnet rømer ikkje mykje på same tid.

Minnet er ikkje berre eitt slag. I røynda er det so at det er mange
slag minne. Sume hugsar godt tal, andre namn t. d. Meir å leggja merke
til er det kanskje, at sume har lettast for å gøyma på fyrestellingar
um syns* kjenningar, (optikarane), andre um høyrslekjenningane,
(akustikarane) og endå andre um rørslekjenningane, (moto* rikarane).
Det er beint fram rådlaust å rekna upp alle ymse slag minne. Det ser ut
til å vera like mange som det er ymse slag fyrestellingar. Um ein har
godt minne for tal, so kann han ha eit dårleg minne for namn. Det er få
som har godt minne for alle ting — i alle fall ikkje like godt.

Me har no peika på ymse serlag ved minnet i det store og heile. No skal
me sjå litegrand på korleis det er med minnet hjå born.

Kor tidleg tek barnet til å minnast? Det er det ikkje råd å gjeva noko
visst svar på. Men ymse ting tyder på at eit barn tidleg tek til å
kjenna att t. d. mjølkeflaska det får drikka av. Og det er og eit slag
minne. Ein122

granskar har meint at han såg teikn på attkjenning jam* vel hjå eit 9
viker gamalt barn. Ein annan nemner 12 — 13 viker. At halvtårsgamle
born kjenner att mor si, det torer vera vanleg — å segja dersom mora
gjev barnet bryst og steller det dagleg. Men er det ei tid barnet ikkje
ser mora, so kjenner det henne ikkje att um det har vore kome so langt
ein gong at det har drege kjensel på henne. Fyrst når barnet er
årsgamalt, kjenner det att eit men* neske som det ikkje har set på 8—14
dagar. Og oftast må det sjå ei stund på vedkomande, fyrr ein kann skyna
det går upp for barnet at det ikkje er plent eit framandt menneske det
har for seg. Det er sjeldan å sjå at eit barn som er under l1/2 år,
kann kjenna att med ein gong eit menneske det ikkje har set ei tid.

Fleire granskarar har spurt ut ei mengd vaksne um dei fyrste minne dei
har. Her gjeld det då noko som har vorte sitjande i medvitet so at det
aldri har gått burt, men vorte ei varig eige for sjela Dei svar dei har
fått, ser noko utrulege ut, vil mange tykkja. For me tenkjer ofte at me
hugsar ikkje det minste frå dei fyrste åra. Men det er so mange
vitnemål som peikar i onnor lei, at det må vel vera sant lel, at minnet
kann gå svært langt tilbake. Av ei mengd svar som tvo granskarar (C. og
W. Henri, samla, fekk dei ut at 7 einskilde minne som var umtala i
desse svara, skreiv seg frå fyrste leveåret, 9 frå fyrste halvpart og
23 frå siste halvpart av det andre året, 20 frå fyrste halvpart og 19
frå siste halvpart av tredje leveåret. — Gregor Schmutz spurde ut 250
men* neske på same måten um kva dei hugsa frå tida fyrr dei var 4 år.
Av desse hadde 28 ialt 48 minne frå den tida; og av desse 48 skulde 12
skriva seg frå tida fyre 2*årsalderen. Desse upplysningane tyder på at
jamvel frå fyrste leveåret kann eit menneske ha minne for livet. Og frå
andre og tredje året ser det ut til å ikkje vera so heilt sjeldan at
sume minnest eit og anna. Men det som har sett so djupe merke etter
seg, er alltid noko som har vakt uvanleg sterke kjensler hjå barnet.123

Det kann sjølvsagt lel ha vore lite viktuge ting for dei vaksne. Ein eg
kjenner, har fyrste minnet sitt frå at han sat i færingsbåten ein
godversdag, mora rodde over fjorden heime. Men so gjekk nygla or båten,
og då mora flytte tilja og skulde sjå setja ei nygle i att, såg han
sjøen fossa upp gjenom nygleholet. Og dette sette då slik støkk i han
at han minnest dette hendet endå. Guten var då i tredje året; no er det
over fyrti år sidan.

Når barnet er kring 2 år gamalt, kann ein leggja merke til, at det av
og til byrjar fortelja litegrand um eit og anna det nett har upplevt.
Men mesteparten av slike minne har ei stutt levetid. Nye upplevingar
kjem til, og so er dei gamle heilt burte for alltid.

Me har fyrr nemnt at me ikkje har berre eitt slag minneevne, men i
røynda mange slag. Det syner seg ikkje minst hjå barnet. Eit barn kann
godt alt ha fått eit bra minne for synsfyrestellingar, men endå ha
fælande tungt for å minnast tal t. d. Nokre år seinare kann og tal*
minnet vera kome til. Minnet er ikkje like tidleg bruk* ført for alle
slag emne. Eller kanskje rettare sagt: dei ymse slag minnegivnader vert
ikkje like tidleg brukføre hjå eit barn.

Gutane minnest best i den fyrste tid verkelege ting som dei har lært å
kjenna gjenom sansing. Seinare kjem i denne rekkefylgja minnet for ord:
for synskjenningar, vanlege rørslekjenningar, tonar. So fylgjer minnet
for trykk* og vanlege høyrslekjenningar, og for tal og abstrakte
umgrip. Sist kjem minnet for kjenslerørsler. — Hjå gjen* tene kjem
minnet for ord for synskjenningar fyre minnet um dei verkelege ting.
Minnet for ord for høyrslekjen* ningar kjem og noko seinare i rekkja
enn hjå gutane. — Både gjenter og gutar har liten givnad til å minnast
kjenslerørsler og skiftingar i kjenslelivet. Serleg ille er det i
9—ll*årsalderen. I 12—13*årsalderen vert det eit umskifte i so måte.

Av desse upplysningane skal me serleg leggja merke til tre ting: 1.
Minnet for synsfyrestellingar er tidlegare124

brukført enn minnet for høyrslefyrestellingar. Det er nok ei vanleg
røynsle det, at det er lettare å få born til å fylgja godt med når ein
arbeider med noko der dei serleg får bruk for synsfyr est elling ar,
enn um ein vil freista sysselsetja dei med noko der dei helst får bruk
for høyrsle* fyrestellingar. — 2. Tal og abstrakte umgrip i det heile
høyrer ikkje med til dei ting som barnet har lett for å arbeida med;
tvertum. Talminnet er og etter måten det veikaste, jamvel då barnet går
ut av folkeskulen. 3. Sist av alt kjem minnet for kjensleupplevingar.
Kanskje er det ofte me vaksne ikkje tenkjer på, at barnet ikkje har
givnad til å skyna oss, når me talar um det mangslungne kjensleskiftet
me kann ha. »Born er realistar«, segjer Ernst Meumann, »og dei held seg
til sanseskynlege, serleg synlege ting. Minnet for størsteparten av dei
finare og høgre sjelerørsler er ovleg veikt i yngre år — til kring
13*årsalderen.« Andre pe# dagogar og vitskapsmenn har og kome til det,
at fyrst med pubertetsåra kjem minnet for kjenslerørsler med nokon
styrke. Både givnaden til å uppleva djupe kjensler og å minnast slike
upplevingar, får den unge på ein måte då (i pubertetsåra) som aldri
fyrr. Kanskje er det i serleg mun tilfellet med gjentene.

Um minnet i det heile kann ein segja at det veks rykkevis. Stundom ser
det ut til å stå stilt, ja beint fram gå tilbake. Det ser ut til at
minnet hjå born tek etter måten mest til frå det 10. til det 12. året.
I det fjortande og femtande året veks ikkje minnet noko nemnande. Hjå
sume går det heller tilbake desse åra. — Dei ymse slag minne veks
heller ikkje i like stor mun kvart år. — Til 9*årsalderen hugsar gutane
i det store og heile betre enn gjentene^ Men so vinn gjentene, og dei
held overtaket til 14*årsalderen. I det 13. året er skilnaden størst.
Etter 14*årsalderen er gutane gjerne ein grand betre til å hugsa enn
gjentene. Men mange meiner at etter 16*årsalderen att hugsar kvinnene
fullt so godt som mennene — ei tid utover i alle fall.

Når me talar um minnet, so er det tvo ting me må125

halda vel ut frå kvarandre: 1. Givnaden til å få det ein vil læra, til
å sitja fast med få uppatt=t aking ar. 2. Evna til å halda i lang tid
på det ein ein gong har lært. Desse tvo ting fylgjest ikkje åt;
langtifrå. Ein kann læra fælande snart, men gløymer det att mest med
det same. Ein annan kann måtta streva lenge fyrr han lærer noko; men so
sit det og spikarfast kanskje.

Når det gjeld å prenta noko inn so snart som råd er, so er den vaksne
mykje betre enn barnet. Det har vore ei vanleg meining at barnet skulde
ha so lett for å læra utanboks t. d. Det er eit stort mistak. Det
arbeidet greier me vaksne i det store og heile mykje lettare. Ja
skilnaden er so stor, at ein kann segja at eit vakse men* neske under
ellers like vilkår lærer dobbelt so snart som eit barn i
10—12*årsalderen. Og eit 14*år gamalt barn lærer dobbelt so snart som
eit 7*år gamalt. Det bør me vaksne, og ikkje minst me lærarar, hugsa
når me stiller krav til borna. —

Givnaden til å læra snart ser ut til å veksa til men* nesket er over 20
år. Mange trur at i 22—25*årsalderen når ein høgdemålet i so måte.
Etter den tid ser det ut til å vera stillstand — kanskje heller
litegrand tilbake* gang. Men vanleg er ikkje det noko nemnande fyrr i
45—50*årsalderen. Seinare går det noko nedover, men ikkje so sterkt som
folk gjerne har lag til å tru.

Kvifor trur mange 30—40*åringar det, at dei har mist so mykje av hugset
sitt? Det kjem av det, at dei no har fått so mykje lettare for å gløyma
enn fyrr. Dei lærer truleg mest like snart som i 20*årsalderen, og
mykje snarare enn i 10*årsalderen. Men det sit ikkje fast som det
gjorde i den tid, det dei fekk innprenta. Dei som har vore lærarar på
skular der elevane kann vera frå 17 til 35 år gamle, vil visst ha lagt
merke til, at dei som er komne upp i 30*åra, dei kann vera sers glupe
til å hugsa det dei skal kunna til kvar dag. Men til eksamen vil det
gjerne gå mindre bra lel. Det sit ikkje fast slikt som berre minnet
skulde halda fast på. Noko anna er126

det at i dei emne der det serleg gjeld logisk tenkjing, der greier dei
seg. Her talar me berre um minnet eller hugset. Men no er det gjerne
so, at det er hugset det fyrst og fremst spørst etter til eksamen. Og
difor høver ikkje vanleg eksamensarbeid godt for dei som er komne
litegrand upp i åra. —

Barneminnet har styrken sin i å halda fast på det som er innprenta. I
det stykket har barnet eit stort over* tak over dei vaksne. So veit me
og det, at di oftare ei fyrestelling er framme i tankane, di fastare
røter ho seg. Og tek no barnet fyrst til å minnast noko, so har dei
same fyrestellingane vore ovleg mange gonger uppe i med* vitet når
mennesket har vorte 40—50 år. Annarleis er det med noko som vart lært
igår. Det er og ein av grunnane til at sumt ein lærde i barneåra, det
hugsar ein betre enn alt anna. — No er det langtfrå so at barnet hugsar
for alltid alt som det ein gong har lært. For barnet og gjeld det, at
størsteparten kjem burt um stuttare eller lengre tid. Berre ein liten
part vert varig eigedom for minnet. — Her og er det stor skilnad på dei
ymse menneske, born som vaksne. Til å syna kor stor skilnad det kann
vera på born både til å læra noko i stutt tid, og til å hugsa i 8—14
dagar det som er lært, tek eg inn ei liste som er uppsett av Binet i
siste boka han gav ut: »Les idées modernes sur les enfants«. Her gjev
han eit oversyn over dei svar han fann ved ei prøve som han gjorde i
øvste klassen ved ein folkeskule i Paris. Elevane vart nemnde med
bokstavar frå A—Z. Desse elevane fekk å læra utanboks vers som dei
ikkje kjende det minste til fyreåt. Dei las ei viss tid — 10 minuttar —
på diktet dei fekk, og so vart bøkene tekne frå dei, og dei fekk skriva
det dei hugsa. Svara vart so samla saman av han som styrde prøva. —
Slike prøver vart gjorde fleire gonger med ymse dikt med nokre dagars
millomrom. — Åtte dagar etter at fyrste prøva var slutt, vart so
elevane atter prøvde kor mykje dei hugsa. Dei skreiv upp det som sat
att endå. I denne millomtida hadde dei ikkje havt høve127

til å lesa på dikta. Og dei visste heller ikkje at dei skulde verta
meir prøvde enn dei alt var fyrste gongen. Klasselæraren som skulde
kjenna borna godt, vart beden fyreåt å gjeva elevane karakter for minne
etter det han trudde um dei. Han skulde skilja dei i tre: godt minne,
medels godt og veikt eller mindre godt.

Namn Kor mange vers (strofer) kunde eleven ved fyrste prøva ? Kor mange
strofer kunde eleven um 8—14 dagar ? Karakter av læraren A 43 24 Godt B
25 7 — C 37 28 — D 18 9 — E 30 9 — F 26 13 — G 26 3 — H 33 15 — I 31 32
— Medelt. 29 15,5 J 15 4 Medels godt K 9 6 — L 54 61 — M 27 7 — N 19 1
— O 6 0 — P 13 12 — Q_ 20 11 — R 31 7 — Medelt. 21 11 S 4 0 Mindre godt
T 32 25 — U 28 18 — V 11 1 — W 23 1 — x 27 2 — Y 10 5 — Z 19 4 —

Medelt. 11

7128

Skilnaden er ovleg stor, ser me. I same tid som ein lærer 54 strofer,
lærer ein annan berre 4, og ein tredje 6 strofer. Og um 8—14 dagar kann
ein heile 61 strofer; men tvo kann ikkje ei einaste. Det er elles
merkeleg at 2 kann meir når 8—14 dagar er lidne enn med det same dei
slutta å lesa. Det som stod ugreitt og laust då, må ha klårna og fastna
i medvitet seinare. Det er og verdt å leggja merke til, at endå læraren
trefte det bra med karakterane i det store og heile, so gjorde han
store mistak i det einskilde. Lauken i laget, han som er merkt med L,
hadde læraren rekna til dei som berre hadde medels minne. Og han som er
den næstdårlegaste av alle, O, var sett jamsides L. (Lista gjev elles
alle lærarar mangt å tenkja på. Men det kann eg ikkje skriva meir um
her.)

Alle granskingar syner, at det er serleg i den fyrste tid etter at ein
har lært noko, at ein gløymer mest. Mange gløymer halvparten fyrste
timen; ja sume har gløymt halv* parten når fyrste halvtimen er umme.
Jamt over kann ein segja at 30 % er burte når timen er liden. Det som
lever i minnet nokre dagar, det lever gjerne i årevis.

Minnet kann me segja fylgjer tvo liner, har me no set. Evna til å læra
snart går framover (med ymse stogg, og snarare eller seinare vokster
til ymse tider) til 22 — 25* årsalderen, står so på same høgd, eller
minkar kanskje litegrand, til 50*årsalderen, og går so etter den tid
noko snøggare nedover. — Evna til å halda fast på det som verkeleg er
lært, er truleg best i 7—14*årsalderen. I denne tid er vel og evna
litegrand i minking soleis at minnet har den største truskap i dei
yngste år. Etter 14= årsalderen går det so, at ein gløymer snarare og
snarare. Men nedgangen er ikkje stor frå år til år. Tek ein snøgg* leik
og truskap under eitt, so må ein segja at i 20—25* årsalderen har me
beste minnet. Men fyrst etter 50*års* alderen vert det noko mykje
vanskelegare for oss å hugsa enn i beste tida vår.

Mange som lenge har eit godt minne (kann læra snart)129

tek tidleg til å hugsa mindre godt; dei kann ikkje få tak i det dei i
røynda veit. Serleg er dei i beit for å «koma på» sernamn ; sume og
tal. Dette «å koma på» noko ein veit, er elles noko som er so for seg
sjølv, ser det ut til, at ein kann ikkje taka det med og få det inn
under dei vanlege reglane ein kann setja upp for minnet.

Det har ikkje so lite å segja for minnet korleis ein brukar det. Det
syner seg at gjenom øving vert ein betre og betre før til å læra — til
ei viss grense då. Det er serleg (og kanskje berre) til å læra snart
ein vert betre gjenom øving. Ein treng ikkje taka so ofte uppatt det
ein vil prenta inn, og kann soleis greia arbeidet på stut* tare tid.
Men det ser ut til at evna til å halda fast på det ein har lært, vert
lite eller kanskje ikkje påverka av øving. Ein kann i stor mun øva seg
upp til å læra snart, men ikkje til å gløyma seint.

Den minneøving som det vanlege skulearbeidet fører med seg, ser ikkje
ut til å gjera stor mun. Men driv ein systematisk øving so som ymse
vitskapsmenn ,har gjort nettupp for å sjå kva verknad slik øving har,
so er det reint utruleg kor langt ein kann koma. Det har synt seg at
sume på den måten kann driva det til å læra både tvo og tre gonger so
snart som med det same dei byrja. Ja ein og annan kann koma endå mykje
høgre. Meumann fortel um ein som i medeltal måtte lesa 46 gonger over
ei rekkje av 10 meiningslause stavingar fyrr han kunde minnast dei. Då
han hadde øvt seg ei tid kvar dag i 4 viker, greidde han eit slikt
arbeid med å lesa stavingane 4—5 gonger. Og då han hadde øvt seg på
same måten 4 viker til, kunde han hugsa 10 stavingar med å lesa dei 2
gonger.1

1 Det er elles ikkje alle vitskaplege granskarar som vil gå med på at
minnet vert so mykje betre gjenom øving. William James fortel at han
øvde seg ein månad med å læra vers utanboks. Men då han slutta, var han
ikkje anten likare eller dårlegare enn med det same han byrja, segjer
han. — Denne usemja kann ha ymse grunnar. Eg skal berre peika på at det
spørst so mykje um Nordeide : Frå barn til vaksen. 9130

Mange meiner at ein og kann tyna minnet sitt dersom ein misbrukar det
(kanskje ein kunde og segja: ikkje brukar det). Ein kann læra noko med
den tanken at dette vil ein gjerne skal sitja fast lenge. Men ein kann
og læra noko berre for å hugsa det i augneblinken. Soleis er det når
ein skriv diktat t. d. No er det heilt visst, at ein hugsar lenger det
ein lærer med den tanken at det skal sitja lenge, enn det ein lærer
berre for sekun* den. Og no er det mange som meiner, at sjølve givnaden
til å hugsa lenge vert skadd, dersom ein ofte, kanskje oftast, brukar
minnet på same måten som ved diktat* skriving. Alt arbeid som er
soleis, at det eine inntrykk, det eine biletet kjem etter det andre,
men ein stoggar ikkje ved noko, ingen ting får setja noko merke etter
seg, alt slikt arbeid er lite gagnleg for den åndelege vokster hjå oss.
Ja, det er truleg beint fram skadeleg. Og det er vel ikkje minst
øydeleggjande for minnet. —

Skal ein læra noko so snart som råd er, og samstun* des soleis at det
sit fast, so må ein samla den åndelege kraft ein har, um det arbeidet.
Det krev åndeleg samling. Slikt arbeid er i stor mun nett eit
viljearbeid. Og det er visseleg her at øving kann få so mykje å segja
når det gjeld innprentingsarbeid. Det å samla den åndelege kraft ein
har, um ein einaste ting, det greier ein ikkje utan at ein har tamt seg
upp til det. Men gjenom øving kann ein makta mykje, det stadfester
røynsla. Men korleis er det med den åndelege konsentrasjon, og med
viljearbeidet, når ein les dei vanlege meldingane i avisene, eller sit
på kinematografen? Den skulen ein då er i, er ein skule for åndeleg
latskap. Og åndelege letingar vert og alle dei som ikkje på annan måte
freistar halda sitt ånde* lege liv uppe. At det sjeletilstandet som
nett sermerkjer

åndeleg samling (konsentrasjon) til slikt arbeid som å læra utan* boks
noko på stuttaste tid. Og det er kanskje serleg her øving kann gjera so
mykje. Men dersom William James alt fyrr hadde lag til sterk
konsentrasjon, so kann det ikkje vera so uskynleg at han ikkje kom
høgre um han so øvde seg ein månad.131

den åndelege latskapen, ikkje høver saman med det til* stand som ein
upplever, 'når ein held på å prenta noko fast i minnet, det ser ut til
å vera mest sjølvsagt. Og at ein greier mindre og mindre å bruka
energi, di meir ein ven seg til eit viljelaust flagreliv, det er
visseleg og berre naturleg.

At eit godt minne er ein stor åndeleg rikdom, det er noko me skynar
alle. Utan minne vilde me ikkje kunna læra av dei røynsler livet gjev
oss. Og til mest alt slag åndeleg arbeid får me bruk for å hugsa. Men
skal minnet verta oss til mykje gagn, so må me og ha givnad til å bruka
det. Eit godt minne utan vit og skyn, utan intelligens, vilde vera
liten mun i. —

No er det sers ofte, at det barn som har fått godt minne, det står og
høgt so å segja i alt det som det vert lagt serleg vekt på i det
vanlege skulearbeid. — Og frå soga veit me og, at det vert fortalt um
mange av dei som har fått eit stort namn der, at dei hadde eit uvanleg
godt minne. Men ein kann lel ikkje setja det gode minnet upp som
avgjerande kjennemerke for det serleg evnerike menneske i det heile.
Ein kann nok segja, at den som er utrusta med so godt skyn at han vert
rekna for ein gløgg elev, han hugsar og godt. Røynsla stadfester det.
Det er undantak, det er so. Binet fann i ein klasse at den klokaste
eleven der, han hadde og det dårlegaste minnet. Eg har og fleire gonger
havt å gjera med ungdomar, som har vore over det vanlege når det
spurdest um å greia ut eit emne og knyta tankane saman so det vart ei
logisk tankeføring; men dei har ikkje havt lett for å hugsa. Diverre
kjem slike oftast til kort ved dei vanlege eksamens* prøvene, medan dei
med det gode hugset kjem til å lysa som stjerner. Men i livet kjem det
ofte fram, at mange av desse eksamensljosa dei hadde berre lånt ljos å
fara med. Når dei ikkje kunde få ljos andre stader frå og so berre
sende ut att noko av det, so såg dei myrke ut. For so var dei i seg
sjølv. — Men etter måten so er det vel lel ikkje ofte å treffa slike
som har serleg god tenkje=132

evne, men ringt minne. Oftare er det å treffa ein med godt minne, men
liten givnad tif logisk tenkjing. Det er verkeleg ikkje sjeldan. I alle
fall er det ikkje uvanleg, at ein som har eit uvanleg godt minne for
eit einskilt emne, kann vera under medelmålet i evner elles. Sume kann
hugsa tonar t. d. so dei kann syngja eller spela heile lange stykke
berre dei har høyrt stykket ein gong. Andre kann hugsa helst salmenr.,
lovparagrafar, husnr., reknestykke o. s. b. Men til anna arbeid duger
dei ikkje stort. Binet fortel um ei 18 år gamal gjente som sette han
reint i skuggen, når det spurdest um å hugsa namn og tal som hadde
vorte upplesne for dei for litegrand sidan. Han måtte ikkje by seg mot
henne i det stykket. — Men gjenta var likevel fåming.

No er det ikkje nokon fast regel at dei som har eit slikt uvanleg
serminne, skal vanta noko på vanleg folke* vit. Men det er lel ikkje
sjeldan at det er so, at det er noko i vegen med dei på ein eller annan
måte! Og slike serminne er det mest aldri noko gagn i. Dei kjem so lite
til nytte i livet.

Til slutt skal eg so nemna at ^det ser ut til, at den som har serleg
godt minne i det heile, han har og oftast ei god helse. Dei som er
kroppsleg veike, har ikkje lett for å arbeida mykje med minnet. I alle
fall bør ein lærar vera varsam med å setja store krav til slike når det
gjeld utanbokslæring.

12. Barnefantasien.

Fyrestellingane våre er oftast mykje samansette. Tenkjer me på
fyrestellinga um eit eple, so veit me at ho er bygd upp av mange
einskilde leder um: fargen, skapet, smaken, lukta, tyngda o. s. b. No
kann me løysa upp slike samansette fyrestellingar og laga nye
fyrestellingar som me tek emne til frå dei uppløyste fyrestellingane.

I dei nye er då leder som alle saman er tekne frå dei fyrste, dei gamle
; men ledene er sette saman på ein annan måte enn me veit um frå noko
av det me har upplevt fyrr. Evna til å laga slike nye fyrestellingar
kallar me fantasi.

Barnet har og fantasievne. Det er ikkje tvil um at barnet tek til å
drøyma når det er 9—10 månader gamalt, kanskje fyrr og. Ein 9 månader
gamal gut lo høgt i svevnen ein gong, fortel dr. Lay. Då denne guten
var 10 månader, greip han etter augo på eit bilete han vart synt, på
same måten som han greip etter augo på ein leikekatt han hadde. På
fleire måtar var det tydeleg å skyna at han kjende eit andletsbilete på
augo. Andre kjennemerke såg han nok helst burt frå. 11 månader gamal sa
han «bs*bs» då han såg biletet av ein katt, nett likeins som han brukte
å gjera til ein verkeleg katt dei hadde i huset. Nokre dagar seinare
kjende han att ymse dyr jamvel um han fekk sjå berre sers lite full*
komne bilete av dei. — Dette tyder altsaman på ei ut= fyllande
fantasievne.

I *den 11. månaden tok denne guten og til å syna tydelege merke på
samansetjande fantasiverksemd, segjer dr. Lay. Soleis prøvde han ein
dag å fella eit lite stykke som han hadde klipe ut or eit appelsinskal,
innatt i holet.

Alt i siste parten av fyrste året kann ein tvillaust sjå ymse døme på
vaknande fantasi hjå barnet. Ut gjenom andre året, og endå meir i
tredje og fjerde året, vert det so mykje oftare og tydelegare å sjå
merke på slikt arbeid. Barnet kann no t. d. finna augo, munnen, øyro o.
a. på eit bilete av menneske eller dyr, og peika på rette plassen. Det
leikar med leikene som var det levande skapningar det hadde å gjera
med. Det matar dokkene, vaskar og voggar dei. Ein trekjepp er hund, og
han bit og er sinna, eller han legg seg på golvet og vil verta kjælt. —
Barnet set nokre strek med ein blyant på papi* ret, og det er mama
eller papa eller veslebror. Eller det134

teiknar hus på same symbolske måten; det set eit par strek til
skorstein, og eit boge strek upp frå pipa er røyken.

Barnet er sjeldan so i lag som når det får leika som det sjølv har hug
til. Maria Montessori har rett når ho segjer, • at ein lærer i røynda
ikkje barnet å kjenna dersom ein berre ser det når det sit inne i ei
skulestove. Nei lat ein gut koma burt i ein sandhaug og rota, eller lat
han få demma upp vatnet burte i ei lita elvesikl og riva ned demninga
att so vatnet fløymer utover, då likar han seg. Og i slike stunder ser
me barnet for oss som det er.

Me har tala fyrr um at barnet har lag til å setja fyrestellingane sine
i verk dersom det på nokon måte er råd. Fyrestellingane dreg soleis so
ofte etter seg synlege rørsler. I leiken får barnet høve til å bruka
fantasien sin. Og straks synleggjer det desse fantasibygnadene sine
gjenom det kroppsarbeid som det tek til med. Legg me merke til barnet
sitt arbeid i slike stunder, so kann me lesa oss til den
fyrestellingsverksemd som går for seg i barnesjela, um so ikkje barnet
kann fortelja oss noko um henne i ord.

Barnet leikar på ein måte når det diktar upp dei utrulegaste
forteljingane og. Her tenkjer me ikkje på at barnet sitt minne slær
feil når det skal fortelja um noko det har upplevt fyrr. Det me her har
for augo, det er det sermerket ein kunde kalla den barnlege
diktarverksemd. Kven har ikkje høyrt på borna stundom, kva dei kann
finna på og setja saman, helst når dei jabbar med kvar* andre. Dei
reint freistar å vinna på kvarandre med å setja saman meiningsløyser. —
At dei diktar åt kvar* andre skynar dei godt alle. Det er stilltegjande
medgjeve og samtykt det. Og ingen tek det for noko meir det som vert
fortalt. Men moro finn dei lel i denne ubundne fantasering, der alle
mål som vert nemnde, er hundre gonger for store, og ingen ting er
rådlaust. I so måte er det plent som i eventyret.

Sume meiner at barnet stundom diktar med tanke på135

å stella til eit slag grunn eller ei årsak til noko det kjenner frå
natur= eller menneskelivet. Ein engelsk psykolog fortel at eit 31/2 år
gamalt barn såg ein mann halta, og so sa det: «Denne stakkars mannen
har site på ein stor hest, og har so dotte av og slege foten sin på ein
stor stein.» Tyskaren Groos nemner at ein tysk gut laga ein gong denne
soga: «I Nordberlin går harar og småhun* dar på hustaka. So kom ein
telefon, ei lang line veit du, og på den gjekk dei so til Stuttgart.
Soleis er dei komne til oss.» — Eg veit ikkje um dette er noko meir enn
vanleg gutejabbing. Eg trur helst det ikkje er det. I alle fall er det
ovleg sjeldan å høyra at born diktar upp noko av noko slag drift til
logisk tenkjing. Det van* lege er, trur eg, at slike barnediktverk har
sitt upphav i ein trong til vill fantasering. Det er berre det å
arbeida, å finna på noko og setja saman, det er det som barnet kjenner
slik trong til og som det tykkjer er so gildt. Det er ein leik og ikkje
noko meir.

Kva er det som sermerkjer barnefantasien ? Her vil eg fyrst nemna det
at barnet levandegjer eller personleg* gjer mest alt som det tenkjer
på. Nokre strek er levande dyr og menneske. Leiketyet likeins. Dei
livlause ting tenkjer og talar, er velviljuge eller uviljuge, glade
eller sorgfulle, sjuke eller friske plent som born. Barnet ånde*
leggjer alt på sin måte. Det legg ei tankeverd inn i dei ting det har
for seg.

Dei fantasibygnader barnet lagar, svarar til eit liv i verksemd. Det
hender alltid noko i det som barnet tenkjer seg. Det er ikkje eit
gjerandslaust tilvere. Og det er heller ikkje eit liv i nyttelaus
gruvling eller drøyming. Barnet er og sjølv med i dette som går for
seg. Barnefantasien lagar spelstykke. Men hovudrolla gjev barnet seg
sjølv oftast. Ikkje so at barnet er med som barn. Nei barnet er t. d.
ein hund som går på fire og lepjar mjølk og bit og gøyr. Eller det er
mama som held styr på borna sine og gjev dei løn eller straff, er mild
eller streng, etter det dei har fortent. Har dokka vore snill, so skal
det136

kokast rjomegraut til henne, eller ho skal få sukkerbetar eller eit
fint forklæde og gilde sko. Men har ho vore trollut, so skal ho ha
juling. — So kann dokka vera sjuk,, og mama må bera ho varsamt eller
gjeva ho dropar av eit glas so ho kann verta frisk att. — Born i 6—
10*års* alderen er lærarar eller lærarinner som held skule. Og då går
alt etter reglane, det kann ein vera viss på-Det er ikkje ein anslaus
lærar eller ei likesæl lærarinne som no står på kateteret. Arbeidet er
viktugt nok, det er greitt å skyna. Og det gjeld ikkje berre for han
eller ho som held skule, men og for skuleborna.

Det er lett å skyna at barnefantasien tek etter det barnet har set for
seg av dei vaksne. Barnet sitt arbeid er i so måte eit
etterlikningsarbeid i stor mun. Barnet er mama eller papa, budeie,
gardbrukar, fiskar, lærar som det har set vaksne har vore. Eller barnet
brukar til mønster noko det har upplevt sjølv gjenom sitt eige arbeid.

Ein kann ikkje segja at barnet er fantasirikt. Det kjem ikkje på so
mykje nytt, nett av di det helst etter* liknar. Jamvel i dei tilfelle
ein kunde tenkja at barnet er uppfinnar, er det lel helst ei tidlegare
uppleving eller eit hende eller høve det minnest og liksom spelar.

Når det kanskje stundom kann sjå so ut at barnet kjem på so mykje, so
har det sin grunn i at barnet tek det ikkje so nøgje um ikkje dei ting
som skal svara til eller representera fyrestellingane, er høvelege til
det. Det er utruleg kor mykje ein liten trekjepp kann vera for barnet,
kva han kann vilja og kva han kann segja og gjera. Men likevel: kjeppen
er i barnet sine tankar i alle tilfelle noko som det har set fyrr, og
han segjer sjeldan anna enn det barnet har høyrt fyrr. Barnet er so
stor symbolist at all tanke um likskap eller naturtruskap er umlag
heilt burte. Det gjer at barnet kann leggja inn i eller knyta til dei
ting som det steller med eller som det har kring seg, kva slag
fyrestellingar det enn skal vera.

Men hugsar so ikkje barnet det minste på at det berre «fantaserar» når
det levandegjer alt og let t. d.137

kjeppane, skjeljane og furekonglane tenkja og tala ? Til det må ein
svara både nei og ja. Barnet går ofte so heilt upp i dei fyrestellingar
det lagar seg, at det reint gløymer at dei røynlege ting er so heilt
annarleis. Me kann og ofte sjå at barnet har det ikkje med å løyna kva
det tenkjer, um so tankane kann vera aldri so under* lege. Det segjer
beint ut at no er det sjølv ein bjørn eller ein hund eller ein indianar
eller ein konge eller mama. Det er so heilt naturleg for barnet å tala
so som det gjer, at ingen vil tykkja det gjer seg skuldig i ei
tilgjersle som skjemmer. Kor heilt annarleis tek det seg ikkje ut når
me vaksne skal freista tala og stella med dokkene soleis som barnet
gjer. Vår tale og åtferd vantar det naturlege ynde som strålar ut frå
barnet når det spelar sine eigne fantasistykke. I dei stunder er det
fantasifyrestellingane som har teke barnet so heilt og fullt, at det
gløymer at det står nokre kaldkloke vaksne og ser på kanskje, og at dei
slett ikkje ser og høyrer og kjenner den mengd av levande skapningar
barnet no er kome saman med.

Men barnet har no og litegrand av dei vaksne sitt lag til å halda seg
til det verkelege, til det ein kann gripa med sansane. Det kann ein og
sjå døme på midt i villaste fantasileiken. Dersom dei vaksne talar til
barnet i ei slik stund og liksom minner det um kva det i røynda er det
har å stella med, so er det som barnet stundom skulde skjemmast over
sitt eige barnespel. Det kann verke* leg stå som handfalle og ikkje
vita rett kva det skal segja. Det skynar at det er visst «toskut» det
som det har sagt og gjort. Ja so kann det taka seg ut stundom. Men ofte
svarar og barnet endefram : me berre leikar «skule», eller «handel»
eller kva det no kann vera det har gjeve ei framsyning av. Og straks
tek det til att med sitt, og let oss vaksne stå der med vår kaldkloke
visdom og kritikk.

Barnet fantaserar etter mønster, har me sagt. Og det er og sant. Men
det vil no ikkje segja det at barnet aldri skulde leggja til noko av
sitt eige. Det hender verkeleg138

ikkje so sjeldan at eit barn gjenom leiken t. d. legg for dagen ymse
eigenskapar som er ei openberring av givnader eller hugdrag som kjem
til å sermerkja det, når det vert eit vakse menneske. Me kjenner alle
forteljinga um kva Olav Haraldson skulde segja til mor si, då han såg
kva dei tre gutane hennar leika seg med. Alle tre etterlikna nok noko
dei hadde set fyrr eller høyrt um fyrr. Men det val kvar av dei hadde
gjort, var ikkje på slump. Der kom den personlege hugen og givnaden
fram. Og kor ofte høyrer me ikkje i livnadsskildringar um, at barnet i
fantasiarbeidet sitt har varsla um ein hug og ein givnad som
manndomsarbeidet kom til å overtyda alle um var til stades. Det gjeld
visseleg helst dei som har havt ein serleg givnad i stor mun. Men og
born med vanlege evner løner det seg for uppsedaren å leggja vel merke
til, nettupp i dei stunder då dei heilt får arbeida på eiga hand. Den
hermande fantasi vert ofte berre upptaket til at den sjølvstendig
byggjande fantasien vert sett i arbeid. Det personlege og sjølvstendige
veks fram av det upersonlege og usjølvstendige.

Barnefantasien arbeider ofte so planlaust. Det kunde sjå ut til å stå i
strid med at barnet etterliknar so mykje. Det fylgjer mønster. Men i
røynda er det ikkje motseg* jing i dette å arbeida planlaust og å
etterlikna. Barnet lever i augneblinken. Det tenkjer ikkje langt fram.
Når ei fyrestelling skyt upp i tankane, so gløymer det alt anna. Og so
tek det og set denne fyrestellinga i verk (um det let seg gjera). Men
um ei lita stund skyt ei onnor fyre* stelling upp. Og so er det ikkje
lang gruvling og råd* leggjing. Snart er barnet like uppteke med dette
nye arbeidet som det har kome til å tenkja på. Barnet har ikkje noko
mål som det stemner mot langt framme. Difor er det tilfellet som rår so
mykje. Ein ordnande og styrande tanke vantar. Ut frå denne synsstaden
og på dette grunnlaget har Meumann rett når han segjer at
barnefantasien er passiv og flagrande. — Sant er det og at barnet er so
lite kritisk, at det tenkjer lite på um dei139

tankebygnader som det lagar seg, er rimelege eller urime* lege. Barnet
har difor lag til å fantasera vilt.

Barnet drøymer ikkje um noko langt burte. Det arbei* der heller ikkje
med ålmenne eller abstrakte fyrestellingar når det fantaserar. Det
kjenner ikkje nokor onnor fyre* stellingsverd enn si eiga, og tek ikkje
umsyn til kva andre tenkjer og trur og veit. Barnet er i fullaste mun
seg sjølv nok i dette stykket. Objektivitet er ikkje barnet si sak. —
Det arbeider og med fyrestellingar um røynlege og helst sanseskynlege
ting, kor eventyrlege dei enn vert i barnet sine tankar.

Det er sjølvsagt so at ikkje alle born er like mykje fantasimenneske.
Sume er fantasirike, medan andre etter måten er fantasifattige.
Gjentene ser ut til å ha ei meir levande fantasievne enn gutane.

Tyskaren Lobsien meiner å ha funne at barnefanta* sien ikkje arbeider
like lett til alle årstider. Fantasiverk* semda skulde gå som i
bylgjegang. Djupaste bylgjedalen skulde vera frå mars til mai, og
bylgjetoppen skulde vera i juli —oktober.

Meir er det kanskje å leggja merke til, at Lobsien og trur å ha funne,
at i den tid fantasiarbeidet når sitt høgdemål, då ligg åtgåing og
energi mest nede. Fantasi* verksemd og ansing skulde soleis liksom vera
i vegen for kvarandre og hindra kvarandre,

Fantasiarbeidet er ikkje i alle måtar det same alle barneåra uppover.
Den kritikklause fantasering finn ein helst fyre 8—10*årsalderen.
Seinare nærmar barnet seg i sin fantaseringsmåte noko etter kvart den
vaksne.

Det er lett å skyna at barnefantasien kann ha lag til å føra barnet på
avvegar i sume tilfelle. Og det er og ei velkjend røynsle.

Barnet er so altfor snart ferdig med domane sine. Gjeld det um å verta
klår over kva som er det verke* lege : kva det er som hender eller går
for seg, kva det er som ligg fyre i eit visst tilfelle, so gjev ikkje
barnet seg tid nok til å granska det til gagns. Det legg merke til140

nokre få ting kanskje ; men so grip fantasien inn og legg til og tek
frå og tolkar og tyder, so barnet vert ståande att med ei fyrestelling
som har lite med det røynlege å gjera. Og so fortel det at det nett no
har set eller høyrt den eller den ting. Men dette syner seg å vera det
reine dikt, når ein skal røkja etter kva det verkeleg var barnet såg
eller høyrde. — Når fantasien kann vill*leia barnet sitt umdøme soleis,
so er det rimeleg at barriehugset og vert ført på avvegar. Soleis er
det og. Alle me som har havt noko med born å gjera, me veit so vel at
barnet er ikkje å lita på når det skal fortelja um noko som hende for
ei tid sidan. I millomtida har fyrestellingane vorte so mykje brigda.
Det er so mykje um å gjera kva barnet har høyrt fortalt av andre. Og so
kva barnet sjølv ynskjer skulde vera tilfellet — eller og kva det ottar
for kunde ha vore tilfelle. Både ynske og otte veit me verkar sterkt på
barnehugset. Fantasien utstyrer so dei fyrestellingar barnet ber på um
tingen eller hendinga, snart på den eine og snart på den andre måten.
Det vert so mykje gildare eller so mykje styggare og skræmelegare enn
det var kanskje. I alle fall: det som vert fortalt av barnet, har lite
objektiv sanning i seg. Barnelygna ligg so upp i dagen at det er ikkje
råd å lata vera å sjå henne. Og mang ein uppsedar har havt tunge
stunder når han vart vitne til, korleis eit barn som han trudde skulde
vera eit gildt og godt barn, kunde tala usant med den største ro og
likesæle.

Tvillaust er det so, at uppsedinga av barnet si fantasi* evne er ei av
dei vanskelegaste uppgåver som foreldre og lærarar får å løysa.

Det er ikkje ille at barnet fantaserar. Det er eit natur* leg arbeid
for barnet. Og det er naudsynleg og. Me men* neske må læra oss til å
bruka fantasievna vår. Det må me gjera dersom det skrivne ordet eller
den munnlege for* teljinga skal kunna hjelpa oss til å få
fyrestellingar um det me ikkje sjølv har vore vitne til. Når me høyrer
um framande land eller um hendingar i soga, so umset141

me orda i synsbilete og i bilete av verkelege tilburdar. Skal me kunna
skyna andre menneske, deira tilstand og deira åtferd, so må me setja
oss i deira plass, tenkja deira tankar, kjenna deira glede og sorg og
uppleva so godt råd er, det dei har upplevt i dei visse tilfelle. Og i
alt vårt arbeid, dersom det ikkje er so at me arbeider reint som
maskiner, må me kunna skilja åt og setja saman fyrestellingane våre på
endelaust mange måtar. Me må kunna laga oss eit mønsterbilete av den
ting me vil få til, fyrr han er ferdig, ja jamvel fyrr me har teke til
med arbeidet. Og me må kunna sjå vårt eige liv i framtidssyner. Alle
framtidsmål som lokkar oss, alle voner me har, alle framtidsvanskar me
ottar for og som difor tvingar oss til varsemd og umtanke, det vert alt
til tankeemne for oss nett av den grunn at me eig skapande fantasi. Og
utan dette fyrebuingsarbeidet i tankane vilde me stå ille rusta i
livsstriden.

Uppgåva for uppsedaren kann soleis ikkje vera å få barnet til å lata
vera å bruka fantasievna si. Tvertum. Men barnet må få hjelp til å
nytta denne herlege giv* nåden sin på ein signingsrik måte.

Skal barnet kunna få nytta fantasien sin, so må det ha eigna til seg
ein rikdom av klåre og tydelege serfyre* stellingar. Det er desse
fyrestellingane som er det bygge* vyrke fantasien har å arbeida med.
Utan eit slikt forråd vil mennesket stå hjelpelaust so ofte i livet.

Barnet må ikkje verta stengt inne og hindra i å læra dei verkelege ting
å kjenna. Ein må ikkje taka det som Søren Kierkegård fortel at far hans
gjorde når guten vilde gå ut. Då tok faren og gjekk att og fram på
golvet saman med guten. Og so tala dei um det som dei tenkte seg å sjå
når dei no i tankane tok seg ein tur kring i byen: der ein skreddar,
ein hattemakar, ei korgkjerring, ein gatefeiar. Og so høyrde dei det og
det, og vart vitne til både det eine og det andre. Snart vart guten
endå betre enn faren til å «sjå» og «høyra» mykje, og peika snart til
den eine kanten og snart til den*

andre etter kvart dei gjekk gjenom gatene på denne måten. Og soleis
gjekk dei og fantaserte til guten vart so trøytt at han kunde ikkje gå
meir. So gjekk dei «inn att» etter den lange turen dei hadde havt. — Ja
det var og ein måte å læra barnet å fantasera. Men soleis bør ein ikkje
taka det. Barnet må læra dei ymse ting å kjenna gjenom sjølvsyn og eiga
røynsle, so mykje som råd er. Det må ut i natura, og det må verta sett
på veg til å ha sansane sine vakne, so det kann få klåre og tydelege
bilete. At barnet heller ikkje må stengjast ute frå menneskelivet
skulde og vera ein sjølvsagd ting. Men samstundes må ein visseleg og ha
opne augo for, at det kann vera sumt i menneskelivet som barnet helst
ikkje bør verta leidd til å fantasera um; det er tvillaust tilfellet.

Men det menneskeliv barnet får læra å kjenna gjenom samliv med andre
menneske, er ikkje nok. Barnet må og læra andre menneske å kjenna både
frå samtida og fortida. Her kjem den munnlege forteljing og
litteraturen til hjelp. Og det er hjelpemidlar som ingen vitug upp*
sedar vil lata vera unytta.

Det er ikkje nok at barnet får samla seg emne til fantasiarbeidet. Det
må og få hug til å bruka tilfanget. Elles vil dei fyrestellingar barnet
har fått, verta liggjande unytta. Men då gjeld det um at barnet kjem
til å få interesser. Fyrst då vert fantasien .retteleg sett til arbeid,
og tek til å skapa mål til å tøygja seg mot. Det som kann vekkja sterke
kjensler hjå barnet, det vil alltid føra til at fantasien tek til å
arbeida. Difor er det og so um å gjera at barnet vert teke av tankar
som varmar, so kjenslestrengene tek til å dirra.

Barnet likar eventyr sers godt, veit me. Knapt nokon annan litteratur
feil so i barnet sin smak. Det er og naturleg. For i eventyret er det
noko på same måten som barnet har det. Ikkje noko er daudt, alle ting
tenkjer og talar. Og der gjeld ikkje dei vanlege reglar for rime* leg
og urimeleg, rådeleg og urådeleg. Der er råd til143

alt, berre ein ynskjer det. — Og so hender det so mykje. Eventyret er
som eit spelstykke. Og alt dette høver godt for barnet.

Men det vilde ikkje vera godt um barnet vart åndeleg metta med berre
eventyr. Peer Gynt talar eit ålvorsord i so måte til alle uppsedarar.
Barnet må læra å tøyma fantasien, so tankebygnadene kann høva noko til
det som er det verkelege både i natur og menneskeliv. Elles vert barnet
berre ein storlygar både for andre og for seg sjølv.

Me har fyrr tala um barnelygna, og me har set at det er ikkje uskynleg
at barnet lett kjem i skade for lygn. Tvertum, det er rimeleg. Men det
vilde vera ein ovstor dårskap av ein uppsedar um han berre slo seg til
ro med det. Nei barnet må verta lært til å kjenna seg sjølv i dette
stykket. Og det bør det få læra på den måten, at det vert nøydd til å
samanlikna det det innbiller seg og kanskje og fortel, med det
verkelege. Barnet må ikkje få sleppa med at det har gjeve tingen eit
namn. Det må røkja etter um det og røynleg er den visse tingen det har
for seg. Det må læra å leggja vel merke til alle kjennemerke fyrr det
dømer. — Og so må det sjølv få sjå skilnaden på det det fortel kanskje,
og so den verke* lege tilburden eller hendinga. Det er dette som barnet
må haldast til. So vil det verka på barnet soleis, at det noko etter
kvart lærer å passa seg. Og denne lærdomen må barnet få. For barnet er
dette like so naudsynt som at det lærer å bruka fantasievna si. Um
dette uppsedings* spursmålet skriv Binet noko som eg vil taka med her:
«Barnet må venja seg til, når det ikkje veit noko, og å svara: eg veit
det ikkje. Og læraren må på si side passa seg vel for å lokka fram eit
falskt svar gjenom suggestion. Eit barn som til og med då det ikkje
veit noko, gjev eit svar som vel er gale, men lel ser ut til å vera
grannvart, eit slikt barn må ein passa vel på. Læraren gjer eit slikt
barn ei stor teneste, um han lærer det å taka seg i vare for seg sjølv.
Ei slik teneste kann ha ein helsestyrkjande verknad på heile den

vokster. Når eg tek undan uppsedinga av viljen, kjenner eg inga
viktugare uppgåve.» Eg tenkjer kvar ålvorleg far og mor og lærar vil
sanna desse orda.

Ein kann og driva metodiske øvingar som tek sikte på å få barnet til å
fantasera vitugt. — Å gjeva barnet ei tekst der fleire ord er burte, og
so lata det fylla henne ut med høvelege ord, kann vera ein måte.
Likeins å lata barnet ordna ei rekkje med ord som ikkje fyreåt står i
nokon logisk samanheng, soleis at dei gjev god meining. — Ein kann og
fortelja barnet ei dramatisk forteljing so langt at det er kome i
spaning, og so lata barnet halda fram med ei slutning, anten med det
same eller når det har fått tenkt seg um, t. d. næste kveld.

Å syna eit barn eit høveleg bilete, og so lata det tolka biletet eller
laga tekst til det, kann vera ei god øving. {Me hugsar A. Kiellands
meisterlege tekst: Visne Blade.) Forteljande og skildrande stilar er i
det heile framifrå øvingar nettupp når det gjeld å få fantasien til å
arbeida. — Kroppsleg arbeid kann og vera soleis at det driv barnet til
å fantasera so det er meining i det. Og fleire slag leikar — ymse
FrøbeMeikar t. d. — har og mykje same formål.

I det heile: ein fantasirik uppsedar vil nok kunna finna høvelege
øvingar. Og det er eit arbeid han ikkje kann taka likesælt, dersom han
er eit ålvorleg menneske.

13. Etteraping og suggestion.

Ein av dei merkelegaste ting i det menneskelege sj ele* liv er det, at
me har slikt lag til å taka etter kvarandre, å etterapa kvarandre.
Høyrer A at B murrar på ein tone, so tek A sjølv til å murra med. Tek A
upp lummekluten sin og turkar seg over panna medan B ser på, so får B
snart fat i sin lummeklut og gjer det same

med seg. Geispar A, so gjer snart B og C og D likeins. Det er som
skulde dei stå og herma etter kvarandre.

Denne etteraping heng saman med at rørslefyrestel* lingane våre har i
dei allerfleste tilfelle lag til å føra til, at me tek til med den
rørsla eller den verksemda me nett tenkjer på. Kjem det ikkje noko i
vegen, anten at me ikkje har høve til å setja i verk ei slik verksemd
som me har fyrestelling um, eller at den tanken kjem upp i oss at me av
ein eller annan grunn ikkje bør gjera det, ja so vil rørsla verta sett
i verk. — Hjå oss vaksne er det ofte at det kjem upp ei motfyrestelling
som held rørsla attende. A ser B sputta. Ikkje fyrr får A denne
synsfyrestellinga, fyrr tunga og lippene tek til å røra seg. Han held
på og samlar sputt saman inne i munnen. Men so vaknar tan* ken um at
det er ikkje god folkeskikk å sputta alle sta* der. Kanskje kjem han og
ihug at ein bør ikkje sputta oftare enn ein er nøydd til det. Og det er
han slett ikkje no. Og so — ja fyrr han er komen til endes med denne
tankeføringa, so har han svalt sputtet ned. Og so sit han kanskje no
etterpå og harmast på B som står og tygg og tygg som ei ku når ho ligg
og jortar, og sputtar og sput* tar som skulde det vera eit karsstykke
av fyrste slaget. — Ja so kann det gå med den vaksne, den som er vaksen
ikkje berre av alder, men og i vit og folkeleg åtferd. — Soleis går det
ikkje med barnet.

I ein ting er barnet lik den vaksne. Fyrestellingane har motorisk
verknad hjå barnet og dersom det på nokon måte er råd. Ja dei nyaste
granskingar ser ut til å slå fast, at ei eller onnor rørsle har ei
fyrestelling lag til å draga etter seg um ho so er av det slaget at ein
ikkje skulde finna det truleg. Sikkert er det i alle fall, at får
barnet ei rørslefyrestelling, so vil det setja rørsla i verk, kann det
berre lata seg gjera. På ein eller annan måte vil det taka etter det,
det høyrer eller ser. Og hjå barnet vaknar ikkje kritikken so lett, som
rimeleg kann vera. Ja hjå det vesle barnet vaknar det slett ikkje
kritiske fyrestellingar, mot* fyrestellingar, for det fyrste. Det tek
blindt etter.

Nordeide: Frå barn til vaksen. 10146

Denne etteraping eller herming byrjar ovleg tidleg. Det har vore lagt
merke til at 2 månader gamle born kann freista herma den ljod dei
høyrer. Segjer mora fint og stillt »å*å« til barnet sitt, so tek barnet
til å freista med same slag ljod. Smiler mora til barnet, so smiler det
att likeins. Denne etterlikningssmilen kann ein tydeleg skilja frå dei
drag kring munnen som kjem av refleksrørsler. Eit 7—8 månader gamalt
barn kann taka etter dei vaksne i å »gøyma« seg attum den som held
barnet, og so sjå fram att. Det leikar med dei vaksne. Lav fortel at
ein 11 månader gamal gut pussa nasen sin når han såg ein vaksen pussa
sin nase; 12 månader gamal hermde han etter katten som lepja mjølk. —
Knyter ein hendene og held dei upp for eit barn som ligg i vogga, gong
på gong, so gjer det snart det same med sine hender. Eit tvo år gamalt
barn vil ha sitt blad og lesa i det som papa når han les avisa si. Det
tek hatten og stokken til far og vil gå med. Ser det no* kon skriva med
blyant eller blåsa ut eit ljos eller kveikja pipa, so vil det gjera det
same. Ja det kann reint verta so uppsett på å gjera det dei vaksne
gjer, at det likar seg ille um det mislukkast. Segjer ein ein ljod
eller eit ord åt barnet og bed det segja uppatt det det høyrde, og det
so ikkje greier det, so vil det kanskje ikkje freista oftare.

Born leikar og med å mjaua som kattar og gala som hanar. Det kann ein
høyra av årsgamle born. Når dei vert eldre, kann dei gå på fire og syna
tenner som hun* dane og stangast som uksane. Det er ei stor moro for
borna å taka etter dyra soleis i sume ting, kann me sjå.

Born kann stundom verta reint som uppsette på å gjera uppatt og uppatt
noko dei nett har set for seg. Dreg mor ut ei skuffe og so skuvar ho
innatt um litegrand, so går gjerne vesleguten burt og gjer nett det
same med skuffa. Men han let det ikkje vera berre med ein gong. Nei
uppatt og uppatt larmar han. Preyer fortel at den eine guten hans lyfte
ein gong upp loket på ei kanne og147

slepte det ned att so det small godt 79 gonger etter kvar* andre.

Kvifor gjer ein gut slikt? Av vondskap og for å vera plagsam? Det treng
ikkje vera so. Men guten etterapar mora for det fyrste i dette
tilfellet. Og so er dette arbei* det med skuffa forvitneleg for guten;
han får henne både ut og inn sjølv. Attåt er det so eit heilt ståk med
det. Og guten likar å bråka på. Difor skuvar han skuffa innatt so det
smell so godt han berre kann få det til. — Denne rørsle* og
ljodfyrestellinga held seg med ei vedvarande sterk makt i barnesjela og
driv guten til arbeid. Kor kann ikkje ein gut plaga ein »nervøs« far
eller ei »nervøs« mor med ei slik skuffe, eller eit lok, eller ei dør,
eller noko som larmar i alle fall, når han fyrst har vorte sett på
vegen. Nei born og »nervøse« folk høver ikkje saman, det er visst. Men
kanskje kann det å skyna korleis det heng saman, motverka nervøsiteten
litegrand. I alle fall bør det hindra den uvislege domen um barnet.

Når barnet kann bera seg soleis åt som me no har nemnt mange døme på,
so heng og det mykje saman med, at det som av ein eller annan grunn
vekkjer sterk åtgaum hjå barnet, det vil helst setja merke på barnet si
åtferd. Sully fortel at ei smågjente såg ein dag at mora reiv eit
tystykke (kattun) i tvo. Dagen etter tok smågjenta til å riva sund
sengtæpet. Då dei so skjente på henne for det, so sa ho reint barnsleg:
»Det er mama som riv sund kattun.« — Her lyt me og hugsa det me har
tala um på ein annan stad i denne boka, at barnet har slik levande
fantasi. Det har so utruleg lett for å vera mama, beste* far,
lærarinne, hest, ku, katt, og kva det skal vera.

No er det ikkje so berre ei og onnor einskild rørsle barnet vil taka
etter dei vaksne i. Nei det gjeld so å segja alt. Frå barnet er
årsgamalt og til det er 5 år, er etteraping den naturlegaste og
vanlegaste verksemd for barnet. Umlag alt det barnet gjer, er slikt
arbeid. Den vaksne er mønsteret barnet reint naturgjeve freistar å
likna148

i vondt og godt. Barnet er den spegel som speglar dei vaksne att i tale
og åtferd, i smått og i stort. Barnet er både fotograf* og
fonografapparat som »tek« deg i augne* blinken. Og so kjem du i
kinematografen eller i gramo* fonen i ditt eige hus og din eigen heim
rett som det er. Men det kann nok vera du ikkje kjenner deg att. Eller
du tenkjer ikkje på at det er deg sjølv du ser og høyrer når det 12 år
gamle barnet ditt sputtar på golvet, røykjer, bannar, brukar uvyrdsleg
tale, er uærleg og useda både i ord og i åtferd.

Gjenom etteraping får barnet soleis visse leveformer, visse måtar å
leva livet på. Samlivet millom menneska vil vanleg halda seg noko på
same måten i lange tider. Det kann no ha ymse grunnar. Men ein av dei,
og i sume ting den viktugaste, er den at den unge utan vidare tek etter
dei eldre og steller seg som dei. Det vert visse vanar som kjem inn: so
skal det vera. Og spør ein so kvifor det nett skal vera soleis, ja so
vert svaret: dei har gjort so fyrr. Det menneskelege samfundsliv vert
eit etterapings* liv, eit hermeliv. Difor skriv og ein fransmann som i
nyare tid har granska hermingsproblemet: La société c'est 1'imi*
tation: samfund er etteraping;.

No segjer det seg sjølv at det på mange måtar er eit stort gode det, at
barnet av seg sjølv tek etter dei vaksne. Tenk um ikkje det var soleis,
for eit arbeid vilde det ikkje då kosta å få eit barn til å verta eit
åndeleg vakse og arbeidsført menneske! Barnet lærer no av eiga drift
det meste. Læraren eller uppsedaren treng berre um å hjelpa til å
rettleia av og til, når barnet ikkje greier å »herma« som det skulde.
Ein bør difor ikkje klaga over at barnet tek etter dei vaksne. Men me
vaksne bør alltid hugsa at me kvar tid og stund lærer frå oss til dei
unge som me lever saman med.

Dei vanar barnet får gjenom etteraping, har som me skynar, ikkje sitt
upphav i at barnet har tenkt sjølvstendig. Barnet arbeider
kritikklaust. Ein kann nok segja det får meiningar og synsmåtar gjenom
denne herminga. For gjer149

ein eit visst arbeid ofte og på same måten alltid, so ska* per det noko
etter kvart ei meining um at dette arbei* det er noko ein bør og må
gjera. Og det må gjerast på den gamle måten. Men med etteraping eller
herming ten* kjer ein helst ikkje på meiningar eller tankar. Ein
tenkjer helst på det ytre arbeid, kroppsarbeidet, eller i det heile på
det arbeidet som kann sansast. Som me har set, er det og so, at det er
ikkje eit medvitande vedtak eller ei viljeavgjersle som har sett det
ytre arbeidet i gan g. I so måte er etteraparen so å segja passiv.

Det er då og ein sjølvsagd ting at etteraping fører ikkje til at det
reint sermennelege, det individuelle, kiem fram. Tvertum. Og at
uppsedaren må sjå få barnet til å verta noko meir enn berre ein
tankelaus hermar, det er vel alle samde um. Det er ei vedkjømeleg, ei
sorgsam og sår klage som er målbori i dei kjende orda: me er fødde som
originalar, men døyr som kopiar. No, lat oss ikkje tru for mykje på
dette um dei »fødde originalar« heller. So tydeleg og sterk er ikkje
denne originaliteten i dei allerfleste tilfelle. Men at sume, ja
kanskje og mange, har fått individuelle givnader som kann vera — og
endå meir verta — det naturlege grunnlaget for ein sermerkt person*
legdom, det er tvillaust. Og dei bør so visst ikkje verta til berre
etterprent eller kopiar. Det er og ei sanning uppsedaren ikkje må
gløyma.

Nær etteraping står suggestion. Ofte vert desse nemne nytta um
kvarandre. Men det er ikkje rett. For sugge* stion kjem ofte fram i
ymse tilfelle då me ikkje kann tala um etteraping. Og desse tilfelle er
ofte av dei som ein rett som det er, får å gjera med nett i upplærings*
og upp* sedingsarbeidet.

Suggestionen gjeld fyrst og fremst tankane, meinin* gane, synsmåtane
våre. Desse tankane eller meiningane som kjem inn gjenom suggestion,
kann ofte føra til kropps* leg arbeid. Men det tarv ikkje vera so
alltid. Suggestio* nen vil difor ikkje alltid syna seg for andre soleis
som herminga gjer.150

Frå soga kjenner me mange forteljingar um kva sug* gestionen kann
gjera. Soga um krossferdene har ei endelaus rekkje med slike tilfelle.
Då den store folkehopen høyrde: »Gud vil det«, og den eine etter den
andre tok ropet uppatt, so var snart den største tvilar viss og trygg
på at Jødeland skulde dei kristne vinna att. For Gud vilde det, det var
ikkje tvil um det. — Lansen som skulde vera funnen under kyrkja i
Antiokia, gjorde underverk. Den modlause og utsvoltne heren greidde det
utenkjelege. Kvar og ein visste so sikkert at krossfararheren skulde
bryta seg ut. — Jeanne d'Arc er eit nytt døme. Hennar sigervisse gjorde
dei andre sigervisse og sigrande.

Dei store herførarar har alle havt ovleg sterk sugge* rerande makt. Ja
jamvel eit namn kann ha havt ein under* leg verknad: Napoleon III vart
president og tilsist keisar i Frankrike, visseleg fyrst og fremst av di
namnet hans hadde slik god klang for fransmennene; og Carnot vart
president sikkert og av di han bar eit namn med ein slik minneglans
kring. — Og kva makt har ikkje sume songar havt i ei lagnadstung stund.
Eller herrop i eit slag og »slagord« i ein valstrid. Og reklamering i
avisene har noko av same verknad.

I alle slike tilfelle vert det skapt ei viss meining, ein viss
synsmåte, ein viss dom. Men meiningane er ikkje bygde på personleg
overtyding. Størsteparten har ikkje tenkt det minste over spursmålet
eller granska det soleis at det har vore råd for dei å få ei meining
som er bygd på grunnar. Men det merkelege er lel, at dei trur, at dei
ikkje har lånt meiningane. Dei trur at det er gjenom eiga røynsle og
overtyding dei har fått synsmåtane sine. Og den tru lever dei i kanskje
heile si tid.

Det er serleg folk som har lag til å få sterke kjensler, og som ikkje
brukar å granska ei sak frå so mange sider fyrr dei får ei meining, det
er helst slike som er lette til å verta suggererte. Og då er det
rimeleg at suggestionen har mykje å segja hjå born. Det er og
tilfellet. I upp* sedingsarbeidet syner det seg på mange måtar.151

For det fyrste kann suggestionen gjera so mykje når det gjeld um å ha
tru på seg sjølv, tru på at ein greier arbeidet. Og det gjer mykje til
um ein verkeleg maktar arbeidet eller ikkje. Soleis er det med oss
vaksne. Men det er endå meir tilfellet med born. Segjer læraren: dette
vert visst formykje for deg; eller: dette er visst for van* skeleg for
deg, so er det mange born som er ferdige med ein gong. Dei kjenner
straks at dette kann dei ikkje greia. Og so vert dei sutrande over det.
Eller dei aldri bryr seg det minste meir, so dei sutrar ikkje heller. —
Ein heilt annan verknad har det um barnet får den meining at læraren
trur sikkert at det maktar arbeidet. Ja då er det ikkje nok berre at
læraren segjer det. Det må vera so at læraren si meining er ei trygg
sanning i barnet sine augo. Elles er det no heller ikkje nokon
suggestion bar* net upplever.

Jamvel når det gjeld sanseinntrykk eller tolking av sansepåverknad, har
suggestionen ei underleg makt. Binet synte nokre born nokre liner som
var ulike lange so det var godt å halda dei ut frå kvarandre, og bad
borna leggja vel merke til den eine av desse linene. So vart linene
løynde ei stund og deretter framsynte att. Borna skulde no peika på den
lina som dei skulde merka seg. So spurde Binet: Ja, men er du sikker på
det? Det var nok til å gjera ein stor part utrygge. Sume valde snart ei
onnor line enn dei hadde peika på fyrste gongen. Og då kunde nok sume
gjera eit betre val enn dei hadde gjort. Men mange gjorde det verre.
Nokre var det likevel som heldt fast på fyrste svaret.

Born som fekk sjå eit bilete ei tid, og so, etter at biletet var teke
burt, skulde fortelja kva som var teikna, dei kunde og lata seg
vill*leia berre av eit spursmål som kasta inn ein tvil. Serleg var det
tilfellet um læraren vill* leidde på den måten at han spurde um ikkje
og det eller det var å finna på biletet — t. d. um det ikkje og var ein
omn? Mange fortalde då at dei hadde set omnen endå det ikkje var anten
omn eller noko som kunde likna omn152

på biletet dei hadde set. Ved nokre slike prøver som tyskaren Stern
gjorde, svara 59 °/o av borna rett, 25 °/o heilt ut gale, og dei andre
16 % visste ikkje kva dei hadde set.

— Ein annan granskar let nokre born halda i ein kopar* tråd. So let han
det sjå so ut som um han sette den kopartråden i samband med elektriske
batteri so der skulde gå ein elektrisk straum gjenom han. Og so skulde
borna segja når dei kjende tråden vart uppvarma. No gjekk det ingen
straum gjenom strengen. Men mesteparten kjende lel kor varm strengen
vart. — Det vart lagt eit band kring eit leikety (ein .kamel), og so
vart det laga so at det såg ut som um det vart drege i bandet, endå det
slett ikkje var

ilfellet. Men 291 av 381 skuleborn hadde lel set korleis kamelen rørde
seg.

Det er ikkje berre born som kann ha vorte narra av det dei vona eller
venta. Jamvel upplyste og tenksame vaksne menneske kann ha gjort seg
til lått og løgje på den måten.

Det er fortalt um ein kapellmeister at han ein gong ikkje kunde få
orkesteret til å spela noko i eit musikk* stykke veikt nok. Det vart
alltid for sterkt, tykte han. — So vart orkesterspelarane leie og
gjorde seg samde um at næste gong når dei kom til dette stykket, so
skulde dei ikkje spela. Og so gjorde dei. Dirigenten slo takten, og dei
kom til desse tonane som det hadde vore so mykje bal med å få til. Han
gav teikn til å spela veikt sjølvsagt.

— Og ingen spela. — Men då sa kapellmeisteren at no var han velnøgd; so
veikt skulde det vera.

Ein statsadvokat skulde vera til stades medan ei lik* kiste vart gravi
uppatt. Det var kome upp mistanke um at det skulde ikkje vera rette
liket som var i kista; det hadde vore fuska. Då grava var opna og dei
hadde fått tak i kista, dåna statsadvokaten. Han kunde ikkje tola
liklukta. Men so synte det seg, at i kista låg det ikkje noko lik; ho
var tom. Likstanken var berre i statsadvo* katen sine tankar. Men
suggestionen verka so sterkt at mannen dåna.153

Ja når vaksne og kunnskapsrike folk kann låta seg narra soleis, so skal
ein ikkje undrast på at born kann gjera det. Og difor bør ein og taka
seg mest i vare med born. Dei er snarast å vill*leia.

Suggestive spursmål er noko læraren må vera ovleg varsam med, dersom
svara har noko serleg på seg. Kor ofte har ikkje born fortalt både
mangt og mykje um seg sjølv og um andre kanskje, berre av di læraren
har spurt soleis at spursmålet peika i ei viss lei. Her er det ikkje
berre ortla som vert sagde, som gjer so mykje. Måten han spør på,
tonelaget, andletsuttrykket o. m. har ofte meir å segja. Alt verkar på
barnet. Læraren har nok ikkje beint fram bede barnet fara med usanning;
langtifrå. Men lel kunde det nok verta sagt som det står i eventyret:
Du tala som ein mann, men peika som ein skjelm. Og barnet har
umedvitande kome til å segja ei usanning. Når det gjeld vitneutsegner
som barnet vert kravt etter um det som gjeld kameratar (ja ikkje minst
då), so er det ofte lite å byggja på det som vert sagt. Og di yngre
barnet er, di meir ligg det under for suggerering. Serleg mottakeleg er
barnet fyre sjuårsalderen. Men seinare og let det seg påverka mykje
meir enn me tenkjer på eller veit um. — Vanleg minkar
suggestionsverknaden frå 7 til 15*årsalderen, ser det ut til. — Lite
evnerike born er alltid lettast å sugge* rera. Sangvinske og impulsive
let seg og lettare påverka enn rolege og flegmatiske; likeins gjentene
meir enn gu* tane. Um utsegner av born er i det heile å segja det, at
dei er mest å lita på når barnet ikkje veit at svaret gjeld noko sers.
Men vert barnet teke i høgtideleg for* høyr, då er det ovleg lite å
retta seg etter det det segjer. Det jagar seg då ofte upp til både å
segja og tru det utrulege.

Ein merkeleg ting er det, at stundom kann det gå so, at ein ikkje kann
halda seg frå å gjera nett det ein på ingen måte vil gjera. — Ein
syklist som ser ein lei stein eller nokre glasbetar burte på vegen, og
tenkjer med seg sjølv at han endeleg må sjå køyra til sides for denne
stygge*154

domen, for han kann elles gjera skade på sykkelringane, han køyrer
beint på steinen eller glasstykka. Det er som kunde han ikkje anna enn
styra midt på den ting han tenkjer på. — Sume vil springa i elva når
dei står frampå ein foss og ser vatnet kasta seg utfyre, eller dei vil
springa i varmen når det er kome eld laus i eit hus, endå dei i grunnen
er levande redde for seg. Men dei kann ikkje halda seg attende. Otten
for fåren dreg etter seg slike rørsler at dei kastar seg beint ut i
fåren. Soleis er det og ofte med born. Dei kann syna stor ulydnad *nett
når dei ikkje vil gjera det. Serleg dersom dei er redde. Pro* fessor
Alfred Lehmann fortel um kva som hende han ein gong: »Som 11 år gammel
gutt fik jeg en lærer som syn* tes mig noget av det helligste jeg
nogensinne hadde sett. Han hadde dessuten stikkende øine som i høi grad
fengslet min opmerksomhet. Henimot slutningen av første time avbrøt han
plutselig undervisningen og forlangte i sint tone at de gutter som
hadde smekket med tungen, skulde holde op med det, da han ikke kunde
tåle det. Jeg visste at jeg var uskyldig, for jeg var altfor redd
mannen til at jeg skulde ha våget å gjøre en dum strek i hans time. Men
suggestionen virket. Av frykt for at jeg uvilkårlig skulde komme til å
smekke med tungen, vendte jeg ganske uforsetlig min opmerksomhet på de
viljebevegelser som rent reflektorisk blir utløst hos ethvert normalt
men* neske, såsnart det har samlet sig en viss mengde spytt i munnen på
ham. Derved blev refleksbevegelsen lammet, munnen løp full av vann, og
med en viss viljeanstrengelse måtte jeg sluke alt spyttet. Men det gikk
ikke for sig uten et lydelig smekk med tungen. Jeg blev naturligvis
opdaget og straffet. Men fra da av inntrådte lammelsen konstant i det
øieblikk den samme lærer trådte inn i klas* sen, og den forsvant
sporløst så snart han fjernet sig.«

Ja her har me eit godt døme på »kontrærsuggestion« som slike tilburdar
ofte vert kalla med eit fagnamn. Ten* kjer ein på ei viss rørsle eller
ei viss åtferd, so veit ein155

ikkje av fyrr ein har gjort det ein tenkjer på, um ein aldri vil det.
Kor ofte kann ein ikkje leggja merke til i ein gymnastikktime t. d. at
når borna står og ventar i spaning på eit visst kommandoord, so er det
nokon som gjer rørsla fyrr ordet er kome. — Eller heime når far eller
mor har vorte leie på eit barn av di det ikkje er som det skulde vera,
og so krev at barnet no skal lyda på flekken, so ber stakkaren seg so
åt at ein kunde tru han vilde rett vera trossug eller syna sin uvilje
på ein tergande måte. I ei slik stund har mang ein lærar og mange
foreldre vore urettvise med borna. Hadde dei teke det med ro og gjeve
litegrand tol, so spaninga og otten hadde lagt seg noko, so hadde alt
gått so godt. I staden kom no den peda= gogiske dårskapen og bråsinnet
til å gjera kanskje ubote* leg skade. (Bråsinnet gjer aldri anna enn
skade i upp* sedingsarbeidet; det bør stå med eldskrift for augo våre
alltid). Og noko av det verste er, at det er gjerne dei borna som i
røynda er lydige og samvitsfulle, men noko reddvorne, det er dei som er
so uhepne. Og dei kjem då ofte til å lida for det dei ikkje kann hjelpa
noko for.

14. Kjenslelivet hjå born.

I sjelelæra talar me gjerne um ymse sider eller deler av det
menneskelege sjeleliv. Me gjer då med sjelelivet umlag som når me tek
for oss noko kroppsleg: ein plante, eit dyr t. d. og ser på dei ymse
luter me kann sansa. Når me tek det på same måten med sjølve livet, so
skil me åt det som aldri i seg sjølv er eller kann vera skilt. Me talar
i sjelelæra um fyrestellingsliv, kjensleliv og viljeliv. Men
fyrestelling har me vel aldri utan at ei kjensle vert vakt, og kjensle
kann me aldri skilja frå vilje. Desse upplevin* gar, som me kann skilja
åt i våre tankar og gjeva serskilte

skil me åt det som aldri i seg sjølv er eller kann vera skilt. Me talar
i sjelelæra um fyrestellingsliv, kjensleliv og viljeliv. Men
fyrestelling har me vel aldri utan at ei kjensle vert vakt, og kjensle
kann me aldri skilja frå vilje. Desse upplevin* gar, som me kann skilja
åt i våre tankar og gjeva serskilte156

namn, dei upplever me som eit heile. Det er i røynda berre gjenom stor
abstraksjon me kann koma til å tala um fyrestelling, kjensle og vilje
kvar for seg. Difor er det og berre det vaksne mennesket, ja i vissa
berre dei menneske som har høyrt eller lese noko frå sjelelæra, og som
har lært å analysera sine eigne upplevingar, det er berre dei som
skynar og kann meina noko visst med kvar av desse orda.

Når dei ymse sider (det vilde vel elles vera betre å segja: slag) av
det menneskelege sjeleliv hjå oss vaksne vert upplevt som eit heile og
aldri annarleis, so er det god grunn til å tru at soleis er det hjå
barnet og. Det er ikkje soleis at barnet i den fyrste tid berre har eit
slag grunnform av sjeleliv, og so når det vert eldre, då kjem og andre
grunnformer til noko etter kvart. Barnet sitt sjeleliv har vel dei same
grunnformer som den vaksne sitt. Men ymse ting er berre som i brydding.

Me skal no tala litegrand um kjenslelivet hjå borna. Men fyrst vil eg
då segja, at den sida av barnet sitt sjele* liv er truleg noko av det
me kjenner minst til. Av mange grunnar er det verre å granska
vitskapleg kjenslelivet hjå borna enn fyrestellingslivet. Og um dette
emnet er og den vitskaplege litteraturen mykje fattigare.

At barnet like frå det fyrste kjenner seg vel eller uvel, i godlag
eller i ulag, det er tvillaust. Det skrik når det svelt eller frys
eller er ustelt so det tek skade av det eller i alle fall ikkje har
godt av det. Og det kjem til ro att, når det får det det treng. Den
lyst — eller ulystkjensla barnet upplever i denne fyrste tida, den er
knytt til det kroppslege tilstand barnet er i, og ikkje til noko anna.
Me kann soleis segja at kjenslene hjå det vesle barnet er berre slike
som me kann kalla organkjensler eller lekamskjensler. — Me har alle ein
medfødd trong til å halda livet uppe. Og alt det som skader livet eller
hindrar oss i å veksa,, eller set stengsler for oss so me ikkje får rom
og verke* plass på ein eller annan måte, det verjer me oss mot. Det157

gjer barnet og — i alle fall so langt som refleksrørsler, instinkt og
drift endå kann føra det.

Eit sanseinntrykk som vert uvanleg sterkt, vil ofte reint naturgjeve
kalla fram eit slag redsle hjå barnet. Dett noko tungt på golvet, eller
høyrer barnet av ein annan grunn ein sterk ljod, so kvepp det og tek
gjerne til å skrika. Eg har set at eit 2 månader gamalt barn som låg i
ei barnevogn ute på tunet, tok til å sutra og stundom storskrika når
hanen gol. Stundom kunde det reint kveppa sterkt, og synte då tydelege
merke på redsle. — No har barnet i denne tid visseleg ikkje
fyrestelling um fåre. Når barnet kvepp og skrik, so er det reint
reflektorisk. Men i slike stunder kjenner det seg ikkje vel; det er
tvil* laust so.

Refleks* eller instinktrørsler er det vel og når barnet verjer for augo
med hendene, dersom noko kjem augo for nær. Men det er tydeleg å sjå at
barnet ikkje likar seg i slike tilfelle. Det er ein vaknande otte hjå
barnet.

Me har alle set døme på at litegrand større barn kann vera redde
menneske som dei ikkje har set. Dei er »folke* stygge«, som me segjer
heime i Sunnfjord. Ukjende dyr, hundar og kattar, er og mange born
redde. Sume har sagt, at dette skriv seg frå at barnet verkeleg har
vorte skræmt ein eller fleire gonger. Mange vaksne er og so uvituge, at
dei trugar barnet med at ein framand stygg mann eller »hunden« eller
»kråka« skal koma og taka det. Og at borna då vert redde av den grunn,
det er sjølvsagt. Men det er ikkje heilt rett å meina at det berre er
den uvituge uppsedinga som er årsak til barneredsla. Redsle og otte
kann syna seg hjå det vesle barnet jamvel um det ikkje har vorte skræmt
eller har vore ute for nokon sers fåre. Professor Ad. Czerny (Berlin)
skriv at det er ikkje sjeldan å sjå at born i alderen 7—10 månader,
vert redde framande andlet. Seinare ser ein og at born vert ottefulle
når dei ser ein stor framand mann eller ein hund eller høyrer eit grovt
mæle. Det er og velkjent at mange born158

ikkje vil vera i eit myrkt rom åleine. Myrkeredsla kann born ha um dei
ikkje har vore skræmde. — Ein må soleis segja at otte eller redsle i
den fyrste tid er reint instinktiv. — Seinare kann barnet koma til å
skyna at det ofte har grunn til å ottast og reddast. Då vil redsla vera
intellek* tuel. Sjølvsagt kann då og barnet otta grunnlaust. Men årsaka
er lel ei verkeleg fyrestelling eller ein tanke. Det er vel ikkje
tilfellet i den fyrste tid.

Etterrøknader har vist at born er meir ottefulle enn ein kanskje skulde
tru. Redsla eller otten finn ein som sagt sers tidleg hjå born. Men
berre med den kjenn* skap me endå har til barnet sitt sjeleliv, er det
ikkje råd å segja um borna fyre sjuårsalderen brukar å verta meir eller
mindre ottefulle etter kvart dei vert eldre. Frå 7—15* årsalderen er
det tydeleg å sjå at gutane har meir og meir lett for å verta redde di
eldre dei vert. Etter den tid vert eit slikt tilstand sjeldnare og
sjeldnare. — Hjå gjentene er redsla eller otten mykje oftare å merka
enn hjå gutane i alle aldrar. Men aller mest i 15—18*årsalderen.

Glede kann ein og sjå merke på hjå barnet sers tid* leg. Dr. Lay fortel
at den eine guten hans smilte då han var 24 dagar gamal. Og den smilen
er han viss på var eit »åndeleg uttrykk«, segjer han. Guten som nett
var vaska og var mett, smilte då faren tok klokka si og let ho dingla
att og fram so guten såg på. Då han var 2 måna* der gamal, var det ofte
han smilte når nokon tok til å spela på pianoet. Fem månader gamal lo
han ein gong då han høyrde mor si læ, endå han ikkje såg henne.

Eg har fyrr nemnt at ein må vera varsam med å draga slutningar frå
minespelet. Det er ikkje alle andletsdrag som er »uttrykksrørsler«. Det
er ofte at rørsler med lip* pene, slike som fylgjer smil, er berre
refleksrørsler. Det er sikkert tilfelle med smil hjå småborn når dei
søv.

Ein annan ting er og å merka seg med slike rørsler. Dei er so ofte
etterlikningsrørsler. Me har i ein annan159

samanheng tala um etteraping hjå barnet. Men her og må det verta peika
på, at dei ytre teikn söm ein kann sjå på glede eller otte eller sorg
hjå barnet, kann skriva seg frå etterlikning, og difor ikkje vera merke
på eit kjensle, tilstand hjå barnet. Smiler ein åt eit barn, so tek det
gjerne til å smila. Og ser ein fast og strengt på barnet, so vert det
og so ålvorleg. Her kann det ofte vera berre etterlikning. Det er
soleis ikkje alltid godt å tyda rett dei ymse rørsler hjå barnet.

At det er ein fast samanheng millom det kroppslege og det sjelelege,
det er noko me ser so uteljeleg mange døme på. Eit visst sjeletilstand
syner seg kroppsleg på visse måtar: glede, sorg, tross, vanvyrdnad o.
s. b. gjev seg kroppslege utslag som er so tydelege, at me kann lett
sjå dei. Difor les me oss til det indre og usanselege av det ytre og
sanselege.

Denne inderlege samanheng millom kropp og sjel gjer, at ein kann setja
seg i eit visst sjeletilstand eller fram. elska eit visst sjeletilstand
med å taka til med dei rørsler eller uttrykksmåtar, som dette
sjeletilstandet plar draga etter seg. So segjer i alle fall sume
psykologar i vår tid. Eg har nemnt denne tanken i stykket um ansing.
Men eg må og nemna denne synsmåten når me her talar um kjensle, livet.
For mange segjer som so: få guten din til å smila, eller få han til å
knyta nevane og bita tennene saman, so upplever han snart å kjenna seg
glad og tilfreds eller sint og trossug. Når me då veit at born har so
lett for å etterlikna, so kann ein umveges få born i den stemning ein
vil. Det er ein av grunnane til at ein kann få eit barn som græt, til å
iæ og verta glad sjølv, dersom ein smiler åt det. Ein kann stundom
snakka på denne måten kjensler inn i barnet og ut av barnet, segjer
Meumann. I dette stykket er i alle fall mange born umlag som få.
mingar. Meumann fortel at han såg ein gong ein idiot som gret eller lo
plent på kommando. Um det ikkje nettupp går so lett med vanlege normale
born, so er det160

vel tvillaust so, at dei i dette stykket er ikkje so lite ulike dei
vaksne menneske.

Ein tydeleg skilnad på born og vaksne syner seg og i det, at hjå born
vil det sjelelege tilstandet få so ovleg store kroppslege verknader.
Eit barn kann læ og gråta, hoppa og dansa, spenna og sparka og skjelva
all igjenom som skulde det vera reint frå seg. Ser me eit vakse men*
neske bera seg soleis åt, so segjer me det er som eit barn. Det er det
då og i det stykket. —

Reint naturgjeve er det so, at sjeletilstandet, og då fyrst og fremst
kjensletilstandet, syner seg tydeleg i det ytre på mange måtar hjå
barnet. Men no røyner me og det, at det er råd for oss menneske å gripa
inn i tilgan* gen med vår vilje og i nokon mun hindra at det sjelelege
får gjeva seg altfor sterke og tydelege utslag gjenom det kroppslege.
Noko av det barnet må læra gjenom upp* sedinga, det er nettupp å gripa
inn i tilgangen i rette tid, og sjå få herredøme over seg som me brukar
å segja. Ein kunde vel segja at barnet vert vant til å løyna seg,
»løyna sin hug«. At denne løyning stundom kann ha min* dre bra fylgjer
set frå ein etisk synsstad, det veit me. Men livet har no vorte so at
det er naudsynt, anten me likar eller mislikar det.

Um barnet sitt kjensleliv i det heile er det å segja, at det ofte skal
so svært lite til fyrr ei kjensle vert vakt. For barnet er det so mangt
som er nytt og ukjent. Og det er nyfike og forvite. Og då er straks ein
kjenslestreng ko* men i svinging. — Men so er kjenslene so lite
vedvarande. Det er slik svær skifting i kjenslelivet. Det svingar frå
glede til sorg, eller frå den såraste hikstegråt til den vil* laste
hopping mange gonger på ei stutt tid. Ofte kann ei sterk lystkjensle
slå um i ei like sterk ulystkjensle. Vesle* guten eller veslegjenta
vert so snart lei av ein ting dei tykte ovgildt um med det same.

Barnet har og meir ublanda kjensler enn me vaksne. Hjå oss er det vel
so at me umlag aldri er berre sorg* fulle, og aldri berre glade. Det er
alltid noko både å161

gleda seg og å syrgja over. Difor har me so ofte eit tunglynde som
stundom er mest farga av sorg, stundom mest av glede, men alltid noko
av båe. — Barnet er ikkje soleis. Det lever berre i augneblinken. Det
syrgjer ikkje for morgondagen og heller ikkje over gårsdagen. Det let
verkeleg kvar dag — ein kunde mest segja kvar stund — ha nok med seg.
Og det går so fullt og heilt upp i det det nett har for seg eller det
det nett er påverka av. — Det er dette som gjer, at me tykkjer barnet
er so urimeleg lettlyndt og tankelaust. Men er det ikkje og dette laget
til å gløyma det såre og tunge, som gjer at me mang ein gong ynskjer: å
gjev eg kunde vera som barnet no ei stund!

Me skal no gå over til å tala noko lite um ymse slag kjensler som får
plass i barnet sitt sjeleliv noko etter kvart, i alle fall når det vert
litt eldre. — Me har alt nemnt at ymse sjølvslege kjensler vaknar reint
natur* gjeve hjå barnet, like frå det fyrste. Naturgjeve kann ein vel
segja at medkjensler og vil vakna. Eit barn vil kanskje kjenna seg ille
til mode når det ser at mora græt, um ho so ikkje græt for barnet si
skuld. Noko slikt har vore lagt merke til med sume born som ikkje har
vore meir enn 9—10 månader gamle, vert det fortalt. Det skulde vel vera
vanleg å sjå at 2—3 år gamle born er uglade, ja kanskje græt, når dei
ser at foreldra eller syskina har det vondt. Born græt og stundom av di
dei tykkjer dokkene har det vondt, når dei misser armar eller føter t.
d.

Det er elles å leggja merke til, at skal born få med* kjensler, so må
årsaka vera noko som barnet skynar litegrand av. Det må ha røynt noko
som gjev det lite* grand meining um kva den må lida som no har vorte
ute for ei slik ulykke. Eit barn kann tykkja synd på mor si når ho dett
og slær seg. Men um nokon døyr i huset, so er barnet nett like glad.
Det leikar som um ingen ting hadde hendt. Barnet har ingen tanke um kva
døden er, og kva døden har å segja for oss. Heller ikkje sjukdom

vekkjer sorg hjå barnet dei fyrste åra, dersom det berre er friskt
sjølv. Ein 3—4*åring kann med strålande augo fortelja at mor ligg sjuk
ein dag. Det gjer aldri ein 8—10* åring.

Det har vore gjort ymse vitskaplege etterrøknader med det formål å koma
etter korleis det er. med medkjen* slene hjå born i dei ymse årsaldrar.
Eg kann ikkje her tala um korleis dei har bore seg åt for å finna ut
noko um det. Men dei svar dei har kome til — og det på ymse vegar — er
i sume ting so uventa for mange, tenkjer eg, at eg må nemna litegrand
um det.

Det har vore røkt etter um barnet har meir eller mindre lag til å få
medkjensler etter kvart det vert eldre, eller korleis det er i so måte.
Til å visa det svar som ein vitskapsmann har funne på det spursmålet,
tek eg inn ei liste frå Meumanns store verk um barnet.

År 1 2 3 4 5 6 7 8 a 10 11 12 Kor mange tilfelle 3 66 95 94 93 60 41 28
37 25 19 10

Som me ser, tyder denne lista på, at det er frå det 2. til det 6. året
at medkjensla har størst plass i barnet sitt sjeleliv. So går det i det
store og heile sterkt ned* over til 12*årsalderen. (Um nokon har
freista finna ein statistikk for dei seinare år, kjenner eg ikkje til).
— Det ser ut til at det er dei sjølvslege kjensler som får over* taket
meir og meir dei fyrste åra barnet går på skulen. Mange ting som eg
ikkje kann tala um her, tyder på det. — No er det med denne
statistikken som med mest alle som gjeld åndstilstand hjå mennesket —
han bør ikkje verta halden for meir enn eit lite påliteleg barometer i
alle fall. Og mange vil truleg segja at han ser so urime* leg ut, at
han er ikkje å leggja merke til det minste. Men lat oss ikkje vera for
snare til å avdøma eit samvits* fullt granskararbeid heller. Um svara i
det einskilde kann163

vera mykje misvisande, so torer det lel vera so, at dei i det store og
heile peikar på ei sanning.

At born er hjartelause, det ser me diverre so altfor ofte. Ein lærar
som Meumann hadde tala med nettupp um denne statistikken, sa i det
høvet: »Eg har funne at hjå born i 12—14*årsalderen — serleg gutar — er
medkjensla noko ein sjeldan ser noko til; det er reint eit hende det«.

At medkjensla ikkje gjer seg mykje gjeldande i alle fall hjå gutar, ser
me eit vitnemål um i den råskap som dei kann syna mot dyr. Det er som
dei ikkje skulde eiga tanke for at dyr kann lida. Eg må her få nytta
noko av den gripande skildringa som Viktor Hugo gjev av seg og tre
andre skulegutar i stykket »Padda« som er attfortalt av Bjørnson i
»Århundredernes Legende«. Det var ei stakkars padde som sat på vegen.
So kom det fyrst ein mann gåande, og han kom til å trakka på henne. Og
so kom det ei gjente med ein paraply i handa. Utan å vita um det kom so
ho til å setja paraplyen sin i auga på padda. Og straks etter, står det
i forteljinga, »kom fire skulegutar; klåre, opne åsyn. Men hardhjarta
var dei. Soleis tek me til. Sjela går den vegen som men* neskeætta har
gått, frå hjarteløyse upp mot hjartemilde og miskunn. Gutane sine augo
stråla av leik, av helse. Kvar hadde si mor; dei hadde gode leikebrør,
dei anda inn lufta med friske lunger; dei var elska, dei var frie, dei
var glade. Kva hadde dei so betre å ta seg til enn å vera hjartelause?
Hardsette mot dei som var ulukke* lege ? — Padda drog seg burt so snøgt
ho kunde; ho vilde ned i holvegen og gøyma seg. Men gutane fekk auga på
ho. »Isj, det fæle dyret! Lat oss drepa det!« »Ja*a!« Dei lo. — for
slike gutar lær når dei gjer vondt. Dei fekk fat i ein kvist, som dei
kveste til; dei vilde prøva å stikka i det auga som var skadt, dei
vilde bora holet større. Dei vilde såra såret. Å som det frygda dei!
Det arme dyret kunde ikkje skrika; blodet rann; det prøvde å koma vekk,
det hadde ikkje noko vondt gjort, det var berre stygt. Den eine foten
drog det etter seg, det eine164

auga hekk ute. Ein gut kom med eit stykke av ei skufl, og for kvart
puff han nådde til å gjeva, gav dyret slim frå seg. »Sjå kor ho
slevar!« sa gutane. Dei prøvde um dei kunde fanga henne med eit
skoband, men ho glapp undan. Og so fekk ho kasta seg ned i
hjulfarpytten og rota upp der so ingen såg henne. Ho vaska mennesket si
skam av seg i stygt vatn. Og desse gutane med forår på kinnene, fagre
og friske, dei mora seg ovleg, dei snakka alle på ein gong. »Skal me
ikkje få tak i ein stor stein og kasta etter henne?« »Ja, ja«, sa
allesaman. Men so kom det ei vogn køyrande, fortel Hugo, og det gjorde
at padda slapp fri frå gutane.

Her har me den hjarteløysa og råskapen som gutar kann syna mot eit
verjelaust dyr, skildra med den store diktars meisterskap. Og me har
visst alle set noko av denne gutenatura både titt og ofte. Men me har
vel og ofte lagt merke til, at det har mykje å segja kva borna har
høyrt og set av dei vaksne i dette stykket og. Det er vel stundom
kunnskap som vantar, og stundom er det tanke* løysa som er so stor når
born kann vera so hardhjarta. Ein bør difor ikkje nett taka all slik
stygg åtferd til døme på medvitande vondskap.

Når me talar um kor umenneskelege borna stundom kann syna seg, so er
det og grunn til å minna um korleis ymse eldre born kann pina og plaga
ein stakkars lærar som dei trur dei kann fara med som dei vil. Finst
det då ikkje hjartelag i desse borna? har vel mang ein spurt seg sjølv,
når han har set korleis dei ofte kann løna kjærleik og velvilje. Svaret
er diverre at ein må ikkje venta mykje av det slaget hjå ein stor part
skuleborn; serleg av dei eldre. Dei skynar mykje betre den som er fast
og stø og kann syna at han ikkje er ein dott som dei kann fara med som
dei lyster. For barnet høver det å verta leidd og styrt — innanfor
rimelege grenser då — ikkje å vera leiar og styrar sjølv. Difor er det
so sers mykje um å gjera for ein uppsedar at han er eit men*165

neske som kann greia å setja sin vilje igjenom når det knip. Den
tryggleikskjensla som eit barn har når det vert styrt av ei slik
pedagoghand, ho er mykje sterkare enn den kjær* leiken ein so gjerne
vil tru skal vera hjå barnet når ein er »god« med det. Det er i dette
stykket som so ofte i livet: ein må rekna med det som er, og ikkje med
det ein kanskje kunde ynskja. Me lyt sjå sanninga i augo jamvel um ho
sårar oss.

No vilde det vera urett å meina at alle born er so hjartelause. Den
lista som er prenta framanfor, syner og det at medkjensler slett ikkje
er so sjeldne hjå born. Det vil visseleg og alle uppsedarar som har
havt med noko mange born å gjera, ha havt høve til å røyna. Det er
stundom ein kann sjå at eit barn vert so teke av ei for* teljing at det
tek til å gråta. Og at det kann verta so hop* pande glad at det mest
ikkje kann sitja i ro, når det høyrer at det går retteleg godt med den
det vert fortalt um, det veit me og. Men hjå born frå 9 år og utover
til 13 —14*årsalderen er det vel ikkje so sers ofte etter måten å sjå
døme på slikt.

Naturkjensla er og lite sterk hjå born. Dei likar seg vel betre ute i
den frie natur enn inne i ei skulestove, det er nok so. Dei er og
tidigare i klårver og solskin, enn når det er tjukt og myrkt ver. Men i
dette tilfelle er det vel so, at den friske lufta og solskinet er meir
styrkjande og velgjerande for kroppen enn skulestovelufta og myrkveret.
Lekamskjensla vert meir ei lystkjensle i det eine enn i det andre
tilfellet. Men denne kjensla har ikkje noko av estetisk naturkjensle i
seg. — Barnet har lite sans for naturfagerdom, eller for det storfelte
og hugtakande. Ikkje anten det blide og yndefulle eller det ville og
mek* tuge vekkjer nokor sterk kjensle som barnet veit um og legg merke
til. Her syner det seg elles nokon skilnad på born etter det dei ser og
høyrer for seg. Dei born som får halda seg mykje ute, og som vert
hjelpte til å leggja merke til det dei ser — dei vert t. d. leidde til
å leggja merke til blomane, skogliene, fossen, solargladet, stjerne*166

himmelen — dei kann og verkeleg uppleva naturkjensler. Men av seg sjølv
har barnet altfor mykje lag til å gå blindt gjenom livet. Natura er den
store leikeplassen for barnet. Her kann det få stella seg meir fritt og
vera meir sin eigen herre enn inne i stova saman med dei vaksne. Difor
likar barnet seg so mykje betre ute enn inne. Men det vert ikkje teke
av naturvenleiken. Undan* tak treffer ein nok. Me har vel alle lese det
Bjørnson fortel um seg då han kom til Romsdalen og fekk heimen sin på
Nessets prestegard. »Her på Nessets prestegård hvor jeg kunde stå om
kvelden og se på solspillet over fjell og fjord til jeg gråt som om jeg
hadde gjort noget vondt, — og hvor jeg på mine ski nede i en eller
annen dal plutselig kunde stanse som trollbunden av en skjønhet, av en
lengsel som jeg ikke maktede å klare, men som var så stor, at jeg
ovenpå den høieste glede følte den dypeste innestengelse og sorg, — her
på Nessets preste* gård vokste mine inntrykk,« skriv Bjørnson. Han var
6 år gamal då han kom til Romsdalen. Og um me no tenkjer oss at denne
skildringa er bygd på minne frå nokre år seinare — han nemner i so måte
ikkje nokor viss tid — lat oss segja 8—ll*årsalderen, so er dette like*
vel eit vitnemål um at han var ein gut som var mykje fyre sin alder.
Men Bjørnson si sjølvskildring viser, at det finst då born som verkeleg
kann verta sterkt gripne av stordomen og venleiken i natura. Den danske
skule* og bokmannen Vilhelm Rasmussen skriv i ei bok um »Natur* studiet
i Skolen« nokre ord som eg må nemna i denne samanheng: »Primitiv
naturfølelse findes allerede hos børn. En enkelt gang har jeg set den
ytre sig sterkt hos en 12*årig dreng. Skjønt han ellers var lidet
energisk, navnlig til legemlige sysler, kravlede han op på en høi
klippe og sad der længe og stirrede ud over havet. Natu* ren havde
taget ham.« Som me ser, er her og eit vitne* mål som peikar i same lei
som Bjørnsons. Men Rasmus* sen meiner visseleg at det er sjeldan å
treffa born med sterk naturkjensle. Og det er sikkert det rette.
Undan*167

tak stadfester regelen, segjer eit gamalt ord. Og ein tarv ikkje vera i
tvil um kva som er undantak og kva som er regelen i dette tilfellet.

Dette at naturkjensla har so liten plass i barnet sitt sjeleliv i det
store og heile, er det ofte teke for lite umsyn til i lesebøker for
born. Dikt som skildrar naturstemningar som me vaksne kann kjenna, er
ikkje barnemat. Borna skynar ikkje stort av slikt, av di dei har so
lite upplevingar sjølv av det slaget.

Naturkjensla veit me høyrer med til dei estetiske kjensler. Men ho er
ikkje den som det er lettast å gjera etterrøknader med. Ymse andre
estetiske kjensler gjev betre høve til eksperiment. Soleis dei kjensler
som fargar og former kann vekkja.

Born likar slett ikkje alle fargar like godt. Små born likar oftast
raudt best. So kjem blått, og deretter grønt og gult. — Born over 7 år
likar blått best; so kjem raudt, grønt og gult. (Vaksne likar sjeldan
gult sers godt, men born tykkjer den fargen er bra). Dei fargar som er
mest mislikte av både små og store born, er svart og so alle slag grått
Brunt er heller ikkje mykje umtykt. Det same gjeld og kvitt.

Det har vore gjort mange eksperiment med korleis born verdset bilete.
Når det gjeld slik verdsetjing, er det ovstor skilnad på born og
vaksne. — For det fyrste er det å leggja merke til, at sjølve forma er
inkje for det vesle barnet; innhaldet er alt. Barnet ser ikkje på um ei
teikning liknar det som skal vera teikna. Det kann me sjå so tydelege
døme på i mange ting. — Barnet set nokre strek med ein blyant på eit
papir og segjer: dette er mor, dette er veslesyster. Men me ser ikkje
at det tenkjer stort på likskapen. — Heilt ute or tankane er vel ikkje
fyrestellinga um likskap. Skal ein gut teikna far og mor, eller bror og
syster, so lagar det gjerne eit slag hatt på mor og syster, som det
ikkje set på far og bror. Veslesyster får gjerne ei sløife i håret, men
aldri bror. (Er det ei lita gjente som skal teikna syster si, so
kann168

ein vera viss um sløyfa vert ikkje gløymd. Ho er noko av det
viktugaste). Stakk kann ein og sjå eit slag tanke um. — Røyk som stig
upp or skorsteinspipa, vert teikna som bogne strek eller ringar. Men ei
dør vert aldri teikna som ein ring. — Ymse ting på barneteikningane
tyder soleis på, at barnet ikkje kann vera heilt utan tanke um at
teikningane skal likna tingen. Men tanke um anna enn berre ein rå eller
grov likskap ser ein i alle fall ikkje noko til på
småborns*teikningane.

Når små*born teiknar som dei gjer, so er sjølvsagt grunnen og noko den,
at dei greier ikkje å føra handa likare. Det lyt ein og hugsa på. Ein
må difor ikkje leggja formykje i dei lyte som barneteikningane har
heller. Men so mykje kann ein trygt segja: noko slag kunstverd* setjing
finn ein aldri noko av hjå det vesle barnet.

Barnet er symbolist, har det vore sagt. Og i ymse ting er det sant. Det
er assosierte fyrestellingar som gjev teikninga verd for barnet, ikkje
sanseinntrykket. Barnet ser nokre strek og tenkjer på far eller mor
eller Passop som streka er symbol for. Og so er det fyrestellingane um
mor, far eller Passop som gjev biletet verd ; ikkje anten biletet er
godt eller dårleg når ein ser på det som bilete. — Dette gjer at eit
bilete er verdlaust for barnet dersom det ikkje har fyrestellingar som
det kann knyta til. Eit slikt bilete bryr ikkje barnet seg noko um, kor
godt biletet enn er som kunstverk etter dei vaksne sitt skyn. Dette må
me hugsa på um me skal skyna barnet sine meiningar eller domar um ymse
slag bilete.1

1 Mange vaksne er i mange ting ikkje stort likare enn born når det
spørst um å lika eller mislika eit kunstverk. Domen deira kjem sers
ofte til å verta farga av dei religiøse og politiske meiningar som dei
har. Dr. Müller fortel at han synte nokre bilete til nokre
fabrikkarbeidarar i Bielefeld, og bad dei segja kva for eit dei likte
best. Umlag alle valde eit der det var synt fram ein mann som skulde
reisa frå fedrelandet sitt. Då so Müller spurde kvifor dei tykte det
biletet var best, so fekk han til svar frå mange : »Mannen er eit offer
for den moderne kapitalisme«. Sume sa: Det er ein streikande arbeidar
som er fordriven frå fedrelandet sitt. (»Der169

Stemningsbilete bryr barnet seg ikkje noko um. Å syna barnet slike
bilete som: »Aftenstemning ved tjernet«, »Solopgang«, »Uveir ved den
norske kyst«, »En birk i storm« o. s. b. er nyttelaust umlag. Det
skynar lite av bileta og kjenner ingen ting. Det har sjølv upplevt lite
naturstemningar, og det har soleis lite assosiasjonar å festa til
bileta. Og fargar og former og naturtruskap, har* moni og heilskaps
verknad, det er altsaman noko som ikkje er til for barnet soleis at det
vekkjer tankar og kjensler. Dei bilete eit barn — under 13*årsalderen i
alle fall — skal kunna skyna noko av, må vera realistiske fram*
syningar av slikt som barnet har eller kann ha interesse for. For dei
yngste må dei vera lite sammansette : eit dyr, eit menneske kanskje i
eit visst høve, i ein viss situasjon. (Det siste kann elles snart gå
over det mange skynar noko av). Men aldri berre eit tomt landskap.
Dette siste kunde det vera grunn til å ynskja dei vilde hugsa på dei
som vel bilete til kinematograf*framsyningar for born.

Til det me no har sagt, er og å leggja attåt, at eit bilete ofte kann
ha meir å segja for barnet etisk og reii* giøst enn estetisk. Det er
god grunn til å bruka t. d. bibelske bilete i religionsupplæringa når
ein har med yngre born å gjera. Men då tenkjer ein ikkje på at barnet
skal få nokon estetisk hugnad av biletet.

Sjølvsagt er det so at barnet si estetiske upplevings* evne er ikkje
plent den same alle barneåra uppigjenom, endå um skiftet ikkje er so
stort frå år til år. Store hopp eller sprang er det ikkje i den
sjelelege vokster på noko umkverve. Men denne voksteren frå år til år
kann me ikkje tala um her. Eg skal berre nemna det, at mange meiner det
vert ikkje so lite skifte med den estetiske upplevingsevna kring
13*årsalderen. Frå den tid ser det ut til at borna har mykje meir lag
enn tidlegare til å få

Mann ist ein Opfer des modemen Kapitalismus.« »Es ist ein strei* kender
aus seiner Heimat vertriebener Arbeiter«). Professor Meu* mann segjer
at sume vaksne kann verta so forblinda av partisynet, at domen deira
jamvel kjem til å stå under skuleguten sin.170

estetiske kjensler når dei ser bilete. Men i dette tilfelle og er det
um å gjera at evna vert teki i bruk, skal det verta til noko. Difor
gjeld det at dei fag som kann tena til å fremda den estetiske kjensla,
vert nytta. Det bør skulen og lærarane hugsa på serleg dei siste åra
barnet går på skulen.

Fr. Lichtenberg har granska korleis det er med den estetiske kjensla
hjå born når dei høyrer musikk. Me har fyrr nemnt at jamvel for
musikalske born har takt eller rytme meir å segja enn melodien, ser det
ut til.1 Det fann Lichtenberg og. Men dei små borna vil helst blanda
desse tvo slag inntrykk saman. Jamvel 6*8*åringar gjer sjeldan stor
skilnad. Fyrst hjå 9*åringar finn ein at dei held desse tvo slag
musikkinntrykk og musikkverk* nader noko greitt ut frå kvarandre. Men
hjå born har rytmen alltid meir kjensle verknad enn melodien, segjer
Lichtenberg. Han fann og at born hugsar mykje betre rytmen enn tonen.

Religiøst sjeleliv og religiøse kjensler hjå born. Det Kar som me veit,
vore ymse meiningar um anten me men* neske er fødde med noko slag
fyrestelling eller ikkje. Sume har meint at t. d. fyrestelling um ein
gud var noko som høyrde menneskesjela til frå det fyrste. Andre nektar
det. Denne striden skal me ikkje koma inn på her. Trulegast er det vel
at barnet ikkje har nokor fyrestelling eller nokon tanke um nokon ting
frå det fyrste. Dei fyrestellingar

1 Det er ikkje alle menneske som har sans for rytme. Det er t. d. sume
som det er rådlaust å få til å banka med ein liten hamar i takt med
andre. Sume er det rådlaust å få til å marsjera

i takt. Dei kann aldri gå i takt etter militærmusikk t. d. Soleis er
det med sume soldatar. Slike menneske er uskikka til alt rytmisk
arbeid. Meumann segjer difor, at forutan dei andre sansar må me tala um
ein rytmisk sans, som soleis sume men* neske ikkje har fått stort av.
Gymnastikklærarar, og likeins læra* rar i song og skriving (serleg um
dei driv taktskriving mykje) må passa seg med slike born so dei ikkje
er urettvise med dei. Det kann godt verta teke for vondskap og
likesæle, det som er ein naturfeil dei ikkje kann hjelpa noko for.171

som det 7—8 år gamle barnet har um Gud, har dei lånt av mor og far og
lærar, eller me kann segja at dei vaksne som det har kome til å vera
saman med, og som det har trutt på. I so måte har vel Rousseau rett når
han skriv i »Emil«, at når eit barn segjer det trur på Gud, so vilde
det vera rettare å segja at det trur på den Per eller Pål som har
fortalt det um Gud.

At barnet er født med givnad til religiøst sjeleliv, er tvillaust, like
so visst som det er født med givnad til å tenkja. Når det kjem so langt
i åndeleg vokster, so er det eine like so naturleg som det andre. Her
vil eg få leggja attåt nokre ord som den kjende presten J. Jansen
skreiv i eit stykke: »Gudsforholdet« i boka »Foreldre og Børn«. »Er
religiøsitet arvelig«, spør Jansen. Og han svarar: »Jeg besvarte
spørsmålet i tidligere år alltid uten videre med »nei«. Men jeg er
blitt noget mere til* bøielig til å svare »ja«. Naturligvis, den
hjerteforandring Bibelen betrakter som overgang fra død til liv,
»omven* delse«, »gjenfødelse«, den arves ikke, men måskje en viss
disposisjon for religiøse forestillinger, religiøs tankegang, religiøs
hengivelse.«

Det er naturleg at det vert til ein religiøs tenkjemåte hjå barnet når
det lever saman med religiøse menneske, endå um det religiøse livet —
som sjelelivet i mange måtar hjå barnet — er noko ulikt det tilsvarande
livet hjå dei vaksne. — Barnet er so veikt og hjelpelaust, veit me. Det
må ha hjelp. Og det er so naturleg for barnet å ta mot hjelp. Det
kjenner det ikkje sårt å verta bore av dei vaksne både på den eine og
den andre måten. Tvertum, det er det naturlegaste og den mest
sjølvsagde ting for barnet.

Det er og naturleg for barnet å tru det dei vaksne fortel det. Barnet
har eit naturgjeve lag til å halda for sant det mor eller far fortel.
Det kjenner seg like trygt på at dette er sanning, som um det hadde
sjølv set det eller funne det ut. Barnet møter dei vaksne med ei
grense* laus tiltru, kunde ein mest segja. Soleis er det til barnet172

av vond røynsle lærer at dei vaksne kann vera svikfulle og ikkje å lita
på. Diverre steller me vaksne oss ofte so, at det er ikkje stort barnet
fyrr me kann sjå at det trur berre so måteleg på det me fortel det.

Men når foreldra og andre som barnet lit på, fortel det um Gud, so er
det naturleg for barnet å halda det for sant. Og barnet er ikkje stort
i eigne tankar. Det kjenner seg hjelpelaust, og tek med glede mot hjelp
utan* frå. Det er då berre naturleg at eit slag religiøs tenkje* måte
eller ein religiøs måte å leva livet på finn vokster* vilkår i barnet
sitt sjeleliv. Det stadfester og den vit* skaplege etterrøknad. Karl
Just har granska »den reii* giøse kjensla i barneåra«. Han skriv m. a.:
»Den religiøse kjensla ovrar seg alt tidleg hjå barnet. Ho veks fram av
det, at barnet kjenner seg knytt til foreldra, kjenner seg glad i
foreldra. Og likeins av at den menneskelege hjelpe* løysa går upp for
det — noko nettupp barnet røyner so sårt. Den beste hjelp og fremding
får den religiøse kjensla gjenom dei gode og gudelege seder og skikkar
som barnet umedvitande veks seg inn i i heimen frå det er lite. Den
største religiøse verknad går ut frå mora; men og andre, soleis faren,
kann verka med på ein sig* ningsrik måte.« Dette som Karl Just her
segjer, er umlag ord til anna so som Pestalozzi skreiv i »Korleis
Gjertrud uppsedar borna sine«. Pestalozzi var ikkje vitskapsmann i
vanleg meining av ordet, langtfrå det. Men han var i mange måtar ein
pedagogisk tankelesar og profet som kjende kva som var sant. I boka mi
»Soga um Uppseding og Skule« har eg freista gjeva Pestalozzi sine
tankar att so stutt og so sannferdig som eg kunde få det til. Eg veit
ikkje å gjera det likare no heller, og nyttar difor det som står der:
»Det religiøse sjeleliv hjå barnet har sitt naturlege upphav i
kjærleiken til mora. Det er lite mun i å tala med eit barn um å tru på
Gud og elska Gud dersom det ikkje har ei mor eller noko anna men* neske
som det lit på og elskar. Det vert uskynleg tale for barnet. For her og
går barnet ut frå det som det173

har upplevt. Det går frå det kjende til det ukjende. Difor er ein god
barneheim, og serleg ei god mor, den naturlege hjelp for barnet til å
verta eit religiøst men* neske.«

Dei religiøse fyrestellingar barnet får, tek det eller lånar det som me
skynar, frå dei eldre. Og det tek imot plent kritikklaust. »Far og mor
er Gud for børnene i den første tid«, skriv J. Jansen (i
»Gudsforholdet«). Og det er umlag rett det, når alt er som det skal
vera.

Ein må ikkje tru at borna — mange då — får tydelege og greie
fyrestellingar um dei religiøse spursmål. Dei vitskaplege etterrøknader
som er gjorde både i Tyskland og andre stader, talar tydeleg nok i so
måte. Når barnet skal greia ut um kva det meiner med eller legg i dei
ymse religiøse umgrep, so vert det ofte smått stell ein får sjå. Det er
vel elles noko som lærarar og veit so altfor godt frå den røynsla dei
gjer i skulen. — Det gjeld elles abstrakte umgrep i det heile det,
ikkje berre dei religiøse. — Men ein skal ikkje døma det religiøse liv
hjå barnet etter den stakkarslege dogmatikk barnet har. Det religiøse
huglynde og den religiøse måte å leva på er noko anna enn
religionsdogmatikk. Kanskje kunde det vera sume born som kunde segja
med sanning som dansken H. C. Frederiksen i boka si: Den personlige
Skole, fortel ein stad ei skulegjente skulde svara. Ho høyrde til dei
born som alltid gjer det so dårleg på alle offentlege prøver eller
eksamenar. Og so sa denne gjenta ein gong då ho som vanleg hadde greitt
seg so dårleg: »Jesus, eg kunde døy for deg um du kravde det; men
»læra« deg kann eg ikkje.«

Det religiøse sjeleliv vil i ymse ting vera annarléis hjå barnet enn
hjå dei vaksne. Barnet har ikkje den røynsla å byggja på som dei eldre.
Det kjenner ikkje seg sjølv so godt, og det kjenner ikkje menneska og
det vitnemål som soga gjev um menneskelivet i dei ymse tilfelle. Det er
denne sanning som Francke og den flokk han var målsmann for, ikkje
hadde syn for. Og mange174

har ikkje det endå. Presten Jansen skriv og um dette noko som eg vil
taka med her: »Barnet kan ikke røre sig fritt i den voksnes kanskje
endog mørke kristendom. Det ligger så nær for en far eller mor som selv
er blitt »vakt«, å iføre sitt barn en voksen religiøsitet som det ikke
kan gå i. Et barn kan f. eks. godt angre at det har bedrøvet Gud ved å
lyve; men det kan ikke erkjenne at det efter sin syndige natur helt
igjennem er en løgner«. — Det gjeld her som alle stader at barnet må få
lov å vera barn so lenge det er naturleg for det. Det er nok råd å få
eit barn til å tala um synda si som eit vakse menneske. Men då er det
truleg at barnet segjer fram ei lekse som det har lært.

At kvinna har eit meir religiøst huglynde enn mannen, har vore ei
vanleg meining. Og det kann vera grunn til å tru at denne meininga har
mykje for seg og er sann i det store og heile. Det har og vore sagt at
i barneåra kjem denne skilnaden fram kanskje sers sterkt. Gutane er
mindre religiøse enn gjentene. Eg tykkjer her og det er forvitneleg å
leggja merke til presten Jansens vitne* mål. Han segjer: »At gutter i
motsetning til piker er så uimottagelige for religiøs påvirkning, er en
overtro. Jeg synes jeg kommer lenger, ialfald like så langt, med gutter
også i det religiøse. Men de må behandles annerledes enn piker. Når man
vil gjøre en gut til en religiøs pike, så lykkes det ikke; og det er
det nogle prester og lærere og kanskje også foreldre prøver. Der er i
det hele tatt måskje kommet noget vel feminint over kristendommen.«

Religiøs tvil, i alle fall tvil um dei religiøse sannin* gar dei eldre
fortel um, er det umlag ikkje å merka hjå borna fyre ll*årsalderen. I
12 — 13*årsalderen kann det henda eit og anna barn kjem i slik tvil;
men det er og sjeldsynt. Det er fyrst etter at den vanlege skuletida er
slutt,, at dei religiøse tvilstider tek til. Men det hender ikkje so
sjeldan at det kann koma til eit religiøst gjenom* brot dei siste åra
fyrr folkeskuletida er slutt.

Ein amerikansk professor, Edvin Starbuck, har freista175

å få greie på kva tid i menneskelivet dei religiøse gjenom-brot helst
går for seg. Eg kann ikkje fortelja her um korleis han har funne ut dei
svar eg skal nemna. Men dei er so forvitnelege at eg vil ta dei med. —

Dei religiøse gjenombrot som ein ofte kallar umven* ding, går umlag
alltid eller i alle fall oftast for seg i alderen 10—25 år. Helst kann
ein segja eit slikt gjenom* brot høyrer overgangsalderen og den fyrste
ungdomstida til (frå 13 til 20*årsalderen). For kvinnene er det serleg
det 13., 16. og 18. året som er gjenombrotsår i Amerika, segjer
Starbuck. For mennene det 12., 16. og 19. året. — Det syner seg her og
det som eg fleire gonger har nemnt, at det er visse tider då det
menneskelege sjeleliv i serleg mun er lagleg, er disponert, for ymse
sjelsrørsler. Og at dei religiøse gjæringstider serleg høyrer
12—20*årsalderen til, det er tvillaust. — Starbucks svar er stadfest i
det store og heile av ein annan amerikanar og. Coe har soleis og funne
at 17— 18*årsalderen er den serleg religiøse krisetid. Det same skriv
og dansken Skovgaard*Petersen i »Ungdom* mens Bog«: »Alle aandelige
ledere er enige om at de fleste omvendelser og trosgjennembrud finder
sted mellem det 12. og det 20. aar, og at særlig det 17. aaret er et
knudepunkt.« — Den store religiøse talar Fay Mills bad ein gong på eit
stort møte alle dei som var »umvende« fyrr 20*årsalderen, å reisa seg.
Det skulde reisa seg 1100. So bad han dei som var umvende i alderen
20—30 år, å reisa seg. Det reiste seg 180. So heldt han på: 30—40 år,
det reiste seg 35, 40-50 år, 15, 50-60, 8. - Ei slik uppteljing og på
ein slik måte skal ein ikkje taka for meir enn ho er. Jamvel i Amerika
tykte vel mange at dette var for amerikansk. Men at desse tala peikar
på ein verkeleg røyndom er tvillaust, um ein no ikkje må taka dei som
innbyrdes mæletal.

Harald Høffding, og andre psykologar og, deler dei ymse menneske i tvo
flokkar: dei einfødde, og dei tve* fødde. Dei tvefødde har ei åndeleg
krisetid ein gong i sitt liv, då det vert liksom eit brot, so deira liv
kjem til176

å falla i tvo stykke som er sermerkte med innbyrdes dis= harmoni. — Dei
einfødde har ikkje eit slikt brot. Der er einskap, jamvel um der er
vokster. Der er harmoni.

Det er helst på det religiøse umkvervet ei slik krise eller eit slikt
brot vil syna seg. Det kann og vera på andre umkverve og gjelda andre
spursmål. Ikkje so sjeldan er det å sjå, at eit brått umskifte hjå eit
men* neske når det gjeld synsmåtar um viktuge politiske og kulturelle
spursmål, det heng saman med ei onnor stemne* lei i det religiøse liv
og.

No veit me at ikkje alle meiningsskifte grip so djupt i sjelelivet at
ein vil kalla dei krisetilstand. Mange slike brigde gjeld etter måten
so lite viktuge ting at kjensle* livet i det store og heile er urørt av
det. Men so er det ikkje med dei store umskifte. Og slett ikkje dersom
det er i det religiøse liv det vert ei slik vending. Då syner dette
skifte seg ikkje minst i ei stor umstilling i kjenslelivet. Det som ei
tid var verdlaust for ein, får no eit ovstort verd kanskje. Og det som
fyrr gav ein glede og hugnad, kann vekkja sorg og avsky.

Som me har set, vil størsteparten av dei tvefødde ha si krisetid fyre
20* eller i alle fall fyre 25*årsalderen. At mange einfødde og i desse
åra kjem til klårare og fastare synsmåtar, og kjem til eit djupare og
meir personleg liv enn fyrr, det er tvillaust. Men denne utdjuping og
ånde* lege vokster vil ikkje vera so lett å sjå for andre, som det brot
dei tvefødde sitt liv syner. Og difor vert vokste* ren og lagt mindre
merke til og vert mindre umtala enn krisa.

På same måten som barnet for det fyrste får dei religiøse
fyrestellingane sine frå det dei vaksne lærer det, so låner det og hjå
dei vaksne dei fyrste fyrestellingar um rett og urett, um sedeleg godt
og vondt.

Me har på fleire stader i denne boka havt høve til å tala um at barnet
tenkjer ikkje langt fram for det fyrste. Det ser heller ikkje på kva
det sjølv kann ha gagn eller skade av i framtida. Godt for barnet er
det177

som det tykkjer høver best, eller det som det av ein eller annan grunn
har mest hug på i augneblinken.

No er det ikkje so lenge fyrr livet lærer barnet, at det går ikkje vel
um ein steller seg soleis. Det er ikkje råd anna det må koma til å sjå
at ei viss åtferd dreg visse verknader etter seg. Og berre det driv
barnet til å tenkja seg um og å gjera skilnad på det som kann vera bra
nett i augneblinken, og so det som batar ein i lengda. Det er «i
psykologisk og pedagogisk sanning som er målbori i det kjende ordtøket:
brent barn skyr elden.

Naturgjeve har barnet trong til rom og verkeplass for seg sjølv. Og
møter det hindring her, so valdar det sterk ulystkjensle. At eit
menneske og skulde gjeva rom for andre og ikkje gå dei for nær, men
hjelpa til so dei cg kunde få det godt, det har vel barnet ikkje nokon
tanke um av seg sjølv. Men det er den grunnregel for menne* skeleg
samfundsliv som barnet lærer gjenom samliv med sedeleg gode menneske.
Og det er den leveregel som barnet og får høyra um, dersom det lærer
dei høgre reii* gionar (og då serleg kristendomen) å kjenna.

I uppsedararbeidet vil det dagleg vera høve til å sjå kor lite etisk
barnet er. Men det er ikkje anna enn ein må venta. Barnet har ikkje
naturgjeve fyrestellingar um eit etisk liv. Det må få seg slike
grunnsetningar gjenom det det høyrer og ser for seg. Og dessutan og
gjenom dei røynsler det sjølv gjer. Det siste skal me og leggja merke
til. Me menneske er so, at me og kann koma til å kjenna oss glade og
åndeleg rike når me gjer det som er etisk rett og godt. Var ikkje det
tilfellet, so vilde det vera rådlaust å få eit barn til å verta eit
godt menneske. Men denne viktuge sanning lærer me og best gjenom eiga
røynsle. Eit barn som vert tilvant å vera umsynsfullt, det vil gjera
den røynsla at det får hugnad av det sjølv og. Ein gut som deler eit
eple med bror sin, han kjenner det fylgjer kanskje større glede med det
enn um han åt upp heile eplet sjølv. Eit barn som hjelper mor med
arbeidet ho har, vil uppleva noko som det ikkje hadde nokon

Nordeide: Frå barn til vaksen. 12178

tanke um so lenge det stod og surmulte og var trossugt og tvert. — Det
er vel elles so med oss vaksne og det, at fyrst etter at me har gjort
noko godt, kjenner me kor gildt det er å vera god. So lenge me berre
gjekk og tenkte på det store offer som måtte til, og den store møda som
måtte fylgja med, so tok det seg ut som det vilde vera berre toskeskap
å taka til med noko slikt. Men når me hadde gjort arbeidet, so visste
me at i røynda var det klokt at me gav oss i kast med det. For me hadde
det so gildt etterpå. — Dette at det ikkje er toskut men klokt å vera
god og arbeida for det som er godt, det vert me aldri ferdige med å
læra. Men barnet må verta sett på veg og hjelpt til å byrja læra det.

Likevel må me vera budde på å få sjå, at når dei etiske krav melder seg
for barnet, so er den etiske kjensla for veik til å vera grunnlaget for
ein sterk etisk vilje. Og då vert det og smått med etiske gjerningar.
Den sjølvs* lege kjensla, som ofte er i strid med den etiske, er natur*
gjeve so mykje sterkare. Og det må me og hugsa på, at jamvel den
kjensla som ein kanskje brukar ordet »etisk« um, ho er i røynda lite
etisk ofte. For det er mange gonger heilt andre ting enn tanken på kva
som verkeleg er rett og sant, som driv barnet til å stella seg som det
gjer, jamvel når det gjer det som me kallar godt. Og so er det visseleg
ofte med oss vaksne og. Verkeleg etisk kjensle er eit ideal som me
diverre står langt burte frå alle, tenkjer eg. Og at barnet gjer det,
det er då berre naturleg.

Logiske kjensler veit me skriv seg frå um me finn tankesamanheng,
samsvar, eller ikkje millom dei fyrestel* lingar me tenkjer på. Det
gjeld og barnet. — No segjer det seg sjølv, at hjå det vesle barnet
kann me ikkje venta å finna logiske kjensler av den grunn, at det ikkje
tenkjer på um det er tankesamsvar millom fyrestellingane eller ikkje.
Men barnet er ikkje so gamalt fyrr me ser, at det vil læ åt det som det
skynar er meiningslaust. Det er eit179

vitnemål um at det set det krav, at det skulde ha vore meining der det
no tykkjer at ei slik meining vantar.

Det som det gjeld um, det er at barnet skynar korleis fyrestellingane
høver til kvarandre. Og her er det at upp* sedaren må hjelpa til. —
Lange slutningsrekkjer har barnet ikkje lag til å gjera. Det arbeider
med »korte slutningar«, der det er få leder å arbeida med for tanken.
Eit 4 år gamalt barn skynar ikkje um det er god meining i ei lang
forteljing. Men det skynar at det er meiningslaust å segja: eg har tvo
brør, Per og eg.

Når ein veit korleis dei logiske kjensler kann driva ein til å halda
orden og tanketukt, og kva verknad det har både på den åndelege
voksteren vår og det åndelege arbeidet ein kann gjera i det heile, so
må ein aldri verta lei av å gjera samhøvet millom fyrestellingane i dei
ymse tilfelle klårt for barnet. Det er utruleg kva verknad det kann ha.
Det var ikkje so toskut gjort av Sokrates, når han gjekk kring og tala
med folk og fekk dei til å sjå at dei i samtalen hadde snakka seg sjølv
imot. Den logiske ulystkjensla — og den krenkte ærekjensla — gav dei
ikkje ro. Og born har det noko på same måten. Det er um å gjera at dei
skynar galskapen eller tankesamhøvet. — Når det gjeld slike uppgåver
som barnet maktar, so er ikkje tankearbeid motbydeleg for barnet.
Tvertum. Det likar det. So ein tarv aldri otta for å lata barnet få
høveleg tankearbeid. Sjå berre kor uppteken ein gut kann verta med å få
nokre byggjeklossar til å verta hus. »Stillesit* jande leikar« som
Frøbel laga so mange av, er framifrå uppsedingsmidlar når det gjeld
logisk tenkjing. Ymse slag »brettspel« er her og å nemna. Likeins
gåter, rebusar o. s. b. Men lat oss ikkje gløyma det som ligg nærast
for hand: vitug og naturleg tale.

Den lærar som gjer tankearbeidet keisamt for barnet, han burde verta
fråteken læraryrket. Det er nett kjenne* merket på den store
lærargivnaden det, at han kann få det arbeidet som krev umtanke og
trott av elevane, til å vera hugnadvekkjande.180

Me skal so til slutt segja nokre få ord um ærekjensla og sjølvkjensla
hjå barnet.

Ærekjensla har på den eine sida si rot i korleis me verdset oss sjølv.
På den andre sida skriv ærekjensla seg frå korleis me bryr oss um andre
sin dom um oss. — Det er rådlaust for oss å vera likesæle um kva andre
meiner um oss. Og me kann heller ikkje lata vera å ha ei mei* ning um
oss sjølv, um vårt eige verd som menneske. So* leis er det med barnet
og. Det er ikkje gamalt fyrr me ser det gjerne vil syna kva det duger
til. Det vil visa kva det kann greia um ikkje anna det har lært å telja
til 10, eller det kann nokre bokstavar eller kva det no kann vera.
Barnet er ikkje like glad um anten andre trur det duger til noko eller
ikkje.

At denne naturlege ærekjensla kann verta misbrukt og føra barnet på
avvegar på mange måtar, det skynar alle som har havt med born å gjera.
Men alle uppsedarar vil og vita at ærekjensla kann verta ei drivkraft i
barnet sitt arbeidsliv, ei drivkraft som ein ikkje må vanvyrda og tyna.
Korleis ein skal taka det i dei ymse tilfelle med dei ymse born, det
kann vera og er eit vanskeleg spursmål. Kvar og ein vil visst ofte ha
stått rådvill stundom og ikkje skyna kva som var best. — Sikkert er
det: barnet må aldri få grunn til den meining at det er det same for
dei vaksne anten det greier noko eller inkje. Dei små tenester som
barnet kann gjera, må det få lov til. Og det må få den kjensla at dei
vaksne gled seg over at barnet er der og gjer sitt vesle arbeid. Noko
av det verste som kann henda i ein heim er det, at barnet kjem til å
kjenna, at det høyrer ikkje med til dei som gjer nytte. Det kunde so
godt vera burte. — Nei barnet må få høyra heimen til med det vesle som
det kann gjera. Og når det har gjort eit bra arbeid — etter det ein
kann venta av det — anten det no er kroppsarbeid eller åndsarbeid, so
bør det få den løn at det får kjenna og skyna at dei vaksne er tilfreds
med det. Den løn bør det få. Men på kva måte mor og far skal181

syna sitt velnøgje, (eller misnøgje um det er grunn til det) ja det er
eit spursmål som det pedagogiske skyn må avgjera for kvart einskilt
tilfelle. Men det må ein aldri gløyma, at ærekjensla er ei sterk makt
hjå barnet og. Og ho må verta uppseda og teki i bruk med stor varsemd.

Nær samanknytt med ærekjensla er sjølvkjensla. Sjølv* kjensla vår har
grunnlaget sitt i den tanken, at det hjå oss er noko som er so stort og
verdfullt at me skal verna um det. Og me har rett til å krevja at andre
og skal gjeva oss rom og rett til å få vera til og leva livet på ein
slik måte at me ikkje vert tynte eller tek skade. — Meir eller mindre
sterk er ei slik kjensle til stades i kvart menneske, små som store,
anten ein er fullt og heilt medvitande um henne eller ikkje. Barnet har
ikkje nokon klår tanke um dette, so som me vaksne kann ha. Men
sjølvupphalds* trongen og livsviljen som finst i kvart eit barn like
visst som hjå dei vaksne, har i sitt fylgje ei sjølvkjensle som kjem
fram på mange måtar hjå barnet. Um barnet kjen* ner seg veikt og
hjelpelaust, so kjenner det seg lel som ein personlegdom som har lov å
yera til og som har krav på å ikkje verta krenkt eller vanvyrd. Det er
dette me vaksne endeleg må hugsa på, når me brukar makta vår til å visa
at me er herrar. Det kann me nok verta nøydde til å gjera stundom. Men
det må ikkje gå for seg soleis, at barnet må kjenna det som um me vilde
nytta høvet til å gjera bruk av barnet si vanmakt. Let me barnet få
grunn til den meining, at det er ingen ting for oss, me vyrder det
ikkje det minste, so står barnet att med ei krenkt sjølvkjensle. Det
kjenner ein svidande urett som det kann gå lange tider fyrr det
gløymer. Ja kanskje får det eit sårt minne for heile livet.

No er det langtfrå at alle born er like nærtakande. Men det er ofte at
det er nettupp dei beste born — og dei gløggaste — som vil kjenna ei
krenkjing sterkast.

                  15. Um vitet eller skynet hjå barnet

Ofte er det so at me gjer oss ikkje nokor klår fyre* stelling um kva me
meiner med eit ord. Og då går det gjerne so at eit ord kann verta brukt
i ulike tydingar kanskje utan at me legg stort merke til det. Soleis er
det ofte med ordet evne.

Ein kann segja at ordet evne har i det heile tvo tydin* gar. Stundom
legg me det i ordet, at me kann løysa ei viss uppgåve i livet. Me har
t. d. bruk for å få ei syns* fyrestelling av ein viss ting. No har me
røynt det fyrr, at det står i vår makt å stella oss so at me vert
medvitande um synsbilete av ting som er utanfor oss. Og det kann me
gjera no og i dette visse tilfellet det her gjeld. Den uppgåva å få eit
synsbilete av ein viss ting kann me løysa. Og det er nettupp det og
ikkje noko anna me meiner stun* dom når me segjer at me har synsevne. —
På same måten er det so ofte når me talar um ei evne. Me meiner den
røynde tingen at me kann stetta eit krav livet stiller til oss. Me har
bruk for å krøkja fingeren, armen, foten. Og det kann me gjera. Me har
evne til det, segjer me. Me har bruk for å taka framatt fyrestellingar
me har havt fyrr. Det kann me og gjera; me har evne til å hugsa; det
har me røynt. På denne måten går det til at me talar um ei serleg evne
mest for kvart viktugare slag av upp* gåver livet gjev oss å løysa. Det
fører til at me talar um evna til det eller det slag verksemd, det
eller det slag livsyrke. Soleis um evna til å vera talar, skodespelar,
songar, gardbrukar, lærar, handelsmann, politikar, diktar o. s. b. Og
me talar um gode og dårlege evner etter som me greier uppgåvene meir
eller mindre fullkome: god eller dårleg evne til å lesa, rekna, teikna,
hugsa, skriva stil t. d.

Ordet evne brukar me og i ei onnor meining stundom. Skal eg få gjort
eit arbeid, so må eg bruka ymse reidska*183

par. Og desse reidskapane må då vera soleis, at dei er tenlege til det
arbeidet eg skal nytta dei til. Men då må dei ha dei eigenskapar som
gjer dei tenlege.

Når eg skal gjera eit sjeleleg arbeid, å hugsa t. d., so må eg vel
tenkja at det må vera noko ikkje berre kropps* leg men og sjeleleg som
gjer det mogleg for meg å få arbeidet til. Og um dette »noko« brukar me
og ofte ordet evne. — Når me nyttar ordet på den måten, so gjev me det
eit metafysisk innhald. Kva dette »noko« er, det veit me ingen ting um.
Me veit ikkje kva eller korleis sjela er, og kann visst aldri få vita
det. Me veit berre um verksemder og tilstand, ikkje um kva det er som
arbei* der eller får arbeidet til, eller kva eller korleis det er det
som upplever det sjeletilstand me er medvitande um.

Dei sjelelege verksemder er og so mangslungne, jam* vel dei som ser ut
til å vera mest einfelde. Me kann vel difor aldri tenkja at ei verksemd
skriv seg frå eller har sin grunn i berre ein viss eigenskap. Um me
tenkjer at det må vera »noko« som gjer at eit menneske kann hugsa betre
enn eit anna, so er det for det fyrste rådlaust å vita kva dette »noko«
er; og dinæst er det vel og visst, at det ikkje er berre ein ting som
valdar skilnaden. Her grip det truleg so mange ting inn i kvarandre, og
heile tilgan* gen er so mangslungen, at det er vel misvisande å tala um
ei evne som den einaste årsak.

Ei tid var det vanleg i psykologien å tala um evner på same måten som
me i kjemi talar um grunnto og eigen* skapar. Og eit visst arbeid vart
då tenkt å stå i årsaks* samanheng med ei av desse evnene. Det gjer me
ikkje no. No ser me i eit sjeleleg arbeid eit resultat av mange
samverkande årsaker. Men å greia ut anten um desse årsakene kvar for
seg, eller um samverknadsmåten, det kann ikkje vitskapen.

Knapt noko sjeleleg arbeid er so samansett og mang* slunge som det me
tenkjer oss at vitet eller skynet har å gjera med. Vitet, skynet eller
intelligensen som me ofte segjer med eit framandt ord, heng vel i
røynda noko saman184

med so og segja alle sjelelege givnader. Me kann difor segja at dei
skildringar som me har gjeve av dei ymse sjelelege ovringar hjå barnet,
dei er og skildringar av bar* net sin intelligens.

Mange har freista å peika på kva som skulde vera det viktugaste eller
det mest sermerkte ved vitet eller intel* ligensen. Men det syner seg
at meiningane er ulike. Sume har sagt at det mest sermerkte er givnaden
til medvitande å avmåta si verksemd etter dei skiftande ytre vilkår. Di
betre eit menneske skynar å tilpassa sitt arbeid etter det det har å
arbeida med, di høgre står det i intelligens.

Andre segjer at intelligensen syner seg helst i det, at ein kann skilja
frå kvarandre dei einskilde ting i det som er samansett og mangslunge,
og sjå kva samanheng dei ymse luter står i til kvarandre.

Ei tredje meining er den, at intelligensen serleg ligg i å finna på nye
samansetjingar. Vitet er serleg kombina* sjonsevne, samanbindingsevne.

Me skal ikkje rekna upp fleire synsmåtar (endå det er mange å nemna).
At det er so mange meiningar tyder på, at det er ovleg vanskeleg,
kanskje og rådlaust, å finna eit ålment kjennemerke. Og det har vel
nettupp sin grunn i det som me nemnde ovanfor, at vitet eller
intelligensen so og segja heng saman med alle sider ved det menneske*
lege sjeleliv.

Skal me so freista å få eit samla bilete av det som er sermerkt for
barnet sin intelligens, so må me med få ord minna um eitt og anna som
me fyrr har drege fram og peikt på, når me har skildra ymse sider av
barnet sitt sjeleliv. Til dette samandrag skal her so verta knytt ymse
utfyllingar som det feil naturlegast å taka med her.

Barnet har lag til å sjå berre so lausleg på ein ting. Det legg merke
til so lite av all den rikdom det kunde vera å ansa på. Og det som
barnet legg merke til, er helst det ytre, og det som med ein gong feil
mest i augo. Barnet gjer ikkje skilnad på viktugt og uviktugt, det
store185

og det små. Det brukar ikkje å velja og vraka etter slike umsyn. Alt
dette gjer at barnet har lite grunnlag for å døma rett um den ting det
har for seg, og den stoda det nett er i.

Ein kann både titt og ofte sjå døme på kor lausleg barnet legg merke
til ein ting, og kor snart det har laga seg ei meining som det byggjer
på eit skralt grunnlag. Mjøl, kalk og salt kann barnet kalla sukker
berre av di det ser det er kvitt, umlag som sukker kann vera. Fargen er
då det viktugaste for barnet. Eller rettare sagt: det tenkjer ikke på
at det kunde vera andre kjennemerke ein burde sjå på fyrr ein sa noko
um kva ein hadde for seg. — Ei mor bar ein gong den vesle guten sin
burt til jole* treet og let han blåsa ut det eine joletreljoset etter
det andre. Ein kveld seinare vart guten var den blanke full* månen. Og
då tok han til å blåsa mot månen. Han tenkte visseleg å sløkkja dette
ljoset på same måten som han hadde sløkt joletreljosa. — Det er ei
vanleg røynsle det at barnet dømer etter eit slag likskap som det upp*
dagar, jamvel um denne likskapen har lite å gjera med det som nett er
sermerkt for tingen. Barnet lagar falske likskapsslutningar, segjer me.

Barnet har røynt lite, og det veit lite; kunnskapane er både få og små.
Det gjer at barnet so ofte står framfor noko som er heilt nytt for det.
Eller det kjenner i alle fall få tilfelle av same slag. Men då vil
barnet ha so lite å samanlikna det nye med. Hjå barnet vert det ikkje
til eit tankearbeid so som hjå det vaksne og kunnskapsrike mennesket.
Det kjem t. d. ikkje til å tenkja på kva fyre* muner eller mismuner
dette nye har samanlikna med noko det har set fyrr. Når barnet tenkjer
so lite ofte, so kjem ikkje det berre av at barnet ikkje kann tenkja so
som den vaksne. Det kjem og av at barnet ikkje har so mykje vyrke eller
emne til å arbeida med som dei eldre. Det vert ståande med den snaue
sansinga. Assosiasjonar som kann føra tanken vidare, har barnet so lite
av.186

Denne åndelege fattigdom syner seg og i barnet sitt fantasiliv, har me
set fyrr. Barnet fantaserar nok, men det fylgjer anten kritikklaust eit
mønster, eller det fanta* serar reint vilt. Med sin fantasi kann det so
lite byggja noko attåt, so at det høver til det som det har å gå ut
frå. Barnet kjem i røynda på so lite som det er meining i samanlikna
med den vaksne. I so måte er barnet ikkje fantasirikt; tvertum.

I den menneskelege tanke vokster kann ein skilja mil* lom tre steg,
segjer Binet: 1. å rekna upp. 2. å skildra. 3. å tolka. Eg trur det er
råkande sagt. Eit 6—7*års gamalt barn kann rekna upp ymse einskilde
ting det ser på eit bilete. Men det kann lite skildra den hending som
biletet kann vekkja fyrestelling um hjå den vaksne. Det kann ikkje på
ein vitug måte fylla biletet ut med noko det sjølv kjem på. Barnet kjem
endå ikkje til å tenkja stort på det, at det er noko å leggja attåt. Og
endå min* dre kann det tolka biletet: kva dei menneske som det ser
biletet av, truleg må tenkja, kjenna og vilja. I det store og heile går
tanke voksteren hjå alle born gjenom desse tre steg som Binet
sermerkjer med orda: upprekning, skil* dring, tolking. Men det er og so
at hjå born kann og sergivnaden koma fram. Og nokre born har serleg lag
til å vera åtgåige. Dei kann gjera godt greie for dei ein* skilde ting
som dei ser eller høyrer t. d. Men der stog* gar dei og. Hjå slike born
er tanken helst skiljande, ana* lyserande. — Andre born legg merke til
og forstår best stoda, tilstandet, tilhøvet, situasjonen. Dei kann
gjera greie for kva vanske som ligg fyre, kva uppgåve som er å løysa.
Og dei har skyn på kva dei einskilde ting har å segja for det heile.
Desse borna har ein samanknytande, ein syntetisk intelligens.

Um båe desse tvo slag born kann ein segja at dei er serleg
forstandsmenneske. Men det er andre born som serleg er kjenslemenneske.
Dei er kjenslemenneske fyrst og fremst på den måten at det er kva andre
kjenner av187

sorg eller glede, det er det dei helst kjem til å tenkja på når dei
høyrer um noko som har hendt andre menneske. Og i deira eige liv har og
velvilje og uvilje, medhug og mot* hug so ovleg mykje å segja. Det er
og kjensla slike born helst vil skildra eller målbera i ord.

Det er tvillaust at det er råd leggja merke til ein slik skilnad hjå
born. Ein kann ofte sjå det, berre ein fortel eit eventyr eller eit
bibelsogestykke for ein klasse. Fleire born står liksom utanfor sjølv
og berre ser på. Ein gut kann då bita seg merke i dei einskilde ting og
hendingar det vert fortalt um. Og vert han beden um å fortelja det han
hugsar, so reknar han gjerne upp ikkje so få ting. Men dei vert oftast
ikkje sett i nokon samanheng til kvar* andre. Forteljinga får ikkje
nokor meining. Ho har ikkje noko point, nokon tankeodd. — Ein annan gut
har skyna meininga. Han har fått fat i tanken. Dei einskilde ting har
han set som leder av eit heile. Det vil ikkje segja at han har fått med
nett alt. Det kann godt vera ymse ting han ikkje hugsar. Men det
viktugaste har han gjerne uppdaga. Likevel er han ikkje det minste
teken av dette personleg. Han gløymer aldri at han er ikkje med sjølv,
han har alt sitt velberga. — Ein tredje gut er det mykje annarleis med.
Han har nok og skyna meininga so på ein måte i alle fall. Men det er
ikkje dette som sermerkjer sjeletilstandet hans so sterkt i denne
stunda. Det merke* lege er at han har vorte so sterkt teken sjølv av
det han har høyrt. Han sit kanskje med tårer i augo og er mest ferdig å
setja i å gråta. Eller han gildar seg og lær som skulde han sjølv ha
fått ei stor gåve.

Ein kann vel segja at dei born som berre får tak på dei einskilde ting
og hendingar, men ikkje når fram til eit heilskapsbilete, dei born står
ikkje sers høgt i intelli= gens. Dei er ikkje langt komne i so måte
endå. Dei har og tvillaust mykje åndeleg likskap med dei som Binet
kallar uppreknarar. Men um dei andre kann ein ikkje segja at det er
større eller mindre vit som gjer skilna*188

den. Den kjenslerike kann skyna like so godt som det turre
forstandsmenneske. Det gjeld både born og vaksne det.

Barnet er ikkje so gamalt fyrr det syner seg at det er svært nyfike og
forvite. Ser det noko nytt, so må det endeleg ha fat i det. Og so må
det riva tingen sund. Det må ha fat i det som kanskje er inni. Og spør
og spør gjer det. »Kva?« og »kvifor?« lvder frå barnet rett som det er,
etter det er 3—4 år gamalt. Denne spyrjing kann ein ikkje taka til prov
for at barnet kjenner seg drive til å ordna fyrestellingane sine i
årsaksrekkjer. Den logiske trong er ovleg liten hjå barnet endå. Det
ser me so mange prov på. Og barnet brukar lite kritikk. Det fyrste det
beste svar tek det godt nok, um det er aldri so urimeleg. — No kann
denne kritikklause godtaking koma av, at barnet møter dei vaksne med
svær tiltru. Og barnet har ofte ikkje fyresetningar til å sjå kor dei
vaksne kanskje narrar det. Men um ein tek umsyn til alt dette, so lyt
ein lel vedgå, at barnet slær seg so lett til ro med eit svar, at det
er rådlaust at det kann ha noko sers på seg for barnet at det får eit
fullt påliteleg svar. Det vil ha svar; og når det får det, so er det
nok for barnet endå.

Alfred Lehmann meiner at det er eit slag instinktiv forvitenskap som
driv barnet i denne tid. Det er visseleg sant. Av natur er barnet
nyfike, utan at det står klårt for det kvifor det er so forvite, og kva
det vil nå med all handfaring og glaning og fræging.

Det er og truleg so, at når barnet endeleg vil hand= fara (kanskje og
smaka) mest kva det ser, so heng det saman med at barnet har ein
medfødd trong til verksemd. Det kann ikkje lata vera med berre å »sjå
men ikkje røra«, som det står i ein barnesong. Barnet kjenner nett
trong til å røra armane og fingrane. Og kvifor so ikkje bruka dei på
den ting som det nett ser og står og tenkjer på. »Berre sjå men ikkje
røra, det har mama ofte sagt«, det er sant nok. Men for barnet er det
unaturleg. Det bør189

me vaksne hugsa på når me ofte held på å missa tålmodet, av di barnet
har slik »fingerklå« at det ikkje kann lata nokon ting vera i ro, får
det berre fat i han.

Denne instinktive forvitenskap er ei drivande kraft hjå barnet til
kring 7*årsalderen, meiner Lehmann. Då byrjar ei ny tid i barnet sitt
intellektuelle liv. Og denne tida er sermerkt av undring. No tek barnet
til å ha ei medvitande meining med det at det plukkar i småstykke noko
det får i hendene. Det kjenner trong tii å få greie på kva som er inni
ei fyrstikkøskje t. d. Det er ikkje berre »fingerklå« og tankelaus
spyrjehug som driv barnet no. — No tek og barnet til å stogga litegrand
lenger tid når det har ein ting for seg. Tanken er ikkje so flagrande;
barnet sin åtgaum skifter ikkje midtpunkt so snøgt som fyrr. I lengre
tid er det no sysselsett med same emnet. Barnet tek til å fylgja
medvitande ein viss veg fram mot eit visst mål. — Det får no og augo
upp for, at verda er rik, og at hendingane er skiftande. Men denne
rikdomen eggjar barnet. Det kann ikkje lata dei ymse ting gå fram* um
seg utan at det må gjera seg kjend med korleis dei er. Frå kvar ny og
ukjend ting kjenner barnet som eit rop til seg: kom hit, sjå her! Og
barnet kjenner seg luk* keleg i all denne rikdomen. Den yrjande mengd
tyngjer ikkje tanken. At det er ei uløyseleg uppgåve og eit ende* laust
arbeid å læra alt dette å kjenna til botnar, det uroar ikkje barnet
endå. Det eignar til seg på sin måte det som ligg for hand, og kjenner
seg glad når det ser at det er nok å taka av. Det tøygjer seg gjerne og
vil få tak i so mykje som råd er, men let elles verda sviva som ho vil,
og er utan uro og utan otte for det liv og det arbeid som ligg
framanfor.

Det er det barnet har lært å kjenna gjenom sansane, det er det som i
serleg mun vekkjer åtgaum endå. Difor er det natura som er den store
læreboka for barnet i denne tid. Og so dei menneske barnet lever saman
med, og det praktiske arbeid dei driv. Det er altsaman noko å undra190

seg over for barnet. — Forteljingar um einskilde men* neske som har
levt fyrr, og skildringar av deira arbeid, det kann og høva for barnet
i denne alder. Men anten upplæringsemna er tekne frå notid eller
fortid, so er det ikkje filosofiske og abstrakte tankeproblem barnet
undrar seg over i denne tid. Det må ein aldri gløyma. Barnet held seg
til dei konkrete ting, og kann lite med å tenkja noko um andre emne.

Den tid i barnet sitt liv som Lehmann kallar undrings* tida, reknar han
frå 6—7*årsalderen og til pubertetstida byrjar, til 12—I4*årsalderen.

Med puberteten byrjar tankane ofte å taka ei onnor lei enn dei har
gjort fyrr. Det er ikkje berre um verda og dei påverknader barnet får
utanfrå, som avgjer kva tankane vert sysselsette med. Tankane vert no
ofte vende ikkje utetter, men innetter. Det sjelelege tilstand som bar*
net upplever, vert ofte det emnet tanken krinsar um.

No byrjar og barnet å få trong til å ordna fyrestel* lingane sine i
årsaksrekkjer. Det er ikkje berre undring som driv barnet. Det er ikkje
nok for det å få lausrivne kunnskapar. Noko etter kvart vert det so at
barnet får ulystkjensler når det ikkje finn tankesamanheng millom
fyrestellingane. Dei logiske kjensler tek til å vera ein tuktemeister
som uroar barnet titt og ofte og jagar' det til åndeleg arbeid.

Dette åndelege arbeidet syner seg m. a. i det at bar* net meir enn fyrr
tek til å styra tankane sine. Undringa førde og det med seg, at barnet
ikkje såg so lausleg på dei ymse ting, som det hadde lag til dei fyrste
åra. Tan* ken vart ikkje so flagrande. Men no vert det endå meir so at
barnet arbeider målmedvit ande. Og då vert det og naudsynt at det ei
lengre tid held same stemnelei. Fullt medvitande tek barnet ein viss
åndeleg synsstad, og med= vitande dømer det eit tankeemne ut frå denne
synsstaden.

Når barnet kjem upp i 12—13*årsalderen, då får det og mykje sterkare

det har lært å kjenna, klårt ut frå kvarandre etter den ulikskap dei
har. Og samstundes samlar det og til eit heile dei ting som har ein
viss likskap som knyter dei saman. Barnet freistar no å finna det
ålmenne og regelen av ei mengd med upplevingar det har havt, og
røynsler som det har gjort. Med andre ord: barnet tek til å tenkja
abstrakt.

Med den abstrakte tenkjing fylgjer og, at barnet tek til å finna ut
logiske slutningar som er bygde på ei lengre slutningsrekkje. Logiske
slutningar kann nok barnet greia lenge fyrr 14*årsalderen. Men då må
det ikkje koma mange leder med. Eit 10— 12*års gamalt barn finn gjerne
svaret på eit greitt spursmål der det berre gjeld å finna slutning frå
ein eller kanskje tvo tydelege fyresetningar. Men gjeld det å bruka
dette svaret til fyresetning i ei ny slutning, og dette nye svaret att
i endå ei ny slutning o. s. b., so greier ikkje mange 10— 12*åringar å
skyna kva sluttsvar ein kjem til. Fyre 14*årsalderen arbeider dei
fleste born berre med »kortslutningar«. Fyrst seinare greier dei å
meistra ei lengre slutningsrekkje. Det er ein røyndom som truleg alle
lærarar har gjort. Og den vitskaplege gransking stadfester og det.
Meumann segjer soleis: »Eg har uppatt og uppatt gjort meg umak med å
koma etter um barnet kann skyna logiske fylgjeslutningar, eller kor*
leis det er. Eg har vanleg funne at fyrst sers seint ligg dei for borna
dei logiske fylgjeslutningar som dei får til på skulen. Truleg er det
fyrst i siste skuleåret (på folke* skulen), i 14*årsalderen at det kann
vera tale um at bar* net er i stand til å få oversyn over og å skyna
ferdig* gjorde slutningar og slutningsrekkjer.« Som me ser, meiner
Meumann, at borna ofte i røynda ikkje skynar jamvel det tankearbeid som
det ser ut til dei skulde makta. Og det kann godt vera at granska me
spursmålet vel, so vilde me ofte finna i so måte det me ikkje skulde
vilja tru fyreåt. Det er visst ikkje sjeldan at barnet svarar rett
liksom etter reglar og skjema, men i røynda ikkje sjølv skynar stort av

Det er sjølvsagt so, at det er ikkje råd å setja visse skiljemerke
millom instinktiv forvitenskap, undring og logisk tenkjing. Og heller
ikkje let det seg gjera å segja visst når eit barn t. d. tek til med
logisk tenkjing til vanleg. Når 6—7 og 13—14*årsalderep er nemnde som
grenseår for undringstida, so er det sjølvsagt ikkje å taka som ein
fast regel. Den åndelege vokster går ikkje like snart for seg hjå alle
born. Skilnaden på dei ymse born er visst like stor åndeleg som
kroppsleg. Og hjå same barnet er og voksteren ulik til dei ymse tider.
Det er stogg, kvile* stunder kunde ein segja, og det er tider då
voksteren går svært fort. Me veit og det, at ikkje alle menneske kjem
like langt. Ein kann trygt segja, at hjå sume menneske vert den logiske
trong alltid veik. Difor ser ein og at mange bryr seg lite um å ofra
noko serleg tid og kraft på logisk tenkjing.

Barnet sin intelligens må ein døma ut frå den alder det har. Tvo born
med same åndelege arbeidsevne til ei viss tid, kann godt vera so at ein
må segja um det eine at det er ovleg intelligent, og um det andre at
det er ein fåming. Det gløggaste mennesket har ein gong ikkje vore
lenger kome enn ein abnorm stakkar kann vera nådd i 22*årsalderen.
Skilnaden millom tvo slike er, at den gløgge har vakse so mykje snarare
og truleg og i noko lenger tid enn den andre. Og so har den fyrste
vorte ei åndeleg kjempe, og den andre ein dverg i samanlikning med han.
Difor segjer og Binet, at ein fåming er å rekna for eit individ som har
stogga på eit tidlegare steg i sin intellek* tuelle vokster enn vanlege
menneske.

Skal ein døma um kor høgt eit barn står i åndsuU vikling, so er det
sjølvsagt ikkje råd å sjå berre på dei kunnskapar barnet har. Men det
er det som vert gjort so ofte. Det er fortalt at ein lærar ein gong
vart spurd um kven som var den beste eleven i klassen han hadde. Denne
læraren hajdde ikkje havt klassen so lenge, so han kjende no ikkje
elevane so nøgje. (Han måtte vel heller ikkje vera av dei skynsamaste).

gjente som han hadde tykt var den glupaste. Og henne peika han då ut.
Men denne gjenta var i røynda ein fåming, og vart aldri noko anna
heller. Ho var mykje eldre enn dei andre elevane i klassen, og hadde
alt nått sitt åndelege høgdemål umlag. —

Det er eit liknande mistak som so ofte vert gjort ved upptakingsprøvene
på skulane. Det er kunnskapane som vert samanlikna. Men jamvel um denne
samanlikninga kunde verta rett (det er vanskeleg å ikkje gjera store
mistak der og), so kann ein lett verta syrgjeleg narra. Det viktugaste:
arbeidsevna og voksterevna, intelligensen eller kva ein no vil kalla
det, den er det vanskeleg, ja ein kunde segja rådlaust å mæla ved ein
eksamen. Ein som kjem inn på skulen som ein av dei beste, kann um ei
tid verta ein av dei ringaste. Andre går snart framum han. For dei kann
veksa åndeleg so mykje snarare enn han. Kanskje har han og nått mest
middagshøgda si, so han kjem ikkje stort lenger i åndeleg
arbeidsdugleik enn han alt er komen.

At dei vanlege skuleprøver villreier, so ein ofte ikkje får den rette
meining um den verkelege arbeidsdugleik hjå dei som vert prøvde, det er
vel so altfor visst. Binet og ein annan fransk psykolog, Simon, har
freista stella til nokre prøver som skulde gjeva eit pålitelegare svar
på kor høgt barnet står i intelligens. Dei prøvde å finna ut kva
vanskar born med vanleg vit greidde i ein viss alder. .Dei freista då å
finna ei rekkje med høvelege prøver for kvar årsklasse frå 1 — 15 år.
Desse prøvene skulde vera so at det ikkje vart kunnskapane det fyrst og
fremst spurdest um, men arbeidsdugleiken. Ein kunde so prøva eit barn
og finna ut um det greidde dei prøvene som det burde greia etter sin
alder, eller um det i intelligens var eitt eller tvo eller fleire år
fyre eller etter jamaldringar med vanleg vit.

Dei ymse prøvene som Binet og Simon sette upp for dei ymse årsklassar,
skal eg ikkje nemna noko um her. Det vilde taka for stort rom. — Mange
er lite nøgde med Nordeide: Frå barn til vaksen. 13194

fleire av dei. Og det er det kanskje god grunn for. — Det er og so, at
dei krev at den som skal gjera prøvene, har godt pedagogisk skyn, og
visseleg og lang øving i arbeidet. Elles kann svara verta ovleg
misvisande.

Binet fortel at han fann, at av 203 skuleborn hadde 103 normale evner,
etter det mål han hadde sett; 44 stod over og 56 under. Av dei som stod
over det vanlege, fann Binet berre 2 som var so mykje som 2 år fyre sin
alder; 12 var 2 år etter sin alder. Dei andre var so kring 1 år fyre
eller etter for normale jamaldringar. Millom dei beste og dei
dårlegaste var det soleis ein intelligens* skilnad som svara til 4 år.
— Dei som i vit eller skyn står so mykje som 2 år tilbake for sin
alder, dei er det grunn til å otta for det ikkje vert mykje med når dei
vert vaksne heller. — Ja kanskje er dei fåmingar sume, legg Binet
attåt. Fyresetnaden for denne domen er då sjølvsagt, at det ikkje er
skort på høve til åndeleg øving som er årsaka.

Det er vel noko sant i det franske ordtaket, at den som er toskut, han
er det for lang tid. Det er vel og ei vanleg røynsle som mange lærarar
har gjort, at har t. d. ein 10*åring vanskeleg for å fylgja med
8*åringane — og det ikkje er vanrøkt som har sett han tilbake — so er
det nyttelaust å ha han i ein vanleg folkeskule. Han bør koma på ein
skule for born med serleg små evner. — Men det er og god grunn til å
tenkja seg vel um, fyrr ein sender eit barn til ein fåmingsskule. Det
må me og ha i tankane. For det fyrste får ein som har vore på ein slik
skule, eit merke for livet i folks umdøme. Og for det andre kann det
verkeleg vera råd å taka storleg i miss um sjelsevnene. Sume born er so
modfallne og hugstolne på skulen, at dei tek seg tosknare ut enn dei
er. Og so kann det vera, at hjå sume born er det som evnene ligg i
dvale ei lang tid. Og i ei slik tid kann det sjå myrkt ut med
framgangen. Men vårløysinga kann koma lel ein gong. Og då kann ein få
sjå det ein ikkje hadde venta. Det hender og av og til at ein får sjå,

ein slik seinvokstring veks etter måten lenge. — Ein sam* vitsfull
lærar vil visseleg kjenna seg driven til å vera mykje varsam med å døma
eit barn uført til å vera med i normalskulen. Men det er diverre ikkje
so sjeldan at ein verkeleg får i skulen slike born som ikkje kann
fylgja med på nokor vis. Og då gjer læraren vel både mot desse
stakkarane og mot dei andre borna i klassen, um han gjer det han kann
til å få dei sende til ein få* mingsskule.

Når det gjeld å fastsetja procenttalet for born med uvanleg gode evner,
vanlege evner og dårlege evner, so er meiningane hjå dei ymse
granskarar noko ulike. Det er og greitt, at det er ei skynssak kor stor
skilnad ein skal finna millom tvo born fyrr ein reknar dei til kvar sin
evneklasse. Dei som vert sette i same flokken, er og noko ulike
sjølvsagt. Sume har funne at berre 4% har givnader over det vanlege,
21% er under; 75% skulde då ha vanlege evner.

Ein ting er alle granskarar samde um: for den ånde* lege vokster har
det mykje å segja kva samfundslag borna veks upp i. Born frå dei
fattigaste huslydane i dei euro* peiske storbyane står gjerne fleire år
tilbake for rikfolks born. Det kjem vel ikkje av at fattigfolks born er
fødde med ringare givnader enn andre born. Det er vokster* vilkåra som
har vore so ulike og som er årsak til skil* nåden. Givnadene må verta
tekne i bruk, og ein må ha havt øving i åndeleg arbeid skal det ha
vorte ein stor åndsvokster. — Kroppsarbeidarar som mest aldri har noko
anna arbeid enn å gjera uppatt og uppatt dei same kroppsrørsler år ut
og år inn, dei syner seg å vera like uføre til abstrakt tenkjing som
eit 12—13*års gamalt barn. Men det vil sjølvsagt ikkje segja, at ein
slik arbei* dar skulde vera ufør til alt tankearbeid. Det slag tenkjing
som hans arbeid fører med seg, det greier han. Men denne tenkjing går
ikkje vidt. Emna er få og lite skif* tande, og tankevegane er dei same.
Difor kjem det noko størdt og stivt og uledugt inn i det åndelege

eit slikt menneske. Presten Skjeseth fortel i «Slusk» um ein
jarnvegsarbeidar som sat og spelte gitar ein sundags* kveld i timevis.
«I alle disse timer spilte han en melodi og sang en sang op igjen og op
igjen. Jeg skal vedde på at sangeren var en mineborer, hvis arbeide
hadde virket slik på hjernen, at den kunde ikke forandre den kom* mando
den gav fingrer og tunge og stemmebånd og alt annet av hans legeme som
skuide assistere i koncerten da han om kvelden satte sig ned for å
forlyste sig selv og sine søvnige naboer», skriv Skjeseth. — At arbeid
og øving soleis verkar attende på mennesket, er ein kjend ting, og det
er lett å verta var. Det gjeld ikkje berre einsidig kroppsarbeid og
visse kroppsarbeidarar. Det gjeld og åndsarbeid. No kann og ymse slag
åndsarbeid vera ovleg einsidige og skiftelause. Tankane går i upptrakka
far uppatt og uppatt dagen so lang han er, og kanskje mest aldri andre
stader. Og då kann nok ein slik «ånds* arbeidar» og verta lite skikka
til åndsarbeid der det spørst um å vera før til noko av kvart.

Den åndelege ulikskap som me kann finna hjå dei ymse menneske når det
gjeld tankearbeid, må me tenkja oss har årsakene sine både i dei
medfødde givnader og i det arbeid som mennesket har sysla med. Det er
då so at øving kann hjelpa til at ein naturgivnad kjem for dagen so
alle vert han var. Skort på øving kann gjera at ein slik givnad vert
liggjande berre som eit fræ nede i molda; det spirer ikkje, so det gjev
inga grøde. Men øving skaper aldri den sergivnad som barnet ikkje har
fått. Der det inkje er, kann det aldri verta noko heller.

Går ein ut frå den ulikskap som kann koma til syne hjå dei ymse
menneske når det gjeld forstands* arbeid, intellektuelt arbeid, so kann
ein skilja dei på ymse måtar. Alle slike inndelingsmåtar har sine lyte.
Men det kann vera gagnleg lel å freista få eit oversyn. Fleire har
gjort det. Eg trur ikkje det tener til noko å auka talet. Det oversynet
som eg for min part tykkjer går ut frå det viktugaste her er å leggja

Binet gjeve. Eg held meg difor i det store og heile til det.

Det er sume menneske som arbeider med tanken fullt medvitande heile
tida, frå det åndelege arbeidet byrjar til målet er nått. Ein kann
kalla denne inteiligenstype den medvitne. Den som høyrer til denne
flokken, byrjar arbeidet med å gå ut frå ein viss tanke. Fyrestellingar
som kjem upp, vert prøvde um dei høver logisk til den tanken som det
vert gått ut frå. Og etter det vert fyre* stellingane haldne fast eller
vraka. Her vert med full medviting knytt tanke til tanke. Ein veit kor
langt ein er komen, og korleis det har gått til at ein står der ein no
er. Ein kann kvila seg og taka til att um ei tid etter som ein sjølv
finn for godt. Og ein tek då alltid til att der ein slutta. Ikkje noko
nytt har kome til i kviletida. Ein har under arbeidet ei sterk kjensle
av at ein får ikkje noko for inkje. Det må arbeid til. Og ein kjenner
seg fullt ansvarleg for den meining ein vinn fram til. Ein har med full
medviting og vilje gjort kvart tankesteg ein har teke; heile vegen ein
har gått, ligg open for ein i fullt dagsljos. — For den som arbeider på
denne måten, vil det falla naturleg å sanna Newtons ord, at «geniet er
det store tolmod», og at ein finn ei løysing på ein tanke* knute med å
«tenkja alltid».

Som motsetning til denne intelligenstypen står den som ein kunde kalla
den umedvitne. Ein som høyrer denne flokken til, arbeider gjerne
soleis: Han tek til med full medviting med ein tanke eller eit spursmål
som han ynskjer å få klårleik over. Han ser på saka frå ymse sider, og
brukar all si sjelelege makt til å trengja til botnar i spursmålet. Men
det lukkast kanskie ikkje å koma nokon veg. Han tykkjer det kjennest
stengt på alle kantar. So kjem mismodet og noko etter kvart og
trøyttleiken. Og so sluttar han arbeidet og tenkjer ikkje på det på ei
stund. Soleis kann det gå nokre dagar, kanskje og nokre månader;
spursmålet vert ikkje teke framatt — i alle fall ikkje til ålvorleg
dryfting. — So198

kann det henda ein dag då han slett ikkje tenkjer på denne saka — han
er kanskje ute og går ein tur, eller sit i ei sporvogn, eller er ute på
sjøen i ein båt, eller kanskje han nett har vakna um morgonen og er
ikkje komen upp endå — då med eitt går det som eit ljos upp for han um
det spursmålet han tenkte på den gongen for lang tid sidan. Han får med
eitt ei viss mei* ning um kva svaret skal vera, eller korleis det heng
saman. Og han kjenner seg straks so trygg på at han no har gripe
sanninga. Men det er ikkje so at han endå ser eller skynar korleis
dette svaret skal verta prova. Tanken kann endå ikkje gå greitt dei
vegar som fører frå ut* gangsstaden fram mot det målet der han no står.
Den logiske samanheng ligg endå ikkje i dagen. Difor kann han endå
ikkje føra eit prov som kann overtyda andre. Det arbeidet må han gjera
etterpå. Då må han granska spursmålet vitskapleg og umstendeleg og
finna dei millom* leder som endå vantar til ei vitskapleg og
overtydande provføring. Og dette arbeidet går for seg med full med*
viting og er meir eller mindre byrdefullt.

Denne tanketilgang skil seg frå den me fyrst skildra, i det, at her
kjem løysinga som ei uventa gåve ein gong då ein slett ikkje tenkte på
å få noko svar. Millom fyrste og siste del av arbeidet ligg det ei tid
då det må ha vorte gjort eit umedvite arbeid som ein får stor nytte av.
Det er dette arbeidet eller denne part av heile den sjelelege tilgangen
som gjev høve og grunn til namnet: den umedvitne intelligenstype.

Når me segjer at eit menneske på denne måten får løysinga som ei gåve,
so må me hugsa, at utan eit tanke* arbeid fyreåt, kjem aldri ei slik
gåve. Den som aldri har tenkt det minste på eit matematisk problem, får
aldri ei løysing på eit slikt spursmål.

Dei er ikkje so få som ein kanskje skulde tru dei tilfelle, då svaret
ein leitar etter, kjem som ei slik open* berring. — Det er visst at
ymse store tenkjarar har fått nokre av sine genialaste tankar på den

store franske matematikaren Poincaré har gjeve ei forvit* neleg
utgreiing av korleis tankearbeidet ofte går til hjå han. Poincaré har
det nett på den måten som eg no har freista klårleggja. Noko på same
måten skulde og den norske matematikaren Sophus Lie arbeida. Sume
diktarar har det noko likeins.

Men det er ikkje berre slike meir sjeldsynte tanke* arbeid som kjem i
stand i stor mun i det umedvitne sjele* liv. Vanlege menneske kann i
det små, og i sitt arbeid, røyna noko liknande, og ha det nett på same
måten som sume store tenkjarar. Det kann vera ei eller onnor avgjersle
ein ikkje har kunna verta samd med seg sjølv um, eller eit arbeid ein
ikkje har makta å få retteleg oversyn over, og difor har ein ikkje
kunna få nokor tydeleg meining um korleis ein bør taka det eller ordna
med det på beste måten. Kor ofte er det ikkje då, at ein gong ein ikkje
tenkjer det minste på desse gamle funderingane, då «går det upp eit
ljos» for ein, som me brukar å segja: det er det rette, soleis heng det
saman, soleis skal du ordna det! I alle slike tilfelle er det som
svaret eller løysinga kjem dettande ned til oss den gongen. Det er det
som gjer slike upplevingar so mer* kelege.

Den åndelege ulikskap me no har tala um, gjeld arbeidsmåten. Men det er
ein annan åndeleg ulikskap som helst gjeld innhaldet av det tanken
oftast arbeider med. Går ein ut frå sjølve tankeinnhaldet, so kann ein
og skilja dei ymse menneske i tvo flokkar: dei objektive og dei
subjektive.

Det er sume menneske som har godt lag til å leggja merke til det som
hender, det som går for seg. Og det som dei soleis har fått kjennskap
til, det går dei igjenom i tankane kanskje uppatt og uppatt.
Tankearbeidet vert for det fyrste som ei upprekning: kva eigenskapar
ein ting har, kva som hende, kva ein annan sa, ja og kva tankar ein
sjølv hadde og kva ein sjølv gjorde den gongen og den gongen. —

eller skriftleg skal openberra tankane sine for andre. Men dei
einskilde eigenskapar og tilburdar kann då verta samla i visse
umgrepsklassar etter sine sermerke. Det gjer i alle fall dei menneske,
som er komne so langt i åndeleg mogning at det har vorte ein trong for
dei å ha orden på tankane sine, og ha fyrestellingane sine samla
soleis, at dei lett og snøgt kann få oversyn over det dei veit. Hjå
born vil det sjølvsagt verta mindre med slik ordning eller
umgreps*samling. Borna vert ofte ståande med den snaue upprekning.

Hjå dei menneske som høyrer til denne flokken, har tanken til formål å
gjeva eit sant bilete; ikkje leggja til eller taka frå. Tanken går
heller ikkje utum det som er gjeve i og med innhaldet i det som vert
upprekna. Fantasien tek ikkje til og byggjer vidare der sjølve san*
singa eller onnor uppleving sluttar. — I det store og heile er tanken
vend utetter. Det er det som går for seg i um* verda, det som sansane
gjev ein melding um, som er det emnet tanken serleg arbeider med.

Sermerkt for denne tanketype er som me skynar, objektivitet. Det må no
lel ikkje takast so at eit men* neske av dette slaget skulde ha so
heilt pålitelege fyre* stellingar um eit tankeobjekt. Det er so mykje
um å gjera kor stor kraft vedkomande legg i granskararbeidet. Det er
ikkje visst at arbeidet vert gjort med so stor energi. For den som har
lag til å halda seg til «det verkelege», kann og vera åndeleg lat og
meir eller mindre likesæl. Og då kann det godt vera sers misvisande det
resultat som tanken sluttar med. Men biletet har då vorte falskt på den
måten, at det vantar fleire viktuge einskildting. Tankebiletet er for
fattigt på innhald. Dersom biletet har vorte usannferdigt og
misvisande, so er årsaka å finna her.

Den subjektive intelligenstype er ei rein motsetning til den objektive.
Hjå dei menneske som høyrer til den flokken, er ikkje åtgaumen so
sterk. Dei vert i alle fall ikkje arbeidande lenge med å læra ein ting
å kjenna so vel gjenom sansane. Tankane går snart utum det som201

er gjeve gjenom sansemelding. Og so tek fantasien til å arbeida.
Sansekjenningane er kanskje berre upptaket til den rad av skiftande
syner som sjela kjem til å arbeida med. Mesteparten er å føra attende
til den skapande fantasi. Tankane hjå slike menneske vil ofte ikkje
vera vende utette r, men innetter. Det er ikkje dei ytre påverk= nader,
men dei indre upplevingar som er det emnet tanken krinsar um. Han som
tenkjer, lever sitt personlege liv i sine tankebilete. Han står ikkje
utanfor og ser på; han lever og andar sjølv i sine hugsyner. Orda han
brukar, er sers ofte abstrakte, og har eit vidtfemnande innhald. Dei
avgrensar ikkje tydeleg eit vissf fyrestellingsinnhald,. men gjev eit
større eller mindre spelerom fortolking eller tanke*innleggjing.

Det er ikkje berre vaksne menneske som kann syna seg so åndeleg ulike.
Ein kann og treffa born som tyde* leg høyrer til ymse tanketyper. Det
kann koma fram på mange måtar. Og ikkje minsf kjem det til syne i
stilane som borna kann skriva. Binet har prenta eit par prøver, og eg
låner ei av dei. Han gav tvo syster, den eine 11 år og den andre 1272
år gamle det same kastanjebladet å skriva um. Den eldste, Marguerite,
skreiv ill minuttar og 15 sekundar denne stilen: «Dette bladet som eg
har framfor meg, er eit kastanjeblad, som er teke um hausten;, for
småblada er gule mest alle med undantak av tvo, og eitt er grønt
halvparten av det. Dette bladet er eit saman* sett blad, som har sju
småblad som går ut frå eit sams punkt på enden av ein stilk som vert
kalla bladskaft; og dette fester bladet til treet.

Småblada har ikkje alle same storleik; av dei sju er fire mykje mindre
enn dei tre andre.

Hestekastanjen er ein tvofræblad^plante; det kann ein sjå um ein legg
merke til bladet; det har greinforma nerver. På fleire stader har
bladet rustraude flekker; eit av småblada har eit hol.

Eg veit ikkje meir å segja um dette hestekastanje* bladet.»202

Den yngste, Armande, skreiv denne stilen på 8 minut* tar: «Dette er eit
hestekastanjeblad som — lausrive av haustvinden — nyst fall stilt til
marka. — Bladet er gult, men har endå sin fastleik og sitt skap;
kanskje finst det endå litegrand livskraft her og kvar i det stakkars
døyande bladet.

Nokre merke av den grøne leten det hadde fyrr, finst endå ymse stader
på bladet; men det gule har overtaket. Ein brun og raudleg bord pryder
utkantane. — Dei sju blada er allesaman beintfram vene endå; den
grønlege stilken har endå ikkje vorte skild frå dei.

Stakkars blad som no har den lagnad å verta ført av vinden kring på
vegane og so rotna i ein haug saman med mange andre blad. Idag er det
daudt; endå igår levde det. Igår hekk det på greina si og venta på den
lagnadstunge vindstøyten som skulde riva det laust — liksom eit
menneske som ventar på dødsdomen sin.

Men bladet kjende ikkje til fåren og fall stilt til marka.»

Kvar skynsam lesar vil med ein gong vera viss um, at det er stor
sjeleleg ulikskap på desse systerne. Båe stilane vitnar um, at den som
har skrive, er komen langt fram i åndeleg vokster — for ein 11 —
12*åring å vera då. Og i so måte er vel skilnaden ikkje so stor. Ulik*
skapen syner seg i, at den eine er eit menneske av eit heilt anna slag
enn den andre. — Den eldste legg vel merke til det som sansane kann
melda um bladet. Ho fortel nog* grant og turt, men klårt og greitt. —
Den yngste systera ser ikkje so mykje av alt det som er å sjå på
bladet. Når ein tek undan det ho skriv um fargen, so må ein segja ho
fortel lite um sjølve bladet. Ho skildrar derimot dei tankar og
kjensler som vaknar hjå henne når ho tenkje r på bladet. Hjå den eldste
systera får ein sak* kunnskap; hjå den yngste fantasi og poesi. Den
fyrste høyrer tydeleg til den objektive intelligenstype; den siste endå
tydelegare til den subjektive.

Ser me på kva slag uppgåver dei ymse menneske i203

serleg mun har givnad til å løysa med si tankeverksemd, so kann me og
skilja menneska i tvo flokkar som står som motsetningar til kvarandre:
teoretikarane og prak= tikarane.

Det er sume som har serleg givnad til å granska og gruvla. Den logiske
trong er sterk. Dei kann ikkje slå seg til ro fyrr dei finn
årsakssamanheng millom fyre. stellingane. Og det er reglane, lovene dei
ymse ting går etter, dei må få klårt for seg. No er det ikkje visst at
alle stikk so ovleg djupt. Dei store tenkjarar er sjeldsynte. Men um
ikkje det er so vanskelege spursmål tanken arbeider med, so er det lel
so, at dette slag menneske får orden på det dei veit, anten det er
mykje eller lite. — Men det er og eit anna kjenneteikn dei har sers
mange av dei: i det praktiske liv duger dei ikkje. Det er so forgale
smått med mange av dei i so måte. Dei er «trenevar» og nokre
hjelpelause stakkarar kva dei skal gjera av vanleg arbeid. Serleg er
dei då reint ubrukelege til kroppsarbeid.

Det er når det gjeld å setja noko i verk og å få noko gjort soleis i
livet, det er då praktikarane er mei. strår. Dei har naturleg givnad
til å vera åtgåige, når det gjeld slike ting som dei får å arbeida med
i det praktiske liv. Tanken er vend utetter. Sjelegransking og
tankeknutar arbeider dei ikkje stort med. Slikt ånds. arbeid som å
målføra seg fint og greitt, og å greia ut tanken i ei bok eller eit
blad o. s. b. går det gjerne smått med, um dei skal prøva. Men so har
dei ofte eit godt herredøme over seg, og serleg har mange av dei eit
godt handelag til eit eller anna slag arbeid der det spørst um ein slik
givnad. Dei er netthendte, arbeider kanskje og snart, og mange av dei
står sjeldan fast når det gjeld eit kroppsarbeid. I so måte er dei
uvanleg godt sjølv, berga. Slikt tankearbeid som krevst um ein skal
arbeida som ein vanleg gardbrukar, fiskar, handverkar, fabrikk,
arbeidar, vegarbeidar o. s. b., greier dei og, so dei er godt
arbeidsføre i slike tilfelle. Sume vert og sers glupe idrotts, folk. Og
likeins finn ein mange som er forretningsfolk. —204

Kor ofte røyner ein ikkje det, at mange som det har vore sers smått med
på skulen, dei vert jamvel fyregangsmenn ute i livet, ute i det
praktiske arbeidet! Eksamensvitne* målet dei fekk med seg frå skulen,
lovde ikkje godt. Kanskje greidde dei ikkje den stakkars prøva heller.
Men mange prøver som livet gav dei, greidde dei med glans. — Då vert
det gjerne mindre med mange av dei som var skuleljos. Dei kjem ofte
attum dei, i det praktiske liv.

Noko av det verste som kann henda ein som har serleg givnad til
abstrakt og teoretisk tenkjing, er det, at han får seg eit livsyrke der
det framum alt spørst um dugleik i det praktiske arbeid. Og på same
måten er den ille faren som helst har lag til å arbeida med hendene
sine, men vert sett til å bruka berre hovudet.

Livet lærer oss, at det er ei ålvorleg sak for eit men* neske um det
kjem på «retta hylla» eller ikkje. Og det er eit viktugt
samfundsspursmål og. — No er det visseleg so, at mange av dei som
klagar over at dei har fått eit livsyrke dei vantrivst av, dei vilde
klaga kva dei so hadde teke til med. For det som dei helst er plaga av,
det er latskap og likesæle. Og for slike menneske høvde vel ikkje andre
livsyrke enn eit slikt som J. H. Wessel sjølv* ironisk skulde beda
Guldberg um: eit arbeid der det var mykje pengar å tena, men lite å
gjera. Det er ikkje visst det er evnene dei vantar til det arbeidet dei
har. Det er sjølve karakteren det er noko i vegen med hjå dei. Det er
ikkje eit anna arbeid dei burde få seg, men eit anna livssyn. Dei
menneske ser me burt frå her. Men at denne flokken diverre ikkje er so
liten, det skal ikkje blinda oss forden sanning, at dei ymse menneske
kann vera sers ulike i naturgivnad. Me bør og hugsa, at den medfødde
givnaden har ovmykje å segja for, um eit menneske skal koma til å gjera
rett for seg i livet på den plassen der det har kome til å få arbeidet
sitt. Og det er so med og grunnlegg livslukka for mennesket. Foreldre
og lærarar bør difor ikkje taka rettleiar*arbeidet sitt lett, når det
gjeld å få205

ein ungdom til å velja ein arbeidsplass der han kann få bruk for den
arbeidsevna han har.

Det er lett å skyna, at etter dei skilsgrunnar som denne inndeling me
no har umtala, byggjer på kann same mennesket høyra til fleire av desse
typene. Ein kann høyra til dei medvitne tenkjarane, og samstundes og
vera teoretikar og objektivist t. d. Det er Og so, at me har halde oss
til dei reindyrka motsetningar i den skildring me no har gjeve. I det
verkelege livet er det vel so, at største* parten av menneska ikkje er
so åndeleg einsidige. Det er endelaust med millomtyper. Og til dei
soknar storparten. Men at dei skilsgrunnar som er nemnde, peikar på
ser* merke og viktuge skilnader som ein verkeleg finn, det er
tvillaust. Det vil ein sanna di meir ein lærer dei ymse menneske å
kjenna til gagns.

Me har alt nemnt at desse skilnader finn ein ikkje berre hjå dei vaksne
menneske. Dei kjem sikkert tyde* legare fram hjå dei enn hjå born. Men
alle som har havt med noko mange born å gjera, og har lært dei å kjenna
grundig, dei vil ikkje vera i tvil um, at ein finn dei same
intelligenstyper i alle fall hjå eldre born som hjå dei vaksne. Likevel
er det so, at ikkje alle er like ferdiglaga i barneåra, og kjem like
tydeleg fram, då som seinare. Den som er minst ferdiglaga, er tvillaust
den «teoretiske» typen. Då meiner me ikkje berre det, at eit barn ikkje
kann greia det tankearbeid som ein vaksen kann makta, jamvel um det har
ein medfødd givnad til logisk tenkjing. Sjølvsagt kann det ikkje det.
Barn gjer barns arbeid, jamvel um det har evner som varslar um den
store tenkjaren. Men um ein ser burt frå det, so lyt ein visseleg sanna
det som me fleire gonger har umtala, at abstrakt tenkjing er det
åndsarbeid barnet i det heile greier minst. I det stykket er det
visseleg minst ulikskap på dei ymse born.

                         16. Viljelivet hjå born

16. Viljelivet hjå born.

Det er mange verksemder ein kann leggja merke til jamvel hjå det
nytødde barnet: hjarta slær, barnet andar, blinkar med augo og vender
dei litegrand, rører hender og føter, brukar munnen til å suga og
skrika o. s. b. — Barnet har ingen tanke eller meining med desse
verksem* der. Arbeidet vert sett i verk utan at det har gått noko
tankearbeid fyreåt. — Barnet kann heller ikkje tenkja endå. Hjernen er
ikkje ferdiglaga til slikt arbeid so tidleg. Det har me tala um fyrr.
Men ei mengd rørsler som er plent naudsynlege for vårt fysiske liv,
vert sette i verk på formålstenleg måte lel. Det er ei mengd motoriske
centra som utløyser slike rørsler. Desse centra finn ein serleg i rygg*
og halsmergen. Endå barnet ikkje har nokon tanke med desse slag arbeid,
so er det likvel so, at det fyrste tankearbeid ein kann leggja merke
til hjå barnet, det kjem til å knyta seg til ymse slike rørsler.

Når barnet svelt t. d., so er det ikkje berre ei ser-merkt
organkjenning det då upplever. Denne kjenninga er fylgd av ei sterk
ulystkjensle. Og det fører til at barnet vert uroleg. Det skrik, og
brukar alle dei lemer det har herredøme over, so godt det kann.
Beintfram er dette strevet nyttelaust. Skriking og sparking mettar
ikkje. Men umveges kann dette arbeidet vera gagnleg lel. Dei vaksne
skynar kva som vantar barnet, og so får det det som trengst. Og so kjem
det i godlag att. Tek dette seg uppatt ofte nok, so kjem den tid då
barnet kjem til å tenkja på kva det fyrr har rått i slike tilfelle,
straks hungeren melder seg. Og då kann barnet taka til å skrika med den
tanke at det vil ha mat. Her har vorte knytt ein assosiasjon millom
fyrestellingane um ulysttilstandet og um middelet eller utvegen som har
vore nytta. Og dette minnet vert avgjerande for kva barnet kjem til å
taka til med i visse tilfelle.

Det har vore lagt merke til, at alt i den 4. månaden207

kann eit barn taka iil å verta uroleg og skrika, når det ser
mjølkeflaska det vanleg får drikka av. I den femte månaden byrjar sume
born å gripa etter noko dei ser framanfor seg, har me nemnt (s. 54).

Når barnet er 4—5 månader gamalt, kann ein soleis sjå tydelege døme på
viljearbeid. Barnet grip med* vitande inn og nyttar ei kraft det råder
over, til arbeid snart på ein måte og snart på ein annan.

Når det lid ut i andre halvåret, kann ein sjå at barnet og tenkjer seg
i arbeid jamvel fyrr arbeidet er byrja. Har barnet vorte «dansa» med på
hendene ei lita tid, og det so vert sett i ro att, so tek det ofte til
å bruka hender og føter på ein slik måte at ein tydeleg ser det ynskjer
å koma i veg att. Eller ein kann leggja merke til at det tenkjer seg
rista på ei «rangle» det ofte har havt i hen* dene, berre det får sjå
henne. Ein skynar at barnet kjenner seg eitt med ei fyrestelling som
gjeld eit arbeid det skal taka til med. Her har me for oss eit av dei
tydelegaste kjennemerke på ein intelligens som tenkjer og set seg mål.

Dei verkelege viljeverksemder er sermerkte med, at mennesket då vert
sett til å velja. Det kjem upp fleire fyrestellingar som ikkje kann
verta sette i verk samstundes. So vert spursmålet: kva skal ein gjera.
Ein kjenner seg dregen til fleire kantar. Og no må det verta gjort eit
val. Denne rådleggjing med seg sjølv kann taka stuttare eller lengre
tid. Men skal det verta til noko arbeid, so må rådleggjinga enda med
eit vedtak som ein gjer: det skal eg taka til med fyrst.

Me vaksne kjenner so vel til kor vanskeleg det ofte feil for oss dette
arbeidet å velja. Og me kann sjå kor tungt det ofte feil for barnet og.
Det tek seg so råd* villt ut. -

Det er ein skilnad på barnet og oss vaksne når det gjeld å velja.
Barnet lever meir i augneblinken enn me. Og so mykje meir di yngre det
er. Det tenkjer ikkje på fylgjene i framtida. Det er berre um å gjera
korleis verk*208

nadene er nett i avgjerdsstunda. Og berre etter det vel det vesle
barnet.

Men um ikkje so lenge lyt barnet læra å ikkje leva berre i
augneblinken. Det må og tenkja på kva fylgjer som vil melda seg um
stuttare eller lengre tid etter som det gjer det eine eller det andre
valet. Livet tvingar barnet til å vera meir varsamt og å sjå framover
og for kvar viktugare avgjerd det tek. Då må barnet til å skilja millom
det som gagnar i lengda, og det som ser godt ut berre med det same. Og
fyrst då kann det verta tale um ein vilje som er styrd av vitet,
skynet. Til denne tid har det vore den sanselege eller naturlege viljen
som har vore å segja einerådande i barnet sitt viljeliv. Alt det barnet
har gjort, høyrer inn under spontan* og refleksrørsler eller instinkt*
og driftverksemder. Det vesle barnet skil seg i so måte lite ut frå dei
høgreståande dyr.

Me har fyrr nemnt at det sjelelege tilstand har lag til å få so store
kroppslege verknader hjå barnet. Det må eg minna um her og. I mykje
større mun enn hjå oss vaksne vil sorg og glede, godvilje og uvilje
syna seg hjå barnet i det ytre. Barnet kann skjelva all igjenom og
gråta og spenna og sparka når noko går det imot. Eller det hoppar og
dansar når alt går etter ynske, og kann ikkje stå roleg um det so galdt
livet.

Me ser soleis både at den naturgjevne viljen har slikt overtak hjå
barnet, og at det sjelelege tilstand verkar so sterkt på kroppen.
Hugsar me so attåt på, at barnet kann tenkja so lite, og at det veit so
lite, so skynar me, at det er ikkje so underleg um me får sjå det, at
born har vanskeleg for å styra seg. Dei kann so lite avmåta si åtferd
etter dei ytre vilkår. Og difor øyder dei og so mykje kraft reint til
fånyttes mang ein gong.

Mange born er svært trossige. Dei held på sitt og vil ikkje lata seg
rettleia og styra av nokon annan. Det heng noko saman med at dei har so
lite røynsler. Dei veit ikkje kor lite dei sjølv skynar sitt eige
beste. Og so209

Kar umsynet til andre so lite å segja for barnet endå. Den etiske eller
sedelege viljen er veik.

Den trossugskap barnet kann syna, er i røynda ikkje merke på
karakterstyrke. Barnet har ikkje fått faste grunnsetningar som det
byggjer på og rettar seg etter i livet. Me kann sjå at ein dag kann ein
gut vera reint uppsett på å gjera noko som det dagen fyrr var rådlaust
å få han til. Det er reint ei lune, eit innfall som barnet fylgjer, og
ikkje noko anna. —

Barnet har og fått so lite faste vanar endå. Det har ikkje fått visse
vegar som det går etter skikk og bruk. Difor er det so rådvillt ofte då
ein vaksen aldri vilde tveka det minste, men taka den gamle vegen utan
råd* leggjing anten med seg sjølv eller andre.

Barne viljen er lite uthaldande. Barnet spring snart til; det evar seg
ikkje lenge, og tenkjer seg ofte lite um fyrr det legg i veg. Men når
vanskane melder seg, so gjev det seg lett over. Og fylgja er då at det
kjem til å arbeida berre turevis. Arbeid byter det og alt i eitt. Det
har so lite støleik i det heile. — Og so er det so lett å påverka.
Serleg har suggestionen ei ovleg stor makt over barnet. Det let seg
draga til den eine eller andre kanten jamvel av slike ting som det
ikkje burde leggja minste vekt på.

Sjølvsagt er borna mykje ulike innbyrdes i viljeliv og arbeidsmåte. Det
er noko dei veit alle som har havt med nokre born å gjera.

Sume born har lag til å vera tyrannar. Serleg kann det vera tilfellet
med ikkje so få av gutane. Får dei den vanen at dei berre har å finna
på noko, so skal det til, so kann det ikkje verta å halda ut med dei.
Både vaksne og andre born kann då måtta lida mykje vondt for deira
skuld. At ein forkjert uppsedingsmåte i stor mun er årsak til at sume
born vert so kravsame, det er tvillaust. Men barnenatura og serleg
gutenatura er so, at ein kann få ein fæl hustyrann av eit barn fyrr ein
veit ordet av det. Her og gjeld det, at det er lettare å sløkkja
Nordeide: Frå barn til vaksen. 14210

elden på tilet enn på taket. Er vanen fyrst komen inn, kann han vera
vond å få ut att.

Det er vel ikkje nett so ofte at ein får å gjera med born som har det
med å gå og tusla for seg sjølv. Men det hender det og. Dei held seg
helst åleine, og skyr andre born. Det er lite tiltak i dei ofte.
Arbeidsviljen er veik. Ikkje sjeldan er det at dei og er mismodige og
tung* lynde. — Ein vitug uppsedar vil kunna vera til stor hjelp for
slike born. Men her spørst det um stor pedagogisk skynsemd. Dei tek
skade både av umannsleg kjæling og av hardhendt medferd. Med fast men
mild hand må dei verta tekne med inn i høveleg arbeid. Det er visseleg
den beste lækjedom for slike.

Andre born sermerkjer seg med å vera so rolege, flegmatiske. Dei har
ein sterk vilje og har eit åndeleg herredømme over seg som mang ein
vaksen kunde ha grunn til å misunna dei. Stride og påstålege er dei
ofte, og har tungt for å lyda jamvel um det gjeld berre ein små* ting.
— For uppsedaren er det ei vanskeleg uppgåve å få rådvelde over eit
slikt barn. Og ikkje nyttar det heller, dersom ikkje han er i stand til
å visa endå større ro og endå større fastleik enn barnet kann syna.

Stundom kann ein få sjå hjå eit barn eit slag vilje* sjukdom som kann
vera ovleg fårleg på mange måtar. Eg skal taka eit døme frå det
verkelege livet. So vil alle lett skyna kva det her gjeld. Eg vel eit
som Meumann fortel: »Ein gut eg kjende, kom på ein ny skule. Han var då
13 år. Den læraren som han hadde havt fyrr, hadde nok noko imot han. Og
læraren hadde den taktløyse, at han let falla nokre stygge lastord, som
guten ikkje ein gong hadde fortent, samstundes med at han gjorde den
nye læraren kjend med han. Fyrr hadde guten vore reint ein gild elev;
men frå denne stund gjorde han ingen ting. Det var ikkje berre det, at
det intellektuelle arbeidet hans gjekk tilbake frå dag til dag. Ansing
og åtferd var det og mykje å segja på. Han vart sky, og det la seg som
ei tyngsle over sjelelivet hans. Då skuleåret var umme,211

vart han ikkje uppflytt. — Guten vilde ha gått reint i hundane, um
ikkje foreldra, som ikkje kunde missa trua på guten sin, hadde teke han
burt frå denne skulen. På den nye skulen som han kom til, fekk han ein
lærar som møtte han med tiltru. Og med ein gong vart guten som umskapa
i alle måtar. Han fekk framifrå vitne* mål, og gjekk ut av skulen som
ein av dei beste elevane.« — Her har me eit tilfelle som det kanskje
ikkje er so sers sjeldan å finna sidestykke til. I alle fall kann ein
sjå noko som liknar i sume ting. — Av ein eller annan grunn kjem det
upp uvilje millom læraren (uppsedaren) og barnet. Og so misser barnet
arbeidshugen — og arbeidsevna og, ser det ut til. Dette som hende, vart
ei stengsle for viljen. Viljen er maktlaus. — Ofte er det berre eitt
visst slag arbeid barnet ikkje greier meir. Helst er det det arbeidet
som kanskje førde til at uhugnaden kom upp. Var det ei religionslekse
t. d. som var fyrste årsaka til at dei sårande orda vart sagde, so er
det då gjerne i religion at det vert rådlaust for barnet å læra eller
greia noko seinare. Men i andre læreemne kann det vera som fyrr lel. So
kann det vera med sume born. Men andre har det på den måten som denne
guten Meumann fortel um. Det er ikkje berre til eitt slag arbeid barnet
er arbeidsuført. Det vert duglaust til alt bra arbeid. Det er som heile
viljelivet er kome i ulag. Ein skulde ikkje tru ein hadde med same
barnet å gjera.

No er det langt frå at det er alle born som har det på denne måten. For
det fyrste er det stor skilnad på kor nærtakande dei ymse born kann
vera. Sume tek det lett kva dei so høyrer. Og mange har stor
reisingsmakt i seg sjølv, so dei kann vinna over eit mismod. Men i
større eller mindre mun vil ikkje so få verta påverka soleis, at
arbeidsevna vert nedsett, dersom det kjem ein knute på tråden millom
uppsedaren og barnet, og denne knuten ikkje snart vert uppløyst. Godlag
og hugnad er eit ovleg godt arbeidsvilkår. Det veit me alle. Den lærar
som skapar hugnad i skulestova, han lettar arbeidet for212

mangt eit barn meir enn folk tenkjer på. Det er få men* neske foreldra
har grunn til å vera so takksame mot.

Det er elles ikkje berre for borna det har so mykje å segja at ein
likar seg, og at ein har tru på at ein kann greia noko. Me vaksne har
det noko på same måten. Me har fyrr nemnt, at får ein mann so mange ord
å hugsa med ein gong at han trur han ikkje greier det, so hugsar han
mykje mindre enn ein annan gong då han får so få ord at han kjenner seg
trygg. Det har so ovmykje å segja um ein verkeleg sit med den faste
tanken og viljen: dette kann eg greia, og dette skal eg greia. Er ein
tvilande, so er ein og i stor mun maktstolen — i skule= arbeidet og,
som i arbeidet elles i livet. Det er vel i det heile sanningsord desse
orda som Meumann skriv: »Ikkje den intellektuelle givnad som
forstandsgivnad borgar for at det vert brukelege menneske i livet; det
spørst meir um kor sterke og fine kjenslene er, og kva eigenskapar
viljen har. Den røynsla ein har gjort med vaksne, stadfester og dette:
viljen til å nå noko, avgjer lagnaden for eit menneske.«

Dei viljehindringar me har tala um ovanfor, hadde upphavet sitt i at
barnet kjende seg såra av andre. Men og frå ein annan kant kann viljen
hjå sume born få eit meinhogg. Eit barn kann ha gjort eit stygt
feilsteg, som det aldri kann gløyma. Ofte dreg då eit slikt barn seg
burt frå andre menneske. Det freistar gøyma seg burt og vil mest ikkje
tala med nokon. I alle fall vil det ikkje fortelja til nokon kva det
går og tenkjer på. Eit slikt barn kann verta gåande soleis i lang tid.
Det stygge minnet på den eine sida, og so sjølvvyrdnaden på den andre,
kann ikkje halda seg i den same sjel. Og stundom går det då so, at
barnet får mindre og mindre vyrdnad for seg sjølv. Det vonde samvit
vert ikkje ei stålsetjande makt diverre, og difor heller ikkje ei
varnande. Midt i si liding kjem barnet gjerne til å leggja stein til
byrda med nye feilsteg. Og veikare og hjelpelausare vert det for kvar
gong. Det kann koma til det, at barnet vert eit men*213

neske som driv som stokk i straum utan ans for kva veg det tek.

Eit slikt barn treng ein uppsedar med psykologisk kunnskap, og med
hjartelag og offervilje. Den einaste berging ser ut til å vera, at
barnet møter nokon som kann få det til å tala ut under fire augo. Skal
ein slik viljetynt stakkar makta å koma seg ut av berget som det heiter
i folkevisene, so må det ei slik sjeleleg uppgjerd til. Men ei slik
tilståing og berrleggjing kann ikkje verta tvinga fram. Um so er, er ho
nyttelaus. Ho må koma som ei naturleg fylgje av den tiltru som
uppsedaren har vakt hjå det lukkelause barnet. Er han eit religiøst
vakt menneske, so vil han visseleg kjenna eit hjelpemiddel som han
ikkje anten vil eller kann lata vera unytta i dettte åndelege
lækjararbeidet. Kanskje kann han koma til å eiga noko av den makt
folkevisene let kyrkjeklokkene ha, når det spørst um å få den bergtekne
utatt frå berge* kongen.

Det ser ut til at sume born, som har havt ein slik ut* viklingsveg
nedover som me har teikna ovanfor, ikkje vert ståande med å vera eit
viljeveikt, men samvitsplaga men* neske. Det kjem ikkje berre til det
utviklingsstade som folkevisa um Margit Hjukse skildrar. Vert det inga
utfriing, so kann det gå endå lenger nedover. Det som fyrst valda den
sjelelege krisa, kann verta gløymt. Det kann koma heilt ut av tankane,
so barnet ikkje hugsar det minste av noko av dei fyrestellingar som ein
gong var knytte saman i eller kring dette syrgjelege minnet. Men det er
ikkje berre desse fyrestellingane som kjem burt. Noko etter kvart kjem
vekk og andre fyrestellingar som eit vanleg menneske aldri vilde missa.
Og både kjensle* og viljelivet vert skamfare på same måten. Barnet vert
som ein tulling i mange stykke. Både intellektuelt og moralsk kann det
koma langt under lågmålet for eit vanleg menneske. — Eit slikt tilstand
vil og oftast verta fylgt av eit øydelagt nerveverk. Det kann då koma
rider då barnet er reint hysterisk.214

Det er fyrst i den seinare tid at det har vorte lagt noko serleg merke
til denne sjelelege sjukdomen hjå born. Serleg er det Sigmund Freud i
Wien som har granska slike tilfelle vitskapleg. — Det ser ut til at
jamvel ein slik nedforkomen stakkar som eit slikt barn må vera, kann
verta berga, um det hender at han får slik tiltru til eit menneske at
han på den måten får hjelp til å skrifta sitt liv for denne venen so
godt han kann. Ei slik upp* trevling av sjelelivet skal ha ført til, at
jamvel det som var gløymt, har kome framatt i minnet. Og når det og har
vorte klårlagt, so har den sjuke vore komen tilbake til det normale
tilstandet, og han har byrja som eit nytt liv att. — Jamvel hypnose har
vore nytta til å få tak i det som var kome burt frå det medvitne
sjelelivet. Og fylgjene skal ha synt seg å vera gode. — Det er elles å
segja, at både denne sjelesjukdomen og lækjemåtane har vore forlite
granska endå til, at det er råd å segja noko visst um, kva svar
vitskapen kann gjeva. Dei ymse vit* skapsmenn er og lite samde både um
det eine og det andre.

Til all lukke er det sjeldan ein høyrer um slike fæle viljesjukdomar.
Men um ein har berre med vanlege born å gjera, so melder det spursmålet
seg for uppsedaren alt i eitt: korleis skal eg bera meg åt med å få
venda barnet sin vilje i den rette lei, og samstundes få viljen
arbeids* før. Den skildring me har gjeve av barnet i det heile, og
serleg det me har set um viljelivet, alt syner tydeleg, at barnet ikkje
er skikka til å styra seg sjølv. Reint natur* gjeve er barneviljen
lenge ein sers ufullkomen reidskap å gå ut i livet med. Men det peikar
tydeleg på, at barne* viljen heller ikkje skal få den uppgåva som
viljen hjå det vaksne menneske kann verta tiltrudd. Uppsedaren sin
vilje må gå i plassen for barneviljen so lenge. Det er ikkje å gjera
noko naturstridigt. Tvertum, det er å gå den vegen natura sjølv peikar
på. Og barnet kjenner seg ikkje ulukkeleg med det. Det kann nok vera
stridigt stundom der den vaksne ikkje kann tvila på, at han gjer215

vondt mot barnet um han let det få halda fram som det ynskjer. Men i
grunnen kjenner barnet seg veikt og hjelpe* laust. Det feil verkeleg
naturleg for det vesle barnet å taka mot hjelp. Det vert ikkje såra av
det, og det tek ikkje skade. Det er noko av barnet sin forrett dette.

Men samstundes må det og stå klårt for uppsedaren, at barnet skal ikkje
vera barn alltid. Det skal verta eit vakse menneske, sjeleleg som
kroppsleg. Og då gjeld det ikkje minst, at det har fått ein vilje som
både er før til å velja rett og til å setja vedtaket i verk.

Det er serleg på tre måtar barneviljen kann verta påverka: gjenom
tanken, kjensla og innøving.

Barnet får noko etter kvart evne til å tenkja. Det får vit og skyn. No
veit me at viljen kann verta på* verka gjenom vitet. Når me vaksne
skynar at noko er det beste, so kjenner me visst alltid ei tilskunding
til og å gjera det um det er råd til det. Soleis er det med barnet og.
Men i lang tid skynar barnet so lite, og det veit so lite. Det har
ikkje dei naudsynlege kunnskapar. Og um det kunde få kunnskapane, so
greidde det ikkje å bruka dei. Det er difor lenge ikkje råd å verka på
barneviljen på denne måten. I alle fall er det so i svært mange
tilfelle. Det er difor tvillaust, at ein ofte i det praktiske
uppsedingsarbeid vert nøydd å krevja lydnad av barnet jamvel um det
ikkje skynar kor rettvist det er det kravet ein kjem med. Det vil ofte
vera burtkasta tid og eit nyttelaust arbeid å freista prova for barnet
kor mykje rett ein har. — Men eg trur ikkje dette bør få oss til å
tenkja at me aldri skal bry oss med grunngjeving, ikkje ein gong i dei
tilfelle me veit at barnet kann skyna at kravet er rettvist. — Barnet
skal læra å bruka vitet sitt til rettleiing for viljen. Men det treng
hjelp til dette på mange måtar. Og den hjelp bør det få av upp* sedaren
ikkje minst. — Me skal og hugsa at den viktu* gaste uppsedingsuppgåva
er å få barnet til å vilja gjera det som det bør gjera. Det er noko
mykje, mykje større enn berre den ytre eller synlege lydnaden. Og rett

sanning kann verta ei makt i barnet sitt liv og, når berre barnet
skynar kva som er rett og sant. Lat vera at både den forstandige og den
etiske viljen er ovleg veik lenge. Det er so. Men vitet opnar då ei dør
for oss inn til barnet sitt inste sjeleliv. Og her er ein av dei stader
ein må taka til med påverknadsarbeidet.

At me ofte vil få sjå at barnet ikkje lyder, endå um det skynar det
gjer noko gale, det må me diverre vera budde på. Det kann og vera mange
ting som dreg barnet til å ikkje lyda. Det me tykkjer er småting og
verdlaust, har gjerne mykje å segja for barnet. Det har i mange
tilfelle ein annan verdmælar enn me vaksne. Og det gjer, at me har
tungt for å setja oss inn i korleis spursmålet kann taka seg ut for
barnet. Lydnaden kann ofte vera mykje tyngre for barnet enn me tenkjer.

Som me veit og skynar, kann me ikkje lata uppsedings* arbeidet verta
berre ei klårgjering for barnet av korleis det bør leva. Me må og verka
på barneviljen gjenom dei kjensler me kann få vekkja hjå barnet.

Dei kjensler me kallar fram hjå barnet, når me krev av det noko det
sjølv ikkje har hug til, er diverre ulyst* kjensler. Sjølve kravet har
for det fyrste den fylgja. At me har barnet sitt vel for augo, skynar
ikkje barnet sjølv i so mange tilfelle. Spursmålet vert då um me på
annan måte kann vekkja kjensler som lettar striden for barnet, so det
kann verta i stand til å lyda. Og det kann me i nokon mun.

Er alt som det skal vera millom foreldre og born, so vil barnet kjenna
seg knytt til foreldra med sterke band. Det ser i foreldra noko som det
ikkje kjenner maken til. Det kjenner seg trygt og ottelaust når det har
foreldra å halda seg til. Aleine kjenner barnet seg hjelpelaust. Reint
naturgjeve vil eit barn ikkje ha det godt, når det skynar at det har
mor og far mot seg. Det kjenner at ikkje alt er som det skal vera då.
Eg vil ikkje kalla denne kjensla kjærleik. Ho er meir naturgjevi enn
kjær* leiken, og har sine røter meir i eit slag barneinstinkt.217

Denne barnekjensla — eg vil kalla ho so — er og som nemnt ovanfor
sermerkt med det, at ho er både avmakts* kjensle og tryggleikskjensle.
Kor kann ikkje eit barn beda um hjelp til nær sagt alle ting, men
likevel vera so strå* lande glad og vel tilfreds, og trygt og
ottelaust, som um det ikkje fanst vanskar og fårar til — so lenge det
berre har mor eller far å springa til når noko står på.

Denne barnekjensla kann noko etter kvart gå over til å verta glede over
å få vera til hjelp eller til hugnad for dei barnet kjenner seg bunde
til. Barnekjensla kann gå over til kjærleik. — Og på den andre sida
kjenner barnet seg so sorgfullt når det skynar, at det vesle det kann
gjera, ikkje vert påvyrdt eller umtykt. Barnet har slik trong til å
verta rekna med. Og vert det liksom skuva attende og jaga burt — ut frå
dei vaksne sitt arbeid og samfund — so kjenner det seg so fattigt og
sårt. Den uppsedar som ikkje skynar barnet her, og har hjartelag for
det, so at han møter det på ein slik måte at det kjenner at kjærleik
møter kjærleik, hjarta møter hjarta, den uppsedar burde aldri vera
tiltrudd born, og han burde aldri få ha med born å gjera. Han vil aldri
verta anna enn korporalen for barnet, lat han vera so vel utdana og
elles so »metoderett« i sitt lærararbeid som han berre vil.

Det er barnekjensla og barnekjærleiken som uppseda* ren må nytta til å
venda barneviljen rette vegen. Dei band som naturleg vert knytte millom
barn og uppsedar, gjev han ei åndeleg makt over barnet. Dei krav upp*
sedaren stiller til barnet, kann det få hug til å retta seg etter nett
av di det er han som ynskjer det skal stella seg so. Dei kjensler som
vaknar i barnesjela når barnet tenkjer på han, vert liksom flytte over
på dei påbod og forbod han gjev. Me veit alle korleis eit vanskeleg og
tungt arbeid kann verta kjært for oss, dersom ein me elskar og held av,
har bede oss um å gjera det. Men kor kann ikkje uvilje mot den som har
lagt arbeidet på oss, gjera det tungt og mødesamt som i seg sjølv
kanskje er lett og liketil. Det er ei djup psykologisk og pedagogisk

som er- målbori i Håvamål i dette verset: »Umveg er jamt til utrygg ven
um midt i bygda han bur. Men bein* vegar går til den gode venen um han
er langt av lei.« Men er kjærleik eller uvilje på kvar sin måte meir
enn halve byrda for oss vaksne, so er det visseleg endå meir tilfelle
for barnet. Den uppsedar som barnet har tiltru til og som det er glad
i, han eig og i stor mun barnet sin vilje. Kjærleiken gjev viljen ikkje
berre ei viss lei, men han legg og tyngde i viljevedtaket og skapar
støleik og kraft under arbeidet. — Diverre syner livet oss ofte døme
på, at den naturgjevne tiltru og tryggleik som me no har tala um ein
finn hjå barnet, kann verta til mistru og redsle. Og i staden for
kjærleik finn ein uvilje, ja beint fram hat. Det er ikkje naudsynt å
skildra kva fylgjer dette har, når det vert spursmål um at barnet skal
lyda uppsedaren.

Det vert so ofte tala um løn og straff som skal verta nytta i
uppsedingsarbeidet. Alle vil skyna, at det er uråd at barnet ikkje
skulde koma til å merka um foreldra likar eller mislikar den åtferd det
syner. Det må koma fram i samlivet millom foreldra og barnet, dersom
foreldra ikkje er plent likesæle um korleis barnet tek til å leva-I det
velnøgje eller misnøgje som uppsedaren umlag natur* gjeve må leggja for
dagen mot barnet, har det og løn eller straff for sine gjerningar —
burtset frå dei fylgjer som dei ubrigdelege naturlovene fører med seg i
dei ymse tilfelle når barnet har levt i samhøve eller kome i strid med
dei. Men når ein talar um løn og straff i upp* sedingsarbeidet, so
tenkjer ein helst på den kunstige eller tillaga løn og straff. Når
barnet står på skiljevegen, og det feil tungt for det å velja, so kann
tanken um kunstig løn og straff og verka med. Og uppsedaren, som i stor
mun har det i si hand å laga denne løn eller straff so som han vil, han
kann på den måten umveges verka på barnet, so det vel so som han
ynskjer. Alle dei kjenslevekkjande fyrestellingar ein kann kalla fram
hjå barnet i avgjerdsstunda, har noko å segja for kva barnet219

då vel. Og er den forstandige og etiske viljen for veik, so får ein
stydja han med å lata fyrestelling um kunstig løn eller straff verka
med. Ut frå den synsmåten er det psykologisk grunn til å nytta slike
uppsedingsmidlar. Men ein skal samstundes og vita, at nett det at ein
treng um å bruka slike rådgjerder, syner for det fyrste at bar* net er
ikkje som det skal vera endå. Og for det andre er det eit vitnemål um
at uppsedaren har ikkje den makt over barnet som han burde ha. Å måtta
bruka kunstig løn eller straff er ikkje berre ein dom um barnet, men og
i mange tilfelle um uppsedaren. Og den lydnad ein tvingar fram på denne
måten, har ofte mindre verd enn ein trur, nettupp av di barnet då ikkje
legg for dagen kva det sjølv vil, men kva det er tvinga til. Og den dag
kjem nok, då det ikkje er råd å styra barnet på den måten. Då vil det
syna seg kva slag menneske barnet har vorte til, og kva det verkeleg
sjølv vil. Likevel: trur ein at ein ikkje på annan måte kann få barnet
til å tenkja seg vel um og vinna i striden mot sitt lettlynde og sine
vonde hugdrag, og trur ein at ein ikkje bryt ned hjå barnet meir enn
ein byggjer upp, so vil ein samvitsfull uppsedar sjå seg nøydd til å
bruka kunstige uppsedings* midlar og. Det er då betre enn å lata
arbeidet gå som det vil. For det er å røma valplassen. Men det er det
siste eit vakse menneske bør gjera, når det veit at det strider for
noko godt. Og det gjer alltid ein god upp* sedar.

Betre enn løn og straff verkar det gode Jyredømet på barnet. Serleg um
uppsedaren sjølv kann vera mønsteret. Barnet har stor sans for det
røynlege, det verkelege. Og det har ei merkeleg evne til å kjenna um
det har å gjera med eit menneske med ein sterk vilje. Difor spørst det
mykje meir etter kva uppsedaren i røynda er, enn kva han segjer. Eit
menneske med djup og fast karakter verkar sterkare på eit barn enn noko
anna. Difor er det ei ål* vorleg sanning å tenkja på for alle som har å
stella med born: berre den som sjølv er uppseda i tenkjemåte,220

i ord og i åtferd, kann vera ein retteleg uppsedar. Um ein ser berre på
kva som verkar sterkast og djupast på barnet, so må ein visseleg lel
segja, at uppsedaren sitt arbeid ligg meir i at han passar seg sjølv
enn at han har politiuppsyn med det.

Reint naturgjeve har barnet eit merkeleg lag til å taka etter det det
ser eller høyrer for seg. Etterapingstrongen er sterk, veit me. Og
barnet skynar heller ikkje ei lære so godt som det skynar det liv som
det ser for sine eigne augo. Livet verkar både snarare og meir
overtydande. Han såg rett romaren Seneca når han sa: »Gjenom ord er
vegen lang, men gjenom fyredømet er han stutt.« Den abstrakte teori,
den turre lærdomen skapar heller ikkje so sterke kjensler som sjølve
livet. Det set dei djupaste merke, dei merke som er seinast å få ut.
Det er ei sanning ein ser stadfest i uppsedingsarbeidet uppatt og
uppatt.

Det er nat;irleg at mor og far vert eit slag mønster som barnet i sume
ting freistar å likna. So burde det og vera, um alt var som ein skulde
venta det. Men det er ikkje berre foreldra som barnet tek til mønster.
Andre menneske som det lærer å kjenna gjenom samliv med dei, (læraren
t. d.) eller menneske som det høyrer fortalt um, eller les um (når det
vert boksynt) kann og verta valde til mønster eller ideal. I alle fall
kann barnet i tankane ofte venda attende til slike personar, når det
vert sett til eit val i det daglege livet. Det er tvillaust tilfellet
med sume born i minsto, at dei har fått seg eit slag mønster som dei
ser upp til og høgvyrder på sin måte. Og desse barneideal verkar
visseleg sterkt tilbake både på kjensle* og viljelivet hjå barnet.

Ein kann visst og segja, at dei ideal barnet lagar seg eller vel seg
ut, dei har samanheng med kva barnet er. Eit barneideal er nok med og
skapar barnet i åndeleg meining. Men idealet som barnet har valt seg,
fortel oss og noko um korleis barnet er: kva det tenkjer på ofte, kva
det helst likar og set høgst, kva det tykkjer er gildt og kjekt, kva
det tykkjer rett høver for ein gut eller ei.221

gjente. Kunde me sjå um barnet har noko slikt ideal, og korleis dette
idealet er, so vilde det gjeva oss stor rettleiing. Millom anna vilde
me få upplysning um korleis uppsedings* og upplæringsarbeidet har verka
på barnet: kva det er som har sett seg fast i barnetanken, og kva som
ikkje har sett noko slikt merke etter seg. — Av den grunn har det i den
seinare tid vore drive ei gransking av »barneideal« i ymse land. Sume
meiner at dei svar som desse granskarane har kome til, er objektivt
sanne i stor mun. Dei gjev oss eit sant bilete av dei »ideal« barnet
har. Andre meiner det er ikkje tilfellet. Dei »ideal« her vert tala so
mykje um, trur dei har lite å gjera med dei »ideal« som har makt over
barnet. — Eg skal ikkje koma inn på den striden. Personleg er eg helst
samd med dei som trur, at desse »barneideal« som sume granskarar meiner
å ha funne, dei har vore tillagde eit verd dei slett ikkje har. I alle
fall er det endå so lite sikkert me har fått å halda oss til, at ein
anten måtte nemna det viktugaste av alle dei ymse motstridande svar,
eller og ikkje nemna noko av dei. Det siste ser eg meg nøydd til å
gjera her.

Mange meiner at barneviljen verkar ein helst på med det, at ein øver
barnet til verkeleg å gjera det ein ynskjer det skal velja. Barnet har
meir lag til å setja ein tanke i verk enn å gruvla og granska det som
kann tala for eller imot denne tanken. Det er lenge i alle fall meir
praktikar enn teoretikar. Og det må uppsedaren hugsa på. Han lyt taka
ansvaret for at vegen er den rette. Gjenom arbeid vil barnet læra å
greia dei praktiske van* skåne for det fyrste. Noko etter kvart kjem so
skynet til og godkjenner teoretisk det som alt er innøvt praktisk. —
Samstundes med at barnet har øvt seg til eit visst arbeid, so har det
og upplevt den hugnaden og den gleda som arbeidet fører med seg. Og so
kjem det gjerne til det, at barnet til slutt vil gjerne gjera arbeidet,
endå um det tok til med uvilje for det fyrste. Gjenom øving har viljen
vorte både skapa og styrkt. — Hjå mange born er det lettast å verka på
viljen på denne måten. Det såg222

alt Aristoteles. Difor innprentar han og so sterkt: øv barnet, øv det
til å gjera det du trur det bør gjera. Og nettupp i vår tid kann ein
segja Aristoteles sine ord har vorte til slagord. No ser me kanskje
klårare enn det har vore set fyrr, at barnegivnaden fyrst og fremst
peikar mot praktisk arbeid. Difor er det og so at den moderne peda*
gogikk i serleg mun byggjer på arbeidstanken, aktivitets« prinsippet.

Ein skal ikkje ha havt mykje å gjera med born fyrr ein har røynt det,
at det er lettast å få eit barn til å vera lydigt når det får ha noko å
stella med, å arbeida med. Barnet trivst ikkje av å gå gjerandslaust.
Yrke* løysa er beint fram unaturleg for eit barn som er friskt både på
kropp og sjel. Høveleg arbeid — og det vil i mange tilfelle måtta verta
høveleg leik — skapar glede og hugnad. Og aldri feil det so lett og
naturleg for barnet å vera lydigt som når det er til freds og i godlag.
— Me veit og, at får barnet eit høveleg arbeid å sysla med, so vert
tankane upptekne med det. Og då vert det ikkje so sterkt freista til å
finna på nokon galskap. Unytta ar* beidskraft er ei stadig freisting
for born som for vaksne. — Kor pedagogisk farleg yrkesløysa er, det ser
ein tyde* legast når ein har med vanrøkta og forsømde born å gjera. Dei
som har vore lærarar på uppfostringsheimar for slike lukkelause
stakkarar, dei kann fortelja nok um det. Noko av det som det gjeld mest
um for slike born, det er nettupp at dei aldri får vera beint fram
yrkelause. Eg har høyrt velrøynde lærarar på slike uppfostrings* heimar
segja, at dei lett har kunna lagt merke til, at i ei slik tid då barnet
har gått arbeidslaust, då har det vorte øydelagt det som har vore bygt
upp og innøvt i lange tider gjenom uppsedingsarbeidet. — Eg tenkjer og
at mange foreldre vil ha gjort tunge røynsler på same måten, jamvel med
born som slett ikkje er forsømde eller serleg moralsk utskjemde. Difor
er det so vondt å høyra at born klagar over at dei ikkje veit noko å
taka til med. Det er vondt av di ein i eit slikt tilfelle kjenner og

med seg sjølv at ein ikkje gjer mot barnet det ein burde gjera. For
barnet har grunn til å klaga. Det har det vondt, og det lider
skuldlaust. — Diverre kann det ikkje alltid vera so godt å ha noko å
lata barnet få sysla med. Serleg er me byfolk ofte ille stelte. På
landet, og serleg for dei som har gard og krøter, er det so mykje
lettare. Men anten det er lett eller vanskeleg, so må me foreldre aldri
gløyma, at noko av det verste me kann gjera mot borna våre, det er å
lata dei gå yrkelause. Få ting er meir øydeleggjande for
viljeuppsedinga.

Det er tvillaust at ein må nytta alle desse tre vegane inn til barnet
sin vilje: gjenom tanken, kjensla og inn* øving. Stundom høver den eine
best, og stundom den andre. Og reint praktisk set må me segja, at me i
so mange tilfelle kjem til å nytta fleire påverknadsmåtar samstundes.
Kva måte ein i det einskilde tilfelle helst skal leggja vekt på, vert
ei pedagogisk skynssak. Det er so mykje um å gjera kor gamalt barnet
er, og kva spurs* målet gjeld. At vegen eller måten og må verta vald
med umsyn til korleis både barnet og uppsedaren per* sonleg er, det er
og visst. Det er dette som gjer arbeidet med born so vanskeleg. Og det
er dette som gjer at det aldri er råd i pedagogiske skrifter å setja
upp visse reglar for korleis ein skal bera seg åt. — Det er sume som
ventar at ei pedagogisk bok skal vera som ei kokebok. I kokebøker står
det so klårt og greitt: vil ein få eit visst slag mat, so skal ein taka
so mykje av det slaget, og so mykje av andre og tredje og fjerde slaget
som er upp* rekna, og so stella seg so og so. Då får ein det slag mat
ein ynskjer, og soleis som ein ynskjer han. Og ein kann fyreåt rekna ut
kva maten kostar, um ein vel det eine eller andre slaget.

Diverre er det rådlaust for oss pedagogar å gjeva råder som det er so
lett og liketil å fylgja. Og ikkje kann me gjeva upplysning um
kostnaden i dei ymse tilfelle. Men det verste av alt er det, at me kann
ikkje kavera for kva synlege frukter det vert å få av strevet. Det er

alle fall ikkje råd når det spørst um korleis ein på beste måten skal
verka på barne viljen, og korleis barnet so vil verta når det veks upp
og vert eit vakse menneske. Men er me foreldre og lærarar av rette
slaget, so misser me ikkje modet for det. Og me let ikkje
granskararbeidet liggja urøyvt. Me spør, og me leitar, og me prøver og
prøver oss fram. Og me gjev kvarandre råder so godt som me kann, og
soleis som me kann det. Og her der det gjeld å vera med å forma barnet
sin vilje, barnet sin karakter, her tykkjer me ikkje noko arbeid er for
tungt eller noko offer for stort. Midt i all vår rådville ofte, og med
kjensla av det tunge ansvar som kviler på oss, segjer me med fast vilje
Frøbels fagre og sterke ord: alt for borna.

17. Overgangsalderen.

Dei fyrste 6—7 år i menneskelivet vert ofte kalla mjølketannsalderen.
Dei næste 6 år, frå det 6—7 til det 12—13 året kaliar ein
tannskiftealderen. I staden for å gjeva desse fyrste 12—13 åra namn med
tanke på ten* nene, brukar ein stundom å tala um den tidlegare og
seinare barnealderen. So kjem den tid som vert kalla over* gangsalderen
eller pubertetsalderen. Det er helst barne* alderen me har tala um
fyrr. No skal me sjå litegrand på kva som sermerkjer pubertetsalderen i
menneskelivet.

Med pubertetsalderen eller overgangsalderen meiner me den tid då ein
»går over« frå barn til vakse menneske: guten vert mann, og veslegjenta
vert ei kvinne.

På ein måte kann ein segja at barnet heile tida veks fram mot det
målet: den vaksne mann eller den vaksne kvinne. Barnet vert lengre,
tjukkare, tyngre. Det får større kropp og meir kroppsleg makt. Og
samstundes får det og betre åndsevner. Det vert i det heile meir sjølv*
hjelpe. Barnet i 8— 10*årsalderen treng ikkje um å verta

bore og stydja på alle måtar som i den fyrste tid det levde. Det vert
meir og meir som eit vakse menneske. I frå den synsstaden kunde ein
segja, at barnet heile tida går over frå barn til vaksen.

Men det er lel so, at det er nokre år i menneskelivet som i serleg mun
må verta kalla overgangstida. Det er den tid då det avgjerande skilje
millom barn og vaksen feil, då barnet biletleg tala tek av seg
barneklæda og får vaksnebunaden på. Denne tida er frå det 12—14. til
det 17—19. året. — Det er ikkje so at denne tida har faste grenser. So
er det ikkje med nokor tid i menneskelivet. Ingen kann segja at i denne
månaden sluttar barndoms* tida og overgangsalderen tek til, eller no
sluttar overgangs* alderen og ungdomstida byrjar. Det hender aldri noko
slikt bråskifte. — Overgangsalderen er heller ikkje plent til same tid
hjå alle menneske. Sume, t. d. negrane, vert tidlegare vaksne enn me.
Og i alle land er det so, at kvinna vert tidlegare vaksi enn mannen.
Her hjå oss kann me segja overgangsalderen er frå det 12. eller 13. til
det 17. året for kvinna, og frå det 13. til det 19. året for mannen.
Denne tida varer soleis ikkje so lite lenger for gutane enn for
gjentene. — So kjem den tid me kallar ungdomstida. Men i denne boka
skal me ikkje fylgja menneskelivet lenger enn til overgangsalderen, til
menne* sket har vorte vakse som me segjer.

Me har på ein annan plass umtala den kroppslege vokster som me kann
leggja merke til hjå mennesket. Når eg no skal freista teikna eit
bilete av mennesket i overgangsalderen, so vil eg fyrst minna um nokre
få ting som alt er umtala der.

Me har soleis set at serleg i den fyrste part av over* gangsalderen
veks både gutar og gjenter sers mykje både i lengd og vekt. Når ein tek
undan fyrste leveåret, so kann ein segja at den kroppslege voksteren i
det heile er sterkast i denne tid i alle måtar. — Um voksteren i
pubertetstida er elles å segja det, at han er soleis at det lenge i
alle fall er lite samhøve millom musklar og bein.

Nordeide: Frå barn til vaksen. 15226

Kroppen ser gjerne noko lang og slengen ut. Formene er lite avrunda, og
ein må helst tykkja lekamen gjev toknad (inntrykk) av noko uferdigt, og
noko som endå er lite harmonisk og lite avmåta det eine til det andre.
— Soleis er det lenge i overgangsalderen. Men voksteren går då i den
lei, at det fullvaksne mennesket meir og meir kjem fram i slutten av
denne overgangstida. Då vert andletsdraga fastare, det sermerkte, det
individuelle i kroppsbygnad og kroppsføring ter seg tydelegare; dei
ymse kroppsdelar får meir og meir det innbyrdes samhøve som syner oss,
at no er den kroppslege vokster umlag ferdig. Barnet har vorte ein
vaksen mann eller ei vaksi kvinne.

Ymse av dei viktugaste kroppslege organ veks serleg sterkt i
overgangsalderen. Soleis hjarta og lungene. Hjarta har i den tid vorte
mest dobbelt so stort som det var nett fyrr pubertetsåra tok til. Men
det er ofte at det arbeider noko ustøtt i denne tid.

Blodårene er ei tid i overgangsalderen heller ikkje heilt høvelege til
den blodstraumen som skal gå gjenom dei for timen. Men med det og vert
det eit skifte, so dei både i storleik og styrke passar for den
verksemd dei er etla til.

Lungene hjå gutane rømer i 18*årsalderen umlag dob* belt so mykje luft
som i 12*årsalderen. Hjå gjentene er skilnaden noko mindre.

Hjernen vert og serleg godt utvikla i pubertetsåra. Tyngda veks noko.
Men serleg er det å leggja merke til, at det er fyrst no at ei
uteljeleg mengd hjernetrådar vert ferdiglaga, so det kann koma eit
slikt vedunderleg sam* arbeid i stand millom dei ymse plassar i
hjernen.

Det viktugaste skiljemerke millom barnet og den vaksne — når me held
oss til det kroppslege hjå men* nesket — er det, at den vaksne er skapt
for ekteskap* leg samliv millom mann og kvinne, men ikkje barnet. Det
nye som kjem til i overgangsalderen, det er slekts*227

livet.1 Men det ser ut til å hanga saman med so mykje i den kroppslege
organisme. Jamvel sume av talereid* skapane vert påverka av denne
overgang frå barn til vaksen, soleis røstebanda i strupehovudet. Serleg
veit me det er tilfellet hjå mannen. Difor er målskiftet so lett å
høyra hjå gutane. Skilnaden er mykje mindre hjå gjentene. Men både hjå
mann og kvinne får no mælet den klang som vert ei sereige for kvart
menneske.

Den kroppslege vokster er stor i overgangsåra, har me set. So lenge
denne voksteren held på, er det mange som er lite helsesterke, jamvel
um dei elles er friske. Det ser ut til at den vokster som høyrer med
til eller står i slektslivet si teneste, og den mogning som då går for
seg i kroppen, alt dette tek mykje kraft og gjer mennesket mindre
arbeidsført. Og nett i dei tider då det ovrar seg sterkast det
umskiftet som det vaknande slektsliv natur* gjeve fører med seg, då er
og den unge veikast. Serleg er det tilfelle med gjentene.

Den sjelelege vokster er kanskje like stor på sin måte som den
kroppslege. Men han er ikkje so lett å få mål på. Um det sjelelege
tilstand er det å segja som um det kroppslege: det er ei sterk rørsle;
store krafter er i arbeid. Det er som ei vårtid med sterk bryting.
Difor kallar me og ofte denne tida »brytingstida« i menne* skelivet.
Men det er so lite støleik å finna. Og so lite klårleik. Ja den unge
skynar ikkje alltid seg sjølv. Han kjenner i seg ymse hugdrag, ymse
sjeletilstand som han er framand for endå, av di han har ikkje kjent
noko slikt i barndomen. Det er difor naturleg at han tykkjer han er ei
gåte for seg, ei gåte som han ikkje rett kann skyna.

1 Norsk lov har gjeve løyve til giftarmål for mannen når han var 20 år
og for kvinna når ho var 16. Men mange meiner alderen har vore for lågt
sett. Korkje kroppsleg eller sjeleleg er anten mannen eller kvinna
slikka for ekteskap og ekteskapleg samliv endå, segjer dei.
Kynskjertlane er hjå kvinna soleis heilt ferdig* laga fyrst i
20--22=årsalderen og hjå mannen tvo—tre år seinare.

I 1918 var det lovfest at ei kvinne ikkje kann få gifta seg her i
landet fyrr ho er 18 år.228

Dette heilt nye som barnet ikkje har kjent, men som no tek til å ovra
seg tydeleg hjå 15~ 16*åringen, det er som alt nemnt slektslivet. Guten
får ikkje nok berre med seg sjølv. Og heller ikkje gjenta. Det kjem upp
ein trong som tek sikte på eller er ei draging til ekteskapleg samliv
millom mann og kvinne. Men denne trong eller draging skil seg lenge
ikkje tydeleg ut i det sjelelege til* stand som den unge upplever. Han
kjenner det vantar noko, men veit ikkje rett kva det er. Dette gjer at
tanken er so uroleg og leitande og veit liksom ikkje å få seg feste.

Det er og å leggja merke til det som alt er nemnt, at den unge er ikkje
anten kroppsleg eller sjeleleg skikka for ekteskapleg samliv fyrst ei
slik draging melder seg. Han må fyrst læra å skyna seg sjølv, og han må
vita både kva han kann, kva han har lov til, og kva han vil. Det er
dette åndelege klårgjeringsarbeidet som må gå for seg i
overgangsalderen. For mange tek det lenger tid og.

Det vaknande slektslivet tek ikkje til med at gutane og gjentene
kjenner draging til kvarandre. Ein kunde snarare segja at i
overgangsalderen — i alle fall i den fyrste tid — kjenner dei seg
naturgjeve burtstøytte av kvarandre. Gjentene tykkjer at gutane er
løgne. Dei er keivelege og utekkjelege so ein kunde både læ åt dei og
verta sinna på dei. Og gutane har ikkje stort likare tankar um
gjentene. Dei er so veike og kruslete. Og so er det ikkje anna enn
tilgjersle og jåleskap med dei. — Det er fyrst etter at
overgangsalderen er umme, at kvinner og menn kjenner seg naturgjeve
dregne til kvarandre.

Den unge skynar ikkje retteleg kva det er som går for seg eller vert
til i han, har me sagt. Men på same tid veks og mognast han, og
utviklinga peikar mot eit naturgjeve mål. Vit og vilje har her ingen
ting å segja. I so måte er denne voksteren lik all annan naturstyrd
vokster. Men det som gjer heile tilgangen so pedagogisk vanskeleg, det
er at denne voksteren verkar so ovleg sterkt på kjensle* og tankelivet.

uppriven og tankevill, og han skynar so lite det tilstand han upplever.

Det har vore og er eit pedagogisk stridsspursmål: skal uppsedaren prøva
å hjelpa halvvokstringen gjenom denne brytingstida, eller skal han
ingen ting gjera. Serleg er meiningane ulike når det spørst um anten
dei eldre skal fortelja guten og gjenta um slektslivet, so det kann
falla dagsljos over det som er ukjent og løyndomsfullt for dei endå,
eller skal det ikkje verta nemnt noko um slike ting.

Det er ikkje mi meining å dryfta dette spursmålet her. Det kann som
alle veit, verta nemnt sterke grunnar både for og imot. Her gjeld det
meir enn i noko anna tilfelle i uppsedingsarbeidet trur eg, at det som
ein kann gjera med den største signing, det bør ein annan aldri prøva
ein gong. For han gjer berre uboteleg skade. Diverre er det ikkje
sjeldan at folk av dette slaget trur seg mest føre til å vera
rettleiarar. Det er det som er det aller verste kunde ein vera freista
å segja. Sjelelæk* jaren skulde vera, han er berre ein dyrlækjar.

Ein av dei ting som gjer rettleiing so vanskeleg, det er at
halvvokstringen har so tungt for å tru seg til nokon. For barnet feil
det so lett å fortelja til mor kva som vantar det eller kva det er som
er i vegen. Men med det vert det eit umskifte, serleg i
overgangsalderen. Både guten og gjenta vil ha tankane sine meir for seg
sjølv enn barnet. Og serleg gjeld det alt som heng saman med
slektslivet. Det vaknande slektsinstinkt er ein personleg heilagdom som
ikkje framande augo må få glytta .inn i. Soleis kjenner ein uskadd og
usulka ungdom det. Og det er bra at han kjenner det so. Den naturlege
bljugskapen er både eit vitnemål og eit vern som aldri vert vyrd for
mykje. — Men denne avstenging har den fylgja, at det vert ikkje lett å
få gjeva upplysning og råd jamvel for den som har vilkår for å kunna
gjera det. —

Det er elles det å leggja merke til og, at på same tid som
halvvokstringen er redd for å lata andre få greie på kva han tenkjer
på, og korleis han har det,230

so kjenner han og trong til å få upplysning um korleis andre har det,
dei som er i same stode og tilstand som han. Han kjenner seg uglad og
ottefull i den uvissa han lever i. Og då går det gjerne so, at han
søkjer upp* lysning hjå dei som veit like lite som han sjølv. Ein gut
får gjerne ein annan gut som han trur seg til. Og ei gjente ei onnor
gjente. Det er i denne tid dei vert til desse velkjende »bestevenskap«.
Det er ofte berre eit slag instinktvori forvitne som er grunnlaget for
slike venskap. Og når denne nyfikna er stetta, eller det er klårt at
det er ikkje noko meir å vinna i so måte på den vegen, so er og
venskapen slutt. At desse venskap og kann føra til forråing og
tilsulking av tankelivet, det er lett å skyna. Det er diverre ofte at
upplysningane vert søkte hjå dei som minst burde verta spurde. Og det
er ikkje minst denne fåren som kann gjera det til ein skyldnad for
uppsedaren å tala ope ut um slektslivet med halvvokstrin* gen, fyrr han
har vorte driven til å gå til framande med spursmåla sine.

Det er ikkje berre når det gjeld slektslivet, at 15—17* åringen vil ha
tankane sine for seg sjølv. Det gjeld i stor mun i andre ting og. Ein
kann segja det er som eit sermerke for denne tid i menneskelivet det,
at ein vil vera so mykje åleine. Ein er på ein måte åndeleg sky og vil
— serleg turevis — helst ha lite med andre å gjera. I alle fall er det
ikkje mange ein har hug å vera i lag med.

Eit anna sermerke er kritikksykja og trettehugen. Barnet kann og vera
stridigt, veit me. Serleg har det tungt for å finna seg i å lyda, når
påbodet kjem mykje i strid med det som det sjølv har hug til. Men får
det vera i fred, so legg det seg ikkje so mykje burt i dei vaksne sitt
arbeid. Og det bryr seg ikkje um å granska dei vaksne sine meiningar um
dei ymse ting. Men so er det ikkje med 15—17*åringen. I han er det meir
krigshug enn i barnet. Og han ventar ikkje til dei vaksne kjem med krav
til han. Han er sjølv den som231

gjer åtaket. Og det er dei vaksne si åtferd og deira meiningar det
gjeld. Få ting er som dei skal vera. Og ikkje mange ting er det som han
tykkjer han ikkje har greie på so han lyt lata vera å segja noko av den
grunn. Og denne kritikk kjem ofte fram både i ord og åtferd på ein lite
tekkjeleg måte. I »Barnelærdom og Ynglinge* liv« skildrar Edvard
Lehmann denne bolk av menneske* livet soleis: »Det er lømmelalderen og
tøsealderen,, den hvor tøsene griner og fniser hver gang de ser noget
de synes er underligt, og det vil i regelen sige: noget der paa en
eller anden maate staar i modsætning til det de er vante til eller i
uklart forhold til det de er optaget af, naturligvis ogsaa til deres
egne kvindelige fornemmelser. Det er den alder hvor unge mennesker
bliver flabbede, hvor de kaster med nakken og rynker paa næsen, hvor de
bliver seige og udfordrende, frække, trodsige, undertiden vel ogsaa
indlader sig paa alskens vildskab, uterligheder tillige, men under den
vaagnende kritik først og fremst indlader sig paa sterke, heftige brud
med det de hidtil har maattet bøie sig under, foragt og ringeagt for
det de tid* ligere har maattet respektere og som de virkelig i fuldeste
forstand har agtet og æret. Det er ikke saa meget for* ældrene selv,
men det som de har opdraget børnene i, som de nu tager afstand fra; det
er sæder og skikke som tidligere var dem tilvante, klæder som de
tidligere gik i og som de nu ikke længer vil bære, legemlige klæder og
aandelige klæder som de ønsker at skifte. Og det gaar dybere ind; det
gaar til verdensbetragtning, til livsanskuelse, samfundsfølelse,
sociale betragtninger, det gaar til selve religionen som man endnu
bøiede sig for den gang man gik til præsten men som man ofte vender
ryggen eller stiller sig tvivlende og kritisk overfor saasnart man er
blevet godt og vel konfirmeret.« Ein slik vill og ovmodig kritikk er
vanleg å høyra, held Lehmann fram. »De kender det alle fra deres
kontordrenge, og de kender det fra værkstederne; og for nu ikke at gaa
de unge konto* rister for nær, lad os tage en læredreng der sidder i
bluse232

med rem om livet paa skrævs over en høvlebænk. Det er en stor dreng der
allerede har drukket flere bajere og røget mange cigaretter og som med
overlegenhed kan belære de andre drenge der endnu ikke er kommet saa
vidt. »Der er nu Mester! Hvad han siger, skal I ikke bryde Jer om, for
det har han, unter uns, ikke det mindste forstand paa; mærk Jer det.
Det vil I selv lære naar I kan kigge ham i kortene. Og har han nogen
forstand, har han den fra sin kone. Han kunde vist ikke gøre noget ved
Balkanspørgsmaalet kan I tro, selv om de satte ham til det. Nei dersom
jeg var udenrigsminister i Rus* land i dette øjeblik, saa ved jeg nok
hvad jeg gjorde. Jeg greb ind i Balkankrisen — det var det jeg gjorde!
Nu er tiden inde, da Rusland skal blive det det vil være. I kan jo nok
forstaa at Stortyrken er en gammel rumlepotte som ikke kan gaa længere.
Det er de unge magter der reiser sig, og de unge har altid ret. Nu var
det det skulde gøres! Men se om han gør et!« Og saadan gaar det videre
om alt hvad der foregaar hjemme og alt hvad der foregaar ude — for ikke
at tale om religion og politik og samfundsspørgsmaal som dette unge
menneske naturligvis ogsaa har forstand paa. Før kritiserede han
samfundet socialistisk; nu kritiserer han selveste socialismen!« Den
ordhage og fantasirike professoren har smurt tjukt på her, vil kanskje
mange segja. Og sjølv vil han truleg og gå med på, at det jamvel i
overgangsalderen er svært mange gutar og gjenter som ikkje er so
kritikksjuke og so ovmodige som han har teikna halvvokstringen her. Og
det kann me vel vera samde um alle. Men me kann vel ikkje segja Lehmann
so mykje imot når han truleg og vil hevda at slike ungdomar — både i
méd og i måte — er velkjende av nokon kvar som har havt med 15—17*
åringar å gjera. Og noko av det me tykkjer tek seg dårlegast ut, det er
at det ofte er reine småting desse ungdomane gjer slikt nummer av. Det
tek seg soleis ut for oss, at det skulde vera mest um å gjera for dei å
få tretta med oss um noko, det same kva det so var.233

Uviktugt og smått er like brukeleg i so måte som det som har ovmykje å
segja.

Det er på andre måtar og, at me tykkjer at halv* vokstringen vil vera
noko meir enn han verkeleg er. Me har tala fyrr um, at barnet har lag
til å taka etter det det ser for seg. Det apar etter dei eldre. Men
barnet tenkjer lel ikkje å vera som dei vaksne. Det gjer ikkje krav på
det. Men annarleis er det med 15— 17*åringen. Han vil vera vaksen han.
Og so freistar han å tala og å te seg so som dei vaksne. Ofte vert det
då i dei ting som kunde vera å leggja minst vekt på, han er mest ihuga
til å visa kva kar han er. Professor Cramer i Tyskland har skildra
dette draget hjå den halvvaksne soleis: »Det høgste ynske gutane har i
konfirmasjons* alderen det er å få lange bukser. Gjentene vil ha lange
stakkar, og håret uppsett. Samstundes ser ein stor sans for den moden
som nett råder. Nett hjå desse halv* vaksne gutane ser ein dei høgste
snippane og dei lyte* lausaste brettar i buksene. Ein kann sjå dei
spegla seg uppatt og uppatt, og mustasjeproblemet er dei mykje upp*
tekne av. I dette strævet med å likna dei vaksne er i det heile dei
ytre kjenneteikn lettare å få auga på enn dei indre. Unggutane freistar
å drikka øl og å røykja um det so smakar motbydeleg. Dei gjer mælet so
djupt som råd er, og syner ei ærekjensle over rimelege grenser. På same
måten er det og med gjentene. Tilgjorde og uppstylta er dei, noko som
er velkjent frå alle skildringar av bakkfisjalderen. Og denne fåfengd
kjem no meir og meir fram både hjå den unge mannen og den unge kvinna.«

Ein skulde kanskje tykkja at kritisering og åtfinning av dei eldre
ikkje godt skulde kunna einast med hug eller trong til å taka etter dei
vaksne. Desse tvo drag me no nett har peika på, skulde ein tru måtte
stengja kvar* andre ute hjå same mennesket. Men det er ikkje so lel. Og
grunnen er beintfram den, at det er ikkje logisk tenkjing som fører den
unge anten til åtfinning eller etter*234

aping. Han er no komen so langt at han kjenner trong til meir
sjølvstende enn fyrr. Reint naturgjeve vaknar hugen til å frigjera seg
frå formyndarstyret. Men han er ikkje fullfør til det arbeidet med det
same. Han ynskjer meir enn han maktar. Og so freistar han å syna seg
betre enn han er. Då går det ofte so, at han gjer det små til det store
både når han tek etter og når han kritiserar. Røykja og sputta kann den
halvvaksne guten greia tek han fyrst til med det, umlag som ein vaksen.
Det kann verta større skilnad til anna arbeid. Og so lyt han syna seg
jamgod der det er råd. Og jamgod, eller helst noko meir, er det han vil
visa at han er, og når han finn åt dei eldre både i smått og stort.

At 15—17*åringen ikkje er anten barn eller fullt vaksen, syner seg og i
den målføring han brukar. Granskarar har funne at ungdomen i denne
alder gjerne vil stasa talen sin til. Dei brukar ikkje sjeldan
merkelege setnings* lag. Nøktern, beintfram tale er for simpel. Nei det
må ein sers sving til på setningane. Og so må alt vera sagt so drust og
feiande. Dei sterkaste ord er alltid dei beste. Skjemteblad har alltid
ei god kjelde å ausa av når dei hermer samtalar millom halvvaksne
gjenter — å ja gutane er ikkje stort likare dei heller.

At ungdomane i overgangstida sers ofte har lag til å vera slakke og
lite tiltaksame, det har visseleg alle upp* sedarar lagt merke til.
Serleg vil ein ofte treffa gutar som er soleis. Dei har lange tider i
alle fall so lite hug til arbeid. Og so går dei og sleng og dreg seg —
eit lite hyggeleg syn tykkjer me vaksne.

Denne slakkleiken finn ein både hjå landsungdom og byungdom. Men det
gjer nokon skilnad um den unge er sysselsett helst med kroppsleg eller
bokleg arbeid. Hjå dei som har kroppsleg arbeid, kann arbeidsuhugen
verta meir synleg kanskje enn hjå dei andre. Men dei er betre farne
lel. Hjå dei som har åndeleg arbeid, fylgjer det ofte eit slag nervøs
uro med denne slakk* leiken. Det er i mindre mun tilfellet med dei
andre.235

Og so varer ho ikkje so lenge hjå kroppsarbeidaren denne tida då
tiltaksløysa råder. Åndsarbeidaren vert plaga lenger. Det er umlag i
alle ting det, at det tilstand som pubertetstida fører med seg —
åndeleg og kroppsleg — det tilstandet varer stuttare tid hjå
kroppsarbeidaren enn hjå åndsarbeidaren. Kroppsarbeidet skundar på
voksteren eller utviklinga, ser det ut til. Gymnasiastane og tek*
nikarane og andre som går mykje på skule nett i over* gangsalderen, dei
får i større mun kjenna vanskane som fylgjer med pubertetstida enn
nokon annan.

Slakkleiken og tiltaksløysa i overgangsalderen er elles ikkje berre
skadeleg. Av den kraftsum eit menneske har, vert det i denne tid brukt
so mykje til den vokster som naturgjeve må gå for seg hjå den unge no,
at det vert etter måten lite att til anna arbeid. So er det i alle fall
til ymse tider. Og då er det bra at den unge ikkje gjerne tek seg for
nær. Slakkleiken er eit helsevern, kroppsleg og åndeleg.

At det ikkje må verta 'sett for store krav til guten og gjenta i denne
tid, det er noko kvar uppsedar må hugsa på. Men samstundes må ein
heller ikkje gløyma at halvvokstringen tek reint åndeleg skade av å gå
yrke* laus. Høveleg arbeid må til, elles går det umlag alltid gale. Og
noko av det beste ein ungdom kann sysla med, det er kroppsleg arbeid,
og helst arbeid ute i frisk luft. Dei som har slikt arbeid, arbeid so
som det kann vera på ein vanleg gard t. d., dei slepp i det heile etter
måten sers lett gjenom overgangstida. Det er truleg mange slike som vil
ha grunn til å segja som ein mann sa til meg ein gong: »Eg visste ikkje
um at det var so mange fårar for oss i dei åra, fyrr eg kom til å lesa
um det ein stad. Eg kjende ikkje so mykje slikt frå min ung* dom. Me
var so upptekne med arbeidet heime, at eg tenkte ikkje stort på meir,
trur eg.« Eg er viss um at denne mannen tala sant. Men den som har vore
so lukkeleg, han vil ha sers tungt for å skyna, kor vanskelege ymse236

tider i overgangsåra kann vera for dei som veks upp og arbeider under
so heilt andre vilkår.

Det er sume ungdomar som gjev seg ein uvane i over* gangsalderen. Dei
kjenner seg ikkje sers sterke; kanskje hjarta arbeider noko ustøtt, og
dei tykkjer dei er ikkje mykje føre til arbeid. Og so ven dei seg til å
gå so og draga seg. Det er fårleg. Arbeid er ikkje skadeleg; det er
berre forrøyning ein må passa seg for.

Men forrøyning kann det vera god grunn til å åt* vara mot. Ikkje berre
av di at 16*åringen ikkje toler so mykje som 30*åringen t. d. Men og av
ein annan grunn. Me har sagt at halvvokstringen ofte er slakk og
tiltakslaus.. Men han er og uvyrden med seg stundom og vil gjerne i eit
skippertak røyna seg for hardt. Serleg um det kjem til kapping på ein
eller annan måte. Det høyrer med til gutenatura i overgangsalderen å
tru seg før til meir enn ein greier. Gutane vil i desse åra gjerne syna
at dei er karar som held mål. Det kann vera ei æresykje og ein ovhug
etter å gjelda for den beste som fører til mange narrestrek. —
Sjølvsagt kann denne kappehugen vera ei drivkraft som kann ha stort
verd. Og ein vitug uppsedar kann nytta henne på ein slik måte at guten
ikkje tek skade. Men fåren ligg nær. Det kann og gå so at den kappehuga
tek skade både moralsk og fysisk, skade både på sjel og kropp.

Mykje av det me no har tala um sermerkjer gutar og gjenter i
overgangsalderen, det kjem so tydeleg for dagen i samlivet millom dei
unge og dei eldre. Men ymse sider ved det menneskelege sjeleliv er meir
dulde. For dei har ikkje alltid fylgjer som er so berrsynte. Men og på
ymse slike umkverve er halvvokstringen mykje annarleis enn barnet.
Soleis er det t. d. når det gjeld fantasilivet. — Barnet og tumlar med
fyrestellingar og set dei saman på ymse måtar. Men i det store og heile
er barnet i so måte lite sjølvstendig. Det finn ikkje so mykje nytt. I
det stykket vert det annarleis med både gutane og gjen* tene i
overgangsalderen. Fantasilivet vert rikare, og dei237

formar fantasibygnadene sjølvstendigare. Men fantasi* arbeidet får ofte
merke av uro og jaging, ein kunde mest segja feber. Det er ikkje minst
i fantasiarbeidet det syner seg at det vantar halvvokstringen jamvekt
og fast styring. Skort på åndeleg herredøme og på sjølvkritikk, på same
tid som fantasien arbeider so sterkt, fører ikkje sjeldan til ei
dagdrøyming som kann vera fårleg. Sant og falskt, truleg og utruleg,
det vert ikkje gjort stort skilnad på i slike drøymings*stunder. I so
måte er det ikkje liten skilnad på halvvokstringen og dei eldre.

I 15—17*årsalderen har mennesket eit større fyre* stellingsforråd enn
barnet. Fantasien har meir vyrke å taka av. Men attåt kjem det, at det
vaknande kynsliv gjev fantasien ei draging som ikkje barnefantasien
visste um. Og det vert noko sterkt personleg i fantasiarbeidet. Guten
og gjenta — mange i alle fall — lever og andar i dei biletrekkjer som
går gjenom tankane. Og nett av di det personlege spelar so sterkt inn
her, so kjem det og til å verta slik ulikskap på dei tankesyn som dei
ymse ungdomar leikar med. Um denne fantasering me her serleg tenkjer
på, skriv fru Ragna Nielsen: »De fleste unge piker — ikke alle — har
vistnok i overgangsalderen erotiske drømme, hos nogle barnslige, fine
og uskyldige, hos andre saa raa at de vilde forfærde, alt erter det
temperament, de forskjellige forholçl hvorunder hun er vokset op.« Det
same som Ragna Nielsen her segjer um gjentene, kann visseleg og verta
sagt um gutane. Diverre er det vei god grunn til å tru at råskapen
sulkar fantasidraumane endå oftare til hjå dei enn hjå gjentene.

Sjølvsagt er det ikkje berre slektslivet som kjem til og gjev
ungdomsfantasien ei næring som barnefantasien ikkje hadde. Når barneåra
er umme, må dei fleste til å velja seg livsyrke. Ja ein kann vel segja
at alle burde til å tenkja på det då. Det og gjer, at både gutar og
gjenter no må til å tenkja meir på seg sjølv, eller ret* tare sagt på
si eiga framtid enn barnet har gjort. Barnet lever i notida har me sagt
fleire gonger, og er upp*238

teke av det som hender kring det. Tankane vert vende utetter. Men um
16— 18*åringen kann ein segja at han lever helst i framtida. Tankane
vert vende frametter. Og dei er vende innetter ofte i alle fall, mykje
oftare enn tilfellet er med barnetanken. Den unge vert mykje syssel*
sett med seg sjølv.

Men framtida er løynd; ho er ei gåte. Men denne gåta slepp ingen frå.
Og som me og fleire gonger har sagt: den unge er og sjølv ein løyndom
for seg sjølv. Er det då rart at det kjem ei underleg skjelving inn i
fantasi* arbeidet no? Nei det er det ikkje. Og difor vil mange, mange
17— 18*åringar tykkja dei finn sine eigne tankar og sitt eige tilstand
og, so godt tolka i Bjørnsons »Undrer mig paa hvad jeg faar at se over
de høie fjelde.«

Det største skifte som overgangsalderen fører med seg for det
menneskelege sjeleliv, finn ein truleg i kjenslelivet. Um kjenslene
kann ein segja i det heile, at dei får ein styrke no som dei ikkje har
havt fyrr. Og likeins kann ein segja at dei får ein mollgrunntone. Ofte
kann det no koma over både gutar og gjenter eit underleg tung* lynde
som dei ikkje skynar årsaka til. Og det er ikkje so berre for ei lita
tid dette. Visst er dei ikkje alltid like melankolske. Men det er
merkeleg kor ofte hugen er sår, so gråten ikkje er langt burte når dei
er åleine, so dei vågar seg til å lata hjartemålet koma fram. Vill*
skapen og kåtleiken som ein kann sjå ikkje so sjeldan hjå mange, er
ofte ei lånt kåpe som skal løyna det som er innunder.

Tunglyndet kann stundom verta til ein sjukdom som gjer skade på heile
sjelelivet. Men dei er få dei som det er tilfellet med. Dei fleste går
visst i so måte uskadde gjenom overgangstida. At dei tunge, ålvors*
fulle stunder som mange upplever, har innverknad på den åndelege
mogning, det er tvillaust. Oftast kann ein vel segja at sorga har vorte
til signing. Tunglyndet har vore ikkje berre eit vokster tilstand, men
og eit vokstervil* kår, eit mogningsvilkår.239

Kjenslene vert ikkje berre sterkare og går djupare hjå ungdomen enn hjå
barnet. Dei vert og fleire slag. Kjenslelivet vert rikare. — Det er i
overgangsalderen at dei estetiske kjenslene tek til å få nokor større
makt. Her må ein kanskje helst nemna naturkjensla. — No er det og at
ymse sociale kjensler vaknar for godt. Fedre* landskjærleiken t. d.
kann få ein styrke som barnet aldri har upplevt. Og ungdomen har lett
for å verta gripen av eldhug for ymse »saker«, for ymse arbeid som har
til formål å gjera livet reinare og rikare i samfundet. Dei etiske
kjensler kann no i stor mun koma til å setja merke på det arbeidsliv
den unge vigjer sine krafter til.

Det er vel fyrst i den seinare overgangsalder (og so i ungdomstida) at
desse slag kjensler får ein stor plass i sjelelivet. I 17—20*årsalderen
har dei fleste menneske lett for å læra å sjå stort på livet og
arbeidet i det heile. Dei kann verta tekne av sorg og harme; men dei
kann og kjenna glede og takksemd som sjeldan til andre tider kanskje.

At det i overgangsalderen kjem eit ål vor fram hjå so mange, eit ålvor
som me ikkje har set sidestykke til fyrr, det har me og peika på i
stykket um det religiøse sjelelivet. Dei vitskaplege etterrøknader
fortel at 16—17= årsalderen viser det største tal religiøse gjenombrot.
Og elles er det ein vel kjend ting at religiøst vekkjingsarbeid ikkje
syner so tydelege verknader nokon sinne som når det vert drive millom
15—20*åringar. Serleg er det då lettare enn elles å vekkja sterke
religiøse kjensler hjå mange.

Me har og fyrr nemnt at med 13—14*årsalderen tok borna til å få meir
givnad for abstrakt tenkjing enn dei hadde fyrr. Og då er det og berre
naturleg at ungdomen kann få sterkare logiske kjensler enn borna.
Soleis er det og. Men når det gjeld vit og skyn og tenkjeevne, so finn
ein og at overgangsalderen fører med seg mangt ein kanskje ikkje skulde
ha venta. Voksteren er og her sers ujamn. Det kann ein segja er
tilfellet anten ein saman*240

liknar dei ymse ungdomar med kvarandre, eller ein tenkjer på kor snart
den einskilde veks til dei ymse tider desse åra. Sume som etter måten
stod langt framme med det same brytingstida tok til, dei stogga snart
og er komne i bakleksa når dei har nått 20*årsalderen. Men andre har
teke seg fram mykje meir enn ein skulde ha trutt etter so som det
teikna til med dei i barneåra.

Dr. Edvard Bull har i eit stykke i »Forældre og Børn« samla i få ord
det som han tykkjer serleg sermerkjer overgangsalderen for gutane sitt
vedkomande. Han har kanskje ikkje teke med alt det som burde vera i eit
slikt oversyn. I det biletet som eg no har freista teikna, er det teke
med fleire drag som han ikkje nemner. Men eg tykkjer han har sagt so
godt noko av det som i alle fall spring mest i augo når ein legg merke
til gutane i denne tid, at eg vil få låna hans ord her: »Sammenfatter
vi nu de forskjellige sider av udviklingen hos (guttene i disse
overgangsaar til et helhedsbillede, saa er det ett træk som først og
fremst viser sig at være eiendommelig, nemlig mangelen paa harmoni. I
alle fald i nutidens kultursam* fund vil man hos de fleste — jeg tror
trygt man kan sige hos alle — gutter finde at udviklingen er ujevn.
Medens der paa ett punkt foregaar en rask vekst og fremadskriden,
hersker der paa andre omraader stilstand eller langsom fremgang. Meget
almindelig er det at guttene skyder hurtig i veiret medens figuren
holder sig smekker; de lange, tynde lemmer der endnu ikke helt
beherskes, giver personen et slænget, ulænkelig præg med stygge
manerer. Den dybe røst slaar av og til over i skarpe høie toner,
hvorved stemmeskiftingen let faar et komisk anstrøg; derfor har altid
sammenligningen med hanekyllinger gjerne været benyttet. — I enkelte
retninger udvikler forstanden sig ud* merket; i andre gaar det mindre
heldig. Mange skolelys fra smaaklassene slukner i disse aar, medens man
omvendt kan træffe individer der har været betragtet som sinker, men
som nu pludselig vaagner som av en dvale og springer forbi de andre.
Nogle bliver sentimentale, nogle melan*241

kolske. Den ene lider av overdrevne samvittighetsskrupier, den anden av
mangelfuld moralsk sans. Hos mange vågner kjønslivet svagt og langsomt;
hos andre igjen ind* træder en for tidlig og hurtig modning. Men
allesammen føler i sig trang til at bli sig selv, til at skille sig ud
fra flokken, til at udarbeide sin personlighed. Denne selv* hævdelse
kan let anta stødende former og omfang, og under skjæbnesvangre
sammenstød med omgivelser og sam* fundet let bli følgen kanske til
blivende skade for de unge.»

Dette biletet passar og i mange måtar på gjentene i overgangsalderen.
Skilnaden er vel at mange av gjentene vert meir kruslevorne enn gutane.
Og so vert det meir tilgjersle og jåleskap og hugsnikjing (koketteri).
Dei er ikkje få dei gjentene som i overgangsalderen går so upp i det å
få mennene hugtekne, at dei ikkje tenkjer stort på noko anna. Åndeleg
vokster vert det lite. Serleg vert det lite viljestyrke og
karakterdaning. — Men det er no ikkje alle som er soleis. Truleg vilde
det vera råd å dela både gutane og gjentene i fleire flokkar, kvar med
so tydelege sermerke at ein godt kunde halda dei ut frå kvarandre. Men
det vilde føra oss ut um det me kann få rom til her. Men det er likevel
eitt slag gjenter som eg vil nemna serskilt. Ragna Nielsen har i
«Forældre og Børn» skildra dei soleis: «Ikke hos alle unge piger i
overgangsalderen vågner behagelyst og koketteri. Der kan hos enkelte —
og det er ikke de dårligste — netop i den alder komme noget
frastødende, noget marmorhårdt og koldt, og ligeoverfor mænd der vil
gjøre kur til sådan en ung pige, noget «noli me tangere», (kom meg
ikkje nær) formelig noget vildt, som bringer mindre forståelses* fulde
skabningens herrer til at erklære hende for en høist utækkelig
fremtoning. Kritikken vågner i hende ligeover* for sine nærmeste, især
ligeoverfor moderen. Og ye^efen mor som da ikke eier den moralske
sanddruhed og høihed som alene gir uvilkårlig respekt. Der er intet
menneske i verden som blir så ubarmhjertig og hårdt bedømt som en mor
kan bli det av sin 14—15 årige datter. Men heller

ingen som kan bli så tilbedt hvis hun består for dom* stolen. — En
sådan ung pige er gjerne ligeglad med sit udseende. Dette kan være
kjedelig nok for en mor; men det er en feil som er lettere at rette end
pyntesygen. Hun er gjerne intelligent, har en rasende læselyst, ved
intet morsommere i verden end at høre på de voksne tale. Godt er det
for hende hvis hun har forældre som er istand til at tilfredsstille
hendes åndelige hunger.»

Ragna Nielsen har visseleg rett: det er ikkje lett å fylla dei krav som
vert sett til ei mor som skal kunna vera for ei slik dotter det ei mor
burde vera. Men det er nok ikkje berre når uppsedaren har å gjera med
slike uvanlege ungdomar — får ein vel segja — han er sett til eit
vanskeleg arbeid. Det er han i alle tilfelle, endå um vanskane ikkje er
dei same med alle.

Tenkjer me no attende på det me har set um korleis gutar og gjenter
kann vera i overgangsalderen, so vil me vel ikkje finna at det er å
undra seg over, um foreldra ofte vert mismodige. Det kann mang ein gong
vera grunn til det. Men me vil og finna at mismodet lett kann verta
bygt på feilsyn og mistyding og. Det lærer og røynsla oss. For det er
ikkje sjeldan å høyra og skyna det, at ufullkomenskap vert halden for
vondskap, og det natur* gjevne for unatur. Og ofte vert eit stutt
varigt vokster* tilstand teke til merke på ein livsvarande veikskap
eller sjukdom.

Det er ikkje noko å undra seg over eller å taka seg sorg av at
15—17*åringen er komen berre eit stykke på vegen i både mangt og mykje.
For det er etter natur* lovene. Og med den ting er det ikkje noko å
gjera. Til slikt reknar eg det tilstand kroppen og dei ymse kropps*
lege organ er i: hjarta, lunger, blodårer, musklar, hjernen. Det
kroppslege tilstand viser at det kann vera lett å gjeva seg eit
helsemein desse åra. Men ein skal heller ikkje vera uppskræmd og tru
ein vert ei helseløyse alle dagar um hjarta arbeider noko ustøtt i
denne tid, og um ein kjenner seg trøytt og halvt nedfor stundom jamvel

ein ikkje har arbeidt so sterkt. Det er ikkje so fårleg. Mange er
helseveike i pubertetsåra. Dei kann lel verta friske og sterke når dei
vert heilt utvaksne. Det ser me so ofte vert tilfellet.

Og på same måten er det og i stor mun med dei åndelege lyte og den
åndelege ufullkomenskap hjå dei unge. Kritikksykja t. d. kann både
harma og såra. Men me må og koma i hug at halvvokstringen skal verta
vaksen. Han skal ikkje vera umyndig alle sine dagar. Og han må frigjera
seg for formyndarskapen, skal han verta eit sjølvstendigt og sjølvstyrt
vakse menneske. Men han har lite røynsler å byggja på, og er i mangt
ufør til å stå på eigne føter endå. Men det skynar ikkje han so godt
som dei eldre. Og difor tek han i miss både på mål og midlar, og er
utekkjeleg og ofte syrgjeleg urett* ferdig mot dei som verkeleg både
vil og kann gjeva han gode råder. Men årsaka tarv ikkje vera vondskap
lel. Og likeins er det med so mykje av det som me eldre tykkjer
skjemmer ungdomen. Det er eit naturleg grunnlag for alt kanskje. Og me
lyt læra visdom og tolmod so me ikkje leitar etter mogi frukt um våren
og fyresumaren, men ventar til den naturgjevne tid kjem: til vaksne*
alderen er nådd.

Ofte vil ein då ha den gleda, at ein ser at den som ein tykte tok seg
sers ille ut i framslengsåra, han har no lel vorte eit bra menneske.
Men ein kann ikkje roa seg berre med slike tankar, endå dei visseleg
har noko grunnar for seg. Når det gjeld den åndelege vokster hjå oss
menneske, då kjem ikkje alt av seg sjølv i ei «naturgjevi» tid. Eit
menneske vert ikkje eit etisk godt, og eit religiøst menneske, eit
spaklyndt og varmhjarta, rein= huga og offerviljugt menneske so å segja
av seg sjølv. Det må eit ålvorleg og vedhaldande arbeid til for kvar og
ein som skal nå noko fram i slik vokster. Det vil dei visst sanna alle
dei som har lært seg sjølv å kjenna til gagns, kva slag religiøse
synsmåtar dei so måtte ha. — Me veit og det, at uppsedararbeidet er

det at ein har vorte 18 år. Og arbeidet er kanskje ikkje i det heile
lettare no enn i yngre år. I sume ting, kanskje i mange ting, er det
visseleg mykje tyngre. Men skilnaden er, at no skulde den unge ha vorte
sin eigen uppsedar. Han skulde no både skyna og kjenna ansvaret for kva
han sjølv vert til. Dersom det no tek seg so ut, at den unge let seg
driva som stokk i straum utan mål og med, so er det ikkje å undra seg
over at den ålvor* lege uppsedaren kjenner ein otte og ei sorg som
aldri ord kann tolka. For livet syner oss so mange som aldri vert
åndeleg vaksne. Ja det er so mange som vert åndelege krøplingar og
åndelege vrak. Og då er det ikkje å venta anna enn at livet og syner
oss ei og onnor mor, ein og annan far, ei og onnor Niobe som sorga driv
ut i den svarte ørvæna.

Kjennskap til korleis den unge er i overgangsalderen kann soleis aldri
taka burt frå uppsedaren all sorg, og læra han å sjå framtida imøte
ottelaust. Men han kann læra å ha von endå um det kanskje kann sjå
tungsamt ut lenge. Og han kann truleg og læra noko um kva slag
rettleiing guten og gjenta treng desse åra, og korleis han på beste
måten kann gjeva den hjelp han er før til.

Og kjennskap til halvvokstringen skulde og læra oss noko um korleis
samfundet helst skulde kunna koma ung* domen til hjep. Det er i vår tid
gjort mykje både for barneskulen og ungdomsskulen. Men det torer vera
god grunn til å segja, at båe er endå for lite bygde på dei lærdomar
den vitskaplege granskning har gjeve oss um både det kroppslege og
sjelelege tilstand hjå barnet og ungdomen. Å greia ut um dei spursmål
som melder seg her, det ligg utanfor det me kann taka med i denne boka.
Berre eit stridsspursmål vil eg få minna um her: alderslågmålet for dei
som ungdomsskulane tek upp. Det er ikkje tvil um at fyrst etter
17*årsalderen tek det til å verta so pass ro og so pass ålvor både hjå
gutar og gjenter, at dei er skikka til å gå på ein ungdoms* skule. Det

meir enn å få inn kunnskapar. For mange er 17 år og for tidleg. Og
elles må ein visseleg av mange grunnar segja at i 15— 18*årsalderen er
størsteparten ikkje mykje skikka for skulearbeid som krev stillesitjing
og innesitjing heile arbeidsdagen. Grundtvig hadde rett når han meinte,
at fyrst etter den tid når både gutar og gjenter fram til det tilstand
både kroppsleg og sjeleleg at ein ungdoms* skule kann vera til størst
signing for dei.

Grundtvig hadde og rett i det, at det er no den naturlege vekkjingstid
kjem for eit menneske. Det er no mennesket vel sine livsmål og tek til
å forma sitt livssyn. Ei tid no utan vekkjing og varme vert for mange
som ei frost* natt då dei vert skadde i sjølve livskrafta si, dei
spirer som naturgjeve tek til å brydda i denne tid.

